
Præsident  Spencer  W.  Kimballs  tilstede- 
værelse ved  en  del  af  møderne  i  den  1 52. 
årlige  generalkonference  i  kirken  virke- 
de opløftende  både  på  ledere  og  med- 
lemmer ved  møderne  den  3.  og  4.  april 
1982. 

Præsident  Kimball  sagde  da  han  for 
første  gang  talte  fra  konferencetalersto- 
len siden  april  1981:  „Jeg  har  ventet  på 
denne  dag,  håbet  at  denne  ville  komme 
og  troet  på  det." 

Præsident  Kimball  var  til  stede  og  havde 
forberedt  en  tale  til  det  første  møde 
lørdag  den  3.  april.  Talen  blev  oplæst  af 
hans  personlige  sekretær  D.  Arthur 
Haycock. 

Præsident  Gordon  B.  Hinckley,  rådgiver 
i  Det  øverste  Præsidentskab  sagde  i  sine 
indledende  bemærkninger  til  mødets 
deltagere  i  mødet  lørdag  morgen:  „Præ- 
sident Kimball  er  kommet  sig  og  oven  på 
den  operation  som  han  gennemgik  sidste 
september  og  har  i  adskillige  måneder 
med  mellemrum  afholdt  møde  med  sine 
rådgivere.  Han  har  også  i  adskillige 
måneder  overværet  og  talt  ved  de  ugent- 
lige møder  i  templet  for  Det  øverste 


Præsidentskabs  og  De  tolv  apostles  Råd. 
Det,  samt  den  kendsgerning  at  han  er 
sammen  med  os  i  dag,  er  et  vidnesbyrd 
om  Herrens  godhed,  troens  og  bønner- 
nes magt  samt  denne  storslåede  mands 
udholdenhed  og  styrke,  som  vi  ønsker  at 
udtrykke  vor  kærlighed  til  og  bedste 
ønsker  for. 

Det  der  især  tiltrak  sig  opmærksomhed 
ved  denne  konference  var  antallet  af 
taler,  der  omtalte  økonomisk  spekula- 
tion og  ærlighed  i  forretningsforhold. 
Ærlighed,  sparsommelighed  og  retskaf- 
fenhed er  emner  som  altid  omtales  i 
enhver  generalkonference,  men  der  blev 
ved  denne  konference  lagt  særlig  vægt  på 
disse  ting. 

På  grund  af  inflation,  tilbagegang  og  et 
generelt  usikkert  økonomisk  klima  over 
hele  verden  er  mange  mennesker  blevet 
fanget  i  spekulationens  ånd.  Kirkens 
medlemmer  har  været  blandt  dem,  som 
har  involveret  sig  i  risikofyldte  foreta- 
gender der  lover  et  imponerende  afkast 
af  det  investerede.  Selv  nogle  af  de 
udtryk  og  eksempler  som  Brødrene  har 
benyttet  i  deres  taler  ikke  er  bekendt  for 


medlemmerne  udenfor  USA  så  gælder 
principperne  overalt.  Som  Brødrene  har 
sagt  i  årevis  så  må  vi  være  ærlige  i  vore 
handlinger,  undgå  gæld  og  være  forsigti- 
ge med  hvordan  vi  benytter  vore  økono- 
miske ressourcer.  Vi  bør  undgå  at  søge 
økonomisk  status  og  at  hungre  efter 
rigdom,  som  kan  friste  os  til  at  tage  del  i 
ukloge  økonomiske  vovestykker  hvad 
enten  de  er  store  eller  små. 
Konferencens  møder  blev  ledet  af  præsi- 
dent Marion  G.  Romney,  andenrådgi- 
ver i  Det  øverste  Præsidentskab  og 
præsident  Hinckley.  Præsident  N.  Eldon 
Tanner,  førsterådgiver  var  til  stede  og 


talte  også  ved  det  afsluttende  møde. 
Konferencen  bestod  af  6  møder  -  vel- 
færdsmødet,  mødet  lørdag  morgen  og 
lørdag  eftermiddag  samt  præstedømme- 
mødet, alle  den  3.  april  og  af  mødet 
søndag  morgen  og  søndag  eftermiddag, 
begge  den  4.  april. 

Alle  generalautoriteterne  var  til  stede 
ved  generalkonferencen. 
Inden  de  to  konferencedage  var  der 
lederskabsmøder  for  regionalrepræsen- 
tanterne fredag  den  2.  april  og  et  kombi- 
neret møde  fredag  aften  for  regionalre- 
præsentanter og  stavspræsidenter.  Cirka 
1650  af  disse  ledere  fra  overalt  i  kirken 
overværede  møderne  udover  andre  lede- 
re som  var  inviteret  til  at  deltage  i 
oplæringsmøderne.  □ 


Desuden  deltog:  Bønnerne  ved 
velfærdsmødet  blev  bedt  af  ældste 
Franklin  D.  Richards  og  ældste 
Charles  Didier.  Ved  mødet  lørdag 
morgen  blev  de  bedt  af  ældste  Royden 
G.  Derrick  og  ældste  William  R. 
Bradford.Ved  mødet  lørdag 
eftermiddag  blev  de  bedt  af  ældste 
Theodore  M.  Burton  og  ældste  Jacob 
de  Jager.  Ved  præstedømmemødet 
blev  de  bedt  af  ældste  Hartman 
Rector,  Jr.  og  ældste  James  M. 
Paramore.  Ved  mødet  søndag  morgen 
af  ældste  Loren  C.  Dunn  og  ældste  F. 
Burton  Howard,  og  ved  mødet  søndag 
aften  af  ældste  Adney  Y.  Komatsu  og 
ældste  Rex  D.  Pinegar. 

3.  april  1982 
MØDET  LØRDAG  MORGEN 


Glem  ikke 
kirkens  mission 


Præsident  Spencer  W.  Kimball 


Mine  kære  søskende,  ved  indledningen 
til  denne  konference  ønsker  jeg  offent- 
ligt at  takke  Herren  fordi  han  endnu 
engang  har  bevaret  mig  -  således  som 
han  har  gjort  det  mange  gange  før.  Men 
min  kærlighed  og  taknemlighed  gælder 
også  alle  jer  for  de  mange  bønner  I  har 
bedt  på  mine  vegne. 
Jeg  er  så  taknemlig  fordi  jeg  har  så 
loyale,  hengivne  og  dygtige  rådgivere  i 
Det  øverste  Præsidentskab  præsident 
Tanner,  præsident  Romney  og  præsi- 
dent Hinckley.  Jeg  er  også  taknemlig  for 
præsident  Benson  og  De  tolvs  Råd  samt 
generalautoriteterne.  Disse  vidunderlige 
og  trofaste  brødre  går  foran,  så  Herrens 
værk  kan  gå  fremad.  Det  er  Herrens 
værk,  og  han  står  ved  roret. 
Selv  om  mine  kræfter  ikke  tillader  mig  at 
gøre  alt  det  jeg  kunne  tænke  mig  at  gøre  i 
øjeblikket,  så  er  jeg  velsignet  og  vil 
fortsat  gøre  min  del  efter  bedste  evne. 
Jeg  ville  ønske  jeg  havde  flere  kræfter, 
men  lige  så  længe  jeg  har  kræfter  overho- 
vedet vil  jeg  fortsat  bære  mit  vidnesbyrd 


om  sandheden  i  dette  store  sidste  dages 
værk,  og  bede  om  Herrens  velsignelser 
og  vejledning  for  os  alle. 
Jeg  er  så  taknemlig  at  jeg  kan  være 
sammen  med  jer  her  til  denne  general- 
konference. Jeg  føler  stor  taknemlighed 
overfor  min  himmelske  Fader  fordi  han 
har  givet  mig  en  rolle  i  hans  rige  under 
dets  fremgang  imod  sin  guddommelige 
skæbne. 

Det  er  nøjagtigt  et  år  siden  jeg  sidste 
gang  deltog  i  en  konference  her  i  taber- 
naklet. Som  I  måske  ved  lå  jeg  på 
hospitalet  under  oktoberkonferencen 
1 98 1 .  Sidste  år  i  april  fastslog  jeg  kirkens 
trefoldige  mission: 

For  det  første  at  forkynde  Herrens,  Jesu 
Kristi  evige  evangelium  for  enhver  na- 
tion, slægt,  tungemål  og  ethvert  folk. 
For  det  andet  at  fuldkommengøre  de 
hellige,  ved  at  berede  dem  til  at  modtage 
evangeliets  ordinanser,  og  opnå  ophøjel- 
se gennem  instruktion  og  disciplin. 
For  det  tredie  at  forløse  de  døde  ved  at 
udføre  stedfortrædende  evangeliske  or- 


dinanser  for  dem,  som  har  levet  på 
jorden.  (Se  Den  danske  Stjerne,  oktober 
1981,  s.  6). 

Alle  disse  tre  ting  er  en  del  af  et  samlet 
arbejde  -  for  at  hjælpe  vor  Fader  i 
Himlen  og  hans  Søn,  Jesus  Kristus,  i 
deres  store  og  herlige  mission  ,,at  tilveje- 
bringe udødelighed  og  evigt  liv  for 
mennesket".  (Moses  1:39).  Jeg  vil  gerne 
forny  denne  erklæring  i  dag. 
Lad  os  aldrig  glemme  disse  hellige 
principper,  og  lad  os  gøre  dem  til  en 
integreret  del  af  vort  liv:  nemlig  at 
forkynde  evangeliet ,  fuldkommengøre  de 
hellige,  og  forløse  de  døde. 
Vi  er  taknemlige  for  kirkens  vækst  over 
hele  verden,  eftersom  vi  nu  er  nået 
5.000.000  medlemmer.  Og  som  jeg  har 
sagt  før  vil  vi,  hvis  vi  vil  gøre  vores  del, 
have  endnu  større  fremgang  ikke  alene  i 
antal,  men  også  i  vort  folks  retfærdig- 
hed. 

Ifølge  de  bekendtgørelser  der  netop  er 
givet  om  planerne  for  at  bygge  yderligere 
4  nye  templer,  ét  i  Boise,  Idaho,  ét  i 
Denver,  Colorado,  endnu  ét  er  Taipai, 
Taiwan,  og  ét  i  Guayaquil,  Ækvador  - 
fortsætter  vi  perioden  med  det  mest 
intense  tempelbyggeri  i  kirkens  historie. 
Når  disse  4  templer  er  færdige  vil  vi  have 
ikke  mindre  end  41  templer  som  funge- 
rer rundt  omkring  i  verden. 
Bygningen  af  disse  templer  gør  det 
påkrævet  at  alle  kirkens  medlemmer 
samtidigt  lægger  stadig  større  vægt  på 
genealogiske  undersøgelser.  Tempelbyg- 
geriet vil  endvidere  fordre  at  de  hellige 
gør  det  til  et  princip  regelmæssigt  at  gå  i 
templet.  Der  findes  intet  der  opbygger 
åndeligheden  og  vor  forståelse  for  præ- 
stedømmets principper  mere  end  regel- 
mæssige tempelbesøg. 

Præsident  Spencer  W.  Kimball 


Når  I,  mine  søskende,  læser  om  proble- 
mer så  mange  steder  i  verden,  så  husk  at 
Herren  vidste  at  disse  problemer  ville 
komme,  og  at  han  forudså  hvordan  hans 
kirke  og  folk  ville  udvikle  sig  på  trods  af 
disse  problemer.  Vær  frimodige,  for 
Herren  leder  sin  kirke.  Som  generalau- 
toritet i  næsten  40  år  har  jeg  set  hvordan 
han  leder  denne  kirke.  Jeg  forundres 
over  hvordan  han  kan  få  sine  formål 
gennemført  ved  at  benytte  os  i  vor 
svaghed  -  men  han  gør  det! 

Søskende  -  I  skal  elske  hverandre!  Hav 
kærlighed  i  jeres  hjem  og  i  jeres  hjerter! 
Vær  fredsstiftere,  selv  om  også  vi  er  nødt 
til  at  leve  i  en  verden  fyldt  med  krige  og 
rygter  om  krige.  (Se  L&P  45:26).  Følg  de 
råd  I  modtager  ved  denne  generalkonfe- 
rence. Og  jeg  vil  også  gøre  mit  bedste  for 
at  følge  dem.  Stol  på  Herren  og  hans 
åbenbarede  hensigter,  selv  om  hans 
hensigter  ikke  altid  står  så  tydeligt  for  os 
i  øjeblikket. 

Kære  søskende,  vær  gode  medlemsmis- 
sionærer.  Følg  brødrene.  Studer  lær- 
dommene i  skrifterne.  Dyrk  jeres  have. 
Ryd  op,  mal  og  reparer  jeres  hus,  og 
hold  orden  i  jeres  haver.  Brug  ikke  mere 
end  I  tjener.  Vær  god  ved  jeres  næste. 
Vær  en  god  borger,  ligegyldigt  hvilket 
land  I  bor  i.  Hold  sabbatsdagen  hellig. 
(Se  2.  Mos.  20:8-10).  Hold  jeres  familie- 
hjemmeaften  regelmæssigt  hver  mandag 
aften.  Dette  er  mine  råd  til  jer  lige  nu, 
sådan  som  det  har  været  så  mange  gange 
tidligere. 

Kære  søskende  bed  for  kirkens  oppo- 
nenter, elsk  jeres  fjender.  (Se  Matt. 
5:44).  Brug  visdom  og  dømmekraft  i  alt 
hvad  I  siger  og  gør,  så  vi  ikke  giver  andre 
mennesker  grund  til  at  tænke  dårligt  om 
kirken  eller  dets  folk.  Dette  værk,  som 
Satan    i    sin    forfængelighed    søger    at 


D.  Arthur  Haycock,  personlig  sekretær  for  præsident  Spencer  W.  Kimball,  oplæser  præsident 
Kimballs  indledende  bemærkninger  ved  konferencen. 


nedbryde,  har  Gud  anbragt  på  jorden 
for  at  opløfte  menneskeheden. 


Lad  os  huske  disse  hellige 

principper:  Forkynde 

evangeliet,  fuldkommengøre 

de  hellige,  og  forløse  de 

døde. 


Når  denne  konference  er  slut,  lad  os  da 
gå  hjem  til  vore  ward,  stave  og  grene 
med  en  fornyet  beslutning  om  at  gøre  alt 
bedre  og  blive  bedre.  Herren  passer  på 
jer.  Han  vil  hjælpe  jer  under  jeres 
personlige  prøvelser  og  udfordringer, 


hvis  I  holder  jer  nær  til  ham.  Dette  kan 
jeg  vidne  om,  som  én  der  selv  har  været 
igennem  et  par  udfordringer. 
Herren  har  ikke  lovet  at  vi  vil  være  fri  for 
modgang  og  vanskeligheder.  Han  har  i 
stedet  givet  os  en  kommunikationslinie, 
kendt  som  bøn,  hvorved  vi  kan  ydmyge 
os  og  søge  hans  hjælp  og  guddommelige 
vejledning.  Jeg  har  tidligere  sagt  at  „de, 
som  når  ned  til  dybderne  i  livet,  hvor  de  i 
stilheden  hører  Guds  røst,  har  den 
stabiliserende  kraft,  som  fører  dem  frel- 
ste og  roligt  gennem  besværlighedernes 
storme".  {Den  danske  Stjerne,  juni  1974, 
s.  259). 

Nu  har  jeg  levet  i  mere  end  halvdelen  af 
de  152  år  den  genoprettede  kirke  har 
bestået  på  jorden  i  denne  uddeling.  Jeg 
har  været  vidne  til  dens  forunderlige 

Et  højdepunkt  i  konferencen  var  afslutningstalen  af  præsident  Spencer  W.  Kimball  her  til 
venstre  set  sammen  med  præsident  N.  Eldon  Tanner ,  førsterådgiver  i  Det  øverste 
Præsidentskab  og  ældste  Gordon  B.  Hinckley  rådgiver  i  Det  øverste  Præsidentskab, 


vækst,  indtil  den  nu  er  grundfæstet  i 
verdens  4  hjørner.  Som  profeten  Joseph 
sagde: 

„Vore  missionærer  går  ud  til  forskellige 
nationer,  og  i  Tyskland,  Palæstina,  New 
Holland,  Australien,  Ostindien,  og  an- 
dre steder,  er  sandhedens  banner  rejst. 
Ingen  uhellig  hånd  kan  standse  værket  i 
dets  fremgang.  Forfølgelserne  kan  rase, 
pøbelhobe  kan  forenes,  hære  kan  samle 
sig,  bagvaskere  kan  krænke  os,  men 
Guds  sandhed  vil  tappert,  ædelt,  og 
uafhængigt  fortsætte  sin  fremgang,  ind- 
til den  har  gennemtrængt  ethvert  konti- 
nent, besøgt  ethvert  klima,  fejet  igennem 
ethvert  land  og  lydt  i  hvert  eneste  øre, 
lige  til  Guds  hensigter  er  fuldført,  og  den 
store  Jehova  vil  sige  at  arbejdet  er  gjort." 
(History  of  the  Church,  4:540). 


Lad  os  derfor  tillidsfuldt  fortsætte  Her- 
rens værk,  mens  vi  glæder  os  til  den 
herlighed  der  er  lovet  os  i  årene  som 
kommer.  Alt  hvad  Gud  har  lovet  vil 
blive  opfyldt  gennem  vor  trofasthed. 
Jeg  vil  endnu  engang  udtrykke  min 
kærlighed  til  Herren  for  min  hustru  og 
min  familie,  for  mine  brødre  og  for  hver 
eneste  en  af  jer.  Jeg  kan  fornemmejeres 
kærlighed  og  håber  til  gengæld  også  at  I 
kan  fornemme  min.  Jeg  efterlader  jer 
mine  velsignelser.  Gud,  vor  himmelske 
Fader  lever.  Jesus  er  Kristus,  Faderens 
enbårne  i  kødet.  Han  lever.  Han  er  vores 
ældre  bror,  vor  Frelser  og  vor  Forløser. 
Dette  er  mit  højtidelige  vidnesbyrd  til 
jer,  mine  kære  søskende,  og  jeg  bærer  det 
for  jer  i  kærlighed,  i  taknemlighed  og  i 
ydmyghed,  i  Jesu  Kristi  navn.  Amen.  □ 


Jesu  opstandelse 


Præsident  Marion  G.  Romney 
Andenrådgiver  i  Det  øverste  Præsidentskab 


Mine  kære  søskende,  her  i  denne  påske- 
tid er  jeg  taknemlig  for  muligheden  jeg 
har  for  at  bære  vidnesbyrd  om  Jesu 
opstandelse,  og  fremlægge  noget  af  det 
hvorpå  dette  vidnesbyrd  er  grundlagt. 
„Han  er  opstanden,  han  er  ikke  her." 
(Mark.  16:6).  Disse  ord,  som  er  så 
udførlige  i  al  deres  enkelthed,  bekendt- 
gjorde den  mest  betydningsfulde  begi- 
venhed som  er  optegnet  i  historien, 
Herren  Jesu  opstandelse  -  en  begiven- 
hed der  var  så  ekstraordinær  at  selv 
apostlene,  som  havde  haft  den  allernær- 
meste omgang  med  Jesus  under  hans 
jordiske  mission,  og  som  omhyggeligt 
var  blevet  belært  om  de  kommende 
begivenheder,  havde  vanskeligt  ved  at 
fatte  virkeligheden  af  dens  fulde  betyd- 
ning. Første  gang  de  hørte  om  begiven- 
hederne „syntes  (de)  dem  at  være  løs 
tale"  (Luk.  24:11),  således  som  det  har 
syntes  for  millioner  af  mennesker  som 
levede  og  døde  før  den  dag.  I  enhver 
bakke  og  dal  er  menneskelegemer  blevet 
begravet  og  smuldret  til  støv,  men  indtil 
denne  første  påskemorgen  havde  ingen 
nogen  sinde  rejst  sig  fra  graven. 
Når  vi  taler  om  at  Jesus  blev  oprejst 


mener  vi  at  hans  førjordiske  ånd,  som 
var  i  hans  jordiske  legeme  fra  fødselen  i 
stalden  indtil  han  døde  på  korset,  gen- 
indtog hans  legeme,  og  disse  to  ting  - 
Jesu  åndelige  legeme  og  hans  fysiske 
legeme  -  blev  uadskilleligt  sammenføjet, 
og  oprejstes  fra  graven  til  en  udødelig 
sjæl. 

Vi  tror  på,  og  bærer  vidnesbyrd  om,  at 
Jesus  ikke  alene  besejrede  døden  for  sig 
selv  for  selv  at  opstå  med  et  herligt 
legeme,  men  også  at  han  ved  at  gøre 
dette  tilvejebragte  en  verdensomspæn- 
dende opstandelse.  Dette  var  endemålet 
og  hensigten  med  den  mission  han  blev 
indsat  og  ordineret  til  i  Det  store  Råd  i 
Himlen,  dengang  han  blev  valgt  til  at 
være  vores  Frelser  og  Forløser. 
Med  hensyn  til  Jesu  jordiske  mission 
krævede  hans  rolle  som  Forløser  4  ting 
af  ham: 

For  det  første  at  hans  førjordiske  ånd 
blev  iklædt  et  jordisk  legeme,  det  som 
skete  dengang  englen  fra  Himlen  sagde 
til  de  beskedne  fårehyrder:  „Frygt  ikke 
...  thi  eder  er  i  dag  en  Frelser  født  i 
Davids  by;  han  er  Kristus,  Herren." 
(Luk.  2:10-11). 

For  det  andet  at  han  led  for  alle 
mennesker,  hvilket  hovedsageligt  skete  i 
Getsemane  hvor  han  gennemgik  sine 
allerstørste  lidelser.  Han  beskriver  selv 
disse  intense  lidelser  idet  han  siger  at  de 
„gjorde,  at  selv  jeg,  Gud,  den  største  af 
alle,  skælvede  af  smerte  og  blødte  fra 
hver  pore  og  led  både  på  legeme  og  sjæl 
og  ønskede,  at  jeg  ikke  skulle  drikke  den 
bitre  kalk  - 

dog,  ære  være  Faderen  jeg  tømte  den  og 
fuldendte  mine  forberedelser  for  menne- 
skenes børn".  (L&P  19:18-19). 
For  det  tredie  at  han  gav  sit  liv.  Han 
døde  på  korset  efter  at  være  afskyet  og 
forrådt,  og  efter  at  have  lidt  forfærdelige 
nedværdigelser,  hvilket  der  ingen  dis- 
kussion er  om  selv  blandt  ikke-troende. 
Men  at  han  gav  sit  liv  frivilligt,  i  den 
udtrykkelige  hensigt  at  tage  det  op  igen 
ved  opstandelsen,  er  ikke  helt  så  accepte- 
ret i  verden.  Men  dette  er  imidlertid 
kendsgerningen.  Han  blev  virkelig  mis- 
handlet af  ondskabsfulde  mennesker, 
selv  om  han  hele  tiden  havde  magten  til 
at  standse  dem. 

„Jeg  sætter  mit  liv  til,"  sagde  han  „for  at 
tage  det  igen.  Ingen  tager  det  fra  mig, 
men  jeg  sætter  det  til  af  mig  selv.  Jeg  har 
magt  til  at  sætte  det  til,  og  jeg  har  magt  til 
at  tage  det  igen."  (Joh.  10:18). 
Denne  magt  havde  han  arvet  fordi  han 
blev  født  af  jomfru  Maria  (en  dødelig 
kvinde),  og  var  søn  af  Gud  (et  udødeligt, 
celestialt  væsen). 

Ved  således  at  have  påtaget  sig  dødelig- 
hed, lidt  i  Getsemane  for  alle  menne- 
skers synder  og  givet  sit  liv  på  korset, 
manglede  han  kun  at  bryde  dødens  bånd 
det  fjerde  og  sidste  krav  -  for  at 
gennemføre  sin  mission  som  Forløser. 
Han  havde  gentagne  gange  belært  om  at 
hele  hans  jordiske  liv  bevægede  sig 
fremad  mod  denne  fuldbyrdelse.  Den 


blev  overskygget  af  de  udtalelser  han 
kom  med  om  at  nedlægge  sit  liv  og  tage 
det  op  igen.  Til  den  sørgende  Martha 
havde  han  sagt:  „Jeg  er  opstandelsen  og 
livet."  (Joh.  11:25).  Og  til  jøderne: 
„Bryd  dette  tempel  ned,  og  på  tre  dage 
skal  jeg  rejse  det  igen."  (Joh.  2:19). 

Opstandelsen  var  så  fremmed  for  den 
menneskelige  erfaring  at  selv  Jesu  tro 
tilhængere  havde  vanskeligt  ved  at  fatte 
den.  Men  selv  de  der  korsfæstede  Jesus 
havde  imidlertid  hørt  om  denne  lære.  De 
blev  forvirrede  over  den,  gik  til  Pilatus, 
„og  sagde:  , Herre,  vi  er  kommet  i  tanke 
om,  at  denne  bedrager  sagde,  mens  han 
endnu  levede:  Efter  tre  dages  forløb 
opstår  jeg.'"  Og  med  Pilatus'  samtykke 
satte  de  vagt  ved  graven  „for  at  ikke 
hans  disciple  skal  komme  og  stjæle  ham 
og  sige  til  folket:  ,Han  er  opstået  fra  de 
døde.'"  (Matt.  27:63-64).  Således  gik  det 
til  at  disse  vagter,  man  havde  ansat,  blev 
ufrivillige  vidner  til  at  graven  åbnedes  af 
englen  (se  Matt.  28:2-4),  hvilket  var  de 
sidste  forberedelser  til  at  den  opstandne 
Herre  kom  til  syne. 

Den  første  der  så  ham  var  Maria 
Magdalene.  Da  Peter  og  Johannes  tid- 
ligt om  morgenen  havde  bevidnet  udsag- 
net om  at  Jesu  legeme  ikke  længere  var  i 
graven  gik  de  bort.  Men  Maria  blev  i 
haven  og  hun  græd.  Da  hun  vendte  sig 
fra  den  tomme  grav  så  hun  „Jesus  stå 
der;  men  hun  vidste  ikke,  at  det  var 
Jesus. 

Jesus  siger  til  hende:  , Kvinde!  hvorfor 
græder  du?  Hvem  leder  du  efter?'  Hun 
mente,  det  var  havemanden  og  svarer: 
, Herre,  hvis  det  er  dig,  som  har  båret 
ham  bort,  så  sig  mig,  hvor  du  har  lagt 
ham,  så  vil  jeg  hente  ham.' 

Jesus  siger  til  hende:  , Maria!'  "  Hun 
genkender  hans  stemme  „vender  sig  om 

og  siger  til  ham  .  .  .  ,Rabbuni!'  (Det 
betyder:  Mester)." 

Han  afviser  hende  blidt  og  siger  fortsat: 
„Rør  ikke  ved  mig;  jeg  er  jo  endnu  ikke 
faret  op  til  min  Fader.  Men  gå  til  mine 
brødre  og  sig  til  dem:  jeg  farer  op  til  min 
Fader  og  jeres  Fader,  til  min  Gud  og 
jeres  Gud."  (Joh.  20:14-17). 
Senere,  omkring  solnedgang,  kom  Ma- 
ria, Jakobs  mor,  og  Salome  samt  andre 
kvinder  ud  til  graven  med  vellugtende 
salver  for  at  salve  legemet  til  begravel- 
sen. (Se  Mark.  16:1).  De  så  at  graven  var 
åben,  og  Jesu  legeme  var  væk.  Til  deres 
bestyrtelse  mødte  de  to  mænd  i  strålende 
klæder,  og  disse  mænd  sagde:  „Hvorfor 
leder  I  efter  den  levende  blandt  de  døde? 
Han  er  ikke  her,  men  han  er  opstanden." 


(Luk.  24:5-6).  Da  de  gik  hen  for  at 
fortælle  dette  til  Jesu  disciple,  kom  Jesus 
dem  selv  i  møde  og  sagde:  ,,  ,Vær  hilset!' 
og  de  gik  hen  til  ham  og  omfavnede  hans 
fødder  og  tilbad  ham."  (Matt.  28:9). 
Senere  den  samme  dag  da  Kleofas  og  en 
anden  var  kommet  rejsende  fra  Emmaus 
kom  Jesus  dem  i  møde,  og  gik  hen  til 
dem  uden  at  de  kendte  ham.  Da  han 
indledte  en  samtale  med  dem  gentog  de 
overfor  ham  hvad  kvinden  havde  sagt. 
Da  de  lød  til  at  tvivle  sagde  han  til  dem: 
„Åh,  hvor  I  er  uforstandige  og  tungnem- 
me til  at  tro  på  alt  det,  profeterne  har 
talt!"  Så  åbnedes  deres  forståelse  af  det 
skrifterne  sagde  om  ham.  Under  ophol- 
det i  Emmaus  „tog  han  brødet,  velsigne- 
de og  brød  det  og  gav  dem  det.  Da 


Sneen  faldt  på  konferencens  anden  dag  og  disse  kirkemedlemmer  søgte  beskyttelse  under 
paraplyerne  mens  de  ventede  på  at  Tabernaklets  døre  skulle  åbnes.  Salt  Lake  Templet  ses  i 
baggrunden. 


.    - 

Præsident  Marion  G.  Romney,  andenrådgiver  i  Det  øverste  Præsidentskab. 


åbnedes  deres  øjne,  og  de  kendte  ham; 
men  så  blev  han  usynlig  for  dem".  (Se 
Luk.  24:13-31). 

Om  aftenen,  da  disciplene  hørte  at  Jesus 
havde  vist  sig  for  Simon  og  Kleofas,  stod 
Jesus  „selv  midt  iblandt  dem".  For  at 
berolige  dem  og  forsikre  dem  om  at  han 
ikke  var  en  ånd  viste  han  dem  sine 
hænder,  sine  fødder  og  sin  side,  idet  han 
sagde:  ,,  ,Føl  på  mig  og  se;  en  ånd  har  jo 
ikke  kød  og  ben,  som  I  ser,  jeg  har.' 
Men  da  de  af  glæde  herover  stadig  var 
vantro  og  undrede  sig,  sagde  han  til  dem: 
,Har  I  noget  at  spise  her?' 
Så  gav  de  ham  et  stykke  af  en  stegt  fisk. 
Og  han  tog  det  og  spiste  det  i  deres 
påsyn."  (Se  Luk.  24:36-43). 
Og  således  gik  det  til  denne  begivenheds- 
rige dag,  at  hans  tidligere  omgangsfæller 
så  hans  herliggjorte,  opstandne  legeme. 


Men  de  ikke  alene  så  ham  de  hørte  også 
hans  stemme  og  følte  på  sårene  i  hans 
hænder,  på  hans  fødder  og  i  hans  side. 
Han  tog  maden  og  spiste  den  mens  de  så 
på  det.  De  vidste  med  sikkerhed  at  han 
havde  påtaget  sig  sit  legeme,  som  de  selv 
havde  anbragt  i  graven.  Deres  sorg  blev 
vendt  til  glæde  i  bevidsthed  om  at  han 
levede,  en  udødelig  sjæl. 
Jesus  virkede  blandt  sine  disciple  i  Det 
hellige  Land  i  40  dage.  Han  viste  sig  atter 
for  sine  disciple  i  Jerusalem,  mens  To- 
mas var  til  stede  (se  Joh.  20:26-29),  og 
ved  Tiberiassøen,  hvor  han  bad  dem 
kaste  nettet  ud  og  fange  fisk,  inviterede 
han  dem  til  at  spise  sammen  med  sig,  gav 
dem  noget  at  spise  som  han  selv  havde 
lavet  til  over  et  bål,  og  instruerede  dem  i 
tjenestegerningen  (se  Joh.  21:1-14).  På  et 
bjerg  i  Galilæa  gav  han  de  elleve  besked 

på  at  undervise  alle  nationer  i  evangeliet. 
(Se  Matt.  28:16-18).  Og  til  sidst,  da  han 
havde  velsignet  dem  i  Betania,  så  de 
hvordan  han  „opløftedes  til  Himlen". 
(Se  Luk.  24:50-53). 

Da  hans  mission  i  Palæstina  var  slut 
besøgte  han  nephiterne  i  Amerika,  for  at 
de  også  måtte  kende  til  hans  opstandel- 
se. Hans  Fader  præsenterede  ham  såle- 
des for  dem:  ,,Se,  min  Søn,  den  elskede,  i 
hvem  jeg  har  velbehag."  Da  de  så  ham 
nedstige  fra  Himlen  beskrev  de  ham 
således:  ,,Et  menneske  .  .  .  klædt  i  en 
hvid  kjortel."  Jesus  præsenterede  sig  selv 
som ,  Jesus  Kristus,  om  hvem  profeterne 
vidnede,  at  han  skulle  komme  til  ver- 
den". De  så  ham,  de  hørte  ham,  og  da 
han  bad  dem  komme  nærmere  trådte  de 
allesammen  „frem  og  stak  hænderne  i 
hans  side  og  følte  arrene  efter  naglerne  i 
hans  hænder  og  i  hans  fødder",  og  så 
vidste  de  med  sikkerhed  at  han  var  den 
opstandne  Forløser,  og  kunne  vidne  om 
dette.  (Se3Ne.  11:7-15). 
Og  såledles  som  han  efter  sin  opstandel- 
se viste  sig  for  sine  tilhængere  i  Det 


hellige  Land,  og  for  nephiterne  i  Ameri- 
ka, således  har  han  vist  sig  i  vore  dage. 
Denne  uddeling  åbnedes  faktisk  ved  et 
herligt  syn,  hvor  profeten  Joseph  fik 
besøg  af  Faderen  og  Sønnen.  Han  hørte 
deres  stemmer,  for  de  talte  begge  til  ham. 
Faderen  præsenterede  personligt  den 
opstandne  Jesus  for  ham.  Han  så  deres 
herliggjorte  legemer,  og  bagefter  be- 
skrev han  dem  således:  „Faderen  har  et 
legeme  af  kød  og  ben,  lige  så  følbart  som 
et  menneskes,  ligeså  har  Sønnen."  (L&P 
130:22). 

Cirka  12  år  senere  viste  Frelseren  sig  selv 
for  Joseph  Smith  jun.  og  Sidney  Rigdon 
var  på  dette  tidspunkt  sammen  med 
Joseph  Smith.  De  bar  begge  deres  vid- 
nesbyrd om  „at  han  lever!  Thi,"  sagde 
de,  „vi  så  ham  ved  Guds  højre  hånd,  og 
vi  hørte  røsten,  som  vidnede,  at  han  er 
Faderens  Enbårne."  (L&P  76:22-23). 
I  Kirtland  templet  så  profeten  i  selskab 
med  Oliver  Cowdery  ham  atter.  „Sløret 
blev  borttaget  fra  vort  sind,"  skriver  de, 
„og  vor  forstands  øjne  åbnedes. 
Vi  så  Herren  stå  på  talerstolens  bryst- 
værn foran  os,  og  under  hans  fødder  var 
et  fint  lagt  gulv  af  ægte  guld  affarve  som 
rav. 

Hans  øjne  var  som  en  ildslue,  hans  hår 
var  hvidt  som  nyfalden  sne,  og  hans 
ansigt  overgik  solens  i  klarhed.  Hans 
røst  var  som  store  vandes  brusen,  ja, 
Jehovas  røst,  som  sagde: 
Jeg  er  den  første  og  den  sidste.  Jeg  er 
den,  som  lever.  Jeg  er  den,  der  blev  slået 
ihjel,  og  jeg  er  jeres  talsmand  hos 
Faderen."  (L&P  110:1-4). 
Kun  Jesus  kunne  udføre  den  påkrævede 
uendelige  forsoning,  fordi  han  var  det 
eneste  syndfri  menneske  som  nogen 
sinde  har  levet  på  jorden,  han  havde 
levet  et  syndfrit  liv  og  kunne  derfor 
bruges  som  offer  og  fordi  han  var  Guds 

Søn  havde  han  magt  over  liv  og  død. 
Ingen  kunne  tage  hans  liv,  hvis  ikke  han 
havde  været  villig  til  at  give  det.  „Ingen 
tager  det  fra  mig,"  sagde  han,  „men  jeg 
sætter  det  til  af  mig  selv.  Jeg  har  magt  til 
at  sætte  det  til,  og  jeg  har  magt  til  at  tage 
det  igen."  (Joh.  10:18).  Det  var  derfor 
han  gennem  sin  uendelige  kærlighed  og 
barmhjertighed  som  stedfortræder  kun- 
ne betale  den  gæld  som  var  opstået  ved 
at  overtræde  loven,  og  således  kunne 
han  tilfredsstille  retfærdighedens  krav. 
Vi  står  endnu  i  yderligere  gæld  til  Jesus, 
fordi  han  ved  forsoningen  ikke  kun 
tilfredsstillede  retfærdighedens  krav, 
men  han  satte  også  barmhjertigheden  i 
funktion,  hvorved  menneskene  kan  bli- 
ve forløst  fra  den  åndelige  død.  For  selv 
om  menneskene  ikke  er  ansvarlige  for 
den  jordiske  død,  er  de  ansvarlige  for 
den  åndelige  død  som  udelukker  dem  fra 
Faderens  nærhed. 

Alle  mennesker,  som  bor  på  jorden,  er 
underlagt  retfærdighedens  indflydelse, 
men  også  ugudelighedens  og  ondska- 
bens indflydelse.  De  er  dog  også  begavet 
med  den  guddommelige,  moralske 
handlefrihedens  gave,  og  intet  menneske 
som  nogen  sinde  har  levet  på  jorden  og 
nået  ansvarlighedens  alder  har,  udover 
Jesus,  kunnet  udøve  denne  handlefrihed 
i  alle  ting,  uden  at  føle  sig  tiltrukket  af 
den  ondes  indflydelse.  Alle  har  syndet. 
Hvert  eneste  menneske  er  derfor  urent  i 
samme  udstrækning  som  de  har  syndet, 
og  på  grund  af  denne  urenhed  er  de 
forvist  fra  Herrens  nærhed  så  længe  som 
de  har  virkningerne  af  deres  fejltagelser 
på  sig. 

Eftersom  vi  lider  denne  åndelige  død 
som  følge  af  vore  egne  overtrædelser, 
kan  vi  ikke  kræve  frifindelse  derfor  af 
hensyn  til  retfærdighedens  sag.  Der  er 
heller  ingen  mennesker  der  har  kraften  i 


sig  selv  alene  til  fuldstændigt  at  geno- 
prette deres  fejl,  så  de  helt  kan  blive 
rensede  fra  virkningerne  deraf.  Hvis 
mennesket  skal  fritages  for  følgerne  af 
deres  egne  overtrædelser  og  bringes 
tilbage  til  Guds  nærhed,  er  de  nødt  til  at 
tage  imod  den  godgørenhed  som  tilby- 
des af  én  eller  anden  formidler  udenfor 
dem  selv,  én  som  kan  befri  dem  for 
virkningen  af  deres  egne  synder.  Det  er  i 
den  hensigt  Jesu  Kristi  forsoning  blev 
planlagt  og  udført. 

Det  blev  verdens  største  og  mest  ene- 
stående kærlighedsgerning,  som  blev 
udført  af  Jesus  på  grund  af  hans  kærlig- 
hed til  os.  Derved  imødekom  han  ikke 
alene  retfærdighedens  krav  hvilket 
krav  vi  havde  måttet  lide  under  evigt  og 
altid  på  grund  af  vore  egne  overtrædelser 
-  men  han  satte  også  barmhjertighedens 
lov  i  funktion,  den  lov  hvorved  alle 
mennesker  kan  blive  rensede  for  deres 
synder. 

Uanset  hvad  vi  tror  på  og  hvordan  vi 
lever,  vil  vi  alle  opstå,  for  gennem  Kristi 


„Når  jeg  mediterer  over 
forsoningen  .  .  .  bevæges  jeg 
til  den  dybeste  taknemlighed 

og  påskønnelse  min  sjæl 
evner  at  føle." 


forsoning  har  han  uden  forbehold  for- 
løst hvert  eneste  menneske  fra  graven. 
Således  er  det  dog  ikke  med  hensyn  til 
tilgivelsen  for  og  forløsningen  fra  virk- 
ningerne af  vore  egne  overtrædelser.  De 
eneste  mennesker  som  får  tilgivelse  for 

dette  og  bliver  forløst,  er  dem  som 
accepterer  og  adlyder  de  regler  vor 
Forsoner  har  foreskrevet,  og  således 
hvad  angår  deres  egne  synder  indordner 
sig  Kristi  forsonende  blod. 
Han  har  bestemt  reglerne  i  sit  evange- 
lium -  Jesu  Kristi  evangelium  -  hvilket 
er  barmhjertighedens  lov,  hvori  det 
første  krav  er  at  acceptere  Jesus  for  det 
han  er,  vores  bogstavelige  Forløser. 
Dette  er  „tro  på  den  Herre  Jesus  Kri- 
stus". (Den  4  Trosartikel).  Derpå  følger 
at  vi  skal  vende  os  fra  vore  synder,  og  så 
vidt  det  står  i  vores  magt  genoprette 
hvad  vi  har  forbrudt.  Dette  er  omvendel- 
se. 

Hvis  vi  ikke  efterkommer  disse  krav  og 
lever  efter  evangeliets  andre  principper 
og  ordinanser,  vil  vi  stå  udenfor  barm- 
hjertighedens plans  rækkevidde,  og  blive 
overladt  til  retfærdighedens  lov,  som  vil 
kræve  at  vi  lider  for  vore  egne  synder, 
nøjagtigt  som  Jesus  led.  (Se  L&P  19:16- 
18).  For  „den,  der  ikke  øver  sig  i  tro  til 
omvendelse,  er  udsat  for  hele  lovens 


retfærdige  fordringer;  derfor  er  den  store 
og  evige  forløsningsplan  kun  for  den, 
som  har  tro  til  omvendelse".  (Alma 
34:16). 

Når  jeg  mediterer  over  forsoningen  - 
hvorved  jeg  er  sikker  på  en  opstandelse, 
samt  muligheden  jeg  har  fået  for  gennem 
tro,  omvendelse  og  trofasthed  til  enden, 
at  opnå  tilgivelse  for  mine  synder  - 
bevæges  jeg  til  den  dybeste  taknemlig- 
hed og  påskønnelse  min  sjæl  evner  at 
føle,  og  så  kan  jeg  af  hele  mit  hjerte  stå 
inde  for  denne  linie:  „O,  hvilken  kærlig- 
hed, at  han  til  jord  kom  ned  og  døden  for 
mig  led."  („O,  se  hvilken  kærlighed", 
Sange,  nr.  87). 

Det  er  sådanne  tanker  der  fylder  mit  sind 
ved  påsketid,  når  vi  fejrer  Jesu  Kristi 
opstandelse,  der  så  stille  og  roligt  blev 
bekendtgjort  af  en  engel  som  sagde: 
„Han  er  ikke  her;  thi  han  er  opstanden, 
som  han  har  sagt."  (Matt.  28:6). 
Om  dette  bærer  jeg  mit  højtidelige 
vidnesbyrd  i  Jesu  Kristi,  vor  Forløsers 
hellige  navn.  Amen.  □ 


Rådgivere  i  Det  øverste  Præsidentskab,  præsident  N.  Eldon  Tanner  til  venstre,  præsident 
Marion  G.  Romney  og  præsident  Gordon  B.  Hinckley. 

Det  skader  ikke" 


Ældste  Marvin  J.  Ashton 
De  tolv  apostles  Kvorum 


Det  er  ikke  ret  tit  at  eleverne  husker 
mange  ord  af  det  deres  lærer  lærte  dem  i 
over  24  timer.  Og  alligevel  er  der  nogle 
tidligere  elever  som  50  år  senere,  med 
stadig  påskønnelse,  mindes  de  ord  en 
lærer  sagde  til  sin  klasse  ved  begyndelsen 
af  hver  eneste  dag.  Hver  eneste  morgen  i 
skolen  indpodede  denne  temmelig  for- 
dringsløsejævne, kloge  dame  betydnin- 
gen af  ærlighed  i  vort  sind,  ved  at  få  os  til 
at  sige:  „En  løgn  er  enhver  kommunika- 
tion som  meddeles  andre  i  den  hensigt  at 
bedrage." 

Når  jeg  sammenligner  denne  definition 
med  det  jeg  har  fundet  i  et  leksikon,  hvor 
der  står:  „En  løgn  er  en  usandfærdig 
udtalelse  som  gives  i  den  hensigt  at  snyde 
eller  bedrage,"  påskønner  jeg  i  høj  grad 
hendes  definition.  En  løgn  kan  udmær- 
ket kommunikeres  uden  der  overhove- 
det bliver  sagt  et  ord.  Somme  tider  kan  et 
nik  eller  tavshed  bedrage.  Et  par  andre 
måder,  at  bibringe  en  løgn  på  er  en 
tvivlsom  investering  i  forretning,  et  fejl- 
notat i  en  hovedbog,  uærlig  brug  af 
smiger,  eller  hvis  man  ikke  fremkommer 
med  alle  kendsgerningerne  vedrørende 
en  given  ting. 


Efter  at  denne  vidunderlige  kvinde,  som 
aldrig  nogen  sinde  blev  gift,  men  som 
havde  en  så  moderlig  indflydelse  på 
mange  af  os,  hver  dag  havde  fået  os  til  at 
sige  disse  ord,  belærte  hun  os  i  få  ord  om 
vigtigheden  af  at  holde  os  til  sandheden 
under  alle  forhold.  Ofte  sagde  hun 
ganske  enkelt:  „Lad  være  med  at  lyve. 
Lad  være  med  at  fortælle  en  løgn.  Lad 
være  med  at  deltage  i  løgn." 
Hvor  alvorligt  er  det  at  lyve?  Vi  får  en  idé 
når  vi  i  alle  skrifterne  læser  at  djævelen  er 
far  til  al  løgn.  (Se2Ne.  2:18).  Den  måde, 
hvorpå  han  underviser  i  denne  ond- 
skabsfuldhed, ses  i  Lære  og  Pagter  afsnit 
10:  „(Satan)  siger  til  dem:  Bedrag.  .  ..det 
skader  ikke  jer.  Således  (siger  han) ...  at 
det  ikke  er  nogen  synd  at  lyve  .  .  .  indtil 
han  .  .  .  fanger  dem  i  deres  egen  snare." 
(L&P  10:25-26). 

Men  vi  kan  ikke  skjule  os  bag  løgnens 
fader  og  sige:  „Satan  fik  mig  til  at  gøre 
det."  Det  eneste  han  siger  er:  „Det 
skader  jer  ikke,"  og  således  får  han  os  til 
at  fange  os  selv  i  vor  egen  fælde. 
Det  er  en  synd  at  lyve.  Det  er  en  tragedie 
at  blive  offer  for  løgn.  Man  bliver  ikke 
på  et  øjeblik  fanget  i  uærlighedens  og 

forvanskningens  fælde.  En  lille  løgn  eller 
uærlighed  fører  til  en  anden,  indtil 
gerningsmanden  er  fanget  i  løgnens 
spindelvæv.  Og  som  den  engelske  ord- 
bogsforfatter  og  skribent  Samuel  John- 
son skrev,  så  er  „vanens  lænker  i  reglen 
for  spinkle  til  at  man  kan  mærke  dem 
indtil  de  er  for  stærke  til  at  man  kan 
bryde  dem."  (The  Internationl  Dictiona- 
ry  ofThoughts,  s.  348.  Samlet  af  John  P. 
Bradley,  Leo  F.  Daniels,  Thomas  C. 
Jones.  J.  G.  Ferguson  Publishing  Co., 
Chicago  1969).  Mennesker,  som  bliver 
offer  i  denne  fælde,  må  ofte  kæmpe  sig 
gennem  livet,  og  slæbe  rundt  på  deres 
tunge  byrde  fordi  de  ikke  er  villige  til  at 
erkende  deres  problem,  og  gøre  sig 
anstrengelser  for  at  forandre  sig.  Mange 
mennesker  vil  ikke  betale  den  pris  det 
koster  for  at  slippe  fri  af  løgnens  lænker. 
Mange  er  måske  helt  opmærksomme  på 
værdien  af  at  være  ærlig,  men  alligevel 
ikke  i  stand  til  at  tage  det  første  skridt 
tilbage  mod  ærlighed. 


,,I  alt  hvad  vi  siger  og  gør 
bør  vi  spørge  os  selv:  ,Er  det 

rigtigt?  Er  det  sandt?'  og 
ikke  ,Er  det  hensigtsmæssigt, 

tilfredsstillende,  bekvemt 
eller  betaler  det  sig?' ' 


Hvis  vi  analyserer  nogle  af  grundene  til 
at  folk  lyver,  kan  vi  måske  undgå  eller 
slippe  ud  af  denne  rædsomme  fælde. 
Somme  tider  snyder  og  lyver  vi  for  at 
undgå  personlig  skam.  For  nylig  hørte 
jeg  om  en  ung  dame  der  var  blevet 


afskediget  på  grund  af  uærlighed.  Da 
hun  søgte  et  andet  job  fortalte  hun  den 
nye  arbejdsgiver  at  hendes  tidligere  chef 
havde  et  familiemedlem  der  skulle  sættes 
ind  på  hendes  plads.  Hun  har  sikkert 
fortalt  venner  og  familie  den  samme 
historie  for  at  undgå  skamfølelse. 
Økonomiske  problemer  bliver  måske 
forklaret  til  andre  med  usandheder.  Har 
I  ikke  også  somme  tider  hørt  nogen  sige: 
„Jeg  havde  alt  for  travlt  til  at  få  dette 
gjort,"  når  sandheden  var  at  de  havde 
glemt  det?  Andre  benytter  uærlighed  til 
at  udsætte,  til  at  opnå  fordele,  til  at  gøre 
indtryk,  til  at  smigre  eller  til  at  ødelægge. 
Nogle  mennesker  lyver  bevidst  eller 
ubevidst  for  at  ødelægge  andre.  Jalousi 
eller  mindreværdsfølelser  kan  være  år- 
sag til  at  vi  nedvurderer  andres  vaner 
eller  karakter.  Har  I  lagt  mærke  til 
hvordan  et  overdrevent  ambitiøst  men- 
neske benytter  falsk  smiger  til  egen 
fordel? 

Løgn  bruges  ofte  som  undskyldninger 
for  mangel  på  mod.  Somme  tider  er  løgn 
ikke  andet  end  undskyldninger  for  dår- 
ligt arbejde.  I  reglen  er  én  løgn  eller  ét 
bedrageri  nødt  til  at  dækkes  af  en  anden 
løgn.  Løgne  kan  ikke  stå  alene.  Den 
enkelte  løgn  er  nødt  til  hele  tiden  at 
støttes  af  mere  og  mere  af  samme  slags. 
Der  er  nogle  mennesker  som  vil  have  os 
til  at  tro  at  der  ikke  er  noget  der  hedder 
rigtigt  eller  forkert  -  at  alting  er  relativt 
eller  afhænger  af  forholdene.  Vi  må 
aldrig  forlede  os  til  at  tro  at  den  rette 
opførsel  og  de  rette  beslutninger  bygger 
på  en  bekvemmelighedssti  som  ligger 
midt  imellem  rigtigt  og  forkert. 
I  vore  dages  verden,  hvor  bedrageri  er  så 
udbredt  indenfor  annoncer,  ophavsret, 
forfremmelser  og  markedsføring,  kunne 
en  god  bøn  meget  vel  lyde  således: 
„Hjælp  mig,  o  Herre,  til  at  holde  mig  fri, 


ikke  alene  for  personligt  bedrag,  men 
skænk  mig  også  visdom  til  at  undgå  de 
mennesker  som  er  ude  på  at  ødelægge 
mig  eller  mine  ved  bedrageriske  midler." 
Hvordan  bliver  man  offer  for  uærlighed? 
Der  er  mange  måder,  men  lad  os  under- 
søge et  par  stykker. 

Vi  kan  læse  en  magtfuld  udtalelse  i 
Esajas  som  oplyser  om  én  af  grundene: 
„Grådige  er  de  hunde,  kender  ikke  til 
mæthed.  Og  sådanne  folk  er  hyrder!  De 
skønner  intet,  de  vender  sig  hver  sin  vej, 
hver  søger  sin  fordel."  (Es.  56:11). 
Grådighed  kan  få  et  menneske  til  både  at 
være  uærlig  og  godtroende.  Dette  tales 
der  om  i  L&P  68:31-32:  ,, Deres  øjne  er 
fyldt  med  griskhed.  Det  burde  ikke  være 
således  og  må  afskaffes  mellem  dem." 
Og  i  L&P  9:13  gives  et  godt  råd  til  dem 
som  vil  undgå  bedrageriske  foretagen- 
der: „Vær  tro  og  giv  ikke  efter  for  nogen 
fristelse." 

En  ven  betroede  mig  for  nylig  at  han 
havde  mistet  en  masse  penge  på  en  plan, 
som  skulle  have  gjort  ham  rig,  og  at  det 
skete  fordi  han  ikke  kunne  styre  sin 
grådighed.  Mange  af  os  ønsker  os  mere 
og  mere  -  bruger  mere  end  vi  tjener  -  og 
dette  gør  os  modtagelige  for  uærlige 
tilbud.  Hvis  der  tilbydes  overdrevne 
belønninger,  eller  gives  tilbud  som  man 
kun  vil  få  denne  ene  gang  i  livet,  bør  man 
holde  sig  fra  dem. 

Ofte  benyttes  betydningsfulde,  velkend- 
te navne,  eller  uberettigede  henvisninger 
til  særlige  samfund  eller  religiøse  tilhørs- 
forhold, blot  for  at  opnå  troværdighed, 
og  åbne  døren  for  salgsbedrag. 
Undgå  mennesker  som  ønsker  omgåen- 
de beslutninger  eller  kontanter  lige  nu. 
Alle  investeringsmuligheder,  som  er  no- 
get værd,  kan  stå  for  overvejelser  og 
nøjere  undersøgelser.  Vi  må  have  alle  de 
tilgængelige  kendsgerninger,  og  overveje 


Ældste  Marvin  J.  Ashton  fra  De  tolv 
apostles  Kvorum. 


dem  nøje,  og  derpå  træffe  beslutninger 
som  er  i  alles  bedste  interesse.  Når  man 
kommer  ud  for  tilfælde  eller  situationer, 
der  kun  lige  er  acceptable,  er  den 
personlige  retskaffenhed  en  vigtig  ting  i 
enhver  beslutning.  Når  vi  ikke  klart  kan 
se  om  det  der  gøres  er  rigtigt  kan  vores 
personlige  ærlighed  hjælpe  os  til  at 
skelne  og  afsløre  de  relevante  punkter 
eller  kendsgerninger,  som  andre  måske 
ikke  er  opmærksomme  på.  Et  retskaf- 
fent menneske  vil  hjælpe  andre  til  at 
være  ærlige.  Et  retskaffent  menneske  vil 
stille  nøjagtige  spørgsmål,  og  give  akku- 
rate svar.  Retskaffenhed  gør  det  muligt 
for  os  personligt  at  følge  en  retfærdig 
kurs  længe  før  det  er  tid  at  handle. 
Et  klogt  menneske  vil  ikke  uden  skrupler 
lade  sig  fange  i  en  fælde  af  en  bedrager, 
på  grund  af  falsk  stolthed.  Ofte  bliver 
folk  bedraget  fordi  deres  falske  stolthed 
afholder  dem  fra  at  stille  spørgsmål  og 
søge  yderligere  oplysninger.  Et  menne- 
ske nøjes  ofte  med  at  nikke  bekræftende, 
af  frygt  for  at  føle  sig  dum  eller  blive 

betragtet  som  uvidende,  når  han  ikke 
rigtigt  forstår  den  veltalende  sælgers 
talegaver.  ,,Hvad  betyder  det?"  „Hvad 
risikerer  man?"  ,,  Hvilke  fælder  er  der?" 
„Lad  mig  høre  lidt  om  firmaet."  „Hvilke 
anbefalinger  har  du?"  Sådanne  spørgs- 
mål er  nok  værd  at  stille,  og  få  svar  på. 
Når  en  sælger  hensynsløst  anvender 
enkle,  men  svage  ord,  som  f.eks.  „der  er 
selvfølgelig  begrænsninger",  „dispensa- 
tioner", „renteydelser",  „afgiftsfri", 
„binde  sig  til"  og  „afbetaling"  -  eller 
taler  udenom,  eller  handler  „under  dis- 
kretion" -  må  køberen  hellere  være 
opmærksom. 

Hvis  man  ikke  ved  hjælp  af  sin  egen 
ekspertise  kan  træffe  kloge  beslutninger 
bør  man  søge  råd  hos  mennesker  som 
ved  noget  om  tingene,  og  som  man  kan 
stole  på.  Tilbud,  der  ikke  kan  vente  eller 
stå  for  et  nøjere  eftersyn,  har  ingen 
værdi. 

Abraham  Lincoln  sagde  engang:  „Hold 
jer  til  enhver  som  holder  sig  til  det  rette. 
Hold  jer  til  ham  så  længe  han  gør  det 
rette,  og  forlad  ham  når  han  handler 
forkert."  (The  Home  Book  of  Quota- 
tions,  s.  1726.  Udvalgt  og  arrangeret  af 
Burton  Stevenson.  Dodd,  Mead  og  Co. 
New  York  1935). 

Vi  lever  i  en  tid  hvor  den  „høflige  løgn", 
den  „hvide  løgn",  den  „bekvemme 
løgn",  den  „vildledende  løgn",  den 
„handel  som  kun  kommer  én  gang  i 
livet",  og  „muligheden  for  nogle  få  og 
udsøgte  venner"  er  noget  man  ivrigt 
taler  for  og  anbefaler.  Sælgere,  som  med 
forsæt  tilbyder  tvivlsomme  forretninger, 
har  altid  og  vil  fortsat  jagte  den  god- 
troende. 

Heldigvis  eller  desværre  er  forretnings- 
klimaet altid  godt  for  dem  der  har  noget 
at  tilbyde.  I  nedgangstider  eller  under 
lavkonjunkturer   opmuntres   til   uklog 


gæld,  af  sælgere  som  ønsker  at  give  os 
mulighed  for  at  supplere  vore  utilstræk- 
kelige midler.  I  opgangstider,  hvor  folk 
har  rigeligt,  er  der  nogen  som  forsøger  at 
overbevise  os  om  at  det  netop  er  tiden  til 
at  låne,  spekulere,  og  bevæge  sig  op  på 
en  højere  levestandard,  ved  at  køre  på 
den  garanterede  større  indtægt  som 
kommer  i  morgen.  Hvor  ofte  hører  vi 
ikke:  „Jeg  ville  være  blevet  rig  hvis  ikke 
den  økonomiske  situation  var  blevet  så 
dårlig?"  Historien  burde  have  lært  os 
allesammen  at  der  er  tilstrækkelig  risiko 
og  usikkerhed  under  normale  forhold, 
eller  ved  forsigtige  investeringer,  som 
giver  grund  til  de  advarsler  der  lyder 
imod  de  overdrevne  og  gentagne  tilbud, 
som  kommer  fra  mennesker  der  vil  have 
os  til  at  indgå  usikre  forretninger. 
Det  er  oftest  de  mennesker,  der  har 
mindst  råd  til  det,  der  kommer  i  gæld  for 
at  skaffe  penge  til  intrigante  pengemage- 
re, og  som  lider  størst  skade  når  regnska- 
bets time  kommer.  Det  er  helt  rigtigt  at 
gæld  er  et  indfiltret  edderkoppespind. 
Samuel  Johnson  har  også  sagt:  „Gør  dig 
ikke  til  vane  at  betragte  gæld  som  noget 
du  har  af  bekvemmelighedshensyn  -  så 
vil  du  opdage  at  det  er  en  ulykke."  (The 
International  Dictionary  of  Thoughts,  s. 
196).  Vi  vil  gerne  opmuntre  alle  til  at 
undgå  at  komme  i  gæld  af  spekulations- 
hensyn.  „Kærlighed  til  penge  er  en  rod 
til  alt  ondt."  (1  Tim.  6:10).  Den  rette 
balance  i  administrationen  af  vore  penge 
bør  være  et  fortsat  mål  for  alle  som  vil 
være  fri  for  økonomisk  trældom. 
Præsident  N.  Eldon  Tanner  har  klogt 
rådet:  „Det  valg  at  tjene  Gud  behøver 
ikke  nødvendigvis  at  udelukke  et  hus 
eller  en  tilstrækkelig  indkomst,  eller  de 
ting  i  denne  verden,  som  bringer  glæde 
og  lykke,  men  det  kræver  derimod,  at  vi 
ikke  vender  os  bort  fra  Gud  og  Jesu 

Kristi  lærdomme  under  tilfredsstillelsen 
af  vore  timelige  behov."  {Den  danske 
Stjerne,  okt.  1971,  s.  303). 
Det  bør  være  enhver  sidste  dages  helligs 
mål  at  blive  et  sådant  menneske  hvorom 
man  kan  sige:  „Hans  ord  står  ved  magt." 
Vi  bør  spørge  os  selv  i  alle  vore  ord  og 
gerninger:  „Er  det  rigtigt?  Er  det  sandt?" 
og  ikke:  „Er  det  hensigtsmæssigt,  til- 
fredsstillende, bekvemt  eller  betaler  det 
sig?"  Men  bare:  „Er  det  rigtigt?"  Den 
kloge  vil  overveje:  „Hvad  er  rigtigt?" 
Den  grådige:  „Hvad  betaler  sig?" 
Somme  tider  vil  folk,  som  støtter  inve- 
steringer, råbe  højt  og  gøre  brug  af 
uærlig  forsinkelsestaktik,  på  grund  af 
pres  ved  økonomiske  modsætninger,  og 
ulykker  i  kampen  for  at  overleve.  Ærlig- 
heden kompromitteres  af  visse  menne- 
sker, når  fejltagelserne  synes  uundgåeli- 
ge. Retskafne  mennesker  vil  holde  sig  til 
sandheden,  og  stå  fast  under  succes  såvel 
som  i  uheld. 

Ærlighed  er  et  fundament.  Det  er  rigtigt 
at  løgn  er  medskyldig  i  enhver  anden 
uvane.  Eller  som  én  har  sagt:  „Til  synd 
anvendes  mange  redskaber,  men  løgn  er 
ét  af  dem  som  kan  bruges  til  alle 
synder."  (O.  W.  Holmes  i  The  Home 
Books  of  Quotations,  s.  1111).  Bedrag, 
uoprigtighed  og  snyderi  er  altsammen  en 
form  for  løgn  -  og,  kære  unge  menne- 
sker, snyderi  er  ikke  altid  noget  der  kun 
foregår  i  eksamenstiden. 
Løgn  ødelægger  andre.  Løgn  får  os  på 
en  behændig  måde  til  at  ødelægge  os 
selv,  mens  vi  fanges  i  fælden  og  knuser 
vores  egen  personlighed  og  troværdig- 
hed. Er  vi  fri  for  løgn  og  bedrag  vil  vi 
blive  stadig  bedre,  og  det  giver  os  alle 
fred  i  sindet.  For  kort  tid  siden  kom  én  af 
mine  venner  -  som  længe  har  lidt  og 
fortsat  vil  lide,  fordi  han  har  fanget  sig 
selv  i  løgnens  fælde  -  bekymret  til  mig  og 


sagde:  „Jeg  har  levet  så  længe  på  løgne, 
og  jeg  har  fortalt  så  mange  løgne  gennem 
årene  at  jeg  ærligt  kan  sige  at  jeg  ikke 
rigtig  ved  hvornår  jeg  taler  sandhed." 
Da  jeg  første  gang  hørte  dette  fik  jeg 
medlidenhed  med  ham.  Men  da  jeg 
havde  tænkt  over  det  et  øjeblik  spekule- 
rede jeg  på  om  det  han  sagde  nu  også  var 
rigtigt  eller  endnu  en  løgn.  Løgnen 
havde  fyldt  min  vens  liv  med  problemer. 
Ingen  som  helst  vil  kunne  overbevise 
dette  offer  for  løgn  om  at  det  er  „ingen 
skade  til". 

Den  som  lyver  er  løgnens  tjener.  Den 
som  taler  løgn  må  tage  følgerne.  Diako- 
nerne og  bikubepiger  bør  belæres  om 
løgnens  ondskab.  Lærere  og  rosenpiger 
må  belæres  om  hvor  vigtigt  det  er  at  være 
ærlig.  Præster  og  laubærpiger  må  belæ- 
res om  de  fælder  der  følger  med  uærlig- 
hed. Missionærer  er  nødt  til  at  efterleve 
de  rette  principper  for  at  have  succes  og 
blive  lykkelige.  Primarybørn  kan  lære  at 
det  ikke  er  godt  at  lyve.  Børn  har  ret  til 
derhjemme  at  blive  belært  om  ærlighed 
gennem  eksempel.  Desværre  findes  der 
mennesker  eller  familier  som  har  lært  at 
ærlighed  er  en  taktik  fremfor  den  rette 
levevis. 

Vi  lever  i  en  verden  med  love.  Vi  kan 
måske  komme  uden  om  landets  love, 
men  Himlens  love  vil  have  en  uigenkal- 
delig virkning  på  os  i  dag,  i  morgen  og  til 
evig  tid. 

„I  skal  forstå  sandheden,  og  sandheden 
skal  frigøre  jer."  (Joh.  8:32).  Intet  men- 
neske, som  lever  på  en  løgn,  vil  nogen 
sinde  blive  helt  fri.  Kun  den  som  bærer 
eller  som  har  båret  konstant  på  en  sådan 
byrde  vil  kunne  nikke  genkendende  til 
en  sådan  udtalelse.  Vi  må  altid  huske  på 
at  noget  der  er  forkert  ikke  er  rigtigt, 
blot  fordi  mange  mennesker  gør  det.  En 
forkert  gerning  bliver  ikke  rigtig,  blot 

fordi  ingen  har  set  den  pågældende  gøre 
det. 

Må  vor  himmelske  Fader  hjælpe  os  til  at 
have  mod  til  at  se  når  vi  lever  på  en  løgn, 
og  til  at  aflægge  den,  eller  de  bestandige 
løgne.  Ærlighed  er  andet  og  mere  end 
taktik.  Det  er  en  lykkelig  levevis  i 
omgangen  med  vore  medmennesker,  og 
specielt  med  os  selv. 
Hvad  enten  vi  er  som  den  dejlige  skole- 
lærer der  blev  nævnt  i  begyndelsen  af 
denne  tale,  eller  ven,  nabo,  eller  familie- 
medlem, så  lad  os  leve  ærligt  og  belære 
om  ærlighed.  På  skoler  og  universiteter, 
og  i  livets  klasselokale  bør  ærlighedens 
dyd  understreges  af  alle  som  går  ind  for 
at  „Guds  herlighed  er  intelligens  eller 
med  andre  ord:  Lys  og  sandhed".  (L&P 
93:36).  Lys  og  sandhed  vil  hjælpe  os  til  at 
forsage  den  onde  (se  L&P  93:37),  og 
sejre  over  ham.  „Det  skader  ikke"  er  vor 
dødelige  fjendes  valgsprog.  Han  som  vil 
føre  os  til  selvødelæggelse. 


Hvis  en  løgn  kommunikeres  til  andre  i 
den  hensigt  at  bedrage,  så  vil  vi  alle  gøre 
vel  i  at  søge  Guds  stadige  hjælp  til 
forståelse  af  sandheden,  og  til  at  finde 
den.  Oprigtige  mennesker  vil  hverken 
udtænke,  nære,  tiltage  sig  eller  fortælle 
løgn.  Mennesker  med  visdom  vil  ikke 
lade  grådighed,  frygt  eller  ønsket  om 
øjeblikkelig  rigdom,  føre  dem  i  uærlighe- 
dens fælde,  og  lade  mennesker  uden 
skrupler  udplyndre  de  godtroende  for  at 
frarøve  dem  deres  værdifulde  ejendele. 
Må  vi  til  stadighed  erindre  følgende: 
„Søg  ikke  efter  rigdomme,  men  efter 
visdom,  og  se,  Guds  hemmeligheder  skal 
åbenbares  for  dig,  og  da  skal  du  blive  rig. 
Se,  den,  der  har  det  evige  liv,  er  rig." 
(L&P  11:7). 

Må  Gud  skænke  os  alle  kraft  og  styrke 
til  at  blive  retskafne  mennesker,  og 
indsigt  og  visdom  til  at  undgå  at  blive 
ført  ind  i  uærlighedens  fælder,  det  beder 
jeg  om  i  Jesu  Kristi  navn.  Amen.  □ 

■  ■':-,.      ::■■■:■:.' 

En  ny  begyndelse 


Ældste  Hugh  W.  Pinnock 
De  halvfjerds'  første  Kvorum 


I  den  sidste  tid  har  jeg  i  mange  situatio- 
ner lagt  mærke  til  dyb  bekymring,  som 
har  udviklet  sig  til  skuffelser  eller  sorg, 
som  tilsyneladende  virkede  håbløst.  Jeg 
taler  i  dag  til  dem  der  lider  under  sorg, 
vrede  og  skyldfølelse.  Men  det  jeg  siger 
kan  også  anvendes  af  dem  som  fremover 
vil  komme  ud  for  kvalfulde  og  vanskeli- 
ge perioder. 

Mange  af  os  har  dengang  vi  var  små  ofte 
sagt  et  vers  der  begyndte  således: 

Jeg  vil  ønske  der  fandtes  et  dejligt  sted 
hvor  enhver  ku'  begynde  påny. 
Hvor  al  vor  fortræd  og  alt  hvad  vi  led, 
samt  al  egoisme  ku' fly; 
eller  aflægges  som  en  lurvet  jaket 
som  aldrig  sku'  bruges  igen, 
('Louise  Fletcher:  „The  Land  of 
Beginning  Again"  i  The  Best  Lo  ved 
Poems  of  the  American  People,  s.  101. 
Udvalgt  af  Hazel  Felleman,  Garden 
City.  Garden  City  Publishing  Co.,  New 
York  1936). 

Det  sted  hvor  man  kan  „begynde  påny" 
eksisterer  ikke  på  landkortet,  men  der 
findes  en  særlig  åndelig  position,  hvorfra 
vi  alle  kan  starte  en  fornyelse,  aflægge 
vore  smerter,  skyldfølelser  og  vor  sorg. 


Lad  os  foretage  en  rejse  dertil  her  i 
formiddag. 

Den  fordums  profet,  Jeremias,  hørte  en 
dag  i  sit  hus  Herren  sige  disse  ord: 
„Gå  ned  til  pottemagerens  hus!  Der  skal 
du  få  mine  ord  at  høre. 
Så  gik  jeg  ned  til  pottemagerens  hus,  og 
se,  han  var  i  arbejde  ved  drejeskiven. 
Og  når  et  kar,  han  arbejdede  på,  mislyk- 
kedes,  som   det   kan   gå   med   leret   i 
pottemagerens  hånd,  begyndte  han  igen 
og  lavede  det  om  til  et  andet,  som  han  nu 
ville  have  det  gjort. 
Da  kom  Herrens  ord  til  mig: 
, Skulle  jeg  ikke  kunne  gøre  med  eder, 
Israels  hus,  som  denne  pottemager?  .  .  . 
Se,  som  leret  i  pottemagerens  hånd  er  I  i 
min  hånd,  Israels  hus.'"  (Jer.  18:2-6). 
Herren  forklarede  Jeremias  at  når  vi  gør 
en  fejltagelse,  således  som  de  fordums 
israelitter  gjorde,  kan  vi  tage  fat  på  det  vi 
har  spoleret  og  begynde  påny.  Pottema- 
geren gav  ikke  op  og  smed  leret  væk,  blot 
fordi  han  havde  gjort  en  fejltagelse.  Og 
vi  må  heller  ikke  føle  os  håbløse  og  afvise 
os  selv.  Nej  vores  opgave  er  at  overvinde 
vore  problemer,  begynde  ved  det  vi  har, 
og  der  hvor  vi  står,  på  en  frisk. 


Mange  af  jer  der  lytter  her  har  syndet  på 
betydningsfulde  områder,  hvilket  har 
været  beskæmmende  og  ødelæggende. 
Men  ved  at  følge  de  enkle  instruktioner 
Mesteren  har  givet  kan  I  tale  med  jeres 
biskop,  hvis  det  er  nødvendigt,  og  be- 
gynde igen  som  et  helt  nyt  menneske. 
For  nylig  er  der  nogle  af  jer  der  har 
anbragt  penge  i  foretagender,  hvilket 
har  vist  sig  at  være  uklogt  eller  urenta- 
belt. Men  der  er  en  mulighed  for  at  I  kan 
begynde  forfra.  Lad  ikke  en  fejltagelse 
skade  jer  to  gange,  som  den  vil  dersom  I 
bliver  stående  i  tidligere  fejltagelser  eller 
uretfærdigheder,  og  lader  jeres  vrede 
ødelægge  jer. 

Nogle  af  jer  har  såret  et  andet  menneske, 
bibragt  dem  smerter,  frygt  og  hjertesår. 
Det  er  nu  I  skal  gå  hen  til  dem  og  sige 
undskyld  for  det  I  har  gjort,  bede  om 


„Jeg  taler  til  dem  der  lider 

under  sorg,  vrede  og 

skyldfølelse  -  og  til  dem  som 

fremover  vil  komme  ud  for 

kvalfulde  og  vanskelige 

perioder." 


deres  tilgivelse,  og  dersom  det  er  muligt 
genoprette  hvar  I  har  gjort  forkert. 
Hvornår?  Nu!  Gud  ønsker  vi  skal  betale 
vore  forpligtelser.  I  Lære  og  Pagter  siger 
han:  „Se,  det  er  min  vilje,  at  I  betaler  alt, 
hvad  I  skylder."  (L&P  104:78). 
Dengang  det  græske  rige  stod  på  sit 
højdepunkt  bredte  det  sig  fra  Middelha- 
vet mod  vest  til  det  vi  i  dag  kalder  Indien 


mod  øst.  Ved  hjælp  af  militærstyrker 
besejrede  grækerne  utallige  bystater  og 
nationer. 

Grækerne  hædrede  de  tapreste  mænd, 
men  de  helligede  også  det  sted  hvor 
slaget  var  vundet,  og  havde  vendt  sig  til 
grækernes  fordel.  De  afmærkede  et  en- 
kelt sted  på  slagmarken  hvor  de  havde 
overvundet  fjenden,  hvilket  i  den  sidste 
ende  førte  til  den  store,  uundgåelige  sejr. 
På  et  sådant  sted  anbragte  de  en  sten, 
eller  opstillede  en  bunke  af  de  besejredes 
våben.  De  kaldte  et  sådant  mindesmær- 
ke for  et  trofæ.  På  gammel  græsk  betyder 
trofæ  „et  vendepunkt". 

Er  tiden  nu  inden  for  et  trofæ  i  jeres  liv? 
Bør  I  rejse  et  mindesmærke  under  den 
kamp  I  kæmper,  for  at  vise  at  I  har  nået 
et  vendepunkt,  at  jeres  liv  fra  nu  af  skal 
være  anderledes? 

Husk  på  at  ikke  alle  problemer  bliver 
besejret  således  som  David  besejrede 
Goliat.  Alle  slag  ender  ikke  helt  så 
dramatisk  som  kampen  ved  Cumorah. 
Alle  mirakler  sker  ikke  så  omgående 
som  dengang  Joseph  Smith  velsignede 
de  syge  ved  Missouriflodens  bredder. 
Men  problemer  forsvinder,  kampe  bli- 
ver vundet,  og  der  sker  mirakler  for  os 
alle  i  livet.  I  5  Mos.  7:22  beskriver 
Herren  sin  slagplan  for  hvordan  han  vil 
rense  israelitterne:  „Og  Herren  din  Gud 
skal  lidt  efter  lidt  drive  disse  folkeslag 
bort  foran  dig."  En  sejr  kommer  ofte  lidt 
efter  lidt. 

Lad  mig  nævne  de  skridt  det  er  nødven- 
digt at  tage,  for  at  vi  kan  vende  om  og 
tage  en  ny  retning  i  vort  liv.  Opgaven  i 
livet  er  at  komme  højere  op.  Det  gud- 
dommelige trin  hedder  omvendelse. 
Omvendelse  betyder  at  man  finder  en 
bedre  vej  og  følger  den. 
For  det  første,  afskaf  enhver  tanke  og 

enhver  tale  om  „hvis  bare  jeg  havde  gjort 
tingene  anderledes". 
Hvis  bare  Samson  havde  kendt  resulta- 
terne af  sin  omgang  med  Dalila  havde 
han  aldrig  besøgt  hende  den  allerførste 
gang.  (Se  Dom.  16). 

Hvis  bare  Sidney  Rigdon  havde  forudset 
sit  ynkværdige  endeligt  ville  han  have 
ydmyget  sig,  og  var  forblevet  i  kirken. 
Hvis  bare  den  rige  mand  kunne  have  set 
hvordan  livet  var  efter  døden,  ville  han 
være  begyndt  at  bede  noget  før.  Men 
først  i  helvede  begyndte  han  at  bede.  (Se 
Luk.  16:19-25). 

Hvis  bare  du  ikke  var  gået  ud  med  ham 
eller  hende,  eller  havde  været  på  den 
rejse,  eller  havde  foretaget  denne  inve- 
stering, eller  havde  mødt  dette  menne- 
ske, ville  dit  liv  have  været  helt  anderle- 
des. 

Vi  kan  allesammen  spilde  vores  kostbare 
tid  ved  at  sige:  „Hvad  var  der  sket  hvis 
jeg  ikke  havde  gjort  sådan  eller  sådan?" 
Kære  søskende,  det  er  ikke  passende  at 
spørge:  ,, Hvad  nu  hvis"-  hvis  vi  virkelig 
ønsker  at  starte  påny.  Lad  os  se  i  øjnene 
hvor  vi  står,  og  hvor  vi  ønsker  at  være, 
og  ikke  dvæle  ved  „hvad  nu  hvis"  fra  i 
går. 

For  det  andet,  lad  være  med  at  vente  til  i 
morgen  med  at  begynde  påny.  „Ros  dig 
ikke  af  dagen  i  morgen,  du  ved  jo  ikke, 
hvad  dag  kan  bringe."  (Ordspr.  27:1). 
/  dag  er  den  dag  vi  hver  især  skal  rejse 
disse  mindesmærker  på  vores  egen  slag- 
mark, og  afmærke  det  sted  hvor  vi 
begynder  på  ny.  En  af  grundene  til  at  vi 
afholder  konferencer  er  at  vi  kan  lære, 
hvordan  vi  kan  gøre  bedre. 
For  det  tredie,  beslut  dig  til  at  efterleve 
Jesu  Kristi  evangelium  i  dets  helhed. 
„Thi  I  skal  leve  af  hvert  ord,  som  udgår 
af  Guds  mund."  (L&P  84:44).  Mange 


mennesker  efterlever  evangeliet  efter 
deres  eget  hoved.  Dette  er  selvbedrag. 
Der  er  kun  ét  sandt  evangelium.  Vi  kan 
ændre  det  eller  lave  det  om  efter  vore 
egne  begreber.  Men  hvis  vi  vil  følge  Jesu 
Kristi  rene  lærdomme  vil  vi  udrydde 
mange  af  de  rationaliseringer  der  fører 
til  problemer.  Der  er  kun  én  ret  på 
menuen.  Hvis  man  vælger  og  vrager 
hvilke  af  Guds  forskrifter  man  vil  efter- 
leve er  man  satanisk  selvkoncentreret. 
Den  grundvold  vi  bør  bygge  vort  liv  på 
hedder  retskaffenhed. 
For  det  fjerde,  se  kendsgerningerne  i 
øjnene.  Somme  tider  ønsker  vi  at  vi 
kunne  flygte  fra  vore  problemer.  Det  var 
hvad  kong  David  gjorde.  Han  havde 

været  en  god  mand,  men  han  styrtede  sig 
ud  i  store  vanskeligheder.  Det  syntes  at 
være  mere  end  han  kunne  bære.  En  dag 
råbte  han:  ,,Ak,  havde  jeg  vinger  som 
duen,  da  fløj  jeg  i  ly."  (Salm.  55:7). 
Hans  skyldfølelse  havde  overvundet 
ham.  Han  ønskede  at  komme  bort  fra  alt 
og  alle.  Nogle  forsøger  at  flygte  fysisk, 
og  andre  forsøger  at  flygte  følelsesmæs- 
sigt. Det  løser  ingen  problemer.  Den 
eneste  rigtige  udvej  er  at  følge  det  skilt 
hvorpå  der  står  „personligt  ansvar". 
Husk  at  Frelseren  sagde:  „Kom  hid  til 
mig,  alle  I,  som  er  trætte  og  tyngede  af 
byrder,  og  jeg  vil  give  jer  hvile."  (Matt. 
11:28).  Han  beder  os  lære  af  ham,  og 
tage  hans  åg  på  os.  (Se  Matt.  11:29). 
For  det  femte,  gå  positivt  i  gang  med  jeres 
udfordringer!  Få  herredømme  over 
dem!  Tag  føringen!  En  digter  skrev 
følgende: 

Aldrig  giv  op  under  modgangens  pres, 
forsynet  klogt  har  surt  og  sødt  i  samme 
kop. 

Det  allerbedste  råd  under  al  vor  stress 
er  de  ord  som  siger:  ,, Aldrig  giv  op." 
(Martin  F.  Tupper:  „Never  Give  Up", 
fra  Poems  of  Inspiration,  s.  11-77. 
Udvalgt  af  Joseph  Morris  og  St.  Clair 
Adams  Halcyon  House,  New  York). 

Vi  husker  tydeligt  disse  ord  som  Meste- 
ren har  sagt:  „Søg  først  at  opbygge  Guds 
rige,  og  grundfæste  hans  retfærdighed, 
så  skal  alt  det  andet  gives  jer  i  tilgift." 
(Joseph  Smiths  oversættelse  af  Matt. 
6:33).  Kun  nogle  få  vers  længere  fremme 
siger  Frelseren:  „Bed,  så  skal  der  gives 
jer;  søg,  så  skal  I  finde;  bank  på,  så  skal 
der  lukkes  op  for  jer."  (Matt.  7:7). 
For  det  sjette,  begynd  ikke  kun  delvis  på 
en  frisk.  Vær  gennemført!  Ellers  vil  I 
lappe  en  gammel  klædning  med  et  lille 
stykke  nyt  stof.  Den  gamle  klædning  vil 
ikke  kunne  holde.   Som  Jesus  sagde: 


„Ingen  sætter  et  stykke  uvalket  klæde  på 
en  gammel  klædning;  thi  lappen  river 
klædningen  itu,  og  hullet  bliver  værre." 
(Matt.  9:16).  Lad  være  med  at  lappe. 
Begynd  et  helt  nyt  liv.  Den  rige  unge 
mand  var  ikke  villig  til  at  give  alt,  til  at 
følge  Mesteren  fuldtud,  derfor  „gik  han 
bedrøvet  bort"  (Matt.  19:22),  og  ingen 
hørte  nogen  sinde  noget  til  ham  igen. 
For  det  syvende,  vær  åben  og  oprigtigt  i 
jeres  forhold  til  andre.  Mange  af  livets 
vanskeligheder  opstår  på  grund  af  tvety- 
digheder. Lad  os  lære  at  sige  tingene  som 
de  er.  Tænk  på  hvor  ubehageligt  det  må 
have  været  for  Peter,  dengang  Mesteren 
talte  til  ham  efter  at  han  havde  undervist 
i  et  falskt  begreb:  „Du  er  mig  til 
forargelse;  thi  du  anser  ikke,  hvad  Guds 
er,  men  kun,  hvad  menneskers  er." 
(Matt.  16:23).  Fra  dette  øjeblik  blev 
Peter  en  bedre  discipel.  Det  menneske 
som  er  åben  og  ærlig  vil  blive  retfærdig- 
gjort. Tiden  er  hans  ven.  Tillid  er  hans 
belønning. 

Til  sidst,  og  det  er  måske  det  sværeste  af 
det  hele,  tilgiv.  Paulus  sagde:  „Og  den,  I 
tilgiver,  tilgiver  jeg  også."  (2  Kor.  2:10). 
En  af  de  ting  der  hører  med  til  at 
begynde  påny  er  selvfølgelig  dette:  „Elsk 
jeres  fjender,  gør  godt  imod  dem,  som 
hader  jer;  velsign  dem,  som  forbander 
jer,  og  bed  for  dem,  som  mishandler  jer." 
(Luk.  6:27-28).  Paulus  understregede 
dette  påbud  da  han  sagde:  „Se  til,  at 
ingen  gengælder  nogen  ondt  med  ondt; 
men  stræb  altid  efter  at  gøre  det  gode, 
både  mod  hverandre  indbyrdes  og  mod 
alle."  (1  Tess.  5:15).  Hævn  og  gengældel- 
se har  ikke  plads  hos  et  menneske  som 
har  fundet  det  sted  hvor  man  „begynder 
påny". 

Tænk  på  hvordan  Josef  som  ung  blev 
dårligt  behandlet  af  sine  jaloux  brødre  i 
fordums  tid.  De  solgte  ham  som  slave. 

Han  havde  al  mulig  grund  til  at  søge 
hævn.  Men  da  omstændighederne  fore- 
nede Josef  med  sine  brødre  i  Ægypten 
sagde  Josef:  ,,I  tænkte  ondt  mod  mig, 
men  Gud  tænkte  at  vende  det  til  det  gode 
...  og  holde  mange  folk  i  live."  (1  Mos. 
50:20). 

Ja,  megen  hjerteondt  og  mange  sorger  er 
i  den  sidste  ende  blevet  til  velsignelser,  til 
jordiske  belæringer,  og  åndelig  forbere- 
delse for  os.  Selv  om  vi  ikke  kan  forstå  de 
mange  „hvorfor"  vi  har  med  hensyn  til 
vore  prøvelser,  kan  vi  stadig  vende  os  til 


Gud  og  genindvie  vort  liv  i  hans  sikre 
hånd.  Ja  „den,  der  gør  retfærdigheds 
gerninger,  skal  få  sin  løn,  nemlig  fred  i 
denne  verden  og  evigt  liv  i  den  tilkom- 
mende". (L&P  59:23). 
Må  enhver  af  os,  hvor  det  er  nødvendigt, 
begynde  påny.  Jeg  bærer  vidnesbyrd  om 
at  Jesus  Kristi  evangelium  er  blevet 
genoprettet,  og  at  vi  skal  efterleve  dets 
principper  og  forskrifter,  gør  vi  det  vil  vi 
blive  ophøjede.  Og  dette  siger  jeg  yd- 
mygt i  Jesu  Kristi,  vor  Mesters  ærværdi- 
ge navn.  Amen.  □ 


Vi  tror,  at  vi 
må  være  ærlige 


Ældste  Mark  E.  Petersen 
De  tolv  apostles  Kvorum 


En  fundamental  ting  i  vores  religion  er 

trosartiklerne,    som    profeten    Joseph 

Smith  skrev. 

Den  første  trosartikel  er  grundvolden  i 

hele  vor  tro.  Her  står:  „Vi  tror  på  Gud, 

den  evige  Fader,  på  hans  Søn  Jesus 

Kristus  og  på  den  Helligånd." 

Vi  sidste  dages  hellige  tror  på  Gud  af 

hele  vort  hjerte  og  af  hele  vor  sjæl.  Og  vi 

ved  at  han  lever.  Vore  profeter  har  set 


ham.  Vi  ved  at  vi  er  hans  børn,  hans 
bogstavelige,  åndelige  afkom.  Det  er  vor 
eneste  kilde  til  liv.  Vi  er  hans  børn. 
Uden  Gud  ville  der  ikke  være  noget 
evangelium,  ingen  frelse,  ingen  opstan- 
delse, intet  lys  og  ingen  intelligens,  end 
ikke  livet  i  sig  selv.  Uden  Gud  ville  der 
ikke  være  nogen  mælkevej  på  himlen, 
ingen  sol,  ingen  måne,  ingen  stjerner, 
ingen  jord,  og  ingen  af  de  tingjorden  kan 

producere.  Hvis  der  med  andre  ord  ikke 
var  nogen  Gud  ville  der  heller  ikke  være 
noget  som  helst  andet. 
Det  samme  gælder  med  hensyn  til  Her- 
ren, Jesus  Kristus.  I  denne  kirke  accepte- 
rer vi  Frelseren  af  hele  vort  hjerte  og  hele 
vor  sjæl. 


„Hvadenten  det  er  løgn, 

snyderi,  røveri  eller 

bedrageri.  Hvadenten  det 

finder  sted  hjemme,  i 

forretning,  under  sport  eller  i 

klasselokalet  -  så  er 

uærlighed  fuldstændigt 

uforeneligt  med  Jesu 

lærdomme." 


Han  er  Guds  guddommelige  Søn!  Det  er 
vort  højtidelige  vidnesbyrd  til  hele  ver- 
den. Vi  bærer  dette  vidnesbyrd  uden 
frygt,  og  af  al  den  kraft  vi  er  i  besiddelse 
af.  Vort  vidnesbyrd  er  sandt,  for  det  er 
bygget  på  åbenbaring. 
Herren,  Jesus  Kristus,  er  hele  menneske- 
hedens Forløser.  Men  han  er  mere  end 
det.  Han  er  Skaberen,  for  der  findes  en 
guddommelig  Skaber,  og  vi  kender  ham 
som  Jesus  Kristus  fra  Nazaret.  Han  kom 
til  jorden  dengang  han  fødtes  i  Betle- 
hem, men  han  forblev  stadig  den  samme 
Almægtige,  som  Esajas  taler  om  -  „Im- 
manuel! (det  betyder:  Gud  med  os)." 
(Matt.  1:23). 

Jesus  Kristus,  himlenes  Jehova,  skabte 
himlene  og  samtlige  mælkeveje.  Han 
skabte  vort  univers,  med  solen  og  dets 
solsystem.  Han  skabte  denne  jord  og  alt 


hvad  der  findes  på  den,  både  dyr  og 
planter. 

Alt  er  blevet  til  ved  ham,  og  uden  ham 
blev  intet  af  det  til  som  er.  (Se  Joh.  1:3). 
Han  kom  til  jorden  for  næsten  2000  år 
siden,  og  bragte  os  sit  evangelium  og  sin 
kirke,  og  derefter  blev  han  korsfæstet  for 
hele  menneskeheden. 
Det  evige  liv  kan  kun  komme  gennem 
ham,  og  på  ingen  andre  måder.  Hvis  vi 
adlyder  hans  evangelium  skal  vi  leve 
sammen  med  ham  i  al  evighed.  Hvis  vi 
afviser  det,  eller  fornægter  det,  skal  vi 
alligevel  leve,  men  ikke  sammen  med 
ham.  Det  bliver  på  et  mindre  stade,  hvor 
der  nogen  steder  vil  være  gråd,  jammer 
og  tænders  gnidsel.  (Se  L&P  19:5). 
Kristus  betyder  alt  for  os  allesammen, 
uden  ham  er  vi  ingenting. 
Vi  tror  også  på  Helligånden,  som  er  det 
tredie  medlem  af  Guddommen.  Når  vi 
indtræder  i  kirken  bliver  vi  velsignede 
med  Helligåndens  gave,  og  denne  Hel- 
ligånd vil  vejlede  os  gennem  hele  vort  liv, 
hvis  vi  blot  vil  følge  dens  tilskyndelser. 
Jeg  er  virkelig  meget  taknemlig  for  de 
forunderlige  ting  vi  netop  har  hørt  af 
bror  Ashton  om  ærlighed.  Det  er  noget 
meget  fundamentalt  for  vores  religion. 
Jeg  er  taknemlig  fordi  vi  også  i  én  af  vore 
trosartikler  erklærer  at  vi  tror  på  ærlig- 
hed, sandfærdighed,  velgørenhed  og 
kyskhed.  I  husker  sikkert  at  der  i  denne 
trosartikel  står:  „Vi  tror,  at  vi  må  være 
ærlige,  sandfærdige,  kyske,  velgørende 
og  dydige  og  gøre  godt  mod  alle."  (13. 
Trosartikel). 

Her  kommer  vi  til  det  punkt  hvor  tro  og 
gerninger  mødes.  Og  så  kunne  vi  spørge 
os  selv:  „Bekræfter  vore  gerninger  vores 
tro,  eller  gør  det  vor  stand  til  skamme? 
Gør  vi  virkelig  godt  mod  alle  menne- 
sker, således  som  trosartiklen  siger?" 
Ærlighed,  sandfærdighed,  dyd  og  god- 

hed  er  noget  karakteristisk  for  sand 
kristendom.  Har  vi  ikke  disse  ting  kan  vi 
næppe  sige  at  vi  følger  Kristus. 
Var  det  ikke  Jakob  som  sagde:  „Vis  mig 
din  tro  uden  gerninger,  og  jeg  vil  gennem 
mine  gerninger  vise  dig  min  tro"?  Og 
sagde  han  ikke  også  helt  klart,  således  at 
ingen  behøver  at  misforstå  det:  „Hvis 
(troen)  .  .  .  ikke  har  gerninger,  er  den  i 
sig  selv  dø<n(Se  Jak.  Brev  2:14-18. 
Fremhævelse  tilføjet). 
Vi  er  enige  med  ham  i  dette,  og  vi  tilføjer, 
at  hvis  man  påberåber  sig  fromhed  uden 
at  gøre  fromheds  gerninger  er  man  en 
ren  og  skær  hykler,  og  død  -ja  på  samme 
måde  som  „legemet  er  dødt  uden  ånd". 
(Jak.  Brev  2:26). 

Synd  vil  altid  i  første  omgang  virke  mest 
tiltrækkende.  Således  var  det  også  for 
Kain,  som  troede  at  han  kunne  synde  og 
få  fordel  af  det.  Mange  mennesker  i  vore 


dage  bedrager  sig  selv  idet  de  mener  det 
samme.  Men  loven  om  årsag  og  virkning 
er  den  samme  i  vore  dage  som  den  var 
dengang.  Syndens  løn  er  i  den  sidste 
ende  elendighed  og  død,  hvis  der  ingen 
omvendelse  finder  sted.  (Se  Rom.  6:23). 
Hvem  vil,  når  de  forstår  kendsgerninger- 
ne, vove  at  være  Guds  fjende? 
Og  alligevel  lyver  og  snyder  vi,  bedrager 
og  leder  andre  i  synd,  i  en  sådan 
udstrækning  at  vi  bliver  Guds  fjender. 
Eftersom  Kristus  står  for  retfærdighed  i 
alle  ting,  hvordan  vil  vi  så  stå  i  forhold  til 
ham  hvis  vi  giver  afkald  på  hans  lær- 
domme gennem  onde  gerninger?  Kan  vi 
sige  at  vi  er  spor  anderledes  end  dem  der 
i  sin  tid  vendte  ham  ryggen,  og  afviste 
ham? 

De  blev  sørgeligt  bedraget,  eftersom  de 
løb  lige  ind  i  ulykken  -  fuldstændigt 
blinde  for  kendsgerningerne,  så  blinde  at 

de  intet  kunne  se  midt  i  Himlens  lys  som 
han  tilbød  dem. 

Tænk  på  det  bedrag  hvorved  Korihor 
fornægtede  Kristus.  Da  det  hele  var 
overstået,  og  han  var  blevet  stum  ind- 
rømmede han: 

„Jeg  .  .  .  vidste  ...  at  der  var  en  Gud  til. 
Men  djævelen  har  bedraget  mig  ...  og 
han  sagde  til  mig:  Der  er  ingen  Gud  .  .  . 
han  lærte  mig,  hvad  jeg  skulle  sige.  Og 
jeg  (lærte)  .  .  .  hans  ord,  fordi  de  var 
behagelige  for  det  kødelige  sind."  (Alma 
30:52:53). 

Læg  mærke  til  det  sidste  -  „de  var 
behagelige  for  det  kødelige  sind."  Alle 
synder  er  behagelige  for  det  kødelige 
sind,  og  uærlighed  er  sandelig  én  af  disse 
synder! 

Hvad  nu  hvis  den  barmhjertige  samari- 
taner havde  været  hykler,  og  blot  ladet 
som  om  han  hjalp  den  tilskadekomne 
rejsende?  Hvad  nu  hvis  han  havde  bragt 
den  sårede  mand  hen  til  kroen,  blot  for 
yderligere  at  misbruge  ham?  Hvad  nu 
hvis  han  havde  betalt  værten  med  falske 
penge,  eller  var  gået  sin  vej  uden  at 
betale  sin  regning?  (Se  Luk.  10:25-37). 
Hvad  nu  hvis  han  havde  forsøgt  at  tjene 
to  herrer?  (Se  Matt.  6:24).  Hvad  nu  hvis 
han  havde  vist  fromhed  og  barmhjertig- 
hed, bare  for  at  se  ud  af  noget  og 
bedrage? 

Hvad  ville  I  i  så  fald  have  tænkt  om  ham? 
Ville  Frelseren  have  valgt  ham  som 
eksempel?  Eller  ville  han  have  fordømt 
denne  samaritaner,  således  som  han 
fordømte  andre  hyklere? 
Hvad  mener  I  om  folk  i  vore  dage,  som 
hykler  og  bedrager  og  vildleder  for  at 
opnå  et  fortrin  fremfor  andre,  somme 
tider  ved  at  fratage  dem  alt  hvad  de  har? 
Hvad  mener  I  om  folk  hvis  ord  ikke  er  et 
æresord,  og  som  tror  det  er  helt  i  orden 
at  snyde  ved  første  givne  lejlighed? 


Forstår  vi  hvor  alvorlig  uærlighedens 
synd  er?  Det  er  ikke  kun  ukristeligt,  det 
er  anti-kristeligt  -  det  er  anti-mormonsk 
-  det  er  anti-Krist! 

Hvad  enten  det  er  løgn,  snyderi,  røveri 
eller  bedrageri.  Hvad  enten  det  finder 
sted  hjemme,  i  forretning,  under  sport 
eller  i  klasselokalet  -  så  er  uærlighed 
fuldstændigt  uforeneligt  med  Jesu  lær- 
domme. 

Hvis  vi  ikke  kan  indse  dette  er  vi  i 
virkeligheden  blinde. 
Kain  var  blind  da  han  slog  Abel  ihjel. 
Korihor  var  blind  da  han  bekæmpede 
Alma. 

Dem  der  korsfæstede  Kristus  var  blinde 
da  de  nedkaldte  hans  hellige  blod  over 
deres  egne  hoveder,  og  over  deres  stak- 
kels, intetanende  og  ulykkelige  børn.  (Se 
Matt.  27:25). 

De  forrædere  der  var  med  til  at  gøre 
profeten  Joseph  Smith  til  martyr  var 
meget,  meget  blinde. 
Bør  vi  tillade  vor  egoisme  og  vores 
grådighed  på  samme  måde  at  gøre  os 
blinde?  Kunne  vi  tænke  os  at  blive  vores 
egen  værste  fjende,  ved  at  være  uærlige 
og  deltage  i  alle  de  ting  der  fører  til 
uærlighed? 

I  evangeliets  bud  siges  der  mange  gange: 
„Du  må  ikke!"  Men  det  er  samtidig  en 
positiv  befaling  om  at  gøre  opbyggende 
ting,  og  det  lærer  os  at  vi  skal  gøre  os 
oprigtige  anstrengelser  for  at  blive  som 
Kristus  i  alt  hvad  vi  gør. 
Hvilken  værdi  har  det  at  være  kristen 
hvis  det  ikke  gør  os  til  bedre  mennesker? 
Så  vil  det  blot  være  en  slags  psykologisk 
legetøj,  som  giver  os  noget  at  tale  om. 
Evangeliet  er  en  levemåde. 
Formålet  med  det  er  at  hjælpe  os  til  at 
blive  som  Kristus. 

Spurgte  han  os  ikke:  „Hvad  slags  mænd 
burde  I  da  ikke  være?"  Og  gav  han  ikke 

også  svaret:  „Sandelig  siger  jeg  jer:  Som 
jeg  er"?  (3  Ne.  27:27). 
Befalede  han  os  ikke  at  blive  fuldkomne, 
som  vor  Fader  i  Himlen  er  fuldkommen? 
(Se  Matt.  5:48).  Han  mente  det.  Dette  er 
hans  bud.  De  er  ikke  givet  for  at  forblive 
teori  i  vores  tanker.  Det  er  befalinger,  og 
han  vil  holde  os  personligt  ansvarlige  for 
vor  lydighed  eller  ulydighed  imod  disse 
bud. 

Hvis  vi  modtager  disse  bud  med  et 
tvivlende  hjerte  og  er  sene  til  at  udføre 
dem,  kan  vi  kun  forvente  at  blive 
fordømt.  (Se  L&P  58:29). 
Vi  må  på  en  positiv  måde  nærme  os  vor 
religion,  og  bogstaveligt  talt  gøre  den  til 
vores  levemåde,  en  plan  over  vore  dagli- 
ge gerninger.  Vi  er  nødt  til  at  tilpasse 


vort  liv  efter  evangeliets  retningslinier 
dag  efter  dag,  for  dette  er  vor  prøvelses 
tid,  og  det  er  nu  vi  skal  forberede  os  til  at 
møde  Gud.  (Se  Alma  34:32). 
I  husker  sikkert  at  dette  siges  mange 
gange  i  Mormons  Bog,  men  de  fleste  af 
os  læser  det  uden  at  tænke  over  hvad  det 
egentlig  betyder.  Men,  kære  søskende, 
det  er  i  dag  vor  prøvelses  dag,  nøjagtigt 
som  det  var  for  dem  i  sin  tid,  og  det  er  i 
dag  vi  skal  berede  os  til  at  møde  vores 
Gud.  Hvem  ved  om  vi  endnu  vil  leve 
dagen  ud,  i  morgen  eller  i  overmorgen? 
Hvornår  skal  vi  møde  den  almægtige 
Gud? 

Tror  vi  at  vi  kan  komme  i  hans  nærhed 
hvis  vi  går  imod  ham?  Og  hvad  er  det  der 
stiller  os  i  angrebsposition?  Det  er  vores 


Salt  Lake  Templet  set  fra  tempelpladsen  på  konferencens  første  dag  som  var  lys  og  solrig. 

egen  stædighed  som  afholder  os  fra  at 
følge  hans  plan.  Det  er  fordi  vi  selv 
nægter  at  sætte  ham  først  i  vort  liv.  Det 
vil  være  fordi  vi  elsker  mørket  mere  end 
lyset. 

Hvorfor  mon  han  beder  os  om  først  at 
søge  Guds  rige  og  hans  retfærdighed? 
(Se  Matt.  6:33).  Ville  han  bede  os  om 
dette,  hvis  han  ikke  mente  det?  Hvis  vi 
kun  er  halvt  lydige,  vil  vi  lige  så  vel  blive 
afvist  som  hvis  vi  går  fuldstændigt  imod, 
og  måske  endda  hurtigere,  for  en  halv 
afvisning  og  en  halv  antagelse  er  hum- 
bug, et  adgangstegn  der  vil  mangle 
karakterstyrke  og  kærlighed  til  Gud. 
Det  er  i  virkeligheden  et  forsøg  på  at 
gardere  sig  til  begge  sider. 
Vi  må  ikke  tro  at  vi  kan  tjene  to  herrer. 
Gør  vi  det  kan  vi  være  sikre  på  én  ting  - 
at  vores  Mester  ikke  vil  være  Kristus,  for 
han  vil  ikke  tage  imod  os  på  sådanne 
betingelser. 

Hvordan  beskrev  vor  Fader  i  Himlen  sin 
elskede  Søn?  Kan  I  huske  hans  dejlige 
ord? 

Han  erklærede  at  Jesus  er  „fuld  af  nåde 
og  sandhed".  (Joh.  1:14). 
Kristus  er  en  sand  Gud.   Han   er  en 
kærlighedens  Gud,  men  han  er  også  en 
nådens  Gud. 

Hvad  mener  vi  med  at  han  er  nådens 
Gud? 

Jesus  er  nådig  -  det  vil  sige  at  han  er  god, 
barmhjertig  og  har  medfølelse.  Det  er 
hans  nåde,  hans  medfølelse,  kærlighed 
og  barmhjertighed  til  os  der  gør  ham 
nådig.  Han  ønsker  at  vi  skal  blive  som 
han  er,  og  derfor  gav  han  os  sit  herlige 
evangelium. 

Men  afviser  vi  hans  sandhed,  afviser  vi 
også  hans  nåde,  hans  barmhjertighed, 
hans  godhed,  hans  medfølelse.  Det  er 
det  samme  som  at  sige  at  vi  ikke  ønsker 
nogen  af  disse  ting.  Og  så  kan  vi  være 


sikre  på  én  ting,  og  det  er  at  vi  med  en 
sådan  holdning  hverken  får  del  i  hans 
nåde,  barmhjertighed,  godhed  eller 
medfølelse. 

Lydighed  er  løsningen.  Hvad  var  det 
Samuel  sagde  til  Saul,  dengang  han 
prøvede  at  tjene  to  herrer?  ,,At  adlyde  er 
mere  værd  end  slagtoffer,  og  at  være 
lydhør  er  mere  værd  end  vædderfedt."  (1 
Sam.  15:22). 

Hvis  vi  forsøger  at  tjene  to  herrer  er  vi  så 
bedre  end  Saul?  Hvis  vi  prøver  at 
bedrage  brødrene  ved  at  være  fromme 
udadtil,  mens  vi  skjuler  vore  synder  for 
dem,  er  vi  så  bedre  end  Ananias  og 
Safira,  som  blev  slået  ned  for  fødderne  af 
apostlen  Peter,  dengang  de  løj  for  ham? 
(Se  Ap.  G.  5:1-10). 

Vi  har  fået  befaling  om  at  blive  som 
Kristus.  Vi  har  fået  befaling  om  at 
udvikle  både  nåde  og  sandhed  i  vort  liv. 
Hvis  vi  skal  blive  som  Kristus,  og  han  er 
en  nådens  og  sandhedens  Gud,  er  vi  nødt 
til  lige  med  det  samme  at  begynde  at 
opbygge  nåde  og  sandhed  i  vort  liv. 

Ældste  James  A.  Cullimore  og  ældste  Joseph 
Anderson  som  er  emeritus  medlemmer  af  De 
halvfjerds'  første  Kvorum. 

Er  vi  ikke  nødt  til  allerede  nu  at  indse  at 
vi  ikke  kan  tjene  to  herrer?  Hvis  vi  skulle 
forsøge  vil  Herren  afvise  os.  Vi  vil  aldrig 
se  Herren  i  ledtog  med  Satan,  så  lad  os 
ikke  forsøge  at  stille  ham  i  denne 
situation.  Dengang  Alma  døbte  de  om- 
vendte i  Mormons  vande,  var  disse 
ydmyge  hellige  fyldt  med  Guds  nåde, 
Guds  kærlighed,  broderkærlighed  og 
barmhjertighed.  Og  deres  præster  arbej- 
dede også  så  retfærdigt  at  de  var  fyldt 
med  himmelsk  nåde.  (Se  Mosiah  18:16- 
26). 

Da  Herren  talte  til  denne  kirkes  første 
ældster  belærte  han  dem  om  at  de  skulle 
vokse  i  nåde  såvel  som  i  kundskab,  før 
de  kunne  gå  ud  og  forkynde  evangeliet. 
(Se  L&P  50:40). 

Herren  sagde  til  Joseph  Smith  at  alle 
som  holdt  budene  ville  blive  velsignet 
med  Himlens  nåde  -  Kristi  kærlighed, 
barmhjertighed,  medfølelse,  nåde,  god- 
hed og  ærlighed. 

Dette  er  Frelserens  karakteregenskaber. 
Og  dem  må  vi  også  søge  at  opnå.  Herren 
har  lovet  at  han  vil  lede  os  fra  nåde  til 
nåde,  dersom  vi  adlyder  ham.  (Se  L&P 
93:20). 

Skulle  vi  så  ikke  adlyde  ham?  Skulle  vi 
ikke  lægge  planer  om  at  gøre  det?  Skulle 
vi  ikke  først  søge  Guds  rige  og  hans 
retfærdighed  til  hver  en  tid?  Vi  må  aldrig 
lade  vor  religion  komme  i  anden  række  i 
vort  liv. 

Vi  er  Herrens  pagtsfolk.  Vi  lovede  i 
dåben  at  tjene  ham  til  enden,  og  vi 
modtog  Helligånden  til  at  hjælpe  os  med 
at  klare  det.  Hvis  vi  nu  bliver  uærlige,  og 
begår  andre  synder,  hvad  er  det  så  vi  gør 
imod  sandhedens  Ånd?  Vi  jager  ham 
væk  ved  hjælp  af  vore  synder. 
Hvis  vi  som  har  Helligåndens  gave,  lyver 
eller  snyder  eller  på  anden  måde  blive 
uærlige,  hvis  vi  ignorerer  sandheden,  og 


Ældste  LeGrand  Richards  fra  De  tolv 
apostles  Kvorum  sammen  med  ældste  G. 
Homer  Durham  fra  De  halvfjerds ' 
Præsidium. 

besmitter  os  med  usandhed,  hvordan  er 
så  vort  troskabsforhold  til  Gud? 
Hvad  bliver  der  af  de  pagter  vi  har 
indgået,  de  løfter  vi  har  givet  om  at  tjene 
ham  -  denne  sandhedens  Gud  -  i  intet 
andet  end  sandheden? 
Hvilken  gavn  gør  så  Herrens  nadver, 
hvor  vi  forpligter  os  overfor  den  høje 
Himmel,  ved  selveste  Kristi  korsfæstel- 
se, til  at  vi  altid  vil  erindre  ham  og  holde 
hans  bud  som  han  har  givet  os?  (Se  L&P 
20:77).  Skal  vi  fornægte  dette  ved  vore 
synder  -  eller  skal  vi  bøje  hovedet  i 
ydmyghed  og  sige:  „Dog  ikke,  som  jeg 
vil,  men  som  du  vil"?  (Matt.  26:39). 
Talte  jeg  end  med  menneskers  og  engles 
tunger  og  ikke  havde  nåde,  barmhjertig- 
hed, ærlighed,  godhed  og  Kristi  kærlig- 
hed, da  var  jeg  et  rungende  malm  eller  en 
klingende  bjælde.  (Se  1  Kor.  13:1). 
Ydmyg  lydighed  er  den  eneste  ting  som 
kan  frelse  os.  Dette  vidner  jeg  om  i 
Herrens,  Jesu  Kristi  hellige  navn.  Amen. 
□ 

3.  april  1982 
MØDET  LØRDAG  EFTERMIDDAG 


Kirkens 
revisionskomités  rapport 

til  Det  øverste  Præsidentskab  i 
Jesu  Kristi  Kirke  af  Sidste  Dages  Hellige 


Fremlagt  af  Wilford  G.  Edling 
Formand  for  kirkens  revisions  komité 


Vi  har  gennemgået  kirkens  årlige  finans- 
rapport,  som  den  forelå  den  31  decem- 
ber 1981,  samt  kirkens  virksomheder  for 
det  år  der  er  gået.  I  redegørelsen  for 
kirkens  økonomi  og  virke,  som  blev 
gennemgået  af  komiteen,  omfattes  bl.a. 
kirkens  hovedfond  og  andre  kontrolle- 
rede organisationer,  hvis  regnskaber 
føres  af  kirkens  finans-  og  registrerings- 
afdeling.  Vi  har  også  undersøgt  budget- 
tering, regnskab  og  revideringen  af  for- 
retningsmetoder, samt  måden  hvorpå  de 
fond  der  modtages  og  gives  ud  bliver 
kontrollerede.  Vi  sluttede  at  udgifterne  i 
almindelige  kirkefond  blev  bemyndiget 
af  Det  øverste  Præsidentskab  og  efter 
budgettering.  Budgettet  er  bemyndiget 
af  Rådet  for  Tiendeanbringelse,  der  er 
sammensat  af  Det  øverste  Præsident- 
skab, De  tolvs  Råd,  og  Det  præsideren- 
de Biskopråd.  Budget  og  bevillingsko- 
miteen  administrerer  ved  ugentlige  mø- 
der fondenes  udgifter  under  budgetlæg- 
ning. 

Moderne  regnskabsteknologi  og  udstyr 
anvendes  af  finans-  og  registreringsaf- 
delingen,  samt  de  andre  afdelinger,  for 
at  kirken  kan  holde  sig  ajour  med  dens 


hastige  vækst  og  de  skiftende  metoder 
indenfor  elektronisk  dataapparatur. 
Komiteen  og  kirkens  lovmæssige  repræ- 
sentanter har  i  forening  fortsat  deres 
opmærksomhed  rettet  mod  sager  vedrø- 
rende kirkens  betaling  af  skat  til  for- 
bundsregeringen, staterne  samt  uden- 
landske regeringer. 

Revisionsafdelingen,  som  er  uafhængig 
af  alle  andre  afdelinger,  og  virker  til  3 
sider  under  udførelsen  af  finansiel  revi- 
sion, virksomhedsrevision  og  revision  af 
computersystemer  som  kirken  har  anta- 
get. Dette  arbejde  er  noget  som  hele 
tiden  finder  sted  indenfor  alle  kirkens 
afdelinger,  andre  kirkestyrede  organisa- 
tioner (hvis  regnskaber  bliver  ført  af 
finans-  og  registreringsafdelingen), 

samt  verdensomfattende  virksomheder 
blandt  andet  missioner,  finanscentre  og 
aktivitetsafdelinger,  som  ledes  i  fremme- 
de lande.  Revisionsafdelingens  arbejde 
og  beføjelser,  med  hensyn  til  at  sikre 
kirkens  midler,  øges  i  et  rimeligt  forhold 
til  kirkens  vækst  og  stadigt  mere  omfat- 
tende aktiviteter.  Revisionen  af  lokale 
fond  i  ward  og  stave  er  pålagt  stavsrevi- 
sorer.  Kirkeejede  forretninger  eller  for- 

retninger  som  styres  af  kirken,  og  hvis 
regnskaber  ikke  føres  af  finans-  og  regi- 
streringsafdelingen,  bliver  reviderede  re- 
gelmæssigt af  professionelle  revisionsfir- 
maer eller  statsstyrede  organer. 
På  baggrund  af  vor  gennemgang  af  den 
årlige  finansrapport  og  andre  regnska- 
ber, og  ved  vore  undersøgelser  af 
regnskabs-  og  revisionsmetoder,  hvor- 
ved økonomien  styres,  samt  under  stadi- 
ge samtaler  med  personalet  i  finans-  og 
registreringsafdelingen,  revisionsafde- 
lingen og  kirkens  lovmæssige  repræsen- 


tanter, er  vi  af  den  formening  at  kirkens 
hovedfond,  som  er  modtaget  og  givet  ud 
i  1981,  på  rette  vis  er  regnskabsført  i 
overensstemmelse  med  de  bestående  ret- 
ningslinier. 


Årbødigts  kirkens  revisionskomité. 

W Uf  ord  G.  Edling 

David  M.  Kennedy 

Warren  E.  Pugh 

Merrill  J.  Bateman 

Ted  E.  Davis 


Statistisk 
Rapport  1981 


Forelagt  af  Francis  M.  Gibbons 
Det  øverste  Præsidentskabs  sekretær 


Til  orientering  for  kirkens  medlemmer 
har  Det  øverste  Præsidentskab  ladet 
udarbejde  den  efterfølgende  statistiske 
rapport  over  kirkens  vækst  og  status  pr. 
31  december  1981. 

(Medlemstallene  er  anslåede  baserede 
på  1981 -rapporter  modtaget  forud  for 
konferencen.) 

Kirkeenheder 

Antal  stave  1.321 

Antal  distrikter 342 

Antal  missioner 188 

Antal  ward  8.392 

Antal  grene  i  stave 2.719 

Antal  grene  i  missioner 2.102 

(Disse  tal  viser  en  forøgelse  på  103 
stave  og  622  ward  og  grene  i  1981). 


Antal  lande  med  organiserede  ward 
eller  grene  86 

Kirkens  medlemstal 

Samlet  medlemstal  ved  udgangen  af 

1981  4.936.000 

Det  anslås  at  kirkens  nuværende  med- 
lemstal har  overskredet  fem  millioner. 

Kirkens  vækst  i  1981 

Børn  velsignet 1 1 1.000 

Indskrevne  børn  døbt  69.000 

Nyomvendte  døbt 224.000 

Samfundsstatistik 

Fødsler  pr.  tusinde 28,1 

Personer  indgået  ægteskab 

pr.  tusinde 12,2 

Dødsfald  pr.  tusinde   3,9 

Præstedømmet 

Diakoner 213.000 

Lærere  159.000 

Præster 311.000 

Ældster 419.000 

Halvfjerdser 32.000 

Højpræster 170.000 

Missionærer 

Fuldtidsmissionærer 29.700 

Genealogi 

Navne  klargjort  i  1981  til  udførelse  af 
tempelordinanser   4.346.000 

Templer 

Antal  begavelser  udført  i  løbet  af 
1981: 

For  levende 49.800 

For  døde 4.101.000 

Templer  i  drift 19 

Med  bekendtgørelsen  af  de  nye  temp- 
ler der  skal  bygges,  vil  antallet  af 
templer  der  er  planlagte  eller  under 

opførelse  være 21 

Templer  der  har  været  lukket  i  årets 

løb 1 

(Der  blev  udført  139.000  flere  begavel- 
ser i  1981  end  i  1980,  selv  om  Manti 
templet  var  lukket  en  del  af  året). 

Kirkens  skolevæsen 

Samlet    antal    indskrevne    i    skoleåret 

1980-81: 

Seminar  og  institut,  iberegnet  særlige 

programmer 326.200 


Kirkeskoler  og  videregående 

kurser 72.500 

Velfærdstjenesten 

Personer  hjulpet  af  SDH-samfundstje- 

neste 62.800 

Personer  anbragt  i  bedre 

stillinger 27.200 

Arbejdsdage  skænket  til  velfærdstjene- 
sten      533.800 

Varer  uddelt  fra  forrådshusene 

(i  kilo)  690.350 

Prominente  medlemmer  der  døde 
i  årets  løb 

Ældste  S.  Dilworth  Young,  emeritus- 
medlem af  De  halvfjerds,  første  Kvorum 
og  tidligere  seniorpræsident  for  De 
halvfjerds'  første  Råd.  Ældste  Del  Alvin 
Talley,  senior  regionalrepræsentant. 
Freda  Joan  Jensen  Lee,  enke  til  præsi- 
dent Harold  B.  Lee.  Belle  Smith  Spaf- 
ford,  hovedpræsidentinde  for  hjælpefo- 
reningen fra  1945-1974  og  tidligere  præ- 
sident for  Det  nationale  Kvinderåd. 
Lucile  Reading,  administrerende  redak- 
tør af  Friend  og  tidligere  rådgiver  i 
primarys  hovedbestyrelse.  Dr.  Henry 
Eyring,  den  verdensberømte  viden- 
skabsmand og  forfatter.  Dr.  Harvey 
Fletcher,  international  kendt  ekspert  og 
opfinder  indenfor  kommunikationsmid- 
ler. A.  Hamer  Reiser,  tidligere  rådgiver  i 
søndagsskolens  hovedpræsidentskab. 
Louise  J.  Lake,  lærer  for  handicappede 
og  tildelt  præsidenternes  æresbevisning  i 
Amerikas  handicapår,  samt  George  S. 
Eccles,  prominent  bankmand  og  sam- 
fundsleder.  □ 

Sand  storhed 


Ældste  Howard  W.  Hunter 
De  tolv  apostles  Kvorum 


i 


Der  findes  iblandt  os  nogle  som  er 
ulykkelige  med  deres  tilværelse,  fordi  de 
havde  ønsket  sig  at  nå  noget  højere  i 
dette  liv,  men  nu  mener  at  de  har  slået 
fejl  på  nogle  fundamentale  områder.  Vi 
tænker  på  dem  som  har  arbejdet  ihær- 
digt, og  som  har  levet  retfærdigt,  men 
mener  at  de  har  slået  fejl,  fordi  de  ikke 
har  opnået  det  samme  i  denne  verden 
eller  i  kirken  som  andre  har  opnået. 
Måske  skulle  vi  overveje  hvad  det  er  for 
ting  der  gør  mennesker  store. 
Vi  lever  i  en  verden  der  ser  ud  til  at  dyrke 
dens  egen  form  for  storhed.  Det  er  sandt 
nok  at  denne  verdens  helte  ikke  lever 
særlig  længe  i  folks  erindring,  men  der  er 
ikke  desto  mindre  ingen  mangel  på 
mestre  og  mennesker  som  når  noget.  Vi 
hører  næsten  dagligt  om  sportsmænd 
der  opnår  nye  rekorder,  videnskabs- 
mænd der  opfinder  forunderlige  nye 
indretninger,  maskiner  og  fremgangs- 
måder, og  om  læger  der  redder  folks  liv 
på  nye  måder.  Vi  bliver  hele  tiden  udsat 
for  enestående,  begavede  musikere  og 
entertainere,  og  vi  ser  værker  af  ene- 
stående kunstnere,  arkitekter  og  byg- 
ningshåndværkere. Ugeblade,  reklame- 


skilte og  biografreklamer  bombarderer 
os  ustandseligt  med  billeder  af  menne- 
sker med  perfekte  tænder  og  et  ulasteligt 
udseende,  i  tøj  af  sidste  mode  og  i  færd 
med  at  gøre  alt  det  mennesker  med 
succes  gør. 

Når  vi  nu  konstant  udsættes  for  verdens 
definition  på  succes  og  storhed,  er  det 
forståeligt  at  vi  ofte  kommer  til  at  drage 
sammenligninger  mellem  det  vi  er  og  det 
andre  er,  eller  ser  ud  til  at  være,  og 
mellem  hvad  vi  har  og  hvad  andre  har. 
Selv  om  det  er  sandt  nok  at  det  kan  være 
gavnligt  at  drage  sammenligninger,  og  at 
det  kan  motivere  os  til  at  gøre  meget 
godt  samt  forbedre  vor  tilværelse,  så 
tillader  vi  dog  ofte  at  unfair  og  upassen- 
de sammenligninger  nedbryder  vor  lyk- 
ke, når  de  får  os  til  at  føle  at  vi  ikke  slår 
til,  er  utilstrækkelige  eller  mislykkede. 
På  grund  af  sådanne  følelser  bliver  vi 
vildledt  og  standser  op  ved  vore  fejlta- 
gelser, mens  vi  ignorerer  det  i  livet  der 
indeholder  netop  det  som  udgør  sand 
storhed. 

Præsident  Joseph  F.  Smith  skrev  i  1905 
en  kort  artikel,  hvori  han  kom  med 
denne  meget  dybsindige  udtalelse  om 

hvad  sand  storhed  i  virkeligheden  er: 
„Det  som  kaldes  ekstraordinært,   be- 
mærkelsesværdigt eller  usædvanligt  kan 
være  med  til  at  skrive  historier,  men  det 
er  ikke  det  der  udgør  det  virkelige  liv. 
Når  alt  kommer  til  alt,  er  det  af  største 
betydning,  at  gøre  de  ting  godt,  som 
Gud  har  bestemt  til  at  være  alle  menne- 
skers daglige  lod.  At  være  en  dygtig  far 
eller  en  dygtig  mor  er  større  end  at  være 
en    dygtig    general    eller    statsmand." 
{Evangeliske  Lærdomme ,  s.  240). 
Denne  udtalelse  rejser  et  spørgsmål  om 
hvad  Gud  har  ordineret  som  menne- 


,,Den  slags  storhed,  vor 

himmelske  Fader  ønsker  vi 

skal  stræbe  efter,  findes 

indenfor  evangeliets  og 

kirkens  rækkevidde." 


skers  daglige  lod.  Det  er  naturligvis 
blandt  andet  det  der  skal  gøres  for  at 
være  en  god  far  eller  en  god  mor,  men 
generelt  set  er  det  også  de  tusinder  af 
små  tjenestegerninger,  opgaver  og  opo- 
frelser der  består  i  at  give  eller  miste  sit 
liv  for  andre  og  for  Herren.  Det  omfatter 
bl.a.  at  opnå  kundskab  om  vor  Fader  i 
Himlen  og  hans  evangelium.  Det  omfat- 
ter at  man  indfører  andre  i  troen  og  hans 
riges  fællesskab.  Det  er  almindeligvis 
ikke  det  der  opnår  den  største  opmærk- 
somhed eller  som  verden  ligger  på 
maven  for. 


Som  en  forlængelse  af  præsident  Smiths 
udtalelse  og  for  at  være  lidt  mere  specifik 
kunne  man  sige:  „Sandt  storhed  er  i 
virkeligheden  at  være  en  vellykket  pri- 
marypræsidentinde,  eller  spejderleder, 
eller  lærer  i  åndelig  livsførelse,  eller  en 
kærlig  nabo,  eller  en  ven  der  er  parat  til 
at  lytte.  At  gøre  sit  bedste  under  imøde- 
kommelsen af  hverdagens  kampe  og 
eventuelle  fejltagelser,  og  stadigt  være 
udholdende  og  standhaftig  gennem  li- 
vets fortsatte  vanskeligheder  -  når  så- 
danne kampe  og  opgaver  bidrager  til 
andres  fremgang  og  lykke  og  til  evig 
frelse  for  én  selv  -  dette  er  sand  storhed." 
Vi  behøver  sandelig  ikke  at  gå  ret  langt 
for  at  se  hverdagens  ubemærkede  og 
glemte  helte.  Jeg  taler  om  dem  I  kender 
og  dem  jeg  kender,  som  stille  og  vedhol- 
dende gør  det  de  bør  gøre.  Jeg  taler  om 
dem  der  altid  er  der  og  altid  er  villige.  Jeg 
mener  moderen  med  de  ualmindelige 
værdimålere  som  -  time  efter  time,  dag 
og  nat,  -  er  parat  til  at  passe  et  sygt  barn 
eller  en  invalid,  som  kæmper  og  lider 
uden  at  beklage  sig.  Til  disse  regner  jeg 
også  dem  der  frivilligt  giver  blod  eller 
frivilligt  arbejder  med  spejdere.  Jeg  tæn- 
ker på  dem  som  måske  ikke  bliver 
mødre,  men  som  alligevel  optræder  som 
mødre  overfor  verdens  børn.  Jeg  taler 
om  dem  der  altid  er  der  for  at  yde 
kærlighed  og  give  næring. 
Jeg  taler  også  om  lærere  og  sygeplejer- 
sker, om  landmænd  og  andre  som  udfø- 
rer godt  arbejde  i  verden,  dem  der 
underviser  og  dem  der  giver  føde  og 
klæder,  men  som  desuden  også  udfører 
Herrens  arbejde  -  dem  der  opløfter 
andre  og  hjælper  dem  til  at  blive  lykkeli- 
ge. Jeg  tænker  på  dem  der  er  ærlige  og 
gode,  som  arbejder  hårdt  i  deres  hver- 
dag, men  som  også  tjener  Mesteren  og  er 
hyrde  for  hans  får. 

Ældste  Howard  W.  Hunter  fra  De  tolv 
apostles  Kvorum. 


Det  er  dog  ikke  min  mening  at  nedvur- 
dere verdens  store  bedrifter  alt  for 
meget,  de  har  givet  os  så  mange  mulighe- 
der og  de  skaber  kultur,  orden  og 
spænding  i  vor  tilværelse.  Jeg  vil  bare 
foreslå  at  vi  forsøger  at  koncentrere  os 
mere  bevidst  om  det  i  livet  som  har  den 
største  værdi.  I  husker  sikkert  at  Frelse- 
ren sagde:  „Den,  som  ophøjer  sig  selv, 
skal  ydmyges,  og  den,  som  ydmyger  sig, 
skal  ophøjes. "  (Matt.  23:1 1 .  Fremhævel- 
se tilføjet). 

Hør  hvordan  præsident  Joseph  F.  Smith 
fortsætter    sine    bemærkninger    for    at 


hjælpe  os  med  at  se  de  bedrifter  og 
resultater,  som  fører  til  verdslig  succes 
og  anerkendelse,  i  det  rette  perspektiv. 
Læg  mærke  til  at  han  henviser  til 
verdslige  bedrifter  -  det  vil  sige  dem  der 
kan  medføre  berømmelse  og  held  i 
verden  -  som  ,, sekundære".  Han  sagde: 
„Det  er  rigtigt,  at  sådan  sekundær 
storhed  hører  til  det,  vi  kalder  hverdags- 
agtigt; men  når  de  ikke  føjes  til  det,  der 
er  fundamentalt,  er  det  ikke  andet  end 
tom  ære,  og  det  falmer  i  forhold  til  det 
daglige  og  de  menneskelige  goder  i  livet, 
selv  om  de  måske  får  en  plads  i  historiens 
.  . .  sider."  {Evangeliske  Lærdomme , 
s.  240). 

Hvordan  kan  vi,  udfra  denne  definition 
på  sand  storhed,  til  stadighed  opnå 
denne  storhed?  Herren  har  sagt:  „Af  de 
små  ting  kommer  det,  som  er  stort." 
(L&P  64:33.  Fremhævelse  tilføjet).  En- 
hver af  os  har  set  mennesker  blive 
velhavende  eller  opnå  succes  næsten  på 
et  øjeblik  -  omtrent  fra  den  ene  dag  til 
den  anden.  Men  jeg  tror  at  selv  om 
denne  form  for  succes  måske  opnås  af 
nogen  uden  længere  tids  bestræbelser,  så 
findes  der  ikke  noget  der  hedder  øjeblik- 
kelig storhed.  Og  det  er  fordi  opnåelsen 
af  sand  storhed  er  en  længerevarende 
proces,  som  måske  indebærer  bagslag 
ind  imellem.  Det  endelige  resultat  er 
måske  ikke  altid  så  synligt,  men  det  ser 
ud  som  om  det  altid  kræver  regelmæssi- 
ge, konsekvente,  små  og  sommetider 
almindelige  og  verdslige  skridt  over  en 
længere  periode. 

Sand  storhed  kommer  aldrig  som  en 
tilfældighed  eller  af  en  enkelt  anstrengel- 
se eller  et  enkelt  resultat.  Det  kræver 
udvikling  af  karakteregenskaber.  Det 
kræver  en  masse  rigtige  beslutninger 
mellem  godt  og  ondt  i  det  daglige.  Som 
ældste  Boyd  K.  Packer  sagde  da  han 

talte  om  det:  „I  løbet  af  mange  år  bliver 
disse  beslutninger  til  hele  bundter  og 
viser  tydeligt,  hvad  vi  værdsætter."  (Den 
danske  Stjerne,  april  1981,  s.  37).  Disse 
valg  vil  også  tydeligt  vise  hvordan  vi  er. 
Når  vi  vurderer  vort  liv,  er  det  vigtigt  at 
vi  ikke  kun  ser  på  vore  bedrifter,  men 
også  på  de  forhold  vi  har  arbejdet  under. 
Vi  er  alle  forskellige  og  noget  for  os  selv, 
vi  har  hver  sit  udgangspunkt  i  livet.  Vi 
har  hver  især  en  enestående  blanding  af 
talenter  og  færdigheder.  Vi  møder  hver 
vore  egne  udfordringer  og  det  er  forskel- 
ligt hvad  vi  er  tvunget  til  at  strides  med. 
Derfor  bør  vor  bedømmelse  af  os  selv, 
og  det  vi  opnår,  ikke  bare  omfatte 
omfanget  og  antallet  af  vore  bedrifter, 
men  vi  bør  også  bedømme  hvilke  for- 
hold der  herskede,  og  hvilke  virkninger 
vore  anstrengelser  har  haft  på  andre. 
Det  er  dette  sidste  aspekt  i  vor  selvvurde- 
ring -  den  virkning  vor  livsførelse  har  på 
andres  tilværelse  -  der  hjælper  os  til  at 
forstå  hvorfor  nogle  af  de  almindelige, 
daglige  gerninger  i  livet  bør  vurderes  så 
højt.  Ofte  er  det  de  almindelige  opgaver 
der  har  den  største  positive  virkning  på 
andres  liv,  i  sammenligning  med  det 
verden  ofte  betragter  som  godt. 
Den  slags  storhed  vor  himmelske  Fader 
ønsker  vi  skal  stræbe  efter  findes  inden- 
for evangeliets  og  kirkens  rækkevidde. 
Vi  har  et  ubegrænset  antal  muligheder 
for  at  udføre  de  mange  enkle  og  små 
ting,  der  i  den  sidste  ende  kan  gøre  os 
store.  Til  dem,  der  har  helliget  deres  liv  i 
tjenesten  og  opofrelsen  for  andre  og  for 
Herren,  er  det  bedste  råd  ganske  enkelt 
at  gøre  mere  af  det  samme. 
Og  til  dem  som  udfører  verdens  almin- 
delige arbejde,  men  spekulerer  på  vær- 
dien i  deres  arbejde,  til  dem  som  arbejder 
hårdt  i  denne  kirke,  som  fremmer  Her- 
rens værk  på  så  mange  stilfærdige,  men 


betydningsfulde  måder,  til  dem  som  er 
jordens  salt  og  verdens  styrke  og  enhver 
nations  støtte  -  til  alle  jer  vil  jeg  blot 
udtrykke  min  beundring.  Hvis  I  holder 
ud  til  enden,  og  hvis  I  er  tapre  i  Jesu 
vidnesbyrd,  vil  I  opnå  sand  storhed  og  I 
vil  komme  til  at  leve  i  nærheden  af  vor 
Fader  i  Himlen. 


"■:  I 


Som  præsident  Joseph  F.  Smith  har  sagt: 
„Lad  os  ikke  prøve  at  erstatte  det  sande 
liv  med  et  kunstigt."  (Evangeliske  Lær- 
domme, s.  240).  Lad  os  huske  at:  „Af  de 
små  ting  kommer  det,  som  er  stort." 
(L&P  64:33).  Lad  os  ikke  glemme  at 
udførelsen  af  de  ting  Gud  har  ordineret 
som  vigtige  og  nødvendige  og  nyttige, 
selv  om  verden  måske  betragter  dem 
som  ubetydelige  og  ikke  særlig  vigtige,  er 
det  der  i  den  sidste  ende  fører  os  til  den 
sande  storhed. 

At  vi  aldrig  må  tabe  modet  under 
udførelsen  af  disse  daglige  opgaver  som 
Gud  har  ordineret  som  menneskers  lod, 
det  er  min  bøn  i  Jesu  Kristi  navn.  Amen. 
□ 

Evigt  ægteskab: 
Menneskeracens  håb 


Ældste  Robert  L.  Simpson 
De  halvfjerds'  første  Kvorum 


Jeg  har  i  dag  koncentreret  mine  tanker 
om  noget  vi  alle  er  fælles  om,  noget  som  i 
vore  dages  verden  skaber  stadig  større 
kriser,  en  slags  kræftsygdom  der  breder 
sig,  og  som  stadig  udhuler  den  familieen- 
hed der  er  ordineret  af  Gud. 
Det  er  skilsmisserne,  der  i  al  sin  djæ- 
velskhed er  en  trussel  for  selveste  sam- 
fundets fundament.  Præsident  Joseph  F. 
Smith  har  bemærket  følgende:  „Ægte- 
skabet tjener  til  opretholdelse  af  menne- 
skeheden. Uden  det  ville  Guds  hensigter 
kuldkastes;  kyskhed  ville  blive  ødelagt 
og  vige  for  usædeligheder  og  fordærv,  og 
jorden  blive  øde  og  tom."  (Evangeliske 
Lærdomme,  s.  229).  Hver  eneste  profet  i 
denne  uddeling  har  sagt  noget  væsentligt 
om  den  samme  ting,  på  sin  egen  måde. 
Ifølge  undersøgelser,  som  er  foretaget  af 
National  Center  for  Health  Statistics,  er 
der  bevilget  næsten  2.000.000  skilsmisser 
i  USA  i  år.  Det  er  det  største  antal  der 
nogen  sinde  er  registreret,  og  tre  gange 
så  mange  som  anmeldt  for  blot  20  år 
siden.  De  fleste  af  verdens  nationer  ser 
ud  til  at  følge  en  lignende  tendens.  I  vore 


dage  slutter  hvert  to  ud  af  tre  ægteskaber 
med  en  skilsmisse.  Desværre  følger  fami- 
lierne indenfor  kirken  denne  verdens 
tendens  i  en  alarmerende  grad,  og  det 
burde  ikke  være  således. 
U.S.  News  &  World  Report  citerede  for 
nylig  Herbert  A.  Glieberman,  en  aner- 
kendt autoritet  med  hensyn  til  skilsmis- 
ser og  hjemmeliv,  som  følger:  „Den 
største  vækst  i  skilsmisseprocenten  har 
fundet  sted  hos  de  ægtepar  der  har  været 
gift  fra  ti  år  og  opefter.  Det  er  ikke 
ualmindeligt  i  vore  dage  at  ægtepar  der 
har  været  gift  25-30  år  søger  og  opnår  en 
skilsmisse."  Derpå  nævner  han  hovedår- 
sagen: 

„Den  første  årsag,"  siger  han,  „er  det  at 
ægtefællerne  ikke  evner  at  tale  ærligt 
med  hinanden,  ikke  kan  fortælle  hinan- 
den deres  inderste  tanker  og  følelser,  og 
bare  optræder  som  almindelige  venner 
...  de  (taler)  for  det  meste  kun  overfla- 
disk sammen  for  at  imponere  hinan- 
den." 

Og  derpå  fortsætter  han:  „Jeg  opdagede 
at  alt  for  mange  mennesker  taler  forbi 


39 


Ældste  Robert  L.  Simpson  fra  De  halvfjerds'  forste  Kvorum  hilser  på  ældste  Carlos  E.  Asay, 
som  er  medlem  af  De  halvfjerds'  Præsidium  og  ældste  Jack  H.  Goaslind  jun.,  der  også  er 
medlem  af  De  halvfjerds'  første  Kvorum. 


hinanden  fremfor  til  hinanden."  Han 
slutter:  „Manglende  kommunikation 
bliver  årsag  til  drikkeri,  utroskab  eller 
fysisk  eller  mental  misbrug  .  .  . 
Alt  for  mange  viser  ingen  tolerance,  de 
er  ikke  i  stand  til  at  klare  ubehagelige 
situationer,  eller  blot  indse,  at  de  ikke  er 
fuldkomne,  og  at  deres  ægtefælle  heller 
ikke  er  det."  („Why  So  Many  Marriages 
FaiT,  U.S.  News  And  World  Report,  20 
juli  1981,  s.  53-54). 

Der  findes  i  virkeligheden  kun  én  måde 
hvorpå  man  kan  sikre  god  kommunika- 
tion i  familien,  og  det  er  Herrens  måde. 
Han  går  ind  for  rådføringsmetoden. 
Kirken  er  sammensat  af  råd.  I  virkelig- 
heden er  ét  af  kirkens  vigtigste  råd 
familierådet,  som  mand  og  hustru  præsi- 
derer over.  I  dette  råd  bør  forældrene 
være  lige  om  byrderne,  på  samme  måde 
som  det  er  meningen  de  skal  være  fælles 


om  at  dele  enhver  præstedømmevelsig- 
nelse som  tilfalder  familien.  Gennem  alle 
evighederne  er  Herrens  evige  formål  at 
et  ægtepar  skal  blive  ét! 
Dernæst  har  Herren  bedt  os  om  at 
gennemdrøfte  tingene  sammen.  (Se  L&P 
50)  Ingen  skænderier,  ingen  prædike- 
ner, ikke  noget  med  at  svare  igen,  men 
man  må  hellere  ganske  stille  og  roligt 
drøfte  tingene  med  hinanden.  Hvilket 
stort  eksempel  det  ville  være  for  børne- 
ne! Hvordan  kan  en  familie  gå  fejl,  hvis 
hver  eneste  større  beslutning  omhygge- 
ligt overvejes  i  henhold  til  evangeliets 
lærdomme?  Og  når  man  så  har  drøftet 
tingene  med  hinanden,  kan  beslutningen 
træffes  og  fortrøstningsfuldt  føres  ud  i 
livet  i  harmoni  med  guddommelig  lov. 
Frelseren  belærte  om  at  gå  den  ekstra 
mil  (se  Matt.  5:41),  hvilket  betyder 
uselviskhed.  Blot  ved  at  gå  den  ekstra 


mil  kunne  næsten  ethvert  ægtepar  gøre 
deres  ægteskab  til  en  succes.  Men  når 
den  ekstra  anstrengelse  blot  skal  gøres  i 
den  ene  side  af  båden  mister  den  balan- 
cen, hvorpå  ægteskabet  sandsynligvis  vil 
kæntre.  Uselviskhed  må  findes  på  begge 
sider. 

Ethvert  ægtepar  bør  opdage  værdien  i  en 
samtale  ved  dagens  slutning  -  om  de  har 
været  gift  i  ét  eller  21  år  -  det  allerbedste 
tidspunkt  til  en  opgørelse  og  til  at  tale 
om  morgendagen.  Og  det  allerbedste  af 
det  hele  er  at  på  dette  tidspunkt  kan 
kærligheden  og  påskønnelsen  for  hinan- 
den blive  yderligere  bekræftet.  Afslut- 
ningen på  en  dag  er  også  et  fuldkom- 
ment tidspunkt  hvor  man  kan  sige:  ,,Du 
må  undskylde  det  der  skete  i  dag.  Vil  du 
være  sød  at  tilgive  mig?" 
Ser  I,  vi  er  stadig  alle  sammen  udfuld- 
komne,  og  disse  uløste  forskelligheder 
samler  sig  nemt  dag  efter  dag  til  en 
bunke  så  stor  at  den  kan  vælte  det 
ægteskabelige  forhold  -  altsammen  på 
grund  af  dårlig  kommunikation,  og  alt 
for  ofte  på  grund  af  falsk  stolthed. 
Kirken  har  altid  indtaget  et  fast  stand- 
punkt imod  diktatur  af  enhver  art. 
Enhver  mand,  der  vælger  at  klare  sin 
kaldelses  embede  som  præstedømmele- 
der i  hjemmet  ved  hjælp  af  diktatoriske 
metoder,  er  ikke  i  harmoni  med  evange- 
liets lærdomme.  Han  vil  ikke  kunne 
nyde  de  åndelige  belønninger  ved  at 
gennemdrøfte  tingene  sammen.  Samta- 
len ved  dagens  afslutning  vil  ikke  blive 
en  tovejs-kommunikation,  og  vil  sæd- 
vanligvis ende  med  oprør. 
Diktatorer  er  altid  hurtige  til  at  stille  et 
ultimatum,  og  hvis  I  ikke  skulle  have 
fundet  ud  af  det,  så  kan  jeg  fortælle  at 
hvis  man  giver  vore  dages  unge  et 
ultimatum  vil  det  næsten  garanteret  slå 
fejl.  Det  er  det  samme  som  at  vifte  med  et 


rødt  flag,  det  er  som  at  erklære  krig  imod 
sine  kære. 

Herren  har  advaret  os  således:  ,, Ingen 
magt  eller  indflydelse  kan  eller  bør 
udøves  i  kraft  af  præstedømmet  uden 
gennem  overbevisning,  langmodighed, 
mildhed,  sagtmodighed  og  uskrømtet 
kærlighed; 

gennem  venlighed  og  sand  kundskab, 
som  uden  hykleri  og  uden  svig  vil 
udvikle  sj  ælen  meget . "  ( L&P  1 2 1 : 4 1  -42) . 
Jeg  kan  godt  lide  det  råd  præsident 
Joseph  F.  Smith  har  givet.  Han  har  sagt 
dette  til  fædrene:  „Det  er  kun,  når  mænd 
viger  bort  fra  den  rigtige  ånd,  når  de  går 
uden  om  deres  pligt,  at  de  vil  negligere 
eller  vanære  nogen  sjæl,  der  er  overladt 
til  deres  omsorg.  De  er  bundet  til  at  ære 
deres  hustruer  og  børn."  (Evangeliske 
Lærdomme ,  s.  240). 

Der  er  endnu  en  hovedårsag  til  skilsmis- 
ser, som  ikke  skulle  gå  ubemærket  hen: 
Manglende  evne  til  at  administrere  fami- 
liens økonomiske  midler.  Hvis  man 
betaler  tiende  og  offerydelser,  samtidig 
med  at  man  forsømmer  at  bringe  en 
balance  i  vor  himmelske  Faders  råd  om 

en  sund  dømmekraft  med  hensyn  til 
familiens  økonomi,  så  vil  det  sikkert  få 
Himlens  vinduer  til  at  binde  en  lille 
smule  (her  henvises  til  den  engelske 
oversættelse  af  Mal.  3:10).  De  lovede 
velsignelser  vil  nok  ikke  komme  så 
hurtigt  som  man  har  ventet  det. 
Enhver  profet  i  denne  uddeling  har  i 
vendinger  så  tydelige,  at  de  ikke  er  til  at 
tage  fejl  af,  belært  de  hellige  om  at  holde 
sig  fri  af  gæld  (vi  hørte  atter  præsident 
Kimball  tale  om  det  her  til  formiddag), 
og  at  vi  ikke  skulle  tage  del  i  planer,  som 
folk  påstår  vil  give  en  masse  penge  for 
ingenting,  som  det  også  er  blevet  under- 
streget i  dag.  Han  råder  os  til  at  være 
sparsommelige,  spare  op,  og  tjene  vore 
penge  på  den  gammeldags  måde,  i  vort 
ansigts  sved.  Vi  er  blevet  påbudt  at 
belære  vore  børn  om  arbejdsmoral.  Vi  er 
blevet  opfordret  til  hele  tiden  at  vise  det 
rette  eksempel  på  flid  og  økonomisk 
sans,  og  også  til  at  være  gavmilde  og 
konstante  til  at  yde  til  de  fattige  og 
nødlidende. 

I  disse  tider,  hvor  økonomien  er  stram, 
er  det  bydende  nødvendigt  at  alle  fami- 
lier efterlever  disse  guddommelige  på- 
bud. Enhver  mand  og  hustru  er  nødt  til 
at  gennemdrøfte  familiebudgettet  regel- 
mæssigt. Hvis  en  familie  er  nødt  til  at 
tilpasse  deres  forbrugsvaner  efter  færre 
penge,  er  det  bedre  for  dem  at  gøre  det 
nødvendige  nu  fremfor  at  samle  sammen 
til  en  uundgåelig  økonomisk  krise  senere 
hen  -  en  krise  der  alt  for  ofte  fører  til 
skilsmisseretten. 

Der  findes  ikke  meget  der  er  så  ødelæg- 
gende for  et  ægteskab  som  denne  udta- 
lelse: „Jeg  har  lige  været  oppe  hos  lægen  i 
dag  skat,  og  underskrevet  aftalen  om  et 
kurophold  til  200  $."  Et  veltilrettelagt 
kurophold  er  måske  lige  netop  sagen, 
men  ikke  som  en  overraskelse  oven  i  et 


allerede  stramt  budget.  Sådanne  ting 
kan  og  bør  være  hovedemne  i  en  aften- 
samtale først.  Som  ældste  Neal  A. 
Maxwell  sagde  det  så  godt  for  nylig: 
„Hvis  din  ægtefælle  skal  være  med  til  en 
uheldig  landing,  så  bør  hun  også  være 
med  til  at  udfylde  fartplanen." 


'  "  ■■■'■■■■ 


Lad  mig  hurtigt  nævne  tre  ting  som  er 
med  til  at  danne  grundvolden  for  et 
solidt  ægteskab: 

For  det  første:  Tro  -  evangeliets  første 
princip.  Det  bør  også  være  jeres  ægte- 
skabs første  princip  -  ikke  alene  tro  på 
Gud  og  hans  elskede  Søn,  ikke  alene  tro 
på  de  levende  profeter,  men  lad  mig  også 
foreslå  jer  en  oprigtig  og  stadig  voksende 
tro  på  hinanden  og  også  på  jeres  børn. 
For  det  andet:  Lydighed  der  ofte  nævnes 
som  Himlens  første  lov.  Uden  lydighed 
mod  Guds  love  kommer  der  ingen 
velsignelser.  Lydighed  mod  vore  pagter 
med  Herren  er  en  forudsætning  for  fred 
og  kærlighed  indenfor  familiens  kreds. 
For  det  tredie:  Loyalitet.  Loyalitet  over- 
for en  ægtefælle  i  tykt  og  tyndt  udvikler 

et  fundamentalt  karaktertræk,  der  bliver 
så  stærkt  at  parterne  som  følge  deraf 
også  vil  være  loyale  overfor  kirken  og  de 
sande  principper  -  lige  så  naturligt  som 
nat  følger  dag. 

Kyskhedens  lov  hører  med  til  de  ti  bud. 
Dette  kræver  loyalitet  indenfor  ægteska- 
bet. Kære  søskende,  beskyt  dette  hellige 
princip  som  om  jeres  liv  var  afhængigt  af 
det,  fordi  evangeliets  sandhed  bekræfter 
at  jeres  evige  liv  helt  sikkert  afhænger  af 
troskab  i  jeres  ægteskab. 
Skrifterne  bekræfter  den  evige  sandhed 
om  at  „ægteskabet  er  indstiftet  af  Gud". 
(L&P  49:15).  Og  ligeledes  dette:  „Hver- 
ken er  kvinden  noget  uden  manden  eller 
manden  noget  uden  kvinden."  (1  Kor. 
11:11). 

Og  ifølge  en  profet  i  denne  uddeling: 
„Gud  anbefaler  ikke  alene  ægteskab, 
men  han  befaler  det.  Mens  mennesket 
endnu  var  udødeligt,  og  før  synden  var 
kommet  ind  i  verden,  udførte  vor  him- 
melske Fader  selv  den  første  vielse.  Han 
forenede  vore  første  forældre  i  den 
hellige  ægtestand  og  befalede  dem  at 
være  frugtbare  og  mangfoldige  og  opfyl- 
de jorden.  Dette  bud  er  aldrig  blevet 
ændret,  ophævet  eller  annuleret;  men  det 
er  forblevet  i  kraft  gennem  alle  menne- 
skehedens generationer."  (Evangeliske 
Lærdomme ,  s.  231). 

Markus  bekræfter  det  således:  „Derfor; 
hvad  Gud  har  sammenføjet,  må  et 
menneske  ikke  adskille."  (Mark.  10:9). 
Søskende,  enhver  skilsmisse  i  kirken  har 
en  dårlig  virkning  på  arbejdet  i  riget.  Det 
er  nødvendigt  at  hver  eneste  part  i  et 
truet  ægteskab  gør  sig  større  anstrengel- 
ser. Det  er  nødvendigt  at  de  rådfører  sig 
noget  mere,  ikke  kun  med  hinanden, 
men  også  med  de  rette  præstedømmele- 
dere. Det  er  nødvendigt  med  en  større 


universel  forståelse  af  ægteskabspagtens 
evige  natur. 

Tiden  og  erfaringerne  har  vist  at  usel- 
viskhed er  nøglen  til  et  vellykket  ægte- 
skab, for  ser  I,  uselviskhed  indbyder  til 
indbyrdes  drøftelser. 
Uselviskhed  kræver  at  man  anstrenger 
sig  for  at  gå  en  ekstra  mil. 
Uselviskhed  bereder  vejen  for  økono- 
misk tryghed  i  familien. 


Tiden  og  erfaringerne  har 
vist  at  uselviskhed  er  nøglen 
til  et  vellykket  ægteskab." 


5  J 


Uselviskhed  sætter  en  stopper  for  skils- 
misse. 

Og  mener  I  ikke  også  at  de  allervigtigste 
spørgsmål  en  fraskilt  behøver  besvare  i 
livet  herefter  måske  bliver  disse: 

1.  „Gjorde  du  alt  muligt  for  at  redde  dit 
ægteskab?" 

2.  „Blev  evangeliets  sandheder  anvendt  i 
deres  fulde  udstrækning?" 

3.  „Søgte  du  præstedømmets  råd,  lyttede 
du  til  dem  og  fulgte  du  dem?" 

Må  Herren  velsigne  os  til  at  betragte 
ethvert  ægteskab  som  en  handling  der  er 
ordineret  af  Gud,  for  som  præsident 
Joseph  F.  Smith  har  sagt  er  det  menne- 
skeracens håb. 

Jeg  efterlader  jer  disse  tanker  i  Herren 
Jesu  Kristi  navn.  Amen.  □ 

Meditaiton 
styrker  åndslivet 


Ældste  Joseph  B.  Wirthlin 
De  halvfjerds'  første  Kvorum 


I  en  åbenbaring,  præsident  Joseph  F. 
Smith  fik,  og  som  for  nylig  er  tilføjet 
Lære  og  Pagter  som  afsnit  138,  findes 
der  et  vigtigt  budskab  til  os  alle. 
„Den  3  okt.  i  året  1918  sad  jeg  i  mit 
værelse  og  grundede  over  skriften. 
Jeg  overvejede  Guds  Søns  umådelige, 
forsonende  offer  for  verdens  forløsning 

Mens  jeg  grundede  over  disse  ting,  som 
står  skrevet,  åbnedes  min  forstands  øjne, 
og  Herrens  Ånd  kom  over  mig."  (Vers  1- 

2,  11). 

Dette  handler  om  at  meditere,  og  hvad 

man  kan  opnå  ved  at  meditere,  og  det  er 

dette  jeg  kunne  tænke  mig  at  tale  om  i 

dag. 

Ved   at   meditere,    hvilket   betyder   at 

opveje  mentalt,  at  overveje,  at  tænke 

nøje  over,  kan  man  opnå  at  få  åbnet  sin 

forståelses  åndelige  øjne.  Herrens  Ånd 

vil  også  hvile  på  os,  som  præsident  Smith 

beskrev  det. 

Jesus  påbød  nephiterne  således:   „Gå 

derfor  til  jeres  hjem  og  overvej  det,  som 


jeg  har  sagt,  og  bed  Faderen  i  mit  navn, 
at  I  må  kunne  forstå."  (3  Ne.  17:3). 
Skrifterne  minder  os  hele  tiden  om  at  vi 
bør  skænke  de  ting  der  hører  Gud  til 
meget  mere  end  blot  den  sædvanlige, 
overfladiske  overvejelse.  Vi  må  meditere 
over  det,  overveje  hvem  vi  virkelig  er  og 
hvad  vi  kan  blive  til. 
Der  findes  en  historie  om  en  ung  byg- 
ningshåndværker som  netop  var  gået 
ind  i  forretningsverdenen.  En  af  hans 
fars  velhavende  venner  kom  til  ham  og 
sagde:  „For  at  du  kan  komme  rigtigt  i 
gang  vil  jeg  gerne  have  dig  til  at  bygge 
mig  et  hus.  Her  er  planerne.  Du  må  ikke 
spare  på  noget  som  helst.  Jeg  ønsker  de 
fineste  materialer  til  huset,  og  det  skal 
være  ulasteligt  håndværksarbejde.  Pri- 
sen betyder  ikke  noget.  Du  skal  bare 
sende  mig  regningerne." 
Den  unge  håndværker  blev  besat  af 
ønsket  om  at  berige  sig  ved  hjælp  af  dette 
gavmilde  og  ubegrænsede  tilbud.  I  stedet 
for  at  ansætte  de  bedste  arbejdere  og 
købe  de  fineste  materialer  snød  han  sin 


velgører  på  enhver  mulig  måde.  Til  sidst 
slog  han  det  sidste  andensorteringssøm  i 
den  spinkle  mur,  og  håndværkeren  over- 
drog nøglerne  og  regningerne  -  det  blev 
mere  end  100.000  $,  som  hans  fars  gamle 
ven  skulle  betale.  Den  pæne  mand  skrev 
en  check  ud  på  det  fulde  beløb  som  han 
gav  håndværkeren,  og  derpå  gav  han 
ham  nøglerne  tilbage. 
„Det  hus  du  lige  har  bygget  min  dreng," 
sagde  han  med  et  venligt  smil,  „er  min 
gave  til  dig.  Må  du  bo  i  det  og  nyde  stor 
lykke!"  I  denne  historie  har  den  unge 
håndværker  ikke  tænkt  over  konsekven- 
serne af  sine  uærlige  overvejelser  og 
handlinger.  Hvis  han  havde  tænkt  over 
dem  ville  han  måske  være  kommet  til  en 
klar  forståelse  af  hvad  Jesus  for  så  længe 
siden  beskrev: 

„Derfor:  enhver,  der  hører  de  ord,  jeg 
her  har  sagt,  og  handler  efter  dem,  han 


ligner  en  klog  mand,  som  byggede  sit  hus 
på  klippegrund. 

Og  regnen  styrtede  ned,  og  vandstrøm- 
mene kom,  og  vindene  blæste  og  kaste- 
des mod  det  hus,  men  det  faldt  ikke;  thi 
dets  grundvold  var  lagt  på  klippen. 
Men  enhver,  der  hører  de  ord,  jeg  her 
har  sagt,  og  ikke  handler  efter  dem, 
ligner  en  dåre,  som  byggede  sit  hus  på 
sand. 

Og  regnen  styrtede  ned,  og  vandstrøm- 
mene kom,  og  vindene  blæste  og  slog 
imod  det  hus;  og  det  faldt,  og  dets  fald 
var  stort."  (Matt.  7:24-27). 
Hvis  denne  ukloge  håndværker  havde 
funderet  over  sine  handlinger  ville  han 
måske  have  fundet  ud  af  at  når  man 
mundtligt  samtykker  i  at  gøre  det  rette, 
og  derpå  lever  og  handler  uden  at  gøre 
sig  særlige  anstrengelser  for  at  gøre  hvad 
der  er  rigtigt,  vil  det  føre  til  fordærv. 

Historien  om  den  ukloge  håndværker 
kunne  anvendes  i  det  liv  vi  hver  især 
lever.  Vi  må  tænke  over  konsekvenserne 
af  vore  fejltagelser.  Vor  Fader  i  Himlen 
har  gavmildt  skænket  os  alle  livet,  og 
dermed  også  vores  handlefrihed.  Med 


„Skal  man  så  god  sæd  i  sit 

hjerte  kræver  det  langvarig, 

indgående,  usvækket 

meditation  -  en  dyb  og 

fortsat  fornyelsesproces  der 

forædler  sjælen." 


handlefrihed  følger  udfordringer  til  at 
træffe  de  rette  beslutninger  og  valg, 
blandt  andet  til  at  opnå  glæde  og  lykke. 
Dette  er  i  sig  selv  en  evne,  og  den  må 
fortjenes.  Man  kan  ikke  køre  gratis  på 
vejen  til  glæde,  og  der  findes  ingen  ægte 
glæde  som  ikke  indebærer  selvfornægtel- 
se og  selvdisciplin  -  vi  er  nødt  til  at 
fundere  over  vore  gerninger  og  deres 
resultater. 

Vi  ved  at  der  er  en  overflod  af  ondskab  i 
verden  i  vore  dage.  Mange  mennesker  er 
afhængige  af  narkotika,  og  det  forårsa- 
ger kæmpestore  mentale,  følelsemæssige 
og  fysiske  problemer  som  kan  vare  livet 
ud.  Ægtefæller  er  hinanden  utro,  og  det 
er  årsag  til  splittede  hjem  og  familier. 
Satan  arbejder  stadig  mere  og  mere 
ihærdigt,  og  han  har  stadig  mere  succes 
end  han  måske  nogen  sinde  før  har  haft  i 
jordens  historie. 
Alle  de  dårlige  ting,  som  mange  menne- 


sker bliver  afhængige  af,  begynder  i 
sindet  og  i  måden  at  tænke  på.  Erfarin- 
gen lærer  os  at  når  der  er  konflikt  mellem 
viljen  og  forestillingerne  er  det  alminde- 
ligvis forestillingerne  der  vinder.  Det  vi 
forestiller  os  kan  nedbryde  vore  logiske 
tanker,  og  gøre  os  til  slaver  af  det  vi 
smager,  ser,  hører,  lugter  og  føler  i 
sindet.  Legemet  er  i  virkeligheden  sin- 
dets tjener.  Jesus  sagde:  „Men  det,  som 
kommer  ud  af  munden,  udgår  fra  hjer- 
tet, og  det  gør  mennesket  urent. 
Thi  fra  hjertet  udgår  der  onde  tanker." 
(Matt.  15:18-19). 

I  det  meget  omtalte  essay  As  A  Man 
Thinketh  understreger  James  Allen  hvad 
Jesus  så  smukt  har  forkyndt:  Mr.  Allen 
skrev: 

„Mennesket  bestemmer  sin  egen  skæb- 
ne. I  tankernes  smedie  støbes  de  våben 
hvorved  mennesket  ødelægger  sig  selv. 
Her  skaber  han  også  det  værktøj  hvor- 
med han  bygger  sine  himmelske  boliger, 
hvori  han  huser  glæde  og  styrke  og  fred. 
Ved  hjælp  af  de  rette  valg,  og  tankens 
sande  anvendelse,  stiger  mennesket  til 
guddommelig  fuldkommenhed.  Ved 
misbrug  og  forkert  anvendelse  af  tanken 
sænkes  han  ned  til  dyrets  stade.  Mellem 
disse  to  yderpunkter  findes  alle  grader  af 
egenskaber,  og  mennesket  er  deres  ska- 
ber og  mester  .  . . 

Alt  hvad  et  menneske  opnår,  og  alle  de 
muligheder  der  går  ham  afhænde,  er  det 
direkte  resultat  af  hans  egne  tanker." 
(Thomas  Y.  Crowell  Co.,  New  York, 
udateret  s.  8-9,  34). 

Den  snigende  forvandling  af  et  menne- 
ske, fra  at  være  god  til  at  være  ond,  er  en 
underfundig,  og  i  reglen  ubevidst  proces, 
hvor  der  funderes  over  dårlige  tanker,  og 
hvorved  den  onde  sæd  sås  i  hjertet. 
Ordet  sæd  er  en  slående  beskrivelse  af 
det  der  iværksætter  processen,  og  det  er 

så  godt  formuleret  af  Alma,  den  store 
profet  fra  Mormons  Bog: 
„Nu  vil  vi  sammenligne  ordet  med  et 
sædekorn.  Hvis  I  giver  plads  til,  at  et 
sædekorn  kan  sås  i  jeres  hjerter,  og  det  er 
ægte  eller  godt,  og  I  ikke  kaster  det  ud 
ved  jeres  vantro  og  derved  sætter  jer  op 
imod  Herrens  Ånd,  da  vil  det  begynde  at 
svulme  i  brystet  og  når  I  mærker  denne 
svulmen,  vil  I  begynde  at  sige  til  jer  selv: 
det  må  sandelig  være  en  god  sæd,  eller 
ordet  er  godt,  thi  det  begynder  at  fylde 
min  sjæl,  ja,  det  begynder  at  oplyse  min 
forstand,  ja,  det  begynder  at  blive  mig 
behageligt."  (Alma  32:28). 
Skal  man  så  God  sæd  i  sit  hjerte  kræver 
det  en  langvarig,  en  god,  usvækket 
meditation  -  en  dyb  og  fortsat  fornyel- 
sesproces der  forædler  sjælen. 
For  næsten  100  år  siden  var  der  på 
Stanford  universitetet  i  Californien  en 
meget  prominent  præsident,  David  Starr 


Jordan.  (Amerikansk  biolog  og  undervi- 
ser, 1851-1931).  Disse  tanker  fra  The 
Strenght  of  Being  Clean  af  præsident 
Jordan  tror  jeg  nok  kan  sammenfatte 
min  overbevisning  om  dette  kritiske 
emne: 

„Uanstændighed  (nu  kendt  som  porno- 
grafi) viser  at  udviklingen,  med  hensyn 
til  god  smag  eller  god  karakter,  er 
standset  .  .  .  Uanstændighed  svækker 
sindet,  og  fører  således  alle  andre  svag- 
heder med  sig  .  .  .  Det  er  uanstændigt  at 
kunne  lide  dårlig  musik,  at  læse  underlø- 
dige bøger,  at  læse  sensationsaviser, 
(eller  se  nedværdigende  tv-programmer) 
...  at  finde  underholdning  i  værdiløse 
romaner,  at  gå  til  uanstændige  teaterfo- 
restillinger, at  fortælle  eller  lytte  til 
upassende  vittigheder,  at  tolerere  grov- 
heder og  eftergivenhed  i  dets  utallige 
former  .  .  . 
.  .  .  (for)  det  fundamentale  i  umådehol- 

denhed  ligger  i  anstrengelserne  for  at 
sikre  sig  lykkefølelser  (først  i  tankerne 
og  siden)  gennem  narkotika,  når  der 
ikke  er  nogen  lykke.  Menneskene  øde- 
lægger deres  nervesystem  for  at  opnå  det 
dirrende  behag  som  føles  når  nervecel- 
lerne nedbrydes."  (H.M.  Caldwell  Co., 
New  York  1900  s.  24-25,  27). 
Forældre  bør  overveje  hvordan  de  afhol- 
der deres  familiehjemmeaftener  og  udfø- 
rer deres  ansvar  for  at  undervise  deres 
familie  i  evangeliet.  Alle  medlemmer  bør 
fundere  over  de  instruktioner  de  modta- 
ger til  nadvermøder  og  præstedømme- 
møder,   i    hjælpeforeningen,    og    i    de 


budskaber  de  modtager  af  hjemmelærer- 
ne. Præstedømmets  medlemmer  bør 
fundere  over  deres  ansvar  for  at  ære 
deres  præstedømme  og  for  at  være 
eksempler  på  retfærdighed.  Kvorumsle- 
derne  bør  fundere  over  deres  ansvar  for 
at  tjene,  undervise  og  styrke  deres  kvo- 
rums  medlemmer,  og  til  at  lede  i  kærlig- 
hed og  venlighed.  Unge  mennesker  bør 
fundere  over  de  problemer  de  kan  kom- 
me ud  for,  og  være  forberedte  på  at  klare 
dem  på  en  måde  som  deres  forældre, 
deres  ledere  og  deres  himmelske  Fader 
ønsker  de  skal  klare  den,  så  det  kan 
holde  dem  rene  og  uplettede. 
I  bestræbelserne  på  at  klare  sig  bedst 
muligt,  i  henhold  til  Guds  standarder, 
har  kong  Benjamin,  én  af  Mormons 
Bogs  store  profeter,  påpeget  nogle  udve- 
je: 

„Men  så  meget  kan  jeg  sige  jer,  at 
dersom  I  ikke  vogter  jer  selv  og  jeres 
tanker,  ord  og  gerninger  og  iagttager 
Guds  befalinger  og  vedbliver  i  troen  på 
det,  I  har  hørt  om  Herrens  tilkommelse 
til  jeres  livs  ende,  da  skal  I  omkomme. 
Og  nu,  menneske,  husk  derpå  og  om- 
kom ikke."  (Mosiah  4:30). 
Jesus  gav  følgende  råd:  „Thi  hvor  din 
skat  er,  der  vil  også  dit  hjerte  være." 
(Matt.  6:21). 

Præsident  Spencer  W.  Kimball  er  et 
forbillede  og  et  stort  eksempel  for  os  på 
en  profet,  seer  og  åbenbarer,  som  virke- 
lig funderer,  som  beder  og  som  modta- 
ger åbenbaringer  for  riget. 
Må  vi  i  vore  bønner  om  at  have  et  rent 
hjerte,  fundere  over  retfærdige  gerninger 
og  tanker,  og  må  vi  være  trofaste  og 
flittige. 

Jeg  bærer  ærligt  og  oprigtigt  mit  vidnes- 
byrd om  den  store,  forvandlende  kraft 
ved  disse  ædle  idealer,  i  Jesu  Kristi  navn. 
Amen.  □ 

Åndelige  retningslinier 

for  lærere  i 

retfærdighed 


Ældste  Gene  R.  Cook 
De  halvfjerds'  første  Kvorum 


Da  vi  sidste  sommer  kørte  en  ensom 
strækning  på  en  øde  landevej,  så  vi 
forude  noget  der  lignede  vand  på  vejen. 
Mine  børn  var  parate  til  at  sætte  alle 
deres  sparepenge  ind  på  at  det  var  vand. 
Men  i  løbet  af  et  øjeblik  var  vi  ved  stedet, 
og  der  var  ikke  en  dråbe  vand  at  se. 
Hvilken  illusion! 

Hvor  er  der  dog  mange  ting  her  i  dette  liv 
der  ser  ud  til  at  være  på  én  måde,  og  lige 
med  et  i  virkeligheden  er  det  modsatte. 
Det  er  sådan  Satan  arbejder.  Han  er  en 
mester  i  at  skabe  illusioner.  Han  skaber 
illusioner  i  et  forsøg  på  at  få  de  hellige  til 
at  gå  udenom,  udvande  og  aflede  deres 
opmærksomhed  fra  Guds  rene  sandhed, 
og  kraften  deri. 

Han  er  især  god  til  at  skabe  åndelige 
illusioner,  og  som  følge  deraf  åndelige 
efterligninger,  åndelig  ustabilitet,  selv- 
bedrag -  alt  sammen  åndelige  sygdom- 
me, som  sås  i  hjertet  lidt  efter  lidt  for  at 
forhærde  menneskenes  hjerter,  og  forle- 


de dem  til  synd,  og  fjerne  dem  fra  Gud. 
(Se  1  Ne.  12:17  og  3  Ne.  6:15). 
Lad  mig  fortælle  jer  om  nogle  få  af 
Satans  listige  illusioner,  som  svækker 
åndeligheden.  Satan  forleder,  ved  hjælp 
af  en  illusion,  mennesket  til  at  hæve  sig 
op  i  stolthed  og  sige:  „Jeg  er  min  egen 
herre.  Jeg  ved  at  Herren  lever,  men  han 
forventer  at  jeg  klarer  denne  specielle 
sag  på  min  egen  måde,  uden  at  genere 
ham  med  detaljerne."  Det  menneske, 
der  ikke  er  kendt  med  skrifterne,  kan 
måske  ikke  vide  at  Satan  belærer  verden 
at  der  ingen  Gud  er.  Og  til  de  hellige 
siger  han  ganske  enkelt:  ,,Der  er  en  Gud, 
men  han  engagerer  sig  kun  i  din  tilværel- 
se i  al  almindelighed.  Han  hjælper  ikke 
specielt  dig  i  vore  dage."  Eller  han  lærer 
verden  at  de  ikke  skal  bede,  men  til  de 
hellige  siger  han  simpelthen:  „Du  skal 
ikke  bede  lige  nu.  Du  har  ikke  rigtigt  lyst 
til  at  bede  nu."  (Se  2  Ne.  32:8-9). 
Resultaterne  bliver  de  samme. 

En  anden  af  Satans  illusioner  er  tomme 
indbildninger,  hvorved  han  lærer  et 
menneske  at  mennesket  er  åndeligt  og 
ingenting.  Mennesket  begynder  at  tro  på 
det,  hvorpå  det  i  andres  øjne  vil  se  ud 
som  om  det  er  således.  Han  begynder  at 
fjerne  sig  fra  sandheden  og  tror  at  han 
stadig  befinder  sig  på  den  lige  og  snævre 
vej  på  grund  af  de  illusioner  som  skab- 
tes. (Se  1  Ne.  28).  Han  udvikler  en 
selvretfærdig  holdning  mens  hans  hjerte 
forhærdes,  han  „mister  evnen  til  at 
fornemme"  (1  Ne.  17:45),  og  fyldes  med 
stolthed.  Satan,  som  er  illusionens  me- 
ster, belærer  menneskene  om  at  ære 
Herren  med  deres  læber,  mens  deres 
hjerter  er  langt  borte  fra  ham.  (Se  Joseph 
Smiths  Skrivelser  2:19). 
Overfor  andre  tilslører  han  sandheden 
og  bringer  åndelighed  og  kundskab  i 
overensstemmelse  med  hinanden,  idet 
han  lægger  en  lille  smule  eller  slet  ingen 
vægt  på  anvendelse  af  sandhederne  i  den 
personlige  levevis.  Mennesket  fortsætter 
på  sin  egen  facon,  idet  han  forestiller  sig 
at  han  er  lærd  og  holder  sig  til  sin  egen 
forståelse  (se  Ordspr.  3:5,  2  Ne.  9:28), 


samtidig  med  at  han  søger  menneskelig 
ære  og  anseelse,  og  mener  at  det  er 
tilstrækkeligt  at  undervise  og  ikke  hand- 
le efter  det  man  lærer.  Kundskaben 
bliver  derved  i  sig  selv  en  illusion  og  en 
anstødssten,  der  hindrer  ham  i  at  have 
Herrens  Ånd  hos  sig  til  stadighed. 
Herren  giver  visse  mennesker  store  ma- 
terielle velsignelser.  Men  Satan  skaber 
med  sin  snuhed  illusioner  og  får  menne- 
sker til  at  anvende  disse  velsignelser 
modsat  hensigten.  Han  forleder  menne- 
sket til  at  være  de  verdslige  ting  hengiv- 
ne. (Se  L&P  121:35).  Mennesket  holder 
op  med  at  sætte  sine  brødre  lige  så  højt 
som  sig  selv  og  det  skaber  splittelse, 
forskelsbehandlinger  eller  rangforskelle 
blandt  folk.  Jo,  Satan  har  været  en 
løgner  fra  begyndelsen.  Han  er  „ophav 
til  al  synd.  .  . .  Han  fortsætter  med  sine 
mørkets  gerninger  .  .  .  eftersom  han  kan 
få  magt  over  menneskenes  børns  hjer- 
ter". (Hel.  6:30). 

I  denne  illusionernes  verden  sår  Satan 
selviskhedens,  vantroens,  frygtens,  tviv- 
lens, grådighedens,  den  åndelige  ustabi- 
litets og  den  almene  egoismes  sæd  i 
menneskenes  hjerter.  Han  er  mester  i  at 
forlede  til  åndelige  udflugter  for  at  spilde 
tiden,  i  at  aflede  opmærksomheden  fra 
det  der  er  godt  og  indskrænke  den 
åndelige  modtagelighed.  Satan  ønsker 
specielt  at  bedrage  sidste  dages  hellige, 
som  kender  sandheden  om  ham,  dem 
som  til  dels  kan  øve  indflydelse  på  andre 
i  deres  undervisning  og  efterlevelse  af 
evangeliet  i  hjemmet,  i  klasselokalet,  fra 
katedre  og  i  verden.  I  vore  dage,  hvor 
bedraget  bliver  stadigt  større  og  hvor  der 
vil  komme  stadig  flere  bedrag,  er  vi  nødt 
til  at  være  opmærksomme  på  Satans 
åndelige  fælder,  og  være  sikre  på  vor 
egen  dømmekraft. 
Jeg  kunne  tænke  mig  at  foreslå  otte 

standarder  hvorved  et  menneske  kan 
afsløre  Satans  illusioner,  og  bedømme 
hvad  der  er  sandheden.  Disse  standarder 
kunne  kaldes  „Åndelige  retningslinier 
for  lærere  i  retfærdighed". 
1.  En  lærer  i  retfærdighed  vil  ikke  alene 
undervise  i  sandheden,  men  Herrens 
Ånd  vil  følge  sandheden  og  være  med 
læreren.  (Se  L&P  50: 1 7-22).  Begge  bør  til 
enhver  tid  underlægges  åndelig  bekræf- 
telse. En  sådan  lærer  vil  ikke  undervise 
uden  myndighed  eller  tale  uafhængigt 
for  sig  selv,  fordi  han  vil  vide  at  selv  den 
udvalgte  kan  blive  bedraget.  (Se  Matt. 
24:24). 


Otte  standarder  hvorved  et 

menneske  kan  aflsøre  Satans 

illusioner,  og  bedømme  hvad 

der  er  sandheden. 


2.  En  sådan  lærer  vil  undervise  i  overens- 
stemmelse med  generalautoriteterne 
som  helhed  og  sine  lokale  ledere  i 
bevidstheden  om  at  de  er  sikre  vejledere. 
Han  vil  have  et  ønske. om  at  følge  deres 
belæringer  og  eksempel  på  alle  deres 
åndelige  og  verdslige  erklæringer  og 
indrette  sin  undervisning  derefter,  idet 
han  ved  at  Herren  giver  disse  mænd 
dømmekraftens  gave.  (Se  L&P  46:27). 
Han  vil  ikke  beklage  sig,  kritisere  eller 
tale  dårligt  om  Herrens  salvede,  fordi 
han  ved  at  en  sådan  vane  er  det  første 
tegn  på  frafald. 


3.  Den  retfærdige  lærer  vil  undervise  i  de 
hellige  skrifter  og  det  som  Helligånden 
belærer  om  og  bekræfter.  (Se  L&P  52:9). 
Han  vil  ikke  „lære  sådanne  lærdomme, 
som  er  menneskebud".  (Joseph  Smiths 
Skrivelser  2:19).  Han  vil  ikke  blande 
historie,  menneskers  meninger  og  skrift- 
steder eller  bruge  religionsundervisning- 
stiden  til  at  belære  om  spekulative  emner 
eller  verdens  filosofi,  og  derved  give 
Satan  mulighed  for  at  fremlægge  sine 
synspunkter.  Han  vil  ikke  undervise  i 
„lærdomme"  som  Herrens  profet  ikke 
har  talt  om.  (Se  L&P  28:2-3).  Han  ved  at 
skrifterne  fører  til  tro  på  Herren  og  til 
omvendelse,  hvilket  bevirker  en  foran- 
dring i  hjertet.  (Se  Hel.  15:7.  Alma  37:8). 

4.  Læreren  i  retfærdighed  vil  ganske 
enkelt  undervise  i  henhold  til  folkets 
virkelige  behov,  i  evangeliets  fundamen- 
tale lærdomme  såsom  tro,  omvendelse 
og  bøn,  hvilket  alle  mennesker  kan 
anvende.  (Se  L&P  19:31.  Alma  26:22). 
Han  vil  ikke  forsøge  at  nå  ud  over 
formålet  ved  at  overdrive,  ved  at  under- 
vise i  noget  som  kun  har  en  periferisk 
forbindelse  med  emnet,  ved  at  udvide 
skriftstederne  eller  ved  at  undervise  i 
fremmedartede  yderpunkter  indenfor 
noget  princip,  såsom  overflødigt  lange 
bønner,  forkerte  lærdomme  om  Frelse- 
ren eller  Adam,  om  yderliggående  kost- 
planer, politik  eller  investeringer.  Han 
vil  huske  på  at  Satan  arbejder  i  yder- 
punkterne. Han  kender  Herrens  lær- 
domme nøjagtigt,  men  ved  også  at  man 
skal  være  „mådeholden  i  alt"  (L&P 
12:8). 

5.  Denne  lærer  vil  tale  frit  i  dagslys. 
(Mor.  7:15,  8-19).  Han  vil  ikke  tale  om 
særlige  gruppers  hemmelige  lærdomme 

-  „de  grupper  som  ved  mere  end  andre" 

-  eller  om  hemmelige  ordinationer.  (Se 
Jakobs  Bog  4:13,  L&P  42:11).  Hvad  end 


51 


han  gør  vil  det  være  i  henhold  til  folks 
jævne  synspunkt.  Han  ved  at  lærdomme 
og  ordinationer  er  emner  for  de  helliges 
åbne  anskuelse  og  bedømmelse. 

6.  En  sådan  lærer  vil  behandle  alle  dem 
han  underviser  som  sig  selv,  uden  at 
sætte  sig  over  sine  brødre.  (Se  Jakobs 
Bog  2:17).  Han  vil  søge  at  udmærke  sig 
for  Herren,  men  ikke  at  have  fortrin 
fremfor  sine  medtjenere  (se  L&P  58:40- 
41).  Han  ved  at  „ingen,  uden  de  sagtmo- 
dige og  ydmyge  af  hjertet,  finder  nåde 
for  Gud".  (Mor.  7:44). 

7.  Læreren  i  retfærdighed  vil  være  ivrig 
efter  at  gøre  Herren  ære.  Han  vil  aldrig 
påtage  sig  nogen  ære  selv.  Han  vil  ikke 
udøve  præstelist  -  det  vil  sige  forkynde 


på  en  måde  så  han  selv  fremstår  som  et 
lys  for  verden,  for  at  opnå  menneskers 
ære.  (Se  2  Ne.  23:29,  Mosiah  1 8:26).  Han 
vil  forkynde  retfærdighed,  tale  kraftigt 
imod  synd,  have  sine  øjne  alene  hen- 
vendt på  Guds  ære  og  ikke  for  personlige 
vinding,  ære  eller  popularitet  blandt 
mennesker.  Han  ved  at  verdslige  ambi- 
tioner er  den  nemmeste  vej  til  frafald. 
8.  Læreren  selv  vil  fortsat  være  i  gang 
med  personlig  omvendelse.  (Se  Mor. 
8:26).  Han  vil  være  et  eksempel  på 
sagtmodighed,  barmhjertighed,  rene 
motiver  og  afhængighed  af  Herren.  Han 
vil  ikke  alene  undervise  i  lærdommene, 
men  også  anvende  dem.  (Se  L&P  41:5, 
52:15-16).  Der  er  ingen  tvivl  om  hvem 
han  repræsenterer. 

Men  hvordan  kan  man  så  undgå  at 
forfalde  til  at  undervise  i  og  efterleve 
halve  sandheder,  som  nogle  gør  det?  Er 
det  ikke  ved  at  bevare  sin  åndelighed? 
Men  hvad  er  sand  åndelighed?  Er  det 
kundskab,  intellekt,  akademisk  uddan- 
nelse? Det  er  måske  mere  end  noget 
andet  en  fortsat  renselse  af  hjertets 
tilstand.  Det  er  øjnene  alene  henvendt  på 
Gud.  Det  er  et  sønderknust  hjerte  og  en 
angergiven  ånd.  (Se  3  Ne.  9:20,  L&P 
136:32-33).  Det  er  „et  oprigtigt  hjerte". 
(L&P  18:27). 

Efterhånden  som  jeg  gennem  årene  har 
haft  mulighed  for  at  være  sammen  med 
Brødrene  har  jeg  hos  dem  alle,  såvel  som 
hos  enhver  anden  åndelig  leder,  fundet 
et  særligt  karaktertræk,  og  det  er  deres 
store  ønske  om  at  påtage  sig  Herrens 
navn  af  „et  oprigtigt  hjerte"  -  et  ønske 
om  at  tjene  Herren  fremfor  nogen  an- 
den, for  enhver  pris.  (Se  L&P  18:27-28, 
38). 

Det  bør  ikke  overraske  nogen  at  Herrens 
krav  for  at  kunne  tjene  ham  i  kirkekai- 


delser  er  afhængigt  af  hjertet  (se  L&P  4, 
12:8,  41:11),  og  heller  ikke  at  Herren  har 
sagt:  „Thi  jeg,  Herren,  vil  dømme  alle 
mennesker  efter  deres  gerninger,  efter 
deres  hjertes  ønsker."  (L&P  137:9.  Til- 
læg til  Den  kostelige  Perle). 
Kære  søskende,  ingen  sidste  dages  hellig 
vil  blive  vildledt  hvis  han  vil  følge 
Herrens  inspirerede  råd  og  hans  tjenere. 
Jeg  vidner  om  at  hvis  et  menneske  vil 
bevare  sin  åndelighed  - 
*  ved  at  bede  uden  ophør, 


*  ved  hele  tiden  at  studere  skrifterne  og 
meditere  over  dem,  samt 

*  ved  at  adlyde  sine  ledere  og  det  lys  og 
den  sandhed  han  i  øjeblikket  forstår, 
vil  han  ikke  blive  bedraget. 

Må  Herren  velsigne  os  allesammen  til 
ikke  at  lade  os  narre  af  de  illusioner  den 
Onde  skaber.  Må  vi  forblive  i  harmoni 
med  Ånden  ved  at  hengive  vort  hjerte  til 
Gud,  og  derved  blive  stærkere  og  stærke- 
re i  troen  (se  Hel.  3:35),  dette  er  min  bøn  i 
Jesu  Kristi  navn.  Amen.  □ 


Guds  kærlighed  til 

os  overstiger  vore 

overtrædelser 


Ældste  Ronald  E.  Poelman 
De  halvfjerds'  første  Kvorum 


Den  galilæiske  fisker,  Simon  Peter,  ud- 
brød da  han  første  gang  erkendte  Jesu 
guddommelige  kraft:  „Gå  bort  fra  mig, 
Herre,  thi  jeg  er  en  syndig  mand!"  (Luk. 
5:8). 

Vi  føler  os  måske  alle  sammen  engang 
imellem  som  Peter,  i  bevidstheden  om 
vore  fejl,  og  ubehageligt  til  mode  ved 
tanken  om  at  nærme  os  Herren.  Over- 


trædelser får  os  til  at  føle  os  fremmed- 
gjorte overfor  vor  Fader  i  Himlen,  og  vi 
synes  at  vi  er  uværdige  til  hans  kærlig- 
hed, og  er  bange  for  at  blive  miskendte. 
Alligevel  har  vi  brug  for  vor  Faders 
styrkende  indflydelse,  for  at  få  hjælp  til 
at  overvinde  vore  svagheder  og  til  at 
omvende  os  og  blive  forsonede  med 
ham.  Den  synd  vi  ikke  omvender  os  fra, 

har  en  tendens  til  at  blive  en  vane,  og  den 
ledsages  ofte  af  en  dyb  skyldfølelse,  som 
kan  gøre  omvendelsen  endnu  vanskeli- 
gere. Denne  fremmedgørelse  overfor 
Herren  bliver  i  sig  selv  en  hæmsko  mod 
omvendelse  og  forsoning  med  ham. 
Når  vi  ved  at  vi  har  forset  os  imod  vor 
Fader  i  Himlen  er  vi  bange  for  at  bede 
om  hans  hjælp,  fordi  vi  ikke  mener  vi 
fortjener  den.  Paradoksalt  nok  er  det  når 
vi  allermest  har  brug  for  Herrens  inspi- 
ration at  vi  mindst  fortjener  den.  Ikke 
desto  mindre  siger  han  det  samme  til  os 
under  sådanne  omstændigheder,  som 
Jesus  sagde  til  den  rystende  Peter: 
„Frygt  ikke!"  (Luk.  5:10). 
Mit  budskab  i  dag  kan  måske  bedst 
illustreres  ved  hjælp  af  de  oplevelser  et 
ungt  ægtepar  kom  ud  for.  Vi  kan  kalde 
dem  John  og  Gayle. 
John  var  en  betænksom,  venlig  ung 
mand,  som  var  åben  og  følsom.  Han 
forsøgte  oprigtigt  at  adlyde  Herrens 
bud,  og  fandt  virkelig  tilfredshed  i 
familielivets  glæder.  Hans  hustru  Gayle 
var  ung,  tiltrækkende,  livlig,  men  følte 
sig  mere  tiltrukket  af  verdslige  interesser 
og  aktiviteter.  I  det  samfund  hvor  de 
levede  var  det  stort  set  et  spørgsmål  om 
at  have  indflydelse  og  materielle  goder. 
Folks  første  interesser  gjaldt  det  verdsli- 
ge, social  status,  underholdning  og  selv- 
tilfredsstillelse. De  religiøse  ledere  var 
bekymrede  over  det  tilsyneladende  brud 
i  familielivet  og  familiens  moralske  stan- 
darder. 

I  John  og  Gayles  første  ægteskabsår  blev 
de  velsignet  med  børn,  først  en  dreng  og 
siden  en  pige,  men  Gayle  virkede  ikke 
særlig  interesseret  i  sine  huslige  pligter. 
Hun  længtes  efter  glans  og  spænding  i 
livet  og  forlod  ofte  hjemmet  for  at  gå  til 
selskaber  og  underholdning,  ikke  altid 
sammen  med  sin  mand.  I  sin  forfænge- 


lighed opmuntrede  Gayle  andre  mænd 
til  at  vise  hende  opmærksomhed,  hvilket 
hun  gengældte  indtil  hun  til  sidst  var 
utro  overfor  sin  ægteskabspagt. 
I  al  den  tid  søgte  John  at  opmuntre 
Gayle  til  at  påskønne  familielivets  glæ- 
der og  få  del  i  de  belønninger  der 
kommer  af  at  holde  Guds  bud.  Han  var 


,, Alligevel  har  vi  brug  for 

vor  Faders  styrkende 

indflydelse,  for  at  få  hjælp  til 

at  overvinde  vore  svagheder 

og  til  at  omvende  os  og  blive 

forsonede  med  ham." 


tålmodig  og  venlig,  men  forgæves.  Kort 
efter  det  tredie  barns  fødsel  -  en  søn  - 
forlod  Gayle  sin  mand  og  sine  børn,  for 
at  slutte  sig  til  sine  verdslige  venner  hvor 
hun  levede  et  liv  i  eftergivenhed  og 
umoralitet.  John,  der  således  var  afvist, 
følte  sig  ydmyget  og  bedrøvet. 
Det  varede  dog  ikke  længe  før  glansen 
og  spændingen,  som  tiltrak  Gayle,  mi- 
stede sin  tiltrækning.  Hendes  såkaldte 
venner  blev  trætte  af  hende  og  vendte 
hende  ryggen.  Og  hvert  skridt  hun 
derefter  tog  førte  nedad,  hendes  liv  blev 
mere  og  mere  nedværdigende.  Til  sidst 
indså  hun  sine  fejltagelser  og  erkendte 
hvad  hun  havde  mistet,  men  hun  kunne 
ikke  se  nogen  vej  tilbage.  Det  var 
selvfølgelig  ikke  muligt  for  John  stadig 
at  elske  hende.  Hun  følte  sig  fuldstændig 
uværdig  til  hans  kærlighed  og  syntes 

ikke  at  hun  fortjente  hverken  hjem  eller 
familie. 

Så  en  dag  da  John  gik  forbi  Gayle  på 
gaden  genkendte  han  hende.  Han  ville 
selvfølgelig  have  været  retfærdiggjort  i  at 
vende  hende  ryggen,  men  det  gjorde  han 
ikke.  Da  han  alt  for  tydeligt  kunne  se  de 
spor  hendes  levevis  havde  sat  sig,  fyldtes 
han  med  medlidenhed  -  og  ønskede  at 
række  ud  efter  hende.  Da  John  blev  klar 
over  at  Gayle  havde  sat  sig  i  stor  gæld 
betalte  han  hendes  gæld  og  tog  hende 
hjem  til  sig. 

Lige  straks  blev  John  forbløffet  ved  at 
opdage  at  han  stadig  elskede  Gayle.  I  sin 
kærlighed  til  hende,  og  ved  hendes 
villighed  til  at  ændre  sig  og  begynde 
forfra,  oplevede  John  i  sit  hjerte  barm- 
hjertighedens tilgivende  følelser  i  et 
ønske  om  at  hjælpe  Gayle  til  at  overvin- 


de sin  fortid,  og  til  atter  fuldtud  at 
acceptere  hende  som  sin  hustru. 
Gennem  denne  personlige  oplevelse  blev 
John  dybt  opmærksom  på  noget  andet, 
han  fik  en  erkendelse  af  Guds  naturlige 
kærlighed  til  os,  hans  børn.  Selv  om  vi 
afviser  hans  råd,  bryder  hans  bud  og 
fjerner  os  fra  ham,  så  ønsker  han  at  vi 
skal  søge  ham,  og  når  vi  erkender  vore 
fejltagelser  og  ønsker  at  omvende  os,  så 
vil  han  acceptere  os. 
John  blev  beredt  til  en  guddommelig 
mission  gennem  sine  personlige  oplevel- 
ser. Selv  om  jeg  har  taget  mig  visse 
litterære  friheder  under  min  fortælling  af 
denne  her  historie  -  så  er  det  faktisk 
beretningen  om  en  profet  fra  Det  gamle 
Testamente,  Hosea  og  hans  hustru  Go- 
mer. 
I  Hoseas'  skildring  til  israelitterne  om 

Gud  som  en  kærlig  og  tilgivende  Fader, 
overskygger  han  de  fleste  profeter  fra 
Det   gamle   Testamente,   det   åndelige 
budskab  i  Det  ny  Testamente,  Mormons 
Bog  og  moderne  åbenbaringer. 
I  disse  sidste  dage  har  Herren  sagt: 
„Thi  jeg,  Herren,  kan  ikke  se  på  synd 
med  den  ringeste  eftergivenhed. 
Dog   skal  den,  der   omvender   sig   og 
holder    Herrens    befalinger,    tilgives." 
(L&P  1:31-32). 

Når  vi  er  ulydige  imod  Guds  love,  og 
bryder  hans  bud,  forser  vi  os  imod  ham, 
vi  fremmedgør  os  overfor  ham,  og  vi 
fortjener  ikke  hans  hjælp  og  inspiration 
og  styrke.  Men  Guds  kærlighed  til  os 
overstiger  vore  overtrædelser. 
Når  vi  er  ulydige  mod  Guds  love,  kræver 
retfærdigheden  at  der  sker  en  godtgørel- 
se -  et  krav  som  vi  ikke  er  i  stand  til  at 
opfylde.  Men  gennem  vor  Faders  gud- 
dommelige kærlighed  til  os  har  han 
tilvejebragt  en  plan  og  en  Frelser,  Jesus 
Kristus,  hvis  forløsende  offer  tilfredsstil- 
ler retfærdighedens  krav  til  os,  og  gør 
omvendelse,  tilgivelse  og  forsoning  med 
vor  himmelske  Fader  mulig.  „Thi  såle- 
des elskede  Gud  verden,  at  han  gav  sin 
Søn  den  enbårne,  for  at  enhver,  som  tror 
på  ham,  ikke  skal  fortabes,  men  have 
evigt  liv."  (Joh.  3:16). 
Vi  kan  tage  imod  denne  store  gave  ved  at 
tro  på  Jesus  Kristus  og  omvende  os,  og 
derefter  indgå  pagt  med  ham  gennem 
dåb  ved  vand  og  Ånd.  (Se  Joh.  3:5).  Så 
kan  vi  hver  uge,  når  vi  modtager  nadve- 
ren, forny  vor  pagt,  hvilket  kan  hjælpe 
os  til  „altid  (at)  erindre  ham  og  holde 
hans  bud".  Det  løfte  der  er  knyttet  til 
denne  pagt  er  at  vi  „altid  må  (have  hans 
Ånd)  hos  (os)".  (L&P  20:77). 
Det  budskab,  Hoseas  gav  i  fordums  tid, 
er  gentaget  og  uddybet  gennem  alle 
skrifterne.  Gennem  en  anden  profet  fra 


Det  gamle  Testamente,  Esajas,  har  Her- 
ren sagt  til  sit  folk: 

„Tvæt  jer,  rens  jer,  bort  med  de  onde 
gerninger  fra  mine  øjne!  Hør  op  med  det 
onde, 

lær  det  gode  .  .  . 

kom,  lad  os  gå  i  rette  med  hinanden, 
siger  Herren.  Er  eders  synder  som  skar- 
lagen, de  skal  blive  hvide  som  sne;  er  de 
end  røde  som  purpur  de  skal  dog  blive 
som  uld."  (Es.  1:16-18). 

Herren  talte  til  den  nephitiske  profet 
Alma  og  sagde:  „Den,  der  synder  imod 
mig,  skal  du  dømme  i  forhold  til  de 
synder,  han  har  begået;  og  dersom  han 
bekender  sine  synder  for  dig  og  mig  og 
omvender  sig  i  hjertets  oprigtighed,  skal 
du  tilgive  ham,  og  jeg  vil  også  tilgive 
ham. 

Ja,  og  så  ofte  som  mit  folk  omvender  sig, 
vil  jeg  tilgive  dem  deres  overtrædelser 
imod  mig."  (Mosiah  26:29-30). 

Alt  for  ofte  vanskeliggør  vi  omvendelsen 
for  hinanden  ved  ikke  at  tilgive  hinan- 
den. I  moderne  åbenbaring  er  vi  imidler- 
tid blevet  advaret  imod  dette:  „I  skal 
tilgive  hinanden;  thi  den,  som  ikke 
tilgiver  sin  broder  hans  synder,  står 
fordømt  for  Herren;  thi  på  ham  hviler  en 
større  synd. 

Jeg,  Herren,  tilgiver,  hvem  jeg  vil,  men  af 
jer  forlanges  det,  at  I  tilgiver  alle  menne- 
sker." (L&P  64:9-10). 

Gennem  moderne  åbenbaring  har  vi 
også  fået  den  allerstørste  trøst  og  det 
største  håb  der  nogen  sinde  er  udtalt: 
„Se,  den,  der  omvender  sig  fra  sine 
synder,  ham  er  de  forladt,  og  jeg, 
Herren,  kommer  dem  ikke  mere  i  hu." 
(L&P  58:42). 

Gud  er  vor  Fader.  Han  elsker  os,  og 
hans  kærlighed  er  uendelig  og  uforbe- 
holden. Hans  sorg  er  stor  når  vi  er 

ulydige  mod  hans  befalinger  og  bryder 
hans  bud.  Han  kan  ikke  se  igennem 
fingrene  med  vore  overtrædelser,  men 
han  elsker  os  og  ønsker  at  vi  skal  komme 
tilbage  til  ham. 

Jeg  kender  ingen  større  tilskyndelse  til 
omvendelse  og  forsoning  med  vor  him- 
melske Fader  end  opmærksomhed  på 


hans  kærlighed  til  os  personligt  og  hver 
især.  At  en  sådan  opmærksomhed  må 
vokse  i  os  er  min  bøn,  som  jeg  tilføjer  mit 
personlige  vidnesbyrd  til  jer  hver  især 
om  at  Jesus  af  Nazaret  er  Guds  Søn, 
menneskehedens  Frelser  og  Forsoneren 
for  os  alle  hver  især,  i  Jesu  Kristi  hellige 
navn.  Amen.  □ 


Hvad  evangeliet 
lærer  os 


Ældste  LeGrand  Richards 
De  tolv  apostles  Kvorum 


Jeg  er  stolt  af  at  jeg  er  medlem  af  denne 
storslåede  kirke  -  Jesu  Kristi  Kirke  af 
Sidste  Dages  Hellige.  Hvilket  passende 
navn  for  den  sande  kristne  kirke  i  denne, 
tidernes  fyldes  uddeling.  Jeg  elsker  kir- 
ken på  grund  af  de  ting  jeg  lærer  her. 
For  mange  år  siden,  under  krigen  rejste 
ældste  John  A.  Widtsoe  til  Storbritan- 
nien for  at  præsidere  over  den  europæi- 
ske mission.  Da  embedsmanden  ved 
ankomsten  så  hans  papirer  og  hvem  han 
var,  sagde  han:  ,,De  får  ikke  lov  at 
komme  ind.  Vi  har  ladet  jeres  missionæ- 
rer komme  ind,  men  vi  ønsker  ikke 
nogen  af  jeres  ledere  -  vær  venlig  at  tage 


plads."  Så  gik  bror  Widtsoe  hen  og  satte 

sig  ned. 

Et  par  minutter  senere  blev  han  kaldt 

tilbage,   og  manden  sagde:   „Hvis  jeg 

lader  Dem  komme  ind  i  landet,  hvad  vil 

De  så  lære  mine  landsmænd?" 

Og  bror  Widtsoe  sagde:  „Jeg  vil  lære 

dem  hvor  vi  kom  fra,  hvorfor  vi  er  her, 

og  hvor  vi  kommer  hen." 

Manden  kiggede  op  på  ham  og  sagde: 

„Underviser  jeres  kirke  i  det?" 

Og  bror  Widtsoe  sagde:  „Ja  den  gør." 

„Nå,  det  gør  min  kirke  ikke,"  sagde  han. 

Denne  viden  er  mere  værd  for  mig  end  al 

verdens  rigdom.  Hvis  vi  ikke  ved  hvor  vi 

kommer  fra,  og  vi  ikke  ved  hvorfor  vi  er 
her,  og  vi  ikke  ved  hvor  vi  går  hen,  eller 
hvordan  vi  kommer  der,  er  vi  som  et  skib 
på  havet  uden  ror  eller  sejl,  eller  nogen  til 
at  styre  det.  Vi  holder  os  måske  flyden- 
de, men  vi  vil  aldrig  nå  i  havn. 
I  kirken  lærer  jeg  at  jeg  er  søn  af  Gud, 
den  evige  Fader,  og  derfor  har  jeg  de 
egenskaber  i  mig,  hvorved  jeg  kan 
udvikle  mig  til  at  blive  som  min  Fader, 
nøjagtigt  som  mine  sønner  er  kommet  til 
at  ligne  mig  og  jeg  kom  til  at  ligne  min 
jordiske  far. 

Herren  stod  midt  iblandt  ånderne  før 
denne  verden  blev  skabt.  Han  sagde  at 
mange  af  dem  var  ædle  og  store  -  og  de 
kunne  ikke  blive  ædle  og  store,  hvis  de 
ikke  havde  gjort  ét  eller  andet  hvorved 
de  kunne  blive  ædle  og  store  før  de  blev 
født  til  denne  verden.  Han  sagde  til  dem 
han  var  sammen  med:  ,,Vi  vil  gå  ned,  thi 
der  er  rum  der  ...  og  danne  en  jord, 
hvorpå  disse  kan  bo. 
Og  vi  vil  prøve  dem  hermed  for  at  se,  om 
de  vil  gøre  alt,  hvad  Herren,  deres  Gud, 
vil  befale  dem." 

Derpå  tilføjede  han:  ,,Og  de,  der  består 
deres  første  prøvestand,  skal  gives  mere, 
og  de,  der  ikke  består  deres  første 
prøvestand,  skal  ikke  få  herlighed  i 
samme  rige  som  de,  der  består  deres 
første  prøvestand;  og  de,  der  består 
deres  anden  prøvestand,  skal  tildeles 
herlighed  over  deres  hoveder  i  al  evig- 
hed." (Abr.  3:24-26). 
Jeg  takker  Herren,  fordi  min  kirke  lærer 
mig  at  jeg  holdt  min  første  prøvestand  i 
åndeverdenen,  og  at  jeg  ellers  ville  være 
blevet  nedkastet  til  jorden  sammen  med 
Satan  og  en  trediedel  af  Himlens  hær- 
skarer. Og  deres  råb  lød  således:  „Ve 
jorden  ...  thi  Djævelen  er  kommen  ned 
til  jer,"  og  han  „går  rundt  omkring  .  .  . 
og  søger,  hvem  han  kan  opsluge."  (Åb. 

12:12,  1  Pet.  5:8).  Således  er  det  en 
kendsgerning  at  jeg  holdt  min  første 
prøvestand,  og  at  dette  berettigede  mig 
til  alverdens  skønhed  og  glæder  som  er 
nævnt  her  til  mødet  i  dag.  Og  det  gav  mig 
ret  til  at  få  dette  legeme  -  og  måske  kan 
jeg  ikke  påskønne  så  meget  hvad  det 
burde  betyde  for  mig,  som  jeg  kan  ved  at 
læse  i  skrifterne. 

Og  så  læser  vi  om  dengang  Jesus  kastede 
de  onde  ånder  ud  af  manden  som  de 
havde  besat.  Og  Jesus  spurgte  den  onde 
ånd  hvad  han  hed:  „Legion,"  thi  der  var 
mange  som  havde  besat  denne  mand.  Og 
så  ivrige  var  disse  onde  ånder  efter  at  få 
et  legeme  at  de  bad  om  tilladelse  til  at 
tage  svinenes  legemer  i  besiddelse  -  de 
svin  der  gik  og  græssede  på  marken. 
Jesus  gav  tilladelsen  og  svinene  styrtede 
sig  i  søen  hvor  de  druknede,  så  vidt  jeg 
husker  var  der  2000.  (Se  Mark.  5:1-17). 
Tænk  bare  på  hvor  ivrige  disse  ånder  var 
efter  at  få  et  legeme,  og  fordi  vi  holdt  vor 
første  prøvestand  befinder  vi  os  nu  i  vor 
anden  prøvestand. 
Jeg  elsker  det  skriftsted  i  Bibelen  hvor 

Enok  -  den  profet  som  blev  optaget  til 
Himlen  sammen  med  sit  folk  i  gamle 
dage  -  allerede  mens  han  var  her  på 
jorden  fik  vished  for  at  han  havde 
behaget  Herren .  (Se  Hebr .  11:5).  Jeg  tror 
at  vi  ved  at  holde  Guds  bud  -  gøre  alt  det 
som  Herren  sagde,  at  Herren  vor  Gud 
har  befalet  (se  5  Mos.  12:32,  Matt. 
28:20)  -  kan  få  en  forvisning  gennem 
Helligånden  om  at  vort  arbejde  er  accep- 
tabelt for  Herren,  og  at  vi  har  behaget 
ham. 

Jeg  takker  Gud  for  de  mange  smukke 
sandheder,  hvoraf  mange  er  blevet  be- 
kendtgjort her  i  dag.  Dette  princip  om 
evigt  ægteskab  -  jeg  kunne  ikke  tænke 
mig  at  leve  evigt  og  altid  efter  livet  her  på 
jorden  uden  min  ledsager,  min  søde 
hustru  og  mine  dejlige  børn.  Hvor  jeg 
takker  Gud  for  dem,  og  for  kundskab 
om  at  ægteskabet  og  familieenheden  fra 
Guds  side  er  beregnet  til  at  vare  evigt  og 
altid,  således  som  han  så  enkelt  har 
kundgjort  det  i  de  hellige  skrifter. 
Så  tænker  jeg  på  mine  børn  én  for  én  -  og 
jeg  har  over  100  efterkommere  og  jeg 
ser  hvad  de  udfører  og  deres  ædle 
livsførelse,  og  jeg  kan  næsten  ikke  forstå 
at  jeg  kan  være  deres  far.  Jeg  føler  at  jeg 
er  nærmere  ved  at  blive  en  gud  på  denne 
måde  end  på  nogen  som  helst  anden 
måde  her  på  jorden.  Og  lige  fra  min 
ungdom  og  min  tidlige  manddom  har  jeg 
forsøgt  at  leve  således  at  disse  børn  og 
mine  efterkommere  kan  gå  i  mit  fod- 
spor, således  at  de  vil  ære  deres  anden 
prøvestand  og  berede  sig  til  at  blive 
kronet  med  herlighed  i  al  evighed. 
Der  er  jo  så  mange  smukke  principper  i 
evangeliet.  Da  jeg  første  gang  blev 
missionær  mødte  jeg  aldrig  nogen  som 
troede  på  en  personlig  Gud.  Det  er  en 
stor  glæde  at  vide  at  Kristus  gav  sit  liv 
for  os  og  påtog  sig  verdens  synder  -  som 


Paulus  sagde:  „Thi  ligesom  alle  dør  i 
Adam,  således  skal  også  alle  levendegø- 
res i  Kristus."  (1  Kor.  15:22) -og  at  vide 
at  hans  Fader  er  lige  så  virkelig  som  min 
far  og  at  de  har  åbenbaret  sig  for 
profeten  Joseph  Smith  i  denne  uddeling 
efter  mange  århundreders  mørke,  og  vist 
sig  som  to  herliggjorte  personer.  Joseph 
Smith  blev  ifølge  Mormons  Bog  holdt 
tilbage  af  Herren  i  tusinder  af  år,  hvor 
han  ventede  på  at  hans  dag  og  hans  tid 
skulle  komme,  for  at  han  kunne  bringe 
menneskene  til  kundskab  om  sandhe- 
den, så  den  kunne  komme  ud  blandt  folk 
i  denne  verden.  Det  er  store  sandheder, 
og  vi  kan  lære  mange  flere  endnu. 
Dengang  jeg  skrev  min  bog  Et  stort  og 
forunderligt  værk  som  et  redskab  for 
missionærerne,  valgte  jeg  denne  udtalel- 
se som  Esajas  har  fremsagt:  „Eftersom 
dette  folk  kun  holder  sig  nær  med  sin 
mund  og  ærer  mig  med  sine  læber,  mens 
hjertet  er  fjernt  fra  mig,  og  fordi  deres 
frygt  for  mig  blev  tillærte  menneske- 
bud,"  og  så  fortsætter  han:  ,,se,  derfor 
handler  jeg  (Herren)  fremdeles  sært  og 
sælsomt  med  dette  folk  (King  James 

version:  thi  se  derfor  vil  jeg  lade  et  stort 
og  forunderligt  værk  komme  ud  blandt 
dette  folk)  dets  vismænds  visdom  forgår, 
de  kloges  klogskab  glipper."  (Es.  29:13- 
14).  Denne  storslåede  kirkes  budskab  er 
det  store  og  forunderlige  værk  som 
Esajas  så  ville  komme  frem,  når  menne- 
skene belærte  om  menneskebud. 
Da  jeg  jo  er  en  missionær  vil  jeg  gerne,  så 
længe  tiden  tillader  det,  fortælle  jer  én 
eller  to  små  missionæroplevelser,  som 
viser  hvad  Esajas  mente  da  han  sagde  at 
de  ville  tilbede  ham  ved  hjælp  af  menne- 
skebud. 

Ved  afslutningen  af  min  første  mission  i 
Amsterdam  i  Holland  for  over  75  år 
siden,  blev  jeg  inviteret  hjem  til  en  af  de 
hellige  for  at  tale  med  hendes  nabo.  Da 
min  kammerat  og  jeg  kom  var  naboen 
der  allerede,  men  hun  havde  sin  præst 
med.  Vi  var  lidt  uenige  om  præstedøm- 
met, og  jeg  opfordrede  på  stedet  hans 
kirke  til  en  diskussion  den  næste  lørdag 
aften. 

Da  vi  ankom  var  kirken  fuld,  hele  hans 
menighed  var  der,  og  alle  vore  medlem- 
mer. Hvordan  vore  medlemmer  havde 
fundet  ud  af  det  ved  jeg  ikke,  for  jeg 
havde  ikke  fortalt  dem  det! 
Så  rejste  præsten  sig  op  og  sagde: 
„Eftersom  hr.  Richards  er  gæst  i  vores 
kirke  vil  vi  give  ham  det  privilegium  at 
indlede  diskussionen,  og  vi  får  hver  20 
minutter  at  tale  i.  Er  vi  enige  hr. 
Richards?" 

Jeg  svarede:  „Det  er  helt  i  orden."  Jeg 
fortalte  ham  det  ikke,  men  jeg  ville  have 
givet  næsten  hvad  som  helst  for  det 
privilegium  at  få  lov  til  at  indlede 
diskussionen,  og  så  serverede  han  den 
for  mig  på  et  sølvfad!  Jeg  ved  ikke  om 
Herren  havde  noget  at  gøre  med  det  eller 
ej,  men  det  tror  jeg  han  havde! 
Så  rejste  jeg  mig  og  sagde:  „Sidste  gang 


W: 

jeg  talte  med  min  ven  var  vi  lidt  uenige 
om  præstedømmet.  I  aften  har  jeg  forbe- 
redt mig  på  at  drøfte  dette  emne,  men  jeg 
har  ikke  tænkt  mig  at  starte  med  det. 
(Det  var  ét  af  min  stærke  punkter  under 
min  mission).  Hvis  man  skal  bygge  et 
hus,  forsøger  man  ikke  at  sætte  taget  på 
før  grundvolden  er  lagt."  Forsamlingen 
var  enig  med  mig,  så  jeg  sagde:  „Jeg 
foreslår  at  vi  lægger  grundvolden  til  Jesu 
Kristi  evangelium,"  og  som  tekst  valgte 
jeg  Hebr.  6,  hvor  Paulus  siger: 
„Lad  os  derfor  ikke  her  gå  ind  på 
børnelærdommen  om  Kristus,  men  ledes 
frem  til  de  voksnes  stade  og  ikke  påny 

lægge  grundvold  ved   omvendelse  fra 
døde  gerninger  og  tro  på  Gud, 
med  lære  om  tvætninger  og  håndspålæg- 
gelse,  de   dødes   opstandelse   og   evig 
dom."  (Hebr.  6:1-2). 
Jeg   skyndte   mig   at   tale   om   tro   og 
omvendelse  -jeg  formodede  at  de  troede 
på  disse  ting.  Jeg  talte  om  dåb  ved 
nedsænkning   til   syndernes   forladelse 
lige  til  alle  var  enige  med  mig. 
Så   kom  jeg    til   håndspålæggelse   for 
Helligåndens  gave.  Og  det  troede  de  ikke 


„I  kirken  lærer  jeg  at  jeg  er 

søn  af  Gud,  den  evige 

Fader,  og  derfor  har  jeg  de 

egenskaber  i  mig,  hvorved 

jeg  kan  udvikle  mig  til  at 

blive  som  min  Fader." 


på.  Jeg  har  aldrig  fundet  en  kirke,  der 
troede  på  det  bort  set  fra  vores  kirke  -  de 
tror  at  Helligånden  kommer  som  en 
brise  der  blæser  henover  hovedet.  Jeg 
citerede  det  skriftsted  for  dem,  hvor  der 
står  at  da  apostlene  i  Jerusalem  hørte  at 
Samaria  havde  accepteret  Guds  ord 
gennem  Filips  forkyndelse,  sendte  de 
Peter  og  Johannes  derhen.  Og  da  de  kom 
bad  de  for  folket,  lagde  hænderne  på 
dem,  og  de  modtog  Helligånden.  Og  da 
troldmanden  Simon  så  at  Helligånden 
blev  overdraget  ved  håndspålæggelse  af 
apostlene,  tilbød  han  at  betale  for  det 
idet  han  sagde:  „Giv  også  mig  denne 


magt,  så  den,  jeg  lægger  hænderne  på, 
får  Helligånden." 

Da  sagde  Peter  til  ham:  „Gid  dit  sølv  må 
gå  til  grunde  og  du  selv  med,  siden  du 
mener  at  kunne  købe  Guds  gave  for 
penge."  (Ap.  G.  8:19-20). 
Så  gav  jeg  dem  endnu  et  par  skriftsteder 
om  håndspålæggelse  for  Helligåndens 
gave,  og  satte  mig  ned. 
Så  rejste  præsten  sig  og  talte  i  20 
minutter,  og  han  nævnede  ikke  et  eneste 
ord  om  det  jeg  havde  sagt.  Han  begyndte 
med  at  tale  om  nogle  indianeres  massa- 
kre på  en  emigrantgruppe  af  mormoner  i 
Utah  i  1857,  og  om  „Mormonbibelen", 
og  så  sagde  han  at  Joseph  Smith  havde 
indrømmet  at  han  havde  gjort  mange 
fejltagelser,  og  på  den  mest  høflige  måde 
sagde  han:  „Og  nu  hr.  Richards  vil  De 
måske  belyse  nogle  af  disse  punkter,  jeg 
er  sikker  på  at  forsamlingen  vil  sætte  stor 
pris  på  dette." 

Jeg  rejste  mig  omgående.  (Min  kamme- 
rat sagde  senere:  „Hvordan  kunne  du 
tænke  så  hurtigt?"  Jeg  svarede:  „Hvad 
tror  vi  har  bedt  for  hele  ugen?")  Jeg 
sagde:  „På  Frelserens  tid  forsøgte  hans 
fjender  at  narre  ham  med  list  og  under- 
fundigheder. Jeg  tror  ikke  at  nogen  her  i 
aften  kunne  tænke  sig  at  gribe  til  sådan- 
ne gamle  midler."  Jeg  sagde:  „Hvis  jeg 
har  forstået  at  debattere  så  går  det  ud  på 
at  fremlægge  sine  argumenter  og  besvare 
dem  der  bliver  fremlagt.  Har  denne 
mand  besvaret  nogle  af  mine  argumen- 
ter?" 

Alle  svarede:  „Nej." 
Jeg  sagde:  „Det  er  i  orden  min  ven,  De 
kan  få  20  minutter  til."  Han  kunne  ikke 
gøre  det,  og  jeg  vidste  at  han  ikke  kunne. 
Til  sidst  rejste  hans  hustru  sig  op  foran 
forsamlingen  og  sagde:  „Det  hr.  Ri- 
chards beder  dig  om  er  retfærdigt.  Du 
bør  svare  ham." 

Men  han  kunne  ikke,  og  jeg  sagde  til  min 
kammerat:  „Rejs  dig  op  og  giv  mig  min 
frakke  og  min  hat."  Jeg  sagde:  ,,I  får 
endnu  en  chance.  Jeg  er  parat  til  at  blive 
her  indtil  kl.  10  i  morgen,  for  da  skal  vi 
være  i  vores  egen  kirke,  forudsat  at 
denne  diskussion  kan  fortsætte  på  det 
grundlag  jeg  opstillede.  Hvis  ikke  må  jeg 
gå  nu  og  bede  min  kammerat  om  at  gå 
med,  og  også  bede  vore  medlemmer  gå, 
og  vi  vil  overlade  det  til  jer  at  tale  jer  til 
rette  med  jeres  folk  efter  det  der  er 
kommet  for  dagen  her  i  aften." 

Efter  den  tid  mødte  jeg  ham  et  par  gange 
på  gaden,  men  han  sænkede  hovedet  for 
at  undgå  at  tale  med  mig. 

Se,  det  var  det  Esajas  mente  da  han 
sagde  at  de  ville  belære  om  menneske- 
bud. 


Jeg  vil  lige  dele  en  oplevelse  mere  med 
jer.  Nede  i  Quitman,  Georgia,  hvor  jeg 
var  missionspræsident,  holdt  jeg  en  tale 
om  ægteskabspagten  og  familieenhe- 
dens evige  beståen.  Jeg  havde  på  et  skilt 
skrevet  en  liste  over  kirkerne  og  hoved- 
punkterne i  deres  tro,  og  disse  ting  var 
officielle  udtalelser  som  de  forskellige 
kirkers  ledere  var  fremkommet  med.  Og 
ikke  en  eneste  af  dem  troede  på  at 
familieenheden  eller  ægteskabspagten 
ville  gælde  ud  over  graven.  Jeg  stod  i 
døren  da  mødet  var  forbi,  og  der  kom  en 
mand  hen  og  præsenterede  sig  som 
baptistpræst,  og  jeg  spurgte:  „Jeg  citere- 
de dem  vel  ikke  forkert  her  i  aften?" 
Han  svarede:  „Nej,  hr.  Richards  det  er 
nøjagtigt  som  de  sagde.  Men  vi  tror  ikke 
allesammen  på  alt  det  vores  kirker 
lærer." 


Ældste  A.  Theodore  Tuttle,  medlem  af  De  halvfjerds'  første  Kvorum,  står  og  taler  med  en 
konferencebesogende . 

Jeg  sagde:  „Tror  De  da  heller  ikke  på 
det,  hvorfor  går  De  så  ikke  hjem  og  lærer 
Deres  folk  sandheden?  De  skal  nok  høre 
på  Dem,  men  de  er  ikke  parat  til  at  høre 
det  fra  mormonældsterne  endnu." 

Så  sagde  han:  „Nå,  vi  ses."  Det  var  alt 
hvad  jeg  kunne  få  ud  af  ham  den  aften! 
Næste  gang  jeg  kom  til  dette  sted,  det  var 
ca.  4  måneder  senere,  havde  han  læst  i 
avisen  at  jeg  ville  komme,  og  der  stod 
han  udenfor  den  lille  kirke.  Da  vi  hilste 
på  hinanden  sagde  jeg:  „Jeg  kunne 
virkelig  godt  tænke  mig  at  vide  hvad  de 
mente  om  min  sidste  tale  her." 

Han  sagde:  „Hr.  Richards,  jeg  har  tænkt 
over  det  lige  siden,  og  jeg  tror  på  hvert 
eneste  ord  De  sagde,  jeg  ville  bare  gerne 
have  hørt  resten."  (Man  får  jo  aldrig 
sagt  alt  hvad  man  gerne  vil  sige,  det  er 
også  derfor  jeg  har  bedt  bror  Benson 
prikke  til  mig  når  min  tid  er  udløbet!) 

Jeg  kunne  godt  tænke  mig  at  fortælle  jer 
én  oplevelse  til,  hvis  der  er  tid  til  det.  I 
Utrecht  i  Holland  var  der  et  seminarium 
hvor  man  uddannede  præster,  og  de 
unge  mænd  som  studerede  til  præster 
kom  gerne  og  stillede  sig  udenfor  og 
lyttede,  når  vi  afholdt  møder.  Og  når  så 
mødet  var  overstået  kom  de  hen  til  os  for 
at  drøfte  tingene. 

Jeg  overbeviste  én  af  disse  unge  mænd 
om  at  dåben  skulle  foregå  ved  nedsænk- 
ning til  syndernes  forladelse  og  at  der 
derefter  skulle  foretages  håndspålæggel- 
se for  Helligåndens  gave  -  dette  var  han 
ikke  blevet  belært  om  og  han  troede 
heller  ikke  på  det.  Han  sagde:  „Hr. 
Richards,  tror  De  at  Herren  vil  holde  os 
ansvarlige  hvis  vi  underviser  i  noget  som 
vi  ved  ikke  er  helt  i  overensstemmelse 
med  de  hellige  skrifter?" 
Jeg  sagde:  „Hør  her  min  ven,  jeg  vil 
hellere   lade   apostlen   Paulus    besvare 


Ældste  LeGrand  Richards  fra  De  tolv 
apostles  Kvorum  er  den  ældste  nulevende 
generalautoritet,  96  år  gammel. 


dette  spørgsmål.  Han  sagde:  ,Men  om  vi 
selv  eller  en  engel  fra  Himmelen  for- 
kyndte jer  evangeliet  i  strid  med  det,  vi 
har  forkyndt  jer  -  forbandet  være  han!' 
(Gal.  1:8)."  Så  havde  vi  ikke  mere  at  tale 
om. 

Jeg  tror  min  tid  er  udløbet.  Må  Gud 
velsigne  jer  alle.  Jeg  elsker  Herren.  Jeg 
elsker  kirken.  Jeg  elsker  de  hellige.  Jeg 
elsker  dem  allesammen.  Jeg  beder  til  at 
Gud  vil  velsigne  jer  og  jeg  efterlader  jer 
mine  velsignelser  i  Herren,  Jesu  Kristi 
navn.  Amen.  □ 

3.  april  1982 
PRÆSTEDØMMETS  MØDE 


Præstedømmets  lære 


Ældste  Bruce  R.  McConkie 
De  tolv  apostles  Kvorum 


Mine  brødre  i  præstedømmet: 
Alle  I  der  bærer  det  aronske  og  det 
melkisedekske  præstedømme  giver  jeg 
denne  udfordring:  Kom,  lær  præste- 
dømmets lære;  kom,  bliv  som  det  passer 
sig  for  en  der  er  Herrens  tjener. 
Denne  lære,  denne  præstedømmets  lære 
-  ukendt  i  verden  og  kun  lidt  kendt  selv  i 
kirken  -  kan  ikke  læres  ud  fra  skrifterne 
alene.  Profeterne  og  apostlene  har  kun 
berørt  den  ganske  let  i  deres  taler  og 
belæringer. 

Præstedømmets  lære  kendes  kun  ved 
personlig  åbenbaring.  Den  kommer  linie 
på  linie,  bud  på  bud  ved  Helligåndens 
kraft  til  dem  der  elsker  at  tjene  Gud  af 
hele  deres  hjerte,  sjæl,  sind  og  styrke.  (Se 
L&P  98:12). 

Vi  er  gennem  åbenbaring  blevet  givet  det 
løfte  at  hvis  vort  hjerte  er  „fuldt  af 
kærlighed  til  alle  mennesker  og  til  troens 
egne"  og  hvis  vi  altid  pryder  vore  tanker 
med  dyd  „da  skal  (vi)  have  større 
frimodighed  for  Guds  åsyn,  og  præste- 
dømmets lære  skal  falde  på  (vor)  sjæl 
som  himlens  dug".  (L&P  121:45). 


Jeg  har  spekuleret  og  bedt  meget  om 
hvorledes  jeg  bedst  kunne  præsentere 
præstedømmets  lære. 
Kunne  jeg  blot  tale  med  tordenrøst  og 
udråbe  ordet  med  10.000  trompeter  da 
ville  mennesket  høre  mit  budskab. 
Men  jeg  husker  hvorledes  Alma  ønskede 
at  tale  som  Guds  basun  og  med  en  røst 
der  kunne  få  jorden  til  at  skælve  da  han 
prædikede  omvendelse  til  alle.  (Se  Alma 
29:1). 

Og  jeg  ved  at  Herren  ikke  arbejder  på 
denne  måde.  Hans  ord  spredes  ved  hans 
tjeneres  mund  når  de  i  deres  svaghed 
arbejder  for  ham.  Ordet  bæres  så  ind  i 
modtagelige  hjerter  af  Åndens  stille, 
sagte  røst.  (Se  L&P  85:6). 
Hvis  det  ikke  var  gennem  Åndens  kraft, 
hvorledes  skulle  da  nogle  af  os  nogen 
sinde  kunne  forstå  åndelige  sandheder? 
Hvorledes  beskriver  man  en  evig  Gud 
med  dødelighedens  begreber? 
Kan  vores  stemmer,  som  er  svage  og 
fjerne  jordiske  ekkoer,  frembringe  den 
storhed  og  kraft  som  den  evige  stemme 
der  taler  fra  Himlen?  Kan  mennesket  i 

sin  svaghed  og  fejlbarlighed  nogen  sinde 
skildre  Gud  i  hans  magt  og  vælde? 
Lad  os,  selv  om  vi  forstår  vore  begræns- 
ninger, ræsonnere  sammen  og  måske 
kan  vi  flygtigt  skimte  underet  i  den  kraft 
som  har  skabt  verdener.  Måske  vil  vi 
kunne  se  hvorledes  og  på  hvilken  måde 
vi  som  dødelige  kan  bruge  den  samme 
kraft  til  at  velsigne  vore  medmennesker 
og  frelse  os  selv. 

Hvad  er  præstedømmets  lære?  Hvad  er 
denne  lære  som  blev  skabt  i  de  himmel- 
ske sale  og  som  kan  falde  på  retfærdige 
mennesker  som  dug  fra  himlen?  (Se  L&P 
121:45). 

Præstedømmet  er  en  kraft  som  ingen 
anden  kraft  på  jorden  eller  i  Himlen.  Det 
er  Guds  egentlige  kraft,  den  kraft  hvor- 
ved verdenerne  blev  skabt,  den  kraft  ved 
hvilken  alle  ting  bliver  ordnet,  opret- 
holdt og  bevaret. 

Det  er  troens  kraft,  troen  ved  hvilken 
Faderen  skaber  og  regerer.  Gud  er  Gud 
fordi  han  er  legemliggørelsen  af  al  tro  og 
al  magt  og  al  præstedømme.  Det  liv  han 
lever  kaldes  evigt  liv. 
I  hvor  høj  grad  vi  bliver  lig  ham 
afhænger  af  i  hvor  høj  grad  vi  har  hans 
tro,  opnår  hans  magt  og  udøver  hans 
præstedømme.  Og  når  vi  er  blevet  som 
ham  i  ordets  bogstavelige  og  sande 
betydning  vil  vi  også  have  evigt  liv. 
Tro  og  præstedømme  går  hånd  i  hånd. 
Tro  er  magt  og  magt  er  præstedømme. 
Efter  vi  får  tro  modtager  vi  præstedøm- 
met. Så  vokser  vi  i  troen  gennem  præste- 
dømmet indtil  vi  har  al  magt  og  bliver 
som  vor  Herre. 

Vor  tid  her  på  jorden  er  blevet  udset  til 
en  prøvestand.  Det  er  vort  privilegium  at 
fuldkommengøre  vor  tro  og  at  vokse  i 
præstedømmets  magt  mens  vi  er  her. 
Vi  modtog  først  præstedømmet  i  den 
førjordiske  tilværelse  og  siden  igen  her 


på  jorden.  Adam  besad  nøglerne  og 
brugte  præstedømmet  da  han  deltog  i 
skabelsen  af  jorden.  Efter  sin  dåb  mod- 
tog han  præstedømmet  igen  og  står  nu 
som  præsiderende  højpræst  over  hele 
jorden. 

Alle  vi  der  har  kald  til  at  tjene  i  det 
hellige  præstedømme  blev  forudordine- 
ret  til  at  være  Kristi  tjenere  og  til  at 
komme  her  og  tjene  ham  i  vore  dage. 
Det  hellige  præstedømme  gjorde  mere 
for  at  fuldkommengøre  mennesket  i 
Enoks  dage  end  på  noget  andet  tid- 
spunkt. Kendt  som  Enoks  orden  (se 
L&P  76:57)  var  det  den  magt  ved  hvilken 
han  og  hans  folk  blev  optaget  til  Himme- 
len. Og  de  blev  optaget  på  grund  af  at  de 
havde  tro,  og  udøvede  præstedømmets 
magt. 

Det  var  med  Enok  Herren  sluttede  den 
evige  pagt  at  alle  som  modtog  præste- 
dømmet skulle  have  magt  gennem  tro  til 
at  regere  og  udøve  kontrol  over  alle  ting 
på  jorden,  at  overvinde  nationernes 
hære  og  stå  i  herlighed  og  ophøjelse  for 
Herren. 

Melkisedek  var  en  mand  med  en  lignen- 
de tro,  „og  hans  folk  udøvede  retfærdig- 
hed og  fik  del  i  Himlen  og  stræbte  efter 
Enoks  by".  (Joseph  Smiths  oversættelse 
1  Mosebog  14:34).  Siden  hans  dage  har 
præstedømmet  båret  hans  navn. 
I  kirken  er  der  to  præstedømmer:  Det 
aronske  eller  levitiske  og  det  melkisedek- 
ske.  Det  aronske  præstedømme  er  et 
forberedende  præstedømme,  et  uddan- 
nende præstedømme,  et  mindre  præste- 
dømme, et  guddommeligt  system  som 
forbereder  mænd  til  at  modtage  det 
melkisedekske  præstedømme. 
Det  melkisedekske  præstedømme  er  den 
højeste  og  helligste  orden  mænd  nogen 
sinde  kan  modtage  på  jorden.  Det  er 
magt  og  myndighed  til  at  gøre  alt  hvad 

der  er  nødvendigt  for  at  frelse  og  ophøje 
menneskets  børn.  Det  er  det  samme 
præstedømme  som  Jesus  Kristus  selv 
besad,  ved  hvilket  han  var  i  stand  til  at 
opnå  evigt  liv  i  sin  Faders  rige. 
Begge  disse  præstedømmer  blev  givet 
gennem  en  pagt.  (Se  L&P  84:33-41).  De 
overgår  begge  enhver  jordisk  magt:  De 
forbereder  begge  mennesket  til  frelse. 
De  der  modtager  det  aronske  præste- 
dømme indgår  pagter  og  lover  at  ære 
deres  kaldelse,  at  tjene  Mesterens  sag,  at 
forsage  verden  og  leve  som  det  passer  sig 
for  en  hellig  at  leve. 
Herren  indgår  til  gengæld  en  pagt  hvori 
han  lover  at  højne  deres  status  som 
holder  deres  aronske  pagt.  Han  lover  at 
give  dem  det  melkisedekske  præstedøm- 
me hvorfra  evigt  liv  udspringer. 
De  der  modtager  det  melkisedekske 
præstedømme  indgår  for  Gud  og  engle 
en  pagt  og  lover  at  ære  deres  kald,  at 
„leve  af  hvert  ord  som  udgår  af  Guds 
mund"  (L&P  84:44),  at  gifte  sig  for  tid 
og  evighed  efter  den  patriarkalske  orden 


og  leve  og  tjene  som  Herren  Jesus  gjorde 
i  sit  liv  og  sin  gerning. 
Til  gengæld  indgår  Herren  den  pagt  og 
giver  det  løfte  at  give  dem  alt  det  hans 
Fader  har,  hvilket  vil  sige  evigt  liv  som  er 
ophøjelse  og  guddom  i  det  evige  rige 
hvor  familieenheden  fortsætter  i  al  evig- 
hed. 

Herren  tillader  til  gengæld  at  de  indtræ- 
der i  hans  evige,  patriarkalske  orden  der 
fortsætter  i  de  højeste  Himle  i  den 
celestiale  verden  og  som  sikrer  sine 
medlemmer  evigt  afkom  eller  med  andre 
ord  åndelige  børn  i  opstandelsen.  (Se 
L&P  131:1-4). 

Disse  er  de  mest  storslåede  løfter  menne- 
sket har  fået.  Der  hverken  er  eller  kan 
være  noget  så  smukt  og  så  stort.  Vi  ser 
derfor  at  Herren  bruger  det  mest  magt- 
fulde og  udtryksfulde  sprog  kendt  af 
mennesket  for  at  vise  vigtigheden  og 
fastheden  i  disse  løfter.  Det  vil  sige 
Herren  sværger  ved  en  ed  i  sit  eget  navn 
fordi  han  ikke  kan  sværge  ved  noget 
større,  at  alle  som  holder  den  pagt  de  har 
indgået  i  forbindelse  med  det  melkise- 
dekske præstedømme  skal  arve,  modta- 
ge og  besidde  alle  ting  i  hans  evige  rige  og 
skal  være  en  medarving  med  den  Herre 
som  er  hans  enbårne. 
Gud  svor  med  en  ed  at  Kristus  ville  blive 
ophøjet  og  han  sværger  igen  når  vi 
modtager  det  melkisedekske  præste- 
dømme at  en  lignende  ophøjelse  vil  blive 
os  til  del  hvis  vi  er  trofaste  i  alle  ting. 
David  sagde  engang  da  han  talte  om 
Herren  Jesus  som  Messias:  „Herren  har 
svoret  og  angrer  det  ej:  ,Du  er  en  præst 
evindeligt  på  Melkisedeks  vis.'"  (Sal- 
merne 110:4). 

Og  efter  at  have  citeret  disse  ord  om 
Messias,  denne  evige  ed  svoret  af  Gud 
selv,  sagde  Paulus  at  Kristus  var  „af 

Gud  kaldt  ypperstepræst  på  melkisedeks 
vis".  (Heb.  5:10). 

Dernæst  sagde  Paulus  om  Melkisedek 
som  Abraham  betalte  tiende  til:  „Thi 
denne  Melkisedek  blev  ordineret  til 
præst  efter  Guds  Søns  orden,  hvilken 
orden  er  uden  Fader,  uden  moder,  uden 
stamtavle  og  uden  begyndelse  på  sine 
dage  og  uden  afslutning  på  sit  liv." 
(Joseph  Smiths  oversættelse,  Heb.  7:3). 
I  gamle  dage  var  det  aronske  præste- 
dømme begrænset  til  levitterne.  Man  fik 
det  på  grund  af  ens  far  og  mor;  det  blev 
kun  overdraget  de  myndige  mandlige 
efterkommere  af  Levi.  Men  det  melkise- 
dekske  præstedømme  skulle  overdrages 
enhver  mand  af  hvilken  som  helst  af- 
stamning hvis  denne  var  værdig  til  at 
modtage  det. 

Og  Paulus  fortsatte:  „Og  alle  dem  som 
ordineres  til  dette  (højere)  præstedømme 
bliver  ligestillet  med  Guds  Søn  -  han 
forbliver  præst  bestandig."  (Joseph 
Smiths  oversættelse,  Heb  7:3). 
Kristus  er  vor  prototype;  han  er  Sønnen; 
han  er  Faderens  arving.  Men  vi  der  står 
som  medarvinger  arver  på  lige  fod  med 
ham  fordi  vi  også  forbliver  præster  for 
evigt. 

Vi  indgår  således  pagt  med  guddommen; 
og  Gud  sværger  en  ed  for  os  alle  for  at 
vise  vigtigheden  og  det  evige  værd  af 
denne  pagt. 

Det  at  sværge  med  en  ed  var  i  gamle  dage 
langt  mere  betydningsfuldt  end  mange 
af  os  indser. 

For  eksempel:  Nephi  og  hans  brødre 
søgte  at  skaffe  messingpladerne  fra  La- 
ban. Deres  liv  var  i  fare.  Dog  svor  Nephi 
denne  ed:  „Så  sandt  som  Herren  lever  og 
vi  lever,  vil  vi  ikke  vende  tilbage  til  vor 
fader  i  ørkenen,  førend  vi  har  udført  det, 
som  Herren  har  befalet  os."  (1  Nephi 
3:15). 


Således  gjorde  Nephi  Gud  til  sin  part- 
ner. Hvis  det  ikke  lykkedes  ham  at  skaffe 
pladerne  betød  det  at  Gud  havde  forfej- 
let. Og  da  Gud  ikke  fejler  var  det  Nephis 
pligt  at  skaffe  pladerne  eller  miste  sit  liv  i 
forsøget. 

En  af  de  mest  højtidelige  eder  der  nogen 
sinde  er  givet  til  mennesket  findes  i 
Herrens  ord  om  Joseph  Smith  og  Mor- 
mons Bog.  „Han  (Joseph  Smith)  har 
oversat  den  del  af  bogen,  som  jeg 
befalede  ham  at  oversætte,"  sagde  Her- 
ren „og  det  er  sandt,  så  vist  Herren  jeres 
Gud  lever."  (L&P  17:6). 
Dette  er  Guds  vidnesbyrd  om  Mormons 
Bog.  I  det  vidnesbyrd  stiller  guddom- 
men sin  egen  guddommelighed  som 
sikkerhed  for  sandheden.  Enten  er  bog- 
en sand  eller  Gud  ophører  med  at  være 
Gud.  Der  hverken  er  eller  kan  være  et 
mere  højtideligt  og  magtfuldt  sprog  for 
mennesket  eller  Gud. 
Og  således  er  det  med  det  melkisedekske 
præstedømme.  Så  sandt  som  Gud  lever 
er  det  hans  hellige  orden  og  alle  de 

præstedømmebærere  fra  enhver  nation 
og  stamme  og  tungemål  og  folk  og  race 
og  farve  som  vil  holde  pagten  skal 
forblive  præster  for  evigt  og  regere  i 
evighed  med  den  store  højpræst  som  er 
Herren  Jesus  Kristus. 
Hvad  er  da  præstedømmets  lære?  Og 
hvorledes  skal  vi  leve  som  Herrens 
tjenere? 

Denne  lære  er  at  Gud  vor  Fader  er  en 
helliget,  fuldkommen  og  ophøjet  person 
som  har  al  kraft  og  al  ret,  som  kender 
alle  ting  og  er  ubegrænset  i  alle  sine 


,,Den  kendes  kun  ved 

personlig  åbenbaring.  Den 

kommer  linie  på  linie,  bud 

på  bud  ved  Helligåndens 

kraft." 


egenskaber  og  som  lever  i  en  familieen- 
hed. 

Den  er  at  vor  evige  Fader  har  den  høje 
status  af  herlighed,  fuldkommenhed  og 
magt  fordi  hans  tro  er  fuldkommen  og 
hans  præstedømme  er  grænseløst. 
Den  er  at  præstedømmet  er  navnet  på 
Guds  magt  og  at  hvis  vi  skal  blive  som 
ham  må  vi  modtage  og  udøve  hans 
præstedømme  eller  magt  som  han  udø- 
ver den. 

Den  er  at  han  har  givet  os  en  del  af 
himmelsk  magt  her  på  jorden  som  er 
efter  hans  Søns  orden  og  som  nødven- 
digvis, da  den  er  Guds  magt,  er  uden 
dages  begyndelse  eller  års  ende. 


Den  er  at  vi  kan  indgå  i  en  orden  af 
præstedømmet  kaldet  den  nye  og  evige 
ægteskabspagt  (se  L&P  131:2)  også 
kaldet  den  patriarkalske  orden,  hvilken 
orden  gør  os  i  stand  til  at  skabe  vore  egne 
evige  familieenheder,  skabt  efter  samme 
mønster  som  Gud,  vor  himmelske  Fa- 
ders familie. 

Den  er  at  vi  har  magt  ved  tro  til  at  regere 
over  og  kontrollere  alle  ting,  både  verds- 
lige og  åndelige;  at  gøre  mirakler  og 
fuldkommengøre  liv;  at  stå  i  Guds 
nærhed,  være  som  ham  fordi  vi  har 
opnået  hans  tro,  hans  fuldkommenhe- 
der og  hans  magt  eller  med  andre  ord 
hans  præstedømmes  fylde. 

Dette  er  så  præstedømmets  lære.  Der 
hverken  er  eller  kan  være  noget  større. 
Dette  er  den  magt  vi  kan  opnå  ved  tro  og 
retfærdighed. 

Der  er  i  sandhed  magt  i  præstedømmet  - 
magt  til  at  gøre  alle  ting! 
Hvis  verden  selv  blev  skabt  ved  præste- 
dømmets magt  kan  denne  samme  magt 
utvivlsomt  flytte  bjerge  og  kontrollere 
elementerne. 

Hvis  en  trediedel  af  himlens  hærskarer 
blev  kastet  ned  på  jorden  ved  præste- 
dømmets magt  kan  denne  samme  magt 
uden  tvivl  overvinde  nationernes  hære 
og  forhindre  nedkasteisen  af  atombom- 
ber. 

Hvis  alle  mennesker  skal  oprejses  fra 
dødelighed  til  udødelighed  ved  præste- 
dømmets magt  kan  denne  magt  utvivl- 
somt helbrede  den  syge  og  døende  og 
oprejse  den  døde. 

Der  er  i  sandhed  magt  i  præstedømmet  - 
en  magt  som  vi  søger  at  opnå  for  at 
bruge  den,  en  magt  som  vi  hengivent 
beder  må  hvile  på  os  og  på  vore 
efterkommere  for  evigt. 
I  Herren  Jesu  Kristi  navn.  Amen.  □ 

Aktivering  af 
præstedømmet 


Biskop  Victor  L.  Brown 
Præsiderende  biskop 


Jeg  nærmer  mig  denne  opgave  i  aften 
med  en  bøn  i  mit  hjerte.  Det  emne  jeg  har 
fået  tildelt  er  af  stor  betydning  og  et  man 
ikke  nødvendigvis  kan  give  hurtige  og 
lette  svar  til.  Det  lyder  som  følger:  „De 
skridt  ledere  og  medlemmer  af  det 
aronske  præstedømme  kan  tage  for  at 
genaktivere  de  medlemmer  som  er  uakti- 
ve." Mine  bemærkninger  vil  derfor  være 
henvendt  især  til  biskopper  og  deres 
medarbejdere. 

Jeg  ved  udmærket  at  alle  her  i  aften  ved 
hvad  det  aronske  præstedømme  er.  Ikke 
desto  mindre  vil  jeg  gerne  genopfriske 
vore  hukommelser.  Navnet  aronske  præ- 
stedømme kommer  fra  Aron,  en  bror  til 
Moses.  Da  Moses  ikke  var  nogen  velta- 
lende mand  blev  Aron  hans  talsmand. 
De  arbejdede  meget  nært  sammen  og  gik 
gennem  mange  prøvelser  sammen.  Her- 
ren valgte  at  give  dette  præstedømme 
Arons  navn. 

Jeg  vil  tro  at  den  vigtigste  hændelse  i  det 
præstedømmes  historie  var  da  Johannes 
Døberen  døbte  Frelseren  i  Jordanflo- 


den. Det  næstvigtigste  øjeblik  var  den 
15.  maj  1829  da  denne  samme  Johannes 
Døberen,  nu  som  himmelsk  sendebud, 
kom  og  lagde  sine  hænder  på  Joseph 
Smith  og  Oliver  Cowderys  hoveder  og 
sagde: 

,,I  Messias'  navn  overdrager  jeg  jer, 
mine  medtjenere,  Arons  præstedømme, 
som  ejer  nøglerne  til  engles  betjening  og 
til  omvendelsens  evangelium  og  til  dåb 
ved  nedsænkning  til  syndernes  forladel- 
se; og  dette  skal  aldrig  mere  tages  fra 
jorden,  førend  Levis  sønner  atter  frem- 
bringer et  offer  for  Herren  i  retfærdig- 
hed." (L&P  13). 

Hvis  vi  bare  havde  den  fulde  forståelse  af 
hvad  det  vil  sige  at  eje  nøglerne  til  engles 
betjening  og  til  omvendelsens  evange- 
lium, til  dåb  ved  nedsænkning  til  synder- 
nes forladelse,  tror  jeg  at  enhver  ung 
mand  som  har  trådt  ned  i  dåbens  vande 
ville  se  frem  til  at  modtage  det  aronske 
præstedømme  med  hele  sit  hjerte  og  gøre 
alt  i  hans  magt  til  at  blive  værdig  til  det. 
Jeg  er  sikker  på  at  der  er  mange  som 

Biskop  H.  Burke  Peterson,  førsterådgiver  i  Det  præsiderende  Biskopråd,  hilser  venligt  på  en 
konferencebesøgende. 


føler  på  denne  måde,  men  der  også 
mange  der  ikke  gør. 
Enhver  biskop  bør  vide  nøjagtigt  hvor 
mange  drenge  i  hans  ward  der  ikke  er 
blevet  ordineret  til  det  rette  embede 
ifølge  deres  alder  og  aktivitet  og  hvor 
mange  der  ikke  kommer  til  nogen  mø- 
der. Enhver  af  disse  drenge  er  lige  så  vel 
et  Guds  barn  som  den  aktive  ungdom. 
Hvad  er  vor  indstilling  som  ledere  til 
procentssatser  når  det  drejer  som  om 
aktive  kontra  uaktive?  I  har  formodent- 
lig hørt  historien  om  faderen  som  havde 
fire  døtre.  Da  de  en  aften  tog  i  byen 
påbød  han  dem  at  være  hjemme  ved 
midnat.  Den  første  kom  hjem  kl.  23:45; 
den  næste  kl.  23: 50;  og  den  tredie  kom  til 
midnat  hvorefter  han  låste  dørene,  sluk- 


kede lyset  og  gik  i  seng.  Da  hans  hustru 
mindede  ham  om  at  Mary  endnu  ikke 
var  kommet  hjem  sagde  han  med  stor 
tilfredshed:  ,,75%  af  dem  er  kommet 
hjem  -  det  er  da  en  ret  god  procentdel, 
synes  du  ikke?" 

Det  er  så  let  at  elske  dem  der  er  aktive  og 
lydhøre  og  somme  tider  så  svært  at  gøre 
det  samme  for  dem  der  er  uaktive  og 
oprørske.  Som  hjælp  for  os  til  at  blive 
gode  ledere  for  ungdommen  gav  Herren 
os  en  lektie  som  vi  bør  tage  ved  lære  af. 
Det  er  historien  om  den  fortabte  søn 
som  findes  i  Luk.  15:11-32. 
I  husker  at  faderen  delte  sin  rigdom 
mellem  sine  to  sønner  af  hvilken  den 
yngre  „samlede  ...  alt  sit  og  rejste  langt 
bort  til  et  fremmed  land  og  ødte  der  sin 

formue  i  et  udsvævende  liv".  Da  der 
kom  hungersnød  vogtede  han  svin  for  en 
rig  mand  og  spiste  af  det  han  fodrede 
dyrene  med. 

„Men  han  gik  i  sig  selv  og  sagde:  ,Hvor 
mange  daglejere  hjemme  hos  min  fader 
har  ikke  fuldt  op  af  mad?  Og  her  er  jeg 
ved  at  sulte  ihjel 

Og  han  stod  op  gik  til  sin  fader.  Men  da 
han  endnu  var  langt  borte,  så  hans  fader 
ham  og  ynkedes  inderligt  og  kom  løben- 
de og  faldt  ham  om  halsen  og  kyssede 
ham. 

Og  sønnen  sagde  til  han: , Fader!  Jeg  har 
syndet  mod  Himmelen  og  overfor  dig, 
jeg  er  ikke  værd  at  kaldes  din  søn.' 
Men  faderen  sagde  til  sine  tjenere: 
, Skynd  jer  at  komme  med  den  bedste 
klædning  og  giv  ham  den  på  og  sæt  en 
ring  på  hans  hånd  og  giv  ham  sko  på 
fødderne.' " 

Da  den  ældre  bror  som  var  forblevet  tro 
nu  hørte  hvorledes  hans  fader  glædede 
sig  over  den  egensindige  brors  hjem- 
komst blev  han  vred  og  klagede  over  at 
ingen  nogen  sinde  havde  lavet  en  fest  for 
ham.  Hans  fader  svarede:  „Mit  barn!  Du 
er  altid  hos  mig,  og  alt  mit  er  dit.  Men  nu 
burde  vi  glæde  og  fryde  os  fordi  din 
broder  var  død,  men  er  blevet  levende, 
og  var  fortabt,  men  er  fundet  igen." 
Den  lektie  jeg  gerne  vil  at  vi  skal  lære  fra 
dette  skriftsted  er  kærlighed.  For  at  have 
succes  som  lærer  for  ungdommen,  må 
man  elske  hver  af  dem  uden  hensyntagen 
til  hvor  aktive  de  er.  Uden  oprigtig 
kærlighed  kan  man  næppe  kvalificere  sig 
som  leder  for  unge  mænd. 
Jeg  ønsker  ikke  på  nogen  måde  at  antyde 
at  alle,  eller  bare  størstedelen  af  de  som 
ikke  er  aktive  i  deres  præstedømme 
opfører  sig  som  den  fortabte  søn  gjorde. 
Jeg  har  stor  tiltro  til  ungdommen.  Ikke 
desto  mindre  føler  jeg  at  det  er  særdeles 


vigtigt  at  de  der  ikke  ærer  deres  præste- 
dømme forstår  at  de  har  valgt  en  vej 
som,  hvis  de  ikke  vender  sig  fra  den,  til 
sidst  vil  forhindre  dem  i  at  modtage  den 
største  af  alle  Guds  gaver  til  mennesket, 
nemlig  evigt  liv  og  ophøjelse. 
Jeg  vil  gerne  her  foreslå  hvorledes  vi  som 
ledere  kan  være  en  afgørende  indflydelse 
i  disse  unge  mænds  liv  og  derved  hjælpe 
dem  til  at  blive  lydige  overfor  evangeliets 
love  for  således  at  kvalificere  sig  til  de 
evige  velsignelser. 

For  det  første  er  det  vigtigt  at  de  ved 
hvem  deres  ledere  er.  Biskoppen  er 
præsident  for  det  aronske  præstedømme 
i  sit  ward  og  ligeledes  præsident  for 
præsternes  kvorum.  Som  præsident  for 
det  aronske  præstedømme  har  han  det 
endelige  ansvar  for  enhver  ung  mand  i 
alderen  mellem  12  og  18  hvad  enten 
denne  unge  mand  er  ordineret  eller  ej. 
Han  kan  selvfølgelig  ikke  udføre  alt  det 
nødvendige  arbejde  selv.  Han  må  have 
hjælp.  Ikke  desto  mindre  er  han  udslags- 
givende for  den  ånd  med  hvilken  arbej- 
det vil  blive  udført. 

En  klog  biskop  vil  indse  at  enhver  drengs 
far  er  hans  allervigtigste  medhjælper. 
Dette  er  somme  tider  et  problem,  især 
hvis  faderen  er  uaktiv  eller  ikke  medlem, 
eller  hvis  der  ikke  er  nogen  far  i  hjemmet. 
For  det  meste  har  faderen  dog  stadig  den 
største  indflydelse  på  sin  egen  søn. 
Studier  viser  at  størstedelen  af  uaktive 
drenge  har  uaktive  fædre. 
Hvis  faderen  skal  have  en  positiv  indfly- 
delse på  sin  søn  må  biskoppen  gennem 
ældsternes  kvorumspræsidentskab  og 
hjemmelærerne  udøve  en  positiv  indfly- 
delse på  faderen  og  føre  ham  tilbage  til 
aktivitet  -  eller  i  det  mindste  få  faderen 
til  at  øve  en  indflydelse  på  sin  søn  der 
opmuntrer  ham  til  at  blive  aktiv. 
På  samme  tid  kan  en  anden  leder  have  en 

stor  indflydelse  på  drengen  og  det  er 
hans  kvorumspræsident  og  dennes  råd- 
givere. Alt  for  ofte  indser  vi  ikke  vigtig- 
heden af  kammeraternes  indflydelse. 
For  at  øve  indflydelse  må  kvorumspræ- 
sidenten  naturligvis  erkende  og  forstå  sit 
ansvar  for  ethvert  medlem  af  hans 
kvorum.  Hvis  han  bliver  kaldet  på  en 
uformel  måde  og  hans  position  ikke 
respekteres  af  hans  voksne  ledere  vil 
hans  attitude  formodentlig  være  meget 
uhøjtidelig  og  hans  succes  vil  være 
begrænset.  Hvis  en  biskop  uddelegerer 
ansvaret  for  at  kalde  den  unge  mand  til 
en  anden  end  sig  selv  vil  stillingens 
vigtighed  mindskes  i  drengens  øjne. 
Kaldet  skulle  komme  fra  præsidenten  af 
det  aronske  præstedømme. 
Biskoppens  rådgivere  har  meget  vigtige 
ansvar,  men  de  har  ikke  nøglerne  som 
biskoppen  har.  De  deltager  i  udvælgel- 
sesprocessen, men  biskoppen  træffer  de 
endelige  afgørelser.  Kvorumspræsiden- 
ten  bør  vide  hvor  indgående  biskoprådet 


har  bedt  om  vejledning  og  at  han  er 
blevet  udvalgt  ved  inspiration  fra  Her- 
ren. 

Når  en  12-13  årig  dreng  bliver  kaldet  til 
at  være  præsident  over  et  kvorum  og 
efterlades  alene  af  sine  voksne  ledere, 
kan  han  meget  vel  komme  ud  for 
vanskeligheder  og  forfejle  sit  kald.  Det 
er  af  største  vigtighed  at  hans  vejleder  og 
andre  belærer  ham  om  hvorledes  man 
bliver  en  effektiv  præsident.  Rådgiveren 
som  spiller  en  stor  rolle  må  ikke  overtage 
præsidentens  ansvar,  men  skal  vejlede 
ham  og  hjælpe  ham  til  at  vokse  i  sit  kald. 
En  diakonernes  kvorumspræsident  må 
være  blevet  godt  undervist  af  sin  vejleder 
for  at  have  den  følgende  oplevelse: 
Et  medlem  af  stavens  aronske  præst- 
dømmekomité  var  til  stede  ved  et  kvo- 
rums  ugentlige  møder  i  flere  uger  i  træk. 
En  søndag  morgen  lagde  han  mærke  til 
en  dreng  der  ikke  havde  været  der  før. 
Til  hans  store  misfornøjelse  kaldte  man 
denne  dreng  til  at  holde  en  bøn.  Enhver 
ved  at  den  første  gang  en  uaktiv  dreng 
kommer  til  præstedømmemødet  bør 
man  ikke  stille  ham  i  forlegenhed  ved  at 
bede  ham  om  at  holde  bøn. 
Efter  mødet  spurgte  denne  højrådsbror 
drengenes  vejleder  hvorfor  kvorums- 
præsidenten  havde  gjort  noget  så  dumt. 
Lederen  sagde:  „Hvorfor  spørger  du 
ham  ikke  selv?"  Da  han  spurgte  kvo- 
rumspræsidenten  svarede  denne:  „Jeg 
har  lige  brugt  tre  dage  i  denne  uge  til  at 
undervise  ham  i  hvordan  man  beder." 
Somme  tider  har  disse  unge  mennesker 
et  specielt  tag  som  kun  jævnaldrende 
synes  at  have.  Ikke  desto  mindre  har  de 
behov  for  at  modtage  god  undervisning  i 
lederskab. 

Skønt  vi  alle  har  gjort  os  anstrengelser 
på  at  mindske  programmernes  rolle  og 
øge  enkeltpersonernes  vigtighed  har  vi 

endnu  ikke  gjort  fremskridt  nok.  Vi 
udvikler  somme  tider  et  program  og 
forventer  at  alle  drenge  passer  ind  i  det. 
Hvis  han  ikke  passer  er  det  bare  ærger- 
ligt. Jeg  håber  at  enhver  dreng  bliver 
taget  i  betragtning  som  en  enkeltperson 
med  personlige  interesser,  ønsker  pro- 
blemer og  talenter. 

Hvis  vi  accepterer  dette  standpunkt  vil 
det  medlem  af  biskoprådet  som  har 
ansvaret  for  kvorummet  sammen  med 
kvorumspræsidentskabet  og  vejlederen 
være  i  stand  til  på  diplomatisk  vis  at 
afgøre  hvorfor  interessen  i  verden  er 
blevet  vigtigere  for  denne  unge  mand 
end  aktiv  deltagelse  i  og  hengivelse  til 
præstedømmet.  Dette  kan  man  opnå  ved 
at  lytte  meget  nøje  til  hver  drengs  behov. 
Ledere  vil  så  se  hvorledes  henvendelse 
fra  præstedømmet  er  udformet  på  en 
sådan  måde  at  de  berører  hver  enkelt 
drengs  interesser.  Jeg  har  stor  tvivl  om  at 
man  kan  finde  succes  i  genaktivering  af 
kvorummets  medlemmer  ved  at  gribe 
sagen  for  generelt  an.  Henvendelsen  må 
være  skræddersyet  til  drengen  hvis  den 
skal  have  succes. 

Enhver  kvorumsaktivitet  bør  have  et 
forudbestemt  formål  og  det  formål  må 
have  et  evangelisk  islet.  Må  jeg  for 
eksempel  fortælle  en  historie  om  en  ung 
mand  i  det  aronske  præstedømme  i 
Korea,  som  kom  fra  en  velhavende 
familie.  En  dag  ringede  en  af  faderens 
forretningsforbindelser  og  spurgte  om 
han  havde  økonomiske  vanskeligheder 
og  tilbød  at  hjælpe  hvis  dette  var  tilfæl- 
det. 

Faderen  svarede  at  alt  gik  vel. 
Manden  spurgte:  ,,Er  du  sikker?" 
Faderen  svarede:  „Det  går  fint.  Hvorfor 
spørger  du?" 

Vennen  fortalte  at  han  havde  set  man- 
dens søn  sælge  aviser  på  et  gadehjørne. 


Faderen  kunne  ikke  tro  det.  Han  fortalte 
sin  ven  at  hans  søn  fik  et  rigeligt  beløb  i 
lommepenge  og  spurgte  om  manden 
ikke  kunne  have  forvekslet  ham  med  en 
anden.    Vennen    svarede,    at    han    var 


„For  at  have  succes  som 

lærer  for  ungdommen  må 

man  elske  hver  af  dem  uden 

hensyntagen  til  hvor  aktive 

de  er." 


sikker  i  sin  sag;  han  havde  personligt  talt 
med  drengen. 

Den  aften  da  sønnen  kom  hjem  fra  skole 
spurgte  faderen  ham  om  han  havde  solgt 
aviser  på  et  gadehjørne.  Svaret  var  ja. 
Faderen  spurgte:  „Hvorfor?  Får  du  ikke 
nok  i  lommepenge?" 
Hans  søn  svarede  at  det  gjorde  han  men 
han  havde  en  ven  i  skolen  som  var  meget 
fattig  og  som  ville  blive  nødt  til  at  gå  ud 
af  skolen  hvis  han  ikke  fik  økonomisk 
hjælp.  Det  viste  sig  at  denne  unge 
aronske  præstedømmebærer  brugte  sine 
lommepenge  til  at  købe  aviser  for. 
Derefter  solgte  han,  sammen  med  nogle 
af  sine  klassekammerater,  disse  aviser 
for  at  skaffe  penge  til  at  holde  deres  ven  i 
skolen. 

Kort  forinden  havde  han  bedt  sin  mor 
om  en  større  madpakke.  Moderen  havde 
indvilliget  idet  hun  mente  at  der  var  tale 
om  en  dreng  i  voksealderen  som  blot  var 
en  smule  ekstra  sulten.  Han  tilstod  nu 
for  sin  far  at  han  havde  delt  sin  madpak- 

ke  med  denne  samme  ven  som  ellers 
havde  måttet  sulte. 

Faderen  var  tydeligt  rørt  over  sin  søns 
betænksomhed,  men  spurgte  hvad  årsa- 
gen var  til  disse  handlinger.  Drengen 
svarede:  „For  nogle  få  uger  siden  havde 
vi  lektien  om  den  barmhjertige  samarita- 
ner. Jeg  ønskede  at  kende  den  virkelige 
betydning  af  denne  lektie  ved  at  være  en 
barmhjertig  samaritaner  og  ikke  blot  at 
lære  om  en."  (Se  Den  danske  Stjerne,  feb. 
1980,  s.  21). 

Når  en  ung  mand  deltager  i  denne  slags 
åndelige  oplevelser  forandres  hans  liv. 
Præstedømmet  betyder  nu  noget  for 
ham  som  det  ikke  gjorde  før  og  der  er 
store  chancer  for  at  han  altid  vil  være  en 
aktiv  præstedømmebærer.  Når  Frelse- 
rens belæringer  således  bliver  en  del  af  en 
drengs  liv,  kan  de  blive  en  beskyttelse 
mod  verdens  onder. 


Jeg  kender  ikke  til  nogen  magisk  formel 
som  vil  få  en  uaktiv  dreng  til  at  blive 
aktiv.  Det  kræver  interesseret,  kærlig  og 
vedvarende  lederskab  fra  de  voksnes  og 
kvorumspræsidentens  side  med  kvo- 
rumsmedlemmernes  hjælp.  Alt  hvad  de 
gør  må  være  tiltrækkende,  betydnings- 
fuldt og  skal  resultere  i  en  opbyggende 
oplevelse.  Morskab  og  lege  vil  ikke  frelse 
nogen  dreng.  De  kan  få  ham  til  at  føle  sig 
godt  tilpas,  men  hvis  han  ikke  får  et 
vidnesbyrd  om  sandheden  af  evangeliet 
som  kan  få  ham  til  at  leve  evangeliet  har 
vi  fejlet  som  ledere. 

Må  vi  være  forstående  nok  til  at  se 
gennem  vinduet  i  hver  drengs  hjerte  og 
så  have  visdom  til  at  tage  hans  hånd  og 
gå  ved  siden  af  ham  på  vejen  til  ophøjelse 
og  evigt  liv  beder  jeg  i  Jesu  Kristi  navn. 
Amen.  □ 


Ældste  Neal  A.  Maxwell  der  er  medlem  af  De  tolv  apostles  Kvorum,  taler  med  en 
konferencebesøgende. 

„En  krænket  broder" 


Ældste  Neal  A.  Maxwell 
De  tolv  apostles  Kvorum 


Vor  hyrde  Jesus  har  gentagne  gange 
fortalt  os  brødre,  om  de  ting  der  kan  få 
nogle  i  hans  flok  til  at  blive  uaktive, 
ligegyldige,  fornærmede  eller  falde  væk. 
Verdens  bekymringer  og  glæder,  fristel- 
ser, forfølgelser  og  trængsler  sætter  alle 
deres  spor;  det  gør  også  det  at  blive 
uretfærdigt  behandlet,  at  blive  ignoreret 
og  det  at  se  hykleri  hos  andre.  (Se  Matt. 
13:21;  24:10;  Luk.  8:13-14). 
Brødre,  bortset  fra  vore  egne  familier 
har  ingen  anden  gruppe  mennesker  brug 
for  os  mere  end  disse  sjæle.  I  modsæt- 
ning til  dem  der  aldrig  har  hørt  om 
evangeliet  har  disse  personer  haft  en  vis 
forståelse  og  har  derved  opnået  et  vist 
ansvar  -  derfor  er  det  så  vigtigt! 
Dette  genaktiveringsarbejde  består  ofte  i 
studium  i  grupper  og  i  fester,  men  det 
væsentlige  udføres  for  en  sjæl  afgangen, 
stille  og  med  værdighed.  Det  er  ikke 
antallet  men  ånden  der  tæller.  Det  er 
ikke  så  meget  en  teknik  som  det  er  ægte 
følt  kærlighed,  det  er  mere  det  at  give  en 
hjælpende  hånd  end  at  skrive  nye  hånd- 
bøger. 
Der    findes    ingen    magiske    trick,    og 


hurtige,  smarte  kampagner  har  som 
regel  ingen  succes  for  „krænket  broder 
er  som  en  fæstning,  trætter  som  portslå 
forborg".  (Ordsp.  18:19).  (Oversættelse 
af  den  engelske  King  James  version  af 
samme  vers:  „Det  er  sværere  at  vinde  en 
krænket  broder  for  sig  end  at  overvinde 
en  stærk  by,"  o.  a.).  Desuden  skal  vi  jo 
befinde  os  på  et  højere  stade  for  at  løfte 
andre  op,  men  der  må  ikke  være  nogen 
antydninger  af  nedladenhed  eller  af  at 
vor  omsorg  er  mere  statistisk  end  den  er 
åndelig.  Man  må  heller  ikke  glemme  at 
tage  sig  af  de  sjæle  man  lige  har  løftet  op 
med  stort  besvær.  Hvor  mange  gange  er 
det  meningen  at  vi  skal  finde  de  udvalg- 
te? 

Et  første  skridt  er  at  indse  årsagerne  til 
disse  mænds  inaktivitet  hvor  dette  er 
muligt.  Det  vil  ofte  vise  os  hvorledes  vi 
bedst  kan  udtrykke  vor  omsorg.  Vi  må 
dog  aldrig  undervurdere  kraften  i  fra 
mand  til  mand  at  give  en  enkel,  kærlig, 
men  direkte  udfordring.  Selv  om  denne 
kærlighed  måske  ikke  bliver  gengældt  er 
den  aldrig  spildt. 
For  det   andet  må   vi  indse   at  dette 

arbejde  er  tidskrævende;  det  forstyrrer 
vor  daglige  rutine.  Det  viser  lignelsen 
om  den  barmhjertige  samaritaner  os.  (Se 
Luk.  10:29-37).  Visse  åndelige  sår  kræ- 
ver mere  end  et  hurtigt  plaster. 
Et  tredie  skridt  er  under  præstedømmets 
udøvende  komités  vejledning  at  sætte 
aktive  og  inaktive  medlemmer  sammen. 
Organiseret  kærlighed  er  bedre  end  al- 
men omsorg.  Dog  skal  dette  forløsnings- 
arbejde  ikke  være  så  institutionspræget, 
at  venner  og  naboer  ikke  længere  føler  at 
de  har  et  ansvar.  Det  er  nødvendigt  med 
en  inspireret  indsats,  for  i  genaktive- 
ringsarbejdet  er  den  bedste  indsats  må- 

Ældste  David  B.  Haight  og  ældste  L.  Tom 
Perry  fra  De  tolv  apostles  Kvorum. 


ske  den  eneste  indsats  der  vil  virke.  Faste 
og  bøn  kan  være  nødvendigt  for  at  vide 
hvornår  det  rigtige  tidspunkt  kommer 
med  hensyn  til  at  henvende  sig  til  en 
bestemt  bror. 

For  det  fjerde  skal  man  sørge  for  at  disse 
personer  får  en  ny  mulighed  for  at  tjene 
et  sted  hvor  der  er  brug  for  dem.  Dette 
princip  brugte  Moses  da  han  skulle  have 
Hobab  til  hærfører.  (Se  4  Mos.  10:29- 
32).  Husk  at  de  der  er  i  en  situation  der 
kræver  fordumsfri  kærlighed  sædvanlig- 
vis har  et  ønske  om  på  en  eller  anden 
beskeden  måde  at  udtrykke  deres  kær- 
lighed og  talenter.  For  eksempel  bør 
ældsternes  kvorumspræsidentskaber  or- 
ganisere adskillige  passende  komiteer, 
som  hver  ledes  af  en  aktiv  ældste  med 
hjælp  af  to  eller  tre  aktive  brødre. 
Lederne  af  disse  komiteer  skal  så  regel- 
mæssigt aflægge  rapport  til  kvorums- 
præsidentskabet.  Hver  komité  skal  så 
have  navnene  på  de  inaktive  brødre  som 
mest  sandsynligt  vil  være  positive  over- 
for at  tjene  i  en  sådan  komité  som  for 
eksempel  kunne  være  et  sports-  eller  en 
velfærdskomité.  Disse  inaktive  mænd  vil 
formodentlig  ikke  stille  sig  så  positivt 
overfor  en  almen  invitation  til  at  begyn- 
de at  komme  i  kirke  som  til  at  tjene  i  en 
særlig  komité  der  varetager  deres  inter- 
esser. En  inaktiv  bror  begyndte  med  at 
tjene  som  den  der  byder  medlemmerne 
velkommen  og  tjener  nu  som  biskop. 
Det  er  interessant  at  se  at  kirkens 
medlemmer  ikke  blev  inaktive  mens  de 
drog  over  sletterne  hvor  de  havde  en 
stærk  følelse  af  at  høre  til  og  hvor  der  var 
brug  for  dem. 

Det  femte  skridt  er  at  sørge  for  den 
nødvendige  undervisning.  Aktivering 
kræver  omvendelse.  For  at  tro  må  man 
nødvendigvis  forstå  evangeliets  lære. 
Instruktionerne  i  kvorummer  og  under- 

søgerklasser  må  være  af  høj  kvalitet.  De 
der  er  til  stede  må  føle  Ånden  når  de 
bliver  belært.  Disse  enkeltpersoner  har 
brug  for  livets  brød  og  ikke  krummer  fra 
bordet.  Faderen  til  den  fortabte  søn 
beredte  jo  trods  alt  et  stort  gilde  for  den 
tilbagevendte  -  han  gav  ham  ikke  blot 
nogle  opvarmede  rester! 

Tempelforberedelsesseminarer  bør  være 
tilpas  uformelle  for  at  muliggøre  en 
virkelig  indlæring.  Bed  de  par  som  skal 
hjælpe  til  at  få  de  inaktive  par  ind  i 
fællesskabet  om  at  være  til  stede  ved 
disse  seminarer  sammen  med  de  inaktive 
par.  De  deltagende  inaktive  par  skal 
opmuntres  på  kærlig  måde  til  at  sætte  sig 
personlige  mål  for  at  blive  parate  til  at 
drage  til  templet. 

Undersøgelser  viser  at  30%  af  de  der 
inviteres  til  at  deltage  i  seminarer  vil 
deltage!  Af  de  resterende  viser  erfarin- 
gen at  8  ud  af  10  vil  tillade  præstedøm- 
meledere at  komme  ind  i  deres  hjem  og 
belære  dem  når  de  får  en  passende 
henvendelse.  Brødre,  hvad  er  vi  bange 
for  med  sådanne  realiteter  for  øje? 

Disse  opmuntrende  statistikker  viser 
hvor  vigtigt  det  er  ikke  at  stå  og  vride 
hænderne  i  fortvivlelse,  men  at  gøre 
noget!  Årsagen  til  at  der  sker  så  lidt  er 
ærlig  talt,  brødre,  at  vi  prøver  så  lidt.  En 
erfaren  træskærer  blev  engang  spurgt 
hvorledes  man  begynder  at  blive  træskæ- 
rer. Han  sagde  ligeud:  „Begynd  med  at 
snitte  stykker  af  et  stykke  træ."  Brødre, 
lad  os  begynde  at  snitte! 

Et  sjette  skridt  er  at  huske  at  Herren  er 
med  i  dette  arbejde.  Han  kan  sørge  for  at 
sjæle  kommer  i  situationer  hvor  de  er 
„beredt  til  at  høre  ordet".  (Alma  32:6). 
Hans  ånd  kan  virke  på  de  vildfarne  -  af 
hvilke  nogle  vil  vågne  op  til  fornuft.  Og 
lad  os  da  når  dette  sker  løbe  frem  og 


:  ......... 


Ældste  Angel  Abreafra  De  halvfjerds'  første 
Kvorum,  i  midten,  i  samtale  med 
konferencebesøgende. 

møde  dem  medens  de  „endnu  (er)  langt 
borte".  (Luk.  15:20). 
For  det  syvende  er  det  altid  bedre  at 
forhindre  end  at  skulle  genvinde.  Som- 
me tider  kræver  det  at  forhindre  ironisk 
nok  kun  et  par  ekstra  minutters  kærlig 
samtale  eller  et  et  udtryk  for  medfølelse. 
At  modtage  præstedømmet  og  en  stilling 
i  kirken  snart  efter  dåben  hjælper  ikke 
alene  til  at  fastankre  nye  omvendte,  men 
det  hjælper  også  andre  kirkemedlemer 
som  har  travlt  og  hvis  hænder  er  ned- 
hængende og  hvis  knæ  er  matte.  (Se  L&P 
81:5). 

På  samme  måde  skal  vi  som  Herrens 
hjælpende  hyrder  tage  de  nødvendige 
skridt  for  at  forhindre  problemer  der 
opstår  af  for  mange  aktiviterer  eller  krav 
om  for  mange  ekstra  økonomiske  ydel- 
ser. Herren  ønsker  hengivenhed  ikke 
udmattelse!  Selv  den  vitale  Mormons 
Bog  blev  kun  oversat  alt  efter  som  der 
var  kræfter  og  evner  til.  (Se  L&P  10:4). 
Brødre,  lad  os  sætte  detaljerne  i  dette 
krævende  arbejde  lidt  til  side  og  tale  om 
de  almene  realiteter  og  ansvar  for  inakti- 

ve  såvel  som  aktive  mænd  i  en  fuldkom- 
men kirke  med  ufuldkomne  mennesker. 
En  del  af  mandommen  i  præstedømmet 
kræver  af  os  at  vi  tager  de  følgende  ting  i 
betragtning. 

Lad  os  erkende  at  den  lige  og  snævre  sti 
på  trods  af  at  den  er  klart  afmærket,  er 
en  sti  og  ikke  en  motorvej  eller  en 
elevator.  I  virkeligheden  er  det  jo  sådan 
til  visse  tider  at  den  eneste  måde  hvorpå 
vi  kan  følge  denne  sti  er  på  vore  knæ!  Og 
vi  skal  hjælpe  andre  af  sted  langs  stien, 
ikke  fornærme. 

Hvad  så  end  den  forstyrrende  fornær- 
melse har  været  som  fjerner  en  fra  stien 
begynder  den  fornærmede  straks,  så 
snart  det  er  sket,  med  mindre  han  er 
ydmyg,  at  søge  -  men  han  søger  retfærd- 
diggørelse,  ikke  genforening  og  kommu- 
nikation. Brødre  det  er  så  svært  at  bære 
vor  del  af  byrden  og  samtidig  bære  på 
dårlige  følelser. 

De  der  bliver  fornærmede  glemmer  hur- 
tigt, at  kirken  i  virkeligheden  er  til  „for 
at  gøre  de  hellige  fuldt  beredte"  (Ef. 
4:12);  den  er  ikke  et  veludstyret  hvile- 
hjem for  dem  der  allerede  er  fuldkomne. 
På  samme  måde  glemmer  nogen,  at  i 
riget  lærer  vi  alle  af  hinanden;  Herren 
tillader  os  at  øve  os  på  hinanden,  selv  om 
vi  er  ufuldkomne.  Og  hver  af  os  ved  hvad 
det  vil  sige  at  blive  behandlet  af  en 
„medicinstuderende"  frem  for  en  erfa- 
ren kirurg.  Hver  af  os  har  da  også  uden 
forsæt  forvoldt  smerte. 

Ligeledes  glemmer  man  ofte  at  tage 
højde  for  de  forskellige  slags  lederskab 
vi  oplever  i  kirken.  Paulus  var  meget 
betænkelig  og  ville  ikke  fornærme  de 
svage  medlemmer  ved  at  spise  kød  (se  1 
Kor.  8:13),  mens  Johannes  Døberens 
føde,  bestående  af  græshopper  og  vilde 
biers  honning,  måske  ikke  ville  have 


vundet   genklang   i   Jerusalems   bedre 
kredse. 

Det  er  vort  eget  og  konstante  ansvar  at 
undgå  at  „se  forbi  målet".  (Jak.  Bog 
4:14).  Jeg  ønsker  at  understrege  mit 
ansvar!  Hvad  bør  man  lægge  vægt  på  - 
det  at  Peter  gik  en  kort  tid  på  vandet  eller 
at  han  ikke  fortsatte?  Er  der  nogen 
anden  mand  på  jorden  der  nogen  sinde 
har  gået  selv  et  sådant  stykke? 
Ufuldkomne  mennesker  bliver  i  virkelig- 
heden kaldet  af  vor  fuldkomne  Herre  til 
at  hjælpe  ham  i  hans  arbejde.  Herren 
sagde  til  visse  af  Joseph  Smiths  medar- 
bejdere at  han  vidste  at  de  havde  lagt 
mærke  til  Josephs  mindre  ufuldkom- 
menheder. Ikke  desto  mindre  bar  Her- 
ren vidnesbyrd  om  at  disse  åbenbaringer 
som  blev  givet  gennem  profeten  Joseph 
Smith  var  sande!  (L&P  67:5,9). 


„Bortset  fra  vore  egne 

familier  er  der  ingen  anden 

gruppe  af  mennesker  der 

behøver  os  mere  end  disse 

uaktive  sjæle." 


Det  er  derfor  ikke  overraskende  at  vi  i 
dag  lægger  mærke  til  hinandens  svaghe- 
der. Men  vi  skulle  ikke  glædes  ved  dem. 
Lad  os  være  taknemmelige  for  de  små 
skridt  vi  og  andre  tager  i  stedet  for  at 
glædes  over  manglerne.  Og  når  der 
opstår  misforståelser  lad  dem  da  være  os 
til  erfaring  og  ikke  til  ødelæggelse. 

Jeg  skatter  disse  linier  skrevet  af  den 
dygtige  men  ydmyge  profet  og  skribent 
Moroni:  „Fordøm  mig  ikke  på  grund  af 
min  ufuldkommenhed,  ej  heller  min 
fader  for  hans  ufuldkommenhed,  ej 
heller  dem,  som  har  skrevet  før  ham; 
men  tak  hellere  Gud,  at  han  har  åbenba- 
ret jer  vore  ufuldkommenheder ,  så  at  I 
kan  lære  at  være  visere,  end  vi  har  været. " 
(Mormon  9:31;  fremhævelse  tilføjet). 
Hvis  det  er  vores  indstilling  er  det  meget 
mindre  sandsynligt  at  vi  bliver  fornær- 
met. 

Desuden,  hvis  valget  står  mellem  at 
reformere  andre  medlemmer  af  kirken 
eller  os  selv  kan  der  så  i  virkeligheden 
være  et  spørgsmål  om  hvor  vi  skal 
begynde?  Nøglen  er  at  have  vore  øjne 
vidt  åbne  for  vore  egne  fejl  og  halvt 
lukkede  for  andres  fejl  -  ikke  omvendt! 
Andres  ufuldkommenheder  frigør  aldrig 
os  fra  at  arbejde  på  vore  egne  mangler. 
Folk  som  bruger  deres  tid  på  at  lede  efter 
fødder  af  ler  vil  ikke  alene  gå  glip  at 
Himlene  hvori  Gud  er  i  sin  majestæt  og 
magt,  men  også  af  Guds  majestæt  når 
han  forbedrer  og  skaber  en  sjæl. 
Så  i  disse  gensidige  indrømmelser  i  riget 
puffer  vi  og  bliver  puffet  til.  Der  vil  ske 
krænkelser.  (Se  Matt.  18:7).  Når  vi  lader 
vores  stolthed  tage  overhånd  synes  ingen 
årsag  at  være  for  ubetydelig.  Præsiden- 
ten for  De  tolv  apostles  Kvorum  i  1835- 
1839  Thomas  B.  Marsh  lod  sig  fornær- 
me af  profeten  Joseph  Smith  på  grund  af 
en  uoverenskomst  over  mælk. 
Lorenzo  Snow,  som  var  præsident 
Marshs  samtidige,  sagde  at  selv  om  han 
også  havde  lagt  mærke  til  nogle  mindre 
ufuldkommenheder  ved  profeten  Joseph 
Smith  var  han  taknemmelig  over  at 
Herren  kunne  bruge  Joseph  Smith  til  et 
så  betydningsfuldt  værk.  Således  var  der 
måske  stadig  håb  for  ham,  Lorenzo 


Snow.  Ja,  der  var  håb  for  præsident 
Snow  som  så  andres  gode  sider. 
Profeter  har  så  vel  som  vi  andre  brug  for 
vejledning.  Ikke  desto  mindre  er  dette 
noget  Herren  synes  i  stand  til  at  klare 
uden  al  for  megen  hjælp.  Herren  giver  os 
diskret,  men  nødvendig  information  om 
hvor  godt  vi  udfører  vore  ansvar  på 
samme  måde  som  han  gjorde  til  Peter 
med  hanens  rystende  galen  (se  Luk. 
22:54-62)  eller  til  Moses  gennem  en 
omsorgsfuld,  iagttagende  og  viis  sviger- 
fader -  uden  at  Jetro  råbte  det  ud  over 
hustagene.  (Se  2  Mos.  18:13-16). 

Heldigvis  for  os  alle  er  evangeliet  en 
forløsende  kraft.  Det  fokuserer  ikke  på 
Peters  fejl  i  ypperstepræsternes  hal,  men 
på  Peters  ligefremme  vidnesbyrd  om 
Jesus  da  han  stod  for  Annas  og  Kajfas 
og  rådet.  (Se  Ap.  G.  4:5-12). 
Ydermere  burde  vi  når  vi  betragter 
andre  lade  ydmyghed  fortælle  os  at  vi 
ikke  har  alle  nødvendige  oplysninger. 
Skønt  Peter  og  Paulus  havde  forskellige 
meninger  om  en  bestemt,  men  midlerti- 
dig politik  i  kirken  i  tidernes  midte 
fortæller  optegnelsen  os  endnu  ikke  om 
hvorledes  deres  forhold  udviklede  sig  i 


lyset  af  deres  specielle  apostolske  brod- 
erskab. 

I  øvrigt  ligger  der  i  det  at  være  en  discipel 
at  ingen  anden  fortryder  fejlen  mere  end 
den  der  har  fejlet.  Hvem  er  mere  op- 
mærksom på  ufuldkommenhederne  i 
skrivelserne  end  skribenterne  af  Guds 
ord  selv! 

,,Og  den,  som  modtager  disse  optegnel- 
ser og  ikke  fordømmer  dem  på  grund  af 
de  ufuldkommenheder,  som  findes  i 
dem,  skal  få  kundskab  om  det,  der  er 
større  end  disse."  (Mormon  8:12). 
Og  hvem  mere  end  Herren  kender  til 
hvad  det  koster  at  administrere  hans 
evige  sandheder  gennem  jordiske  mænd? 
„Se,  jeg  er  Gud  og  har  talt  det.  Disse 
befalinger  er  af  mig  og  blev  givet  mine 
tjenere  i  deres  svaghed  efter  deres  sprog, 
for  at  de  måtte  kunne  forstå  dem."  (L&P 
1:24). 

Ud  over  de  almindelige  ting  der  fornær- 
mer os  bør  vi  lægge  mærke  til  de  specielle 
situationer  som  kan  få  selv  stærke  folk  til 
at  vakle  lidt.  Før  sin  arrestation  fortalte 
Jesus  De  Tolv  hvorledes  hyrden  snart 
skulle  slås  og  hvorledes  fårene  ville  blive 
spredt.  Peter  nægtede  at  han  ville  vakle 
og  „ganske  det  samme  sagde  også  alle  de 
andre".  (Se  Mark.  14:26-31). 
Før  man  dømmer  disse  disciple  skal  man 
tage  deres  smertefulde  situation  i  be- 
tragtning. Det  så  ildevarslende  ud  for 
disciplene.  De  var  forståeligt  nok  fulde 
af  frygt  da  de  magtfulde  jødiske  autori- 
teter søgte  at  komme  ind  på  dem.  Faren 
var  virkelig  for  disciplene;  derfor  op- 
muntrede Jesus  dem  til  at  forlade  stedet. 
Deres  Frelser  blev  så  underkastet  arrest, 
rettergang  og  endda  korsfæstelse!  Disci- 
plene følte  ydmygelsen  i  denne  situation 
som  de  -  endskønt  de  var  advarede  - 
trods  alt  ikke  fuldt  ud  havde  forventet. 
Dog  tog  disse  trofaste  hjælpehyrder  sig 

snart  sammen  og  fortsatte  som  de  var 
forudordineret  til  med  Frelserens  herlige 
værk. 

Var  det  ikke  nogenlunde  samme  om- 
stændigheder i  Nauvoo? 
Brødre,  djævelen  og  hans  hjælpere  vil 
fortsætte  med  at  stille  vore  dages  hjælpe- 
hyrder i  et  dårligt  lys  i  et  forsøg  på  at 
sprede  nogle  af  fårene. 
Da  både  omstændighederne  og  belærin- 
gerne  blev  svære  at  udholde  spurgte 
Jesus  De  Tolv:  „Vil  I  også  gå  bort?" 
Spørgsmålet  er  det  samme  i  dag  og  det  er 
svaret  også:  „Herre!  til  hvem  skal  vi  gå 
hen?  Du  har  det  evige  livs  ord. 
Og  vi  er  kommet  til  den  tro  og  erkendel- 
se, at  du  er  Guds  Hellige."  (Joh.  6:67- 
69). 

Til  slut  retter  jeg  en  appel  til  dem  der  er 
blevet  fornærmede  og  dem  der  er  inakti- 
ve: Lad  ikke  gårsdagen  holde  i  morgen 
fangen!  Glem  din  stolthed  for  det  betaler 
sig  aldrig. 

Husk  også,  at  det  ikke  er  flokken,  kirken 
og  dens  ledere  der  vender  sig  fra  retfær- 
dighed, men  enkeltpersoner.  (Se  Matt. 
18:12-14). 

Ligeledes  appellerer  jeg  til  os  alle  om 
igen  at  tænke  over  dette  råd  som  Jesus 
gav:  „Hvis  din  broder  forsynder  sig,  så 
gå  hen  og  sæt  ham  i  rette  under  fire  øjne. 
Hører  han  dig,  så  har  du  vundet  din 
broder."  (Matt.  18:15).  At  vinde  en 
diskussion  kan  ikke  sammenlignes  med 
at  vinde  en  broder! 

Lad  os  alle  tage  ekstra  forholdsregler  for 
at  undgå  både  at  fornærme  og  at  blive 
fornærmede. 

Lad  os  være  kærlige,  milde  og  tilgivende 
idet  vi  hjælpe  disse  venner  til  at  blive  som 
Peter  og  Paulus,  nemlig  grundfæstede  og 
rodfæstede!  (Se  Ef.  3:17  1  Pet.  5:10). 
Tænk  over  de  ord  den  tilgivende  profet 
Joseph  Smith  citerede  for  en  angrende 


og  tilbagevendende  W.  W.  Phelps: 

Kom,  kære  broder,  nu  krigen  den  er 

omme, 

og  de  der  før  var  venner,  som  venner  atter 

komme. 

(Citeret  i  History  of  the  Church,  4:164). 

Dette  er  mit  råd  til  jer,  brødre.  Dette  er 
min  bøn  til  jer.  Dette  være  sagt  i  hans 
navn,  som  sagde,  „Og  salig  er  den,  som 
ikke  forarges  på  mig!"  (Luk.  7:23).  Jesu 
forløsning  og  hans  store  kærlighed  pla- 
cerer ham  ved  indgangen  og  vi  bliver 
fortalt  at  han  venter  på  os  der  med  åbne 
arme,  dette  bekræfter  jeg  i  Jesu  Kristi 
navn.  Amen.  D 

Tiende:  En  mulighed 

for  at  bevise  vor 

trofasthed 


Præsident  Gordon  B.  Hinckley 
Rådgiver  i  Det  øverste  Præsidentskab 


Det  er  en  dejlig  sang  („I  verden  er  der 
brug  for  mænd")  og  jeg  er  ked  af  at  vi 
ikke  sang  det  sidste  vers  - 

Så  arbejd,  våg,  ja  kæmp  og  bed, 
blandt  Herrens  folk  dig  stil; 
vort  liv  er  kort,  så  vent  ej  mer, 
lad  os  lægge  ryggen  til. 
(Sange,  nr.  115). 

Læg  ryggen  til  og  skub  Guds  rige 
fremad.  Jeg  vil  gerne  tale  om  nogle  af 
aspekterne  i  denne  anstrengelse. 
Jeg  kan  huske  hvorledes  jeg  som  dreng 
kom  til  disse  generalkonferencer  ligesom 
I  unge  mænd  er  kommet  i  aften.  Jeg 
hørte  flere  gange  præsident  Heber  J. 
Grant  bære  vidnesbyrd  med  overbevis- 
ning i  stemmen  om  den  hellige  lov  om 
tiende  og  de  vidunderlige  løfter  som 
Herren  har  givet  dem  der  er  ærlige  i  deres 
tiendebetaling  og  offerydelser.  Jeg  var 
meget  imponeret  over  de  ting  jeg  hørte. 
Jeg  vidste  at  det  var  Herren,  Himlens 
Gud  som  lovede  disse  ting.  Jeg  vidste  at 


han  var  i  stand  til  at  holde  sine  løfter,  og 
jeg  har  nu  erfaret  at  det  gør  han. 
Jeg  vil  altid  være  taknemmelig  for  en  far 
og  en  mor  som  så  længe  jeg  kan  huske 
har  lært  os  at  betale  vor  tiende.  I  de  dage 
havde  biskoppen  i  det  ward  hvor  vi 
boede  ikke  kontor  i  kirken.  Vi  tog  hjem 
til  ham  selv  når  det  var  tid  til  tiendeop- 
gørelse. Jeg  kan  stadig  fornemme  den 
følelse  af  angst  jeg  havde  når  jeg  gik  ind  i 
det  hus  som  en  meget  lille  dreng  for  at 
opgøre  min  tiende  med  biskop  John  C. 
Duncan.  Måske  var  det  betalte  beløb 
kun  på  25  cent,  siden  vi  ikke  fik  særlig 
meget  i  lommepenge  i  de  magre  tider, 
men  det  var  en  ærlig  tiendedel  sådan  som 
vi  havde  lært  at  regne  det  ud  med  et  lille 
vers  som  vi  plejede  at  citere  i  søndags- 
skolen: 


Hvad  er  tiende?  Det  skal  jeg  sige  dig 
10  cent  fra  en  dollar  og  en  penny  fra  en 
dime. 

Vi  har  aldrig  følt  det  som  et  offer  at 
betale  vor  tiende.  Vi  følte  at  det  var  en 
forpligtelse,  at  vi  blot  gjorde  vor  pligt 
som  Herren  havde  krævet  det  og  at  vi 
hjalp  hans  kirke  i  det  store  værk  den 
skulle  udføre. 

Vi  gjorde  det  ikke  i  håb  om  at  modtage 
materielle  velsignelser,  skønt  vi  kan 
bære  vidnesbyrd  om  at  vi  ofte  er  blevet 
velsignet  på  den  måde.  Herren  har  åbnet 
Himmelens  sluser  og  udøst  sine  velsig- 
nelser i  overmål.  (Se  Mal.  3:10).  Jeg  er 
sikker  på  at  han  vil  velsigne  alle  de  der 
vandrer  i  lydighed  mod  dette  bud. 
Misforstå  mig  nu  ikke,  jeg  står  ikke  her 
for  at  sige  at  hvis  I  betaler  tiende  vil  I 
kunne  opfylde  jeres  drømme  om  et  fint 
hus,  en  Rolls  Royce  og  et  sommerhus  på 
Hawaii.   Herren   vil   åbne  Himmelens 


sluser  alt  efter  vore  behov  og  ikke  efter 
vores  grådighed.  Hvis  vi  betaler  tiende 
for  at  blive  rige  gør  vi  det  af  den  forkerte 
årsag.  Hovedformålet  med  at  betale 
tiende  er  at  forsyne  kirken  med  de  midler 
der  er  nødvendige  for  at  udføre  hans 
arbejde.  Velsignelsen  til  giveren  er  en 
ekstra  velsignelse,  og  den  velsignelse  er 
måske  ikke  altid  i  form  af  økonomiske 
eller  materielle  goder.  Da  Malakias  talte 
om  at  åbne  Himmelens  sluser  fortsatte 
han  med  at  sige: 

„Jeg  vil  for  eders  skyld  skræmme  æder- 
ne, så  at  de  ikke  ødelægger  eder  landets 
afgrøde,  og  vinstokken  på  marken  skal 
ikke  slå  fejl,  siger  Hærskares  Herre. 
Og  alle  folkene  skal  love  eder,  fordi  I  har 
et  yndigt  land,  siger  Hærskares  Herre." 
(Mal.  3:11-12). 


Præsident  Spencer  W.  Kimball  sammen  med  præsident  Gordon  B.  Hinckley  rådgiver  i  Det 
øverste  Præsidentskab. 

Præsident  Spencer  W.  Kimball  til  højre  taler  med  præsident  N.  Eldon  Tanner ,  førsterådgiver 
i  Det  øverste  Præsidentskab. 


Der  er  mange  måder  hvorpå  Herren  kan 
velsigne  os  ud  over  denne  verdens  rig- 
domme. Der  er  det  gode  helbreds  gave. 
Herren  har  lovet  at  han  vil  skræmme 
æderne  for  vores  skyld.  Malakias  taler 
om  landets  afgrøde.  Mon  ikke  Herren 
kan  beskytte  os  i  vores  forskellige  per- 
sonlige anstrengelser  og  bekymringer? 
Der  er  den  store  velsignelse  af  visdom  og 
kundskab,  selv  skjulte  skatte  af  kund- 
skab. Vi  bliver  lovet  at  vi  skal  have  et 
yndigt  land  hvis  vi  vandrer  i  lydighed 
mod  denne  lov.  Jeg  kan  fortolke  ordet 
land  som  folk,  og  de  der  vandrer  i 
lydighed  skal  være  et  yndigt  folk.  Hvor 
vidunderligt  ville  det  ikke  være  at  være  et 
yndigt  folk  som  andre  vil  beskrive  som 
velsignet! 
Vi   hører  nogle   sige   at   på   grund   af 


økonomisk  pres  har  de  ikke  råd  til  at 
betale  tiende.  Jeg  kan  huske  en  ting  der 
skete  mens  jeg  var  stavspræsident  for 
nogle  år  siden.  En  mand  jeg  kendte  kom 
for  at  få  sin  tempelanbefaling  underskre- 
vet. Jeg  spurgte  ham  om  de  sædvanlige 
ting  og  bl.  a.  om  han  betalte  en  ærlig 
tiende.  Han  svarede  oprigtigt  at  det 
gjorde  han  ikke,  og  at  han  ikke  havde 
råd  på  grund  af  sin  store  gæld.  Jeg  følte 
mig  tilskyndet  til  at  fortælle  ham  at  han 
ikke  ville  være  i  stand  til  at  betale  sin 
gæld  uden  at  betale  sin  tiende. 
Han  fortsatte  på  den  måde  han  var  vant 
til  i  et  års  tid  eller  to  og  traf  så  sin 
beslutning.  Han  talte  om  det  et  stykke 
tid  senere  og  sagde:  „Det  du  sagde  til 
mig  har  vist  sig  at  være  sandt.  Jeg  følte  at 
jeg  ikke  kunne  betale  min  tiende  på 

Præsident  Ezra  Taft  Benson,  præsident  for  De  tolv  apostles  Kvorum  sammen  med 
kvorumsmedlemmerne  ældste  LeGrand  Richards  og  ældste  Mark  E.  Petersen. 


grund  af  min  gæld.  Jeg  opdagede  at 
ligegyldigt  hvor  hårdt  jeg  prøvede  kunne 
jeg  af  en  eller  anden  årsag  ikke  bringe 
min  gæld  ned.  Til  sidst  satte  min  hustru 
og  jeg  os  ned  sammen  og  talte  om  det,  og 
kom  til  den  konklusion  at  vi  ville  prøve 
Herrens  løfte.  Det  har  vi  gjort.  Og  på  en 
eller  anden  måde  som  vi  ikke  rigtigt  kan 
forstå  har  Herren  velsignet  os.  Vi  har 
ikke  savnet  de  penge  vi  har  givet  ham,  og 
for  første  gang  i  mange  år  bliver  vores 
gæld  mindre.  Vi  har  indset  visdommen  i 
at  lægge  budget  over  vore  udgifter  og 
finde  ud  af  hvad  vore  penge  går  til.  Fordi 
vi  nu  har  et  højere  mål  er  vi  i  stand  til  at 
tøjre  visse  af  vore  appetitter  og  ønsker. 
Ydermere  føler  vi  at  vi  nu  kan  drage  til 
Herrens  hus  med  en  ren  samvittighed 
som  dem  der  fortjener  del  i  hans  vidun- 


derlige velsignelse." 

Brødre,  af  hele  mit  hjerte  bønfalder  jeg 
de  sidste  dages  hellige  at  leve  ærligt  med 
Herren  i  tiendebetalingen  og  de  andre 
ydelser.  Jeg  bønfalder  jer,  unge  mænd, 
som  er  hos  os  i  aften  om  at  tilegne  jer 
denne  vane  mens  I  er  unge  og  fastholde 
den  beslutning  gennem  hele  livet.  Jeg 
bønfalder  jer,  der  er  ledere  i  kirken,  om 
at  bønfalde  folket  for  deres  egen  skyld  at 
øge  deres  trofasthed  i  tiendebetaling  og 
offer  ydelser. 

Der  hviler  et  tungt  ansvar  på  kirken. 
Tiende  er  kirkens  indtægtskilde  hvor- 
med den  skal  fremme  de  pålagte  aktivi- 
teter. Behovet  er  altid  større  end  det  der 
er  til  rådighed.  Gud  hjælper  os  til  at  være 
trofaste  i  dette  store  princip  som  kom- 
mer fra  ham,  fulgt  af  et  stort  løfte. 

Præsident  Spencer  W.  Kimball,  i  midten,  hjælpes  op  til  Tabernaklets  podium  af  præsident, 
Gordon  B.  Hinckley,  til  venstre  og  D.  Arthur  Haycock,  præsident  Kimballs  personlige 
sekretær. 


Nu  vi  taler  om  den  økonomiske  side 
ønsker  jeg  at  nævne  endnu  en  ting.  I  det 
sidste  stykke  tid  har  jeg  modtaget  to 
breve  hvori  der  klages  over  at  berettigel- 
sen til  at  tjene  i  kirken  hænger  sammen 
med  økonomisk  succes  og  for  at  en  skal 
være  kvalificeret  til  at  tjene  som  biskop 
eller  stavspræsident  må  denne  nødven- 
digvis demonstrere  en  evne  til  at  samle 
og  forvalte  rigdom  og  at  mindrebemidle- 
de og  folk  i  mere  ydmyge  stillinger  aldrig 
synes  at  komme  i  betragtning. 
Hvis  det  er  den  opfattelse  man  har, 
beklager  jeg  for  denne  opfattelse  er 
forkert.  Efter  næsten  et  kvart  århundre- 
des erfaring  i  at  organisere  og  reorgani- 
sere mange  stave  kan  jeg  sige,  at  en 
mands  økonomiske  situation  er  det 
sidste  man  ville  tænke  på  når  man  vælger 


en  præsident.  En  af  de  mest  elskede  og 
dygtigste  præsidenter  jeg  kender,  i  hvis 
beskedne  hjem  jeg  har  overnattet,  er  en 
tømrer  som  tjener  sit  daglige  brød  med 
sit  værktøj.  Han  præsiderede  over  en 
stav  hvor  der  boede  mange  velbjergede 
mænd  som  så  op  til  ham  med  kærlighed 
og  respekt  som  deres  leder. 
Indenfor  den  sidste  måned  har  jeg  været 
med  en  anden  stavspræsident  som  er 
tømrer  og  som  tjener  sit  daglige  brød 
med  sine  hænder.  Også  han  er  højt  elsket 
og  respekteret  som  sit  folks  åndelige 
leder. 

Stavspræsidenten  skal  naturligvis  være 
et  åndeligt  anker.  Han  skal  også  være  i 
stand  til  at  lede  de  komplekse  anliggen- 
der i  staven  og  må  derfor  være  i  besiddel- 
se af  de  administrative  evner  eller  i  det 

mindste  evnen  til  at  lære.  En  stavspræsi- 
dent  står  til  tider  som  folkets  dommer  og 
må  derfor  være  en  mand  af  visdom  og 
dømmekraft.  Men  rigdom  og  økono- 
misk succes  er  ikke  et  kriterie  for  at  tjene 
i  kirken.  Jeg  tror  at  jeg  taler  for  alle  mine 
brødre  når  jeg  siger,  at  når  man  vælger 
en  mand  til  at  præsidere  over  en  af  Zions 
stave  sker  dette  under  megen  bøn  og 
søgen  af  Herrens  vilje,  og  kun  når  denne 
vilje  bliver  kendt  bliver  de  fornødne 
skridt  taget. 

Det  er  med  os  som  det  var  med  Samuel, 
da  han  blev  sendt  ud  for  at  finde  en 
efterfølger  til  Saul.  Da  den  første  af  Isajs 
sønner,  som  var  en  smuk,  ung  mand, 
stod  for  Samuel  var  han  meget  impone- 
ret. 

„Men  Herren  sagde  til  Samuel:  ,Se  ikke 
på  hans  ydre  eller  høje  vækst  (eller  må 
jeg  tilføje  på  hans  økonomiske  situa- 
tion); thi  jeg  har  vraget  ham;  Gud  ser  jo 
ikke,  som  mennesker  ser,  thi  mennesker 
ser  på  det,   som  er  for   øjnene,   men 


„Herren  vil  åbne  himlens 

sluser  alt  efter  vore  behov  og 

ikke  efter  vore  grådighed." 


Herren  ser  på  hjertet.' "  (1  Samuel  16:7). 
Jeg  er  sikker  på  at  det  er  på  samme  måde 
med  stavspræsidenter,  når  de  kalder 
mænd  til  at  tjene  som  biskopper,  og  med 
andre,  når  der  vælges  forskellige  em- 
bedsmænd i  kirken.  Hvis  den  person  der 
bliver  udvalgt  tilfældigvis  er  en  velha- 
vende mand,  der  på  ærlig  vis  har  tjent  sin 


Ældste  Boyd  K.  Packer  fra  De  tolv  apostles 
Kvorum. 

rigdom,  så  lad  det  være  sådan.  Måske 
har  han  derfor  mere  tid  og  flere  ressour- 
cer at  give  til  arbejdet,  og  arbejdet  kan 
blive  velsignet  ved  hans  store  admini- 
strative evner.  Men  dette  er  ikke  årsagen 
til  at  han  bliver  valgt.  Personlig  værdig- 
hed er  nøglen  til  at  kunne  tjene  i  Guds 
rige. 

,,Vi  tror,  at  en  mand  må  kaldes  af  Gud 
ved  profeti  og  håndspålæggelse  af  så- 
danne, som  har  myndighed  dertil,  for  at 
prædike  evangeliet  og  tjene  i  dets  forord- 
ninger." (5.  trosartikel). 
Sådan  skal  det  altid  være  i  dette  Herrens 
arbejde. 

Tillad  mig  at  nævne  endnu  en  ting.  Jo 
ældre  jeg  bliver  jo  mere  taknemmelig 
føler  jeg  mig  overfor  mine  forældre, 
fordi  de  i  vort  hjem  gav  os  gode  ting  at 
læse.  Vi  havde  et  bibliotek  i  det  hjem 
med  mere  end  tusind  bind.  I  de  dage 
havde  vi  selvfølgelig  ingen  fjernsyn,  og 
radio  kunne  man  heller  ikke  få  i  de 
tidligste  år  af  min  barndom.  Jeg  ønsker 
ikke  at  fremkomme  med  den  påstand  at 
vi  som  børn  læser  udlukkende  i  vore 

fædres  bøger.  Men  de  gav  os  gode 
omgivelser.  Vi  så  vores  far  og  mor  læse 
og  de  læste  højt  for  os.  Den  effekt  det 
havde  på  os  er  svær  at  beskrive.  Det 
gjorde  os  bekendt  med  gode  bøger.  Vi 
følte  os  godt  tilpas  med  dem.  De  var  ikke 
fremmede  for  os.  De  var  som  venner,  der 
var  villige  til  at  give,  hvis  vi  var  villige  til 
gøre  en  lille  anstrengelse. 
Foruden  disse  gode  bøger  havde  vi  også 
kirkens  blade.  Vore  forældre  læste  dem 
og  læste  højt  for  os  fra  dem. 
Ligeledes  holdt  vi  Deseret  News  (den 
daglige  avis  fra  Salt  Lake  City,  Utah). 
Dette  var  længe  før  man  påbegyndte 


Church  News.  Denne  avis  læste  vi  og 
følte  os  nært  knyttet  til  den. 
Når  jeg  ser  tilbage  på  mine  dage  som 
studerende  forbavses  jeg  over  hvor  lidt 
vi  egentlig  blev  konfronteret  med  det  vi  i 
dag  kalder  pornografi  og  sjofelheder. 
Måske  var  vort  samfund  mere  beskyt- 
tende, men  det  var  vidunderligt  at  vokse 
op  i. 

Desværre  lever  vi  nu  i  et  samfund  der  er 
gennemsyret  af  sex.  Pornografi  findes 
overalt:  I  teatre,  i  bøger  og  blade,  i 
avisannoncer,  i  fjernsynet  og  i  visse 
tilfælde  også  i  radioen. 
Der  er  ingen  måde  hvorpå  vi  kan  undgå 
det  fuldstændigt.  Men  vi  kan  gøre  noget 
for  at  afbøde  dets  ødelæggende  indfly- 
delse. Vi  kan  give  vore  børn  godt 
læsemateriale.  Lad  dem  vokse  op  med 
gode  bøger  og  gode  kirkeblade  omkring 
sig. 

For  nogle  år  siden  læste  jeg  at  filosofen 
og  poeten  Emerson  engang  blev  spurgt 
om  hvilken  af  alle  de  bøger  han  havde 
læst  der  havde  haft  størt  indflydelse  på 
hans  liv.  Hans  svar  var  at  han  ikke 
kunne  huske  alle  de  bøger  han  havde 
læst  mere  end  han  kunne  huske  alle  de 
måltider  han  havde  spist,  men  at  de 
havde  været  med  til  at  skabe  ham.  Vi  er 
alle  produkter  af  de  elementer  vi  bevæ- 
ger os  iblandt.  Vi  kan  øve  indflydelse  på 
disse  elementer  og  dermed  forbedre 
resultatet.  Jeg  beder  at  vi  vil  gøre  en 
anstrengelse  for  at  forbedre  vore  omgi- 
velser for  os  og  vore  børn. 
Til  slut  vil  jeg  gerne  sige  nogle  få  ord  til 
de  unge  mænd  som  er  her.  Jeg  ved  ikke 
hvor  mange  af  jer  der  hørte  ældste 
LeGrand  Richards'  tale  i  eftermiddags. 
Præsident  Lee  har  engang  omtalt  ældste 
Richards  som  det  store  og  forunderlige 
værk.  Han  er  nu  over  96  år  gammel.  Han 
har  problemer  med  sine  fødder,  men  der 

er  ikke  noget  i  vejen  med  hans  hoved. 
Uden  hverken  noter  eller  manuskript  af 
nogen  slags  stod  han  foran  os.  Han 
citerede  skriftsteder.  Han  fortalte  om 
ting  der  var  sket  med  ham.  Han  fik  os  til 
at  le,  da  han  talte  om  sin  missionærtid. 
Han  fik  os  til  at  bede  at  enhver  af  os  må 
blive  mere  kraftfuld  i  at  bære  vidnesbyrd 
om  Herrens  ord. 

I  går  bekendtgjorde  vi  at  missionærernes 
tjenestetid  skal  reduceres  for  de  unge 
mænds  vedkommende  fra  24  til  18 
måneder.  Det  betyder  at  alle  unge 
mænd,  som  nu  tager  ud,  får  en  nedsæt- 
telse på  25  %  af  den  tid  de  skal  give  til 
værket.  Det  betyder  at  Herrens  værk  må 
bære  omkostningerne  ved  denne  nedsæt- 
telse. Der  er  kun  to  måder  hvorpå  man 
kan  kompensere  for  dette.  For  det  første 
hvis  enhver  missionær  der  drager  ud  er 
bedre  forberedt  til  at  være  effektiv  i  sit 
arbejde  -  meget  mere  effektiv.  Og  for  det 
andet  hvis  flere  af  jer  unge  mænd  tager 
på  mission. 

Mens  jeg  lyttede  til  ældste  Richards  i 
eftermiddags  sagde  jeg  til  mig  selv: 
„Hans  fantastiske  iver,  hans  kraftfulde 
kundskab  til  skrifterne,  hans  evne  til  at 
drage  logiske  slutninger  med  den  største 
overbevisning  er  den  søde  frugt  af  hans 
missionærtid."  Jeg  ønsker  at  sige  til  jer 
drenge,  jer  unge  mænd,  forbered  jer  til 
denne  tjeneste.  Spar  penge  op  med  det 
for  øje.  Spar  op  på  en  sådan  sikker  måde 
at  pengene  vil  være  tilgængelige  for  jer 
når  I  skal  af  sted. 

Studér  et  fremmed  sprog  hvis  I  har 
mulighed  for  det.  Måske  bliver  I  aldrig 
kaldet  til  et  land  hvor  det  sprog  bliver 
talt,  men  studiet  vil  give  jer  en  bedre 
forståelse  af  jeres  eget  sprog  eller  en 
andet  sprog,  som  I  måske  vil  blive  bedt 
om  at  lære. 
Brug  enhver  mulighed  til  at  udvidejeres 


forståelse  af  evangeliet.  Gør  jer  den 
anstrengelse  at  deltage  i  seminar  og 
institutprogrammerne. 
Herrens  arbejde  behøver  det  bedste  I  er  i 
stand  til  at  yde.  Nu  er  tiden  inde  hvor  I 
skal  berede  jer  til  denne  tjeneste.  Hold 
jer  rene  og  værdige  til  at  repræsentere 
Herren  for  verden.  Det  betyder  ingen 
alkohol,  ingen  tobak,  ingen  stoffer, 
ingen  umoralitet  eller  noget  der  nærmer 
sig  dette. 

Må  Herren  velsigne  jer,  mine  brødre  i 
præstedømmet,  med  tro  og  vidnesbyrd 
og  en  kærlighed  til  ham  og  hans  store 
værk.  I  ved  at  det  er  sandt,  og  jeg  ved  at 
det  er  sandt,  og  sammen  vidner  vi  om  det 
i  Jesu  Kristi  navn.  Amen.  □ 


Præsident  Ezra  Taft  Benson,  præsident  for 
De  tolv  apostles  Kvorum  sammen  med 
kvorumsmedlemmerne  ældste  LeGrand 
Richards  og  ældste  Mark  E.  Petersen. 


|ffl  IM 


89 


Præstedømme 


Præsident  Marion  G.  Romney 
Andenrådgiver  i  Det  øverste  Præsidentskab 


Brødre,  den  konklusion  jeg  er  kommet 
til  efter  at  have  studeret  det  et  stykke  tid 
er  at  præstedømmet  er  magt.  Når  jeg 
taler  i  aften  ønsker  jeg  at  minde  os  om 
vigtigheden  af  at  ære  vore  kaldelser  i 
præstedømmet.  (Se  L&P  84:33). 
På  grund  af  vor  ordination  i  præstedøm- 
met er  vi  de  mest  ærede  af  alle  mænd.  På 
samme  måde  hviler  der  det  største 
ansvar  på  os.  Vi  bør  ivrigt  søge  -  gennem 
bøn,  studium  og  trofast  udøvelse  af  vort 
præstedømmes  pligter  -  at  lære  alt  hvad 
vi  kan  om  præstedømmet.  Selv  med  det 
fortsæt  vil  vi  ikke  være  i  stand  til  i  dette 
jordiske  liv  fuldstændigt  at  forstå  det.  Vi 
kan  ikke  desto  mindre  forstå  at  præste- 
dømmet er  magt  -  Guds  magt.  Ved 
hjælp  af  det  præstedømme  Gud  Faderen 
udøver,  skaber  og  regerer  han  over  alle 
sine  skabelser.  Præsident  Brigham 
Young  sagde  at  „Guds  Søns  præstedøm- 
me ...  er  den  lov  hvorved  verden  er,  var 
og  vil  fortsætte  at  være  i  evighedernes 
evigheder.  Det  er  det  system  som  skaber 
verdener  og  befolker  dem,  og  giver  dem 
deres  kredsløb  -  deres  dage,  uger,  måne- 


der, år,  deres  årstider  og  ved  hvilket  de 
rulles  sammen  som  en  pergamentrulle 
og  går  til  en  eksistens  i  en  højere  sfære." 
( Dis cour ses  o f  Brigham  Young,  sel.  John 
A.  Widtsoe,  Salt  Lake  City:  Deseret 
Book  Co.,  1941,  p.  130). 
Jesus  demonstrerede  gang  på  gang  mag- 
ten i  præstedømmet.  I  det  først  optegne- 
de mirakel  gjorde  han  vand  til  vin.  (Se 
Joh.  2:1-11). 

Mattæus  fortæller  os  at  mens  Jesus  sov 
på  et  skib  kastede  stormen  havets  bølger 
ind    over   det.    Hans   disciple   var   så 
bekymrede  at  de  kom  til  ham  og  sagde: 
,,,Herre,  frels  os!  vi  går  under  .  .  .' 
Så  rejste  han  sig  og  truede  ad  storm  og 
sø,  og  det  blev  helt  blikstille. 
(Og)  folk  undrede  sig  og  sagde:  ,Hvem  er 
dog  han,  siden  både  storm  og  sø  lyder 
ham?'"  (Matt.  8:25-27). 
Ved   et   andet  tilfælde   bespiste  Jesus 
mængden  med  „ikke  mere  end  fem  brød 
og  to  fisk". 

„Og  de  spiste  alle  og  blev  mætte.  Og  da 
de  samlede  de  stykker,  der  blev  tilovers, 
var  der  tolv  kurve  fulde. 

De,  som  havde  spist,  var  omtrent  fem 
tusinde  mænd,  foruden  kvinder  og 
børn."  (Matt.  14:17,19-21). 
Ved  præstedømmets  magt  gjorde  Jesus 
de  blinde  seende,  de  døve  hørende,  gav 
styrke  til  de  lamme  og  helbredte  alle 
slags  sygdomme.  Han  oprejste  enkens 
søn.  (Se  Luk.  7:11-15).  Han  lod  endda 
sig  selv  opstå  ved  præstedømmets  magt. 
Han  og  hans  Fader  udøver  præstedøm- 
mets magt  direkte,  efter  deres  egen  vilje 
og  i  deres  egen  ret.  Da  Jesus  oprejste 
Lazarus  fra  graven,  gjorde  han  simpel- 
then det,  at  han  „råbte  .  .  .  med  høj  røst: 
, Lazarus  kom  her  ud!' 
Og  den  døde  kom  ud."  (Joh.  11:43-44). 
Vi  mennesker  udøver  ikke  præstedøm- 
met i  vor  egen  ret  som  Jesus  gjorde.  Det 
præstedømme  som  vi  holder  er  en  dele- 
geret magt.  Vi  kan  kun  udøve  præste- 
dømmet inden  for  de  grænser  Herren 
har  sat,  på  hans  betingelser  og  i  hans 
navn.  Men  vi  kan  udføre  mange  af  de 
gerninger  han  gjorde  hvis  vi  til  fulde  ærer 
vore  kald. 


„Vi  kan  kun  udøve 

præstedømmet  inden  for  de 

grænser  Herren  har  sat,  på 

hans  betingelser  og  i  hans 

navn." 


I  sin  sidste  og  store  tale  til  apostlene  som 
Herren  holdt  ved  den  sidste  nadver  lige 
før  de  drog  til  Getsemane  sagde  han: 
„Tro  mig,  at  jeg  er  i  Faderen,  og  Faderen 


er  i  mig;  men  vil  I  ikke,  så  tro  for  selve 
gerningernes  skyld."  (Joh.  14:11). 
Efter  en  del  studier  er  jeg  kommet  til  den 
forståelse  at  præstedømmet  er  magt.  Det 
er  den  magt  Gud  brugte  i  skabelsen.  Det 
er  den  magt  han  brugte  til  at  bespise 
folkene  på  Mose  tid.  Det  er  den  magt  vi 
kan  udøve  ved  hjælp  af  vort  præstedøm- 
me hvis  vi  har  tro  og  lærer  at  følge  den 
inspiration  himlen  sender  os.  (Bror  Mc- 
Conkie  gav  en  fin  tale  om  dette  emne 
tidligere  i  aften  som  I  måske  husker). 
Det  er  en  magt  vi  kan  udøve  i  vore  kald  i 
kirken  hvis  vi  vil  være  ydmyge,  studere 
og  leve  værdigt  til  at  bruge  det  hellige 
præstedømme  og  modtage  vejledning 
gennem  Herrens  indflydelse  når  vi  vel- 
signer de  syge  og  i  det  andet  arbejde  vi 
bliver  kaldet  til  at  udføre. 
Jeg  beder  til  at  vi  alle  vil  ære  vort 
præstedømme  og  leve  evangeliet  så  vi 
kan  bruge  den  magt  til  at  fremme 
kirkens  værk  og  til  at  fuldkommengøre 
vore  liv  på  vor  vej  til  det  evige  liv.  Dette 
beder  jeg  ydmygt  og  bærer  mit  vidnes- 
byrd i  Jesu  Kristi  navn.  Amen.  □ 


4  april  1982 
MØDET  SØNDAG  MORGEN 


Fem  millioner 

medlemmer  -  en  milesten 

og  ikke  en  tinde 

Præsident  Gordon  B.  Hinckley 
Rådgiver  i  Det  øverste  Præsidentskab 

Som  det  er  blevet  sagt  tidligere  på  ugen 
er  medlemsantallet  i  kirken  kommet  op 
på  fem  millioner.  Dette  er  en  betyd- 
ningsfuld milesten.  Det  giver  årsag  til 
stille  taknemmelighed,  men  også  til 
nøgtern  overvejelse.  De  der  lagde  grun- 
den til  dette  værk  må  fryde  sig. 
Og  de  i  den  generation  der  bittert 
forudsagde  at  denne  kirke  ville  sygne 
hen  og  dø,  må,  hvis  de  er  i  stand  til  at 
vide  det,  se  med  undren  og  frustration  på 
hvad  Gud  har  formået.  Dette  er  hans 
værk  og  han  har  ført  det  frem  til  dets 
nutidige  styrke  gennem  sin  mirakuløse 
magt.  Det  var  ham  der  påbegyndte 
kirken  i  denne  uddeling.  I  den  proces 
brugte  han  en  dreng  som  sit  instrument, 
en  dreng  hvis  sind  var  rent  og  ubefængt, 
til  hvem  han  kunne  sende  guddommeli- 
ge væseners  instruktioner  og  den  åben- 
baring der  kom  gennem  Helligånden. 


Det  var  Gud  der  i  mænds  og  kvinders 
hjerter  plantede  troen  til  at  se  denne 
udvalgte  profet  i  den  unge  mand  Joseph 
Smith.  Det  var  Guds  ånd  der  åbnede 
deres  øjne  for  miraklet  Mormons  Bog 
som  blev  bragt  frem  som  en  stemme  der 
taler  fra  støvet  og  vidner  om  at  Jesus  er 
Kristus.  (Se2Ne.  33:13). 
Det  var  ham  der  gav  styrke  og  mod  når 
helvedes  kræfter  samledes  imod  den 
unge  kirke  og  imod  de  få  der  udgjorde 
dens  medlemskab.  Takket  være  ham  er 
disse  dage  nu  lagt  bag  os.  Tiderne  med 
de  frygtelige  vintermarcher,  afbrænding 
af  hjem  og  vanhelligelse  af  templer,  af 
umarkerede  grave  på  sletterne  og  de 
efterladtes  gråd  i  natten  er  nu  forbi. 
I  dag  bader  vi  os  i  sympatiens  solskin. 
Kirken  er  vidt  respekteret  og  æret.  Vort 
folks  dyd  og  ærligheden  i  vore  anstren- 
gelser bliver  nu  anerkendt  og  påskønnet. 

Lad  os  være  taknemmelige.  Men  lad  os 
ikke  være  prangende.  Lad  os  hellere 
være  taknemmelige  og  ydmyge  som  det 
passer  sig  for  dem  der  modtager  så  rige 
velsignelser  fra  Den  Almægtige. 
Tiden  er  inde  hvor  vi  bør  spørge  os  selv 
om  vi,  skønt  vi  er  vokset  i  antal  og 
styrke,  er  kommet  nærmere  fuldkom- 
menheden i  vore  egne  liv.  Milestenen 
fem  millioner  medlemmer  har  kun  en 
virkelig  betydning  i  den  grad  vi  som  et 
folk  tager  evangeliet  til  os  og  viser  dets 
frugter  gennem  vore  handlinger.  Herren 
har  påmindet  os  på  utvetydig  vis  om  at 
„den,  hvem  meget  er  givet,  af  ham  skal 
man  kræve  meget."  (L&P  82:3). 
På  vor  vej  fremad  må  vi  aldrig  miste  det 
treledede  ansvar,  der  er  pålagt  kirken,  af 
syne;  for  det  første  at  bringe  Jesu  Kristi 
evangelium  til  jordens  folk;  for  det  andet 


at  bruge  det  evangelium  i  kirkens  med- 
lemmers liv  og  for  det  tredie  at  udstræk- 
ke dets  velsignelser  gennem  stedfortræ- 
dende arbejde  til  dem  som  er  gået  på  den 
anden  side  afdødens  slør.  Vor  mission  er 
„så  vidstrakt  som  evighederne  og  så  dyb 
som  Guds  kærlighed".  Det  er  lydighed 
mod  denne  mission  der  har  ført  os  frem 
til  denne  betydningsfulde  milesten  og 
dette  må  kun  være  en  milesten  og  ikke  en 
tinde. 

Herren  fastsatte  rammerne  for  dette 
værk  da  han  sagde:  „og  dette  evange- 
lium om  Riget  skal  prædikes  over  hele 
jorden  til  et  vidnesbyrd  for  alle  folkesla- 
gene; og  så  skal  enden  komme."  (Matt. 
24:14). 

Dette  er  vor  store  udfordring  og  vort 
ansvar. 
Jeg  tvivler  på  ingen  måde  om  at  dette 


Det  øverste  Præsidentskab  set  fra  venstre:  præsident  Marion  G.  Romney,  andenrådgiver , 
præsident  N.  Eldon  Tanner,  førsterådgiver;  præsident  Spencer  W.  Kimball  og  præsident 
Gordon  B.  Hinckley,  rådgiver. 

værk  vil  fortsætte  med  at  vokse  i  storhed. 
Jeg  er  sikker  på  at  dets  fremgang  vil  blive 
fremskyndet  hvis  folk  vil  leve  evangeliet 
i  trofasthed  og  hengivenhed.  I  overens- 
stemmelse med  den  observering  vil  jeg 
gerne  foreslå  fem  absolutte  nødvendig- 
heder når  det  drejer  sig  om  vor  overhol- 
delse. 

For  det  første:  Vi  må  være  lydige  overfor 
lærdommene. 

For  mig  er  evangeliet  ikke  indviklet.  Det 
er  et  smukt  og  enkelt  mønster,  en 
konstant  kilde  af  styrke,  et  kildevæld  af 
tro.  Denne  læres  nøgle  er  at  Gud  er  vor 
evige  Fader  og  Jesus  er  Kristus  vor 
levende  Forløser.  Vi  er  Guds  sønner  og 
døtre.  Han  elsker  os  og  inviterer  os  til  at 
elske  ham  og  vise  vor  kærlighed  til  ham 
gennem  vore  gerninger  mod  andre  af 
hans  børn.  Hans  elskede  Søn  er  vor 
Frelser  som  gav  sit  liv  på  korset  på 
Golgata  som  et  stedfortrædende  offer 
for  menneskehedens  synder.  Gennem 
sin  magt  som  den  guddommelige  Søn 


„Se  det  store  billede  for  dig, 

for  dette  værk  er  så  stort 

som  hele  menneskeheden  og 

så  vidstrakt  som  evigheden 

selv!" 


rejste  han  sig  fra  graven  og  blev  „en 
førstegrøde  af  de  hensovede"  (1  Kor. 
15:20)  og  sikrede  så  alle  en  opstandelse 
fra  de  døde  og  inviterede  hver  af  os  til  at 
tage  del  i  evigt  liv  alt  efter  vor  lydighed 
mod  hans  love  og  bud. 


De,  det  vil  sige  Faderen  og  Sønnen 
åbenbarede  sig  for  drengen  Joseph 
Smith  i  en  herlig  og  vidunderlig  manife- 
station for  at  åbne  denne  tidernes  fyldes 
uddeling.  (Se  L&P  112:30).  Alle  de 
forskellige  stykker  af  tidligere  givne 
guddommelige  lærdomme  og  bemyndi- 
gelser bliver  nu  bragt  sammen  gennem 
en  genoprettelse  i  en  sidste  og  evigtva- 
rende  uddeling. 

Gud  har  ikke  efterladt  os  i  uvidenhed  så 
vi  skal  vandre  i  mørke.  Hans  ord,  både 
det  der  blev  talt  i  gammel  tid  og  i  vor 
generation,  kan  læses  af  enhver  som  kan 
overveje  det  og  acceptere  det.  Der  er 
mange  bøger  blandt  os  og  mange  prædi- 
kanter og  jeg  ser  gode  ting  i  dem  alle. 
Men  den  sande  kilde  til  guddommelig 
visdom  er  Herrens  ord  i  disse  hellige 
bind,  kirkernes  standardværker.  Heri 
finder  vi  den  lære  vi  må  holde  fast  i  hvis 
dette  værk  skal  rulle  frem  mod  dets 
guddommelige  udsete  endemål. 
Den  anden  nødvendighed  er:  Vi  må 
anvende  denne  lære  mere  fuldstændigt  i 
vort  liv. 

Den  mest  overtalende  pjece  om  evange- 
liet er  et  eksemplarisk  liv  levet  af  en 
trofast  sidste  dages  hellig.  Vi  lever  i  en 
tid  hvor  livets  pres  kan  gøre  det  så  let  og 
så  fristende  som  en  opfyldelse  af  Nephis 
ord  at  begå  ,,en  lille  synd,  ja,  lyv  lidt, 
drag  fordel  af  næstens  ord  og  grav  en 
grav  for  ham; .  .  .  tilsidesætte  den  retfær- 
dige som  en  ubetydelig  ting,  og  forhåner 
det,  der  er  godt."  (2  Ne.  28:8,16). 
I  sin  bjergprædiken  sagde  Frelseren: 
„Således  skal  jeres  lys  skinne  for  menne- 
skene, for  at  de  må  se  jeres  gode 
gerninger  og  prise  jeres  Fader,  som  er  i 
Himlene."  (Matt.  5:16). 
Hvis  vi  som  et  folk  vil  vandre  retskaf- 
fent, vil  være  ærlige  og  moralske  i  vore 
handlinger    og    anvende    det    simple 

grundlæggende  og  vidunderlige  princip  i 
den  gyldne  regel  (gør  mod  andre  som  du 
ønsker  at  de  skal  gøre  mod  dig)  vil  andre 
ledes  til  at  undersøge  og  lære.  Vi  skal 
blive  som  en  by  der  ligger  på  et  bjerg  hvis 
lys  ikke  kan  skjules.  (Se  Matt.  5:14).  Vi 
vil  blive  vidner  til  en  evigt  voksende 
opfyldelse  af  Esajas  løfte:  „og  talrige 
folkeslag  (skal)  vandre:  ,Kom,  lad  os 
drage  til  Herrens  bjerg,  til  Jakobs  Guds 
hus;  han  skal  lære  os  sine  veje.'"  (Es. 
2:3). 

Det  tredie  er  at  vi  må  arbejde  mere 
flittigt  på  at  opelske  kærlighedens  og 
barmhjertighedens  ånd  i  vore  hjem. 
Vore  medlemmers  hjem  har  været  stor- 
slåede hjem  hvor  der  har  været  kærlig- 
hed, en  offervillighedens  ånd  og  en 
atmosfære  af  respekt  for  hinanden.  Det 


vil  være  nødvendigt  at  lægge  større  vægt 
på  disse  kvaliteter  i  fremtiden.  Selvisk- 
hed er  den  kræft  som  uddriver  fred  og 
kærlighed.  Selviskhed  er  den  rod,  der 
nærer  mundhuggeri,  vrede,  manglende 
respekt,  utroskab  og  skilsmisser. 
Senere  i  denne  måned  vil  vi  indvie  en 
smuk  ny  bygning  ved  Brigham  Young 
University  til  minde  om  en  kvinde, 
Caroline  Hemenway  Harman.  I  har 
formodentlig  aldrig  hørt  om  hende.  Jeg 
vil  gerne  kort  fortælle  hendes  historie. 
I  en  alder  af  22  giftede  Caroline  sig  med 
George  Harman.  De  fik  syv  børn  af 
hvilket  et  døde  som  spæd.  Siden  døde 
hendes  mand  i  en  alder  af  39  år,  og  hun 
stod  tilbage  som  enke. 
Hendes  søster  Grace  havde  giftet  sig 
med  hendes  mands  bror  David.  I  1919 


95 


under  den  forfærdelige  influenzaepide- 
mi blev  først  David  meget  syg  og  siden 
hans  hustru  Grace.  Caroline  tog  sig  af 
dem  og  deres  børn  såvel  som  sine  egne. 
Midt  under  disse  prøvelser  fødte  Grace 
en  søn  og  døde  så  få  timer  senere. 
Caroline  tog  dette  lille  barn  med  sig  til  sit 
eget  hjem  og  plejede  det  og  frelste  dette 
barns  liv.  Tre  uger  senere  sov  hendes 
egen  datter  Annie  ind. 
Nu  havde  Caroline  altså  mistet  to  af  sine 
egne  børn,  sin  mand  og  sin  søster. 
Presset  var  for  stort.  Hun  brød  sammen. 
Som  et  resultat  af  dette  sammenbrud  fik 
hun  en  alvorlig  sukkersyge.  Hun  satte 
dog  ikke  farten  ned.  Hun  fortsatte  med 
at  tage  sig  af  sin  søsters  spædbarn;  og 
hendes  svoger,  barnets  far  kom  hver  dag 
for  at  se  den  lille  dreng.  David  Harman 


og  Caroline  blev  senere  gift  og  nu  var  der 
13  børn  i  deres  hjem. 
Fem  år  senere  var  David  ude  for  en 
katastrofe  som  var  en  prøvelse  til  det 
yderste  for  de  der  led  med  ham.  Han 
brugte  en  gang  en  stærk  desinficerende 
opløsning  til  sprøjtning  af  plantesæd. 
Denne  væske  kom  i  berøring  med  hans 
legeme  og  følgerne  var  katastrofale. 
Skindet  og  kødet  løsnede  sig  fra  hans 
knogler.  Hans  tunge  og  tænder  faldt  ud. 
Den  ætsende  opløsning  åd  ham  bogsta- 
velig talt  levende. 

Caroline  passede  ham  i  denne  forfærde- 
lige sygdom  og  da  han  døde  blev  hun 
efterladt  med  5  af  sine  egne  og  8  af  sin 
søsters  børn  og  en  gård  på  113  ha.  hvor 
hun  og  hendes  børn  pløjede,  såede, 
vandede  og  høstede  for  at  få  nok  til  at 

dække  deres  behov.  I  denne  tid  tjente 
hun  som  hjælpeforeningens  præsiden- 
tinde  hvilket  hun  gjorde  i  18  år. 
Mens  hun  passede  sin  store  familie  og 
gav  en  hjælpende  hånd  til  andre  bagte 
hun  8  brød  hver  dag  og  vaskede  40  læs 
tøj  om  ugen.  Hun  kom  tonsvis  af  frugt 
og  grøntsager  på  dåser  og  passede  1000 
læggehøner  for  at  få  en  lille  indtægt. 
Selvforsyning  var  hendes  standard.  Do- 
venskab anså  hun  for  en  synd.  Hun 
passede  sit  eget  og  hjalp  andre  i  sin  store 
kærlighed  som  ikke  ville  tillade  at  nogen 
som  hun  kendte  til  skulle  sulte,  mangle 
tøj  eller  fryse. 

Senere  giftede  hun  sig  med  Eugene 
Robison  som  snart  efter  fik  et  slagtilfæl- 
de. I  5  år  passede  hun  ham  i  alle  hans 
behov  til  han  døde. 

Til  sidst  døde  hun  i  en  alder  af  67.  På  det 
tidspunkt  var  hun  udmattet  og  hendes 
krop  var  udpint  som  følge  af  sukkersy- 
gen. 

De  arbejdsvaner  hun  havde  givet  sine 
børn  lønnede  sig  i  de  år  der  kom.  Hendes 
søsters  lille  spædbarn  som  hun  tog  sig  af 
fra  hans  fødsel  sammen  med  hans  brød- 
re og  søstre  har  alle  sammen,  som  et  tegn 
på  deres  kærlighed  og  taknemmelighed, 
givet  universitetet  en  stor  sum  penge  der 
har  gjort  det  muligt  at  bygge  den  smukke 
bygning  som  nu  skal  bære  hendes  navn. 

Det  er  godt  at  huske  mænd  og  kvinder 
som  har  gjort  en  usædvanlig  indsats 
indenfor  f.  eks.  forskning,  uddannelse, 
forretning  og  de  forskellige  kunstarter. 
Deres  eksempler  kan  motivere  os  alle  til 
højere  stræben.  Det  er  også  meget  pas- 
sende at  vi  med  denne  smukke  og  nyttige 
bygning  på  dette  storslåede  universitets 
grund  husker  en  kvinde,  en  mor  som  i 
det  store  og  hele  er  ukendt,  men  som 
holdt  sammen  på,  passede,  elskede  og 


opfostrede  2  store  familier  under  så 
umulige  forhold. 

Hendes  historie  er  ikke  enestående  på 
nær  i  enkelte  detaljer.  Den  er  i  virkelig- 
heden nogenlunde  karakteristisk  for  de 
store  familier  i  kirkens  tidlige  tid  som 
arbejdede  sammen  i  solskin  og  storm  for 
at  knægte  ørkenen,  uddanne  børnene  og 
lære  dem  kunsthåndværk  og  nyttige 
egenskaber. 

Situationen  i  vort  samfund  ser  lidt 
anderledes  ud  i  dag.  Vi  er  blevet  overve- 
jende byfolk.  Men  dette  understreger 
kun  behovet  for  en  ekstra  anstrengelse 
for  i  de  kommende  år  at  fremelske 
familiesammenholdet,  familiepåskøn- 
nelse og  familiekærlighed. 

For  det  fjerde  må  vi  fortsætte  med  en 
endnu  større  effektivitet  med  at  styrke 
og  opretholde  hinanden. 
Herren  har  opfordret  os:  „Styrk  derfor 
dine  brødre  i  alle  dine  samtaler,  i  alle 
dine  bønner  og  i  alle  dine  handlinger." 
(L&P  108:7). 

Vi  lever  i  et  samfund  som  trives  på  kritik. 
At  finde  fejl  er  det  journalister  og 
kommentatorer  lever  af  og  der  er  for 
meget  af  den  slags  blandt  vort  eget  folk. 
Det  er  så  let  at  finde  fejl,  og  at  modstå  at 
gøre  det  kræver  stor  disciplin.  Men  hvis 
vi  som  et  folk  vil  opbygge  og  opretholde 
hinanden  så  vil  Herren  velsigne  os  med 
styrke  til  at  stå  imod  enhver  storm  og 
fortsætte  på  vor  vej  fremad  igennem  al 
trængsel.  Sandhedens  fjende  vil  dele  os 
og  fremdyrke  kritiske  holdninger  inden  i 
os  som  hvis  de  får  lov  til  at  udvikle  sig  vil 
lede  os  bort  fra  vejen  mod  vort  gudgivne 
mål.  Vi  må  ikke  tillade  at  dette  sker.  Vi 
må  holde  sammen  og  marchere  skulder 
ved  skulder,  lade  de  stærke  hjælpe  de 
svage,  lade  dem  der  har  meget  hjælpe 
dem  der  har  lidt.  Ingen  magt  på  jorden 

kan  stoppe  dette  værk  hvis  vi  fører  os 
frem  på  den  måde. 

Den  femte  nødvendighed  udspringer  fra 
den  sidstnævnte,  og  det  er  at  vi  må  gå 
fremad  med  tro.  Herren  sagde  til  sine 
hellige  på  en  lidt  mere  indviklet  måde: 
„Frygt  derfor  ikke,  lille  hjord!  Gør  godt! 
Lad  jord  og  helvede  forene  sig  imod  dig; 
thi  dersom  I  er  bygget  på  min  klippe,  kan 
de  ikke  få  overhånd  .  .  . 
Vend  alle  jeres  tanker  mod  mig.  Tvivl 
ikke,  frygt  ikke."  (L&P  6:34,36). 
Jeg  udfordrer  jer  til  at  se  det  store  billede 
for  jer  og  lade  være  med  at  bekymre  jer 
om  de  små  pletter  hist  og  her.  Abraham 
Lincoln  var  en  mand  med  et  lidet 
flatterende  udseende.  Der  var  mange  der 


kun  så  på  hans  ydre  ufuldkommenhe- 
der. Der  var  andre  der  lavede  sjov  med 
den  måde  han  gik  på  og  holdt  deres  øjne 
på  et  så  lavt  plan  at  de  aldrig  så  den 
sande  storhed  i  denne  mand.  Dette  store 
overblik  kom  kun  til  dem  der  så  hele 
personen  -  legeme,  sjæl  og  sind  -  mens 
han  stod  som  præsident  for  en  splittet 
nation  i  den  mørkeste  time  og  forsøgte  at 
knytte  den  sammen  ,,uden  bitterhed 
mod  nogen,  med  venlighed  mod  alle  og 
med  styrke  i  det  rigtige  som  Gud" 
inspirerede  ham  til  at  se  det  rette  (den 
anden  tiltrædelsestale). 
Naturligvis  er  der  vildfarelser  i  vor 
historie.  Man  kan  finde  pletter  hvis  man 
leder  efter  dem  i  alle  menneskers  liv  også 

iberegnet  vore  ledere  både  før  og  nu. 
Men  disse  er  kun  biting  i  forbindelse 
med  deres  tjenestes  storhed  og  storheden 
af  deres  bidrag. 

Se  det  store  billede,  for  denne  sag  er  så 
stor  som  hele  menneskeheden  og  så 
vidtstrakt  som  evigheden  selv.  Dette  er 
Guds  rige  og  kirke.  Den  kræver  styrke 
og  loyalitet  og  tro  af  alle,  hvis  den  skal 
rulle  frem  og  velsigne  vor  Faders  børn 
over  hele  jorden. 

Ved  at  komme  op  på  et  medlemstal  af  5 
millioner  er  vi  kommet  til  en  milesten. 
Det  må  ikke  være  en  tinde.  Der  ligger  en 
langt  langt  større  fremtid  for  os.  Lad  os 
gå  fremad.  Hvis  vi  vil  holde  fast  ved 
læren,  hvis  vi  vil  leve  retskaffent,  hvis  vi 
vil  fremelske  kærlighed  og  dyd  i  vore 


hjem,  hvis  vi  vil  opbygge  og  opretholde 
hinanden  og  gå  fremad  i  tro,  så  vil  Den 
Almægtige,  hvis  kirke  dette  er,  velsigne 
os  i  sit  store  værk.  Der  er  så  meget  der 
skal  gøres.  Store  ofre  blev  gjort  i  fortiden 
for  at  føre  os  op  til  dette  stade  afvækst. 
Mange  liv  blev  sat  til.  Vi  bliver  ikke  bedt 
om  at  sætte  vort  liv  til  og  i  virkeligheden 
skal  vi  kun  ofre  en  smule  af  vor  behage- 
lighed. Men  det  forventes  at  vi  giver 
vores  loyalitet,  vor  hengivenhed,  vore 
hjerter,  vor  sjæl  og  vor  styrke  til  at  føre 
dette  Herrens  værk  fremad.  (Se  L&P 
59:5).  Må  Gud  hjælpe  os  til  være  så 
trofaste,  som  de  der  er  gået  før  os  var,  på 
vor  vandring  mod  en  mere  strålende  og 
betydningsfuld  dag  beder  jeg  ydmygt  i 
Jesu  Kristi  navn.  Amen.  □ 


Jerold  D.  Ottley,  dirigent  for  Mormontabernakelkoret. 

Retskaffenhed,  moder 
til  mange  dyder 


Ældste  James  E.Faust 
De  tolv  apostles  Kvorum 


I  dag  vil  jeg  gerne  lægge  vægt  på  tre  af  de 
vigtige  elementer  i  retskaffenhed  -  ret- 
færdig omgang  med  en  selv,  retfærdig 
omgang  med  andre  og  efterlevelse  af 
høstens  lov.  Undskyld  at  jeg  taler  så 
direkte.  Jeg  ønsker  ikke  at  virke  fornær- 
mende. Jeg  ønsker  blot  at  blive  forstået. 
En  ordbog  definerer  retskaffenhed  som 
en  streng  efterlevelse  af  en  moralkodeks 
(se  Webster 's  New  Collegiate  Dictiona- 
ry).  Den  indeholder  ting  som  stabilitet 
og  uforkrænkelighed.  Den  er  moder  til 
mange  dyder.  Den  begynder  når  vi  har 
en  retfærdig  omgang  med  os  selv. 
Walter  Spat,  den  første  stavspræsident  i 
Sydamerika,  ejede  engang  for  mange  år 
siden  en  møbelfabrik  i  Sao  Paulo,  Brasi- 
lien. De  delikat  udskårne  roser,  figurer 
og  mønstre  i  det  smukke  træ  gjorde  hans 
møbler  til  nogle  af  de  smukkeste  jeg 
nogen  sinde  har  set.  Hvert  møbel  var 
udsøgt.  Enhver  skabelse  var  et  mester- 
stykke. En  dag  hvor  min  hustru  Ruth  og 
jeg  stod  ved  indgangen  til  hans  fabrik 
bar  man  et  smukt  nyfremstillet  møbel 


hen  for  at  præsentere  det  for  Spat. 
Årerne  dannede  et  smukt  mønster  og  alt 
i  alt  så  det  ud  til  at  være  perfekt.  Men 
præsident  Spat  syntes  ikke  at  mene  at 
beslagene  opfyldte  hans  standard.  Uden 
tøven  tog  han  en  skruetrækker  og  en 
knibtang  og  fjernede  alle  beslagene. 
Hans  eneste  bemærkning  var  „det  er 
ikke  mit  værk".  Præsident  Spat  syntes 
ude  af  stand  til  at  lave  et  møbel  uden  at 
det  skulle  være  så  nær  det  perfekte  som 
muligt.  Hans  arbejde  genspejler  hans 
ære  og  retskaffenhed. 
Ralph  Waldo  Emerson  har  sagt:  „En- 
hver mand  sørger  for  at  hans  nabo  ikke 
snyder  ham.  Men  den  dag  vil  komme 
hvor  han  begynder  at  sørge  for  at  han 
ikke  snyder  sin  nabo.  Så  vil  alt  gå  vel. 
Han  har  udskiftet  sin  hestevogn  med  en 
solvogn."  (Conduct  o f  Life,  i  The  Com- 
plete  Writings  of  Ralph  Waldo  Emerson, 
New  York:  William  H.  Wise  and  Co., 
1929,  s.  585). 

Retskaffenhed  er  den  værdi  vi  placerer 
på  os  selv.  Det  er  en  opfyldelse  af  den 

pligt  vi  skylder  os  selv.  En  ærlig  mand 
eller  kvinde  vil  personligt  forpligte  sig  til 
at  leve  op  til  visse  selvvalgte  forventnin- 
ger. De  har  ikke  brug  for  udenforståen- 
de kontrol.  De  er  ærlige  i  deres  inderste 
kerne. 

Hvor  har  sjælen  den  største  rolle?  I  det 
der  vises  udadtil?  Eller  er  det  der  er  inden 
i  hvor  intet  jordisk  øje  kan  trænge  ind  og 
hvor  vi  har  en  indre  forsvarsmekanisme 
mod  livets  tragedier? 
Retskaffenhed  er  det  lys  der  skinner  fra 
en  disciplineret  samvittighed.  Den  er 
pligtens  styrke  inden  i  os.  Moses  gav 
følgende  råd:  „Når  en  mand  aflægger  et 
løfte  til  Herren  eller  ved  ed  forpligter  sig 
til  afholdenhed  i  én  eller  anden  retning, 
må  han  ikke  bryde  sit  ord,  men  skal 
holde  hvert  ord,  der  udgår  af  hans 
mund."  (4  Mos.  30:3). 

Ældste  Yoshihiko  Kikuchi  fra  De  halvfjerds' 
konferencebesøgende. 


Nephi  gav  et  godt  eksempel  på  hvad  det 
vil  sige  at  ære  en  ed,  da  han  holdt  Zoram, 
Labans  skræmte  tjener,  for  at  forhindre 
ham  i  at  flygte.  Dr.  Hugh  Nibley  har 
skrevet: 

„Nephi,  som  var  en  stærk  fyr,  holdt  den 
skrækslagne  Zoram  i  et  skruestikgreb  af 
en  slags,  længe  nok  til  at  kunne  sværge 
en  højtidelig  ed  i  hans  øre,  ,så  sandt  som 
Herren  lever,  og  som  jeg  lever'  (1  Ne. 
4:32),  om  at  han  ikke  ville  såre  ham  på 
nogen  måde  hvis  han  ville  lytte.  Zoram 
slappede  straks  af  og  Nephi  sværgede  en 
anden  ed  til  ham  om  at  han  ville  være  en 
fri  mand  hvis  han  ville  slutte  sig  til  dem 

,.  .  .  Og  da  Zoram  havde  svoret,  frygtede 
vi  ikke  mere  for  ham.'  (1  Ne.  4:37)."  (An 
Approach  to  the  Book  of  Mormon,  2. 

første  Kvorum  sammen  med 

udgave,  Salt  Lake  City:  Deseret  Book 
Co.,  1976,  s.  103-4). 
At  være  tro  mod  sig  selv  kan  til  tider 
kræve  usædvanlig  styrke  og  mod.  F.  eks. 
var  det  i  kirkens  tidlige  dage  meget 
upopulært  og  farligt  endda  at  oprethol- 
de Joseph  Smith  som  en  Guds  profet. 
Lyman  Wight  var  en  af  dem  der  blev 
kastet  i  fængsel  af  en  pøbelhobs  ledere  i 
1839. 

General  Wilson  sagde  til  bror  Wight: 
,,Vi  har  ikke  noget  ønske  om  at  gøre  dig 
fortræd  eller  at  slå  dig  ihjel,"  og  efter  at 
have  bandet  sagde  han:  „men  vi  har  en 
ting  imod  dig,  og  det  er  at  du  er  for  venlig 


stemt  overfor  Joseph  Smith,  .  .  .  Wight, 
du  ved  alt  om  hans  karakter." 
Broder  Wight  sagde,  ,,Ja  det  gør  jeg  hr." 
„Vil  du  sige  alt  hvad  du  ved  om  ham 
under  ed?"  sagde  Wilson. 
Så  fortalte  broder  Wight  Wilson,  at  han 
„troede  ...  at  Joseph  Smith  var  den 
største  filantrop  mennesket  har  kendt  og 
at  han  havde  de  reneste  .  .  .  principper  - 
en  ven  til  menneskeheden,  en  skaber  af 
fred." 

Så  sagde  Wilson,  „Wight,  jeg  er  bange 
for  at  dit  liv  er  i  fare,  for  der  er  en 
uendelig  stor  fordom  imod  Joe  Smith." 
„Dræb  og  bliv  forbandet,  hr."  var  bror 
Wights  svar. 

Da  han  kom  tilbage  senere  den  aften 
fortalte  Wilson  Lyman  Wight:  „Jeg  er 
ked  af  at  sige  at  din  skæbne  er  afgjort; 
din  dom  er  afsagt;  du  er  blevet  dømt  til  at 
blive  skudt  i  morgen  tidlig  på  den 
offentlige  plads  i  Far  West  kl.  8." 
Bror  Wight  svarede:  „Skyd  og  bliv 
forbandet." 

Dommen  om  henrettelsen  af  fangerne 
blev  kaldt  tilbage  næste  morgen.  (Se 
History  of  the  Church,  3:446-47). 
At  have  en  ærlig  omgang  med  sig  selv 
lægger  grunden  til  at  have  en  ærlig 
omgang  med  andre.  Under  2.  verdens- 
krig var  jeg  hjemme  på  orlov  tidligt  i 
september  måned.  Det  var  ved  den  tid 
man  skulle  komme  ferskner  i  glas  for  at 
konservere  dem.  Min  elskede  svigermor 
ringede  til  en  gammel  ven,  George  B. 
Andrus  fra  Holladay  i  Salt  Lake  dalen. 
Samtalen  på  telefonen  var  kort.  „Geor- 
ge har  du  nogle  ferskner  til  salg?" 
spurgte  min  svigermor. 
Patriark  Andrus  svarede:  „Jeg  har  nogle 
få  stykker,  men  de  ser  ikke  særlig  godt 
ud." 

Jeg  meldte  mig  friviligt  til  at  køre  min 
svigermor  for  at  hente  fersknerne.  Da  vi 

ankom  sagde  hun:  „George,  hvor  er 
fersknerne?" 

Broder  Andrus  åbnede  sin  garagedør  og 
jeg  så  kurve  fyldte  med  store  gyldne 
frugter  med  flotte  røde  kys  fra  solen. 
Hver  kurv  var  så  fuld  at  da  jeg  løftede 
dem  ind  i  bilens  lad  faldt  nogle  af  disse 
flotte  ferskner  på  jorden  og  fik  mærker. 
Bror  Andrus  samlede  dem  straks  op  og 
erstattede  dem  med  nye  frugter. 
På  vejen  hjem  spurgte  jeg  min  sviger- 
mor: „Hvad  mente  han  med  at  hans 
frugter  ikke  var  særlig  gode?" 
Hun  svarede:  „Hvis  du  kendte  George 
Andrus  ville  du  vide  at  den  frugt  han  vil 
være  bekendt  at  sælge  er  god,  og  at  han 
vil  give  dig  mere  end  fuld  valuta  for 
pengene." 

Gad  vidst  hvordan  frugterne  ville  have 
været  hvis  George  Andrus  havde  sagt  at 
de  var  gode.  Bror  Andrus'  selvvalgte 
forventninger  ledte  ham  til  at  gå  længere 
end  vi  forventede  af  ham  i  hans  samhan- 
del med  os. 

Naturlig  medfødt  hæderlighed  viser  sig 
næsten  hver  eneste  time  i  hver  eneste  dag 
af  vort  liv.  De  der  gør  sig  rig  på 
uretfærdig  vis  ved  at  udnytte  andre 
opnår  måske  en  formue,  men  de  bøder 
med  noget  der  er  endnu  mere  væsentligt, 
hvilket  er  deres  egen  retskaffenhed.  At 
drage  fordel  af  andre  er  en  falsk  form  for 
sand  succes  og  ære. 

De,  der  har  børn  og  er  involveret  i  noget 
de  ikke  burde  gøre,  kan  meget  vel  være 
ved  at  udføre  to  onder,  for  ikke  alene 
handler  de  forkert  selv,  men  de  lærer 
også  en  ny  generation  at  handle  forkert. 
Der  synes  at  være  en  uforanderlig  lov  om 
at  børn  har  ret  til  at  gøre  det  deres 
forældre  gør  og  endda  gøre  mere  til, 
hvilket  bekræfter  at  dårlige  handlinger 
giver  bagslag  og  som  regel  vender  de 
tilbage  værre  end  da  de  blev  udført. 


En  del  af  at  have  retfærdig  omgang  med 
sig  selv  er  at  udføre  ens  pligt,  ligegyldigt 
hvilket  offer  dette  måtte  indebære.  Tid- 
ligt i  Salt  Lake  dalens  historie  fik  Joseph 
W.  McMurrin  ansvaret  for  beskyttelsen 
af  nogle  af  kirkens  ledere.  Ved  et  møde  i 
nogle  selskabslokaler  i  Salt  Lake  City 
forsøgte  en  mand  at  komme  ind  i 
lokalerne,  idet  han  sagde  at  han  havde 
autoritet  til  dette;  Joseph  W.  McMurrin, 
som  levede  op  til  de  forventninger  der 
var  stillet  til  ham  om  at  passe  på  Herrens 
tjenere,  holdt  manden  tilbage  og  nægte- 
de ham  adgang.  Præsident  Heber  J. 
Grant  fortæller  at  denne  mand,  „til  sidst 
fik  sin  hånd  løs  og  tog  sin  pistol  op,  og 
idet  han  pressede  den  imod  bror  Mc- 
Murrins  legeme  affyrede  han  to  kugler 
.  .  .  gennem  dennes  livsvigtige  organer. 


,, Retskaffenhed  er  det  lys 

der  skinner  fra  en 

disciplineret  samvittighed. 

Den  er  pligtens  styrke 

inden  i  os." 


Disse  kugler  standsede  først  ved  skindet 
i  ryggen.  Dr.  Joseph  Benedict  behandle- 
de Joseph  W.  McMurrin  og  fortalte  ham 
at  ingen  mand  kunne  overleve  to  skud  i 
de  livsvigtige  organer,  og  tilføjede  så: 
,Hvis  du  ønsker  at  sige  noget  inden  du 
dør,  bør  du  gøre  det  med  det  samme.' 
Jeg  tog  med  John  Henry  Smith  til  bror 
McMurrins  hjem  og  så  hvor  kødet  var 

brændt  væk  omkring  disse  forfærdelige 
åbne  sår.  Jeg  så  hvorledes  kuglerne  var 
gået  lige  igennem  ham.  Jeg  hørte  John 
Henry  Smith  sige:  ,med  magt  og  myn- 
dighed og  den  levende  Guds  præstedøm- 
me, og  i  Jesu  Kristi  navn  siger  vi  til  dig, 
at  du  skal  blive  fuldstændig  rask  og  ikke 
være  fysisk  svækket  på  dit  legeme  på 
grund  af  disse  forfærdelige  sår  som  du 
har  fået  mens  du  vogtede  den  levende 
Guds  tjenere.'" 

Den  21.  november  1931  fortalte  præsi- 
dent Grant,  „Joseph  W.  McMurrin  lever 
stadig  og  har  det  godt,  han  har  aldrig 


været  fysisk  svækket  som  følge  af  de 
forfærdelige  sår."  (Gospel  Standards, 
Salt  Lake  City:  Improvement  Era,  1969, 
s.  310-11). 

Det  er  svært  at  have  en  retfærdig  om- 
gang med  sig  selv  og  andre  med  mindre 
vi  accepterer  høstens  lov.  Vi  høster  hvad 
vi  sår.  Sidste  dages  hellige  er  længe 
blevet  opfordret  til  at  leve  uafhængigt, 
være  arbejdsomme,  sparsommelige  og 
selvforsynende.  At  arbejde  for  det  vi 
modtager  er  selvrespektens  overordnede 
tidløse  princip.  Hele  verden  beundrer 
succes.  Men  hvorledes  vi  hver  især 
definerer  succes  og  hvorledes  vi  søger 
den,  er  afgørende  for  vor  lykke. 
Arbejdsomhedens  frugter  kan  passende 
investeres.  En  god  solid  investering  kan 
betyde  det  samme  som  års  arbejde,  og 
der  er  en  risiko  forbundet  med  alt  hvad 
vi  foretager  os.  Men  investeringer  der 
grænser  til  spekulation,  og  som  fremmes 
ved  usikre  og  svage  løfter  om  usædvan- 
ligt store  afkast,  bør  undersøges  meget 
nøje.  Kirkens  ledere  har  længe  advaret 
mod  spekulation. 

Brigham  Young  sagde:  „Hvis  Herren 
nogen  sinde  har  åbenbaret  noget  til  mig, 
er  det  at  Israels  ældster  skal  holde  sig  fra 
spekulation  og  holde  sig  til  deres  kaldel- 
sers pligt."  (  Journal  of  Discourses ,  8:79). 
I  vore  dage  har  præsident  Nathan  Eldon 
Tanner  sagt: 

„Investeringsgæld  bør  forsikres  fuldt 
ud,  så  den  ikke  kan  bringe  familiens 
sikkerhed  i  fare.  Invester  ikke  med 
spekulation  for  øje.  Spekulationsfeber 
kan  udvikle  sig  til  en  rus.  Mange  for- 
muer er  blevet  udslættet  af  ukontrolleret 
appetit  for  at  samle  sig  mere  og  mere. 
Lad  os  lære  af  den  sorg,  som  andre  har 
måttet  gennemgå,  og  undgå  at  pantsætte 
vores  tid,  energi  og  almindelig  helbred- 
stilstand   ved   forslugen    appetit   efrer 

øgede  materielle  goder."  (Den  danske 
Stjerne,  maj,  1980,  s.  131). 
Hvad  er  succes?  Er  det  penge?  Er  det 
præstationer?  Er  det  berømmelse?  Er  det 
en  høj  stilling?  Er  det  herredømme? 
Profeten  Mika  definerer  succes  på  føl- 
gende måde:  „Det  er  sagt  dig,  o  menne- 
ske, hvad  der  er  godt,  og  hvad  Herren 
kræver  af  dig:  hvad  andet  end  at  øve  ret, 
gerne  vise  kærlighed  og  vandre  ydmygt 
med  din  Gud."  (Mika  6:8). 
Profeten  Ezekiel  har  også  en  opskrift  på 
succes: 

„Når  en  mand  er  retfærdig  og  gør  ret  og 
skel,  .  .  .  eller  ikke  volder  noget  menne- 
ske mén,  men  giver  sit  håndpant  tilbage, 
ikke  raner,  men  giver  den  sultne  sit  brød 
og  klæder  den  nøgne,  .  .  .  vandrer  efter 
mine  anordninger  og  tager  vare  på  at 
udføre  mine  lovbud,  han  er  retfærdig, 
han  skal  visselig  leve,  lyder  det  fra  den 
Herre  Herren."  (Ezekiel  18:5,7,9). 
Herren  åbenbarede  sig  for  den  store 
Salomo  i  en  drøm  og  sagde:  „Sig,  hvad 
du  ønsker,  jeg  skal  give  dig!"  (1  Kong. 
3:5).  Salomo  svarede:  „Giv  derfor  din 
tjener  et  lydhørt  hjerte,  så  han  kan 
dømme  dit  folk  og  skelne  mellem  godt 
og  ondt."  (1  Kong.  3:9).  Herren  var  glad 
for  at  Salomo  ikke  havde  bedt  om  succes 
som  verden  ville  definere  den. 
Fuldstændig  og  vedvarende  retskaffen- 
hed er  en  af  menneskets  store  love  om 
opførsel.  Der  må  nødvendigvis  være 
noget  konstant  i  livet.  Der  er  visse  ting 
der  aldrig  skulle  gøres,  visse  linier  der 
aldrig  skulle  overskrides,  løfter  der  al- 
drig skulle  brydes,  ord  der  aldrig  skulle 
være  udtalte  og  tanker  man  aldrig  skulle 
have  opholdt  sig  ved. 
Dog  er  der  plads  for  nåde,  for  retfærdig- 
hed og  for  tilgivelse.  Selv  den  stærke 
Peter,  hovedapostlen,  blev  tilgivet  for  et 
øjebliks  svaghed.  Lukas  skriver: 


„Så  greb  de  (Herren)  og  førte  ham  bort 

og  bragte  ham  ind  i  ypperstepræstens 

hus.  Og  Peter  fulgte  efter  i  frastand.  Da 

de  havde  tændt  et  bål  midt  i  gården,  og 

sad  sammen,  satte  også  Peter  sig  midt 

iblandt  dem. 

En  pige  så  ham  sidde  i  lysskæret  og 

stirrede  på  ham  og  sagde:  ,Han  dér  var 

også  sammen  med  ham.' 

Men  han  nægtede  det  og  sagde:  Jeg 

kender  ham  ikke,  kvinde!' 

Og  lidt  efter  var  der  en  anden,  som  så 


Præsident  Spencer  W.  Kimball  hjælpes  til  sin 
stol  af  sin  personlige  sekretær  D.  Arthur 
Haycock. 

ham  og  sagde:  ,Du  er  også  en  af  dem.' 
Men  Peter  svarede:  ,Nej,  menneske!  det 
er  jeg  ikke.' 

Omtrent  en  time  senere  var  der  en  til, 
som  forsikrede:  ,Jo!  vist  var  den  mand 
også  sammen  med  ham;  han  er  jo  også 
galilæer.' 

Men  Peter  svarede:  , Menneske!  jeg 
forstår  ikke,  hvad  du  mener.'  Og  i  det 
samme,  mens  han  endnu  talte,  galede 
hanen. 

Da  vendte  Herren  sig  om  og  så  på  Peter; 
og  Peter  kom  Herrens  ord  i  hu,  hvordan 
han  havde  sagt  til  ham:  ,Før  hanen  galer 
i  nat,  skal  du  fornægte  mig  tre  gange.'  Og 
han  gik  udenfor  og  græd  bitterligt." 
(Luk.  22:54-62). 

Jeg  tror  at  denne  hændelse  styrkede 
Peters  beslutsomhed.  Han  var  aldrig 
svag  igen.  Den  beslutning  han  tog  efter 
denne  skuffelse  over  sin  egen  midlertidi- 
ge svaghed  hærdede  hans  metal  til  det 


hårdeste  stål.  Han  beviste  sin  hengiven- 
hed hver  eneste  dag  i  resten  af  sit  liv  og  i 
sin  død.  Sådan  kan  det  være  med  os  alle. 
Når  vi  ikke  har  levet  op  til  det  vi  kunne 
og  er  faldet  under  vore  egne  standarder, 
kan  vi  finde  ny  styrke  og  handlekraft  ved 
at  vende  vore  svagheder  ryggen. 
Må  Gud  hjælpe  os  til  at  blive  ærlige  og 
sandfærdige.  Må  vi  altid  være  100%  til 
at  stole  på,  og  stå  fast  og  rank  skønt 
andre  fejler,  og  være  uden  frygt.  Måtte  vi 
kunne  sige  med  den  hårdt  prøvede  Job: 
,,.  .  .  til  jeg  udånder,  opgiver  jeg  ikke  min 
uskyld."  (Job  27:5). 
Jeg  giver  jer  mit  vidnesbyrd  om  at 
retfærdig  omgang  med  en  selv  og  andre, 
og  overholdelse  af  høstens  lov,  er  en  del 
af  den  indre  fred  man  kan  finde  i  Herren 
Jesu  Kristi  evangelium.  Og  jeg  vidner 
om  Herren  Jesu  guddommelighed,  den 
opstandne  Kristus,  i  hans  hellige  navn. 
Amen  □ 

Familiebønnens  styrke 


Ældste  John  H.  Groberg 
De  halvfjerds  første  Kvorum 


Mine  kære  brødre  og  søstre,  jeg  beder  jer 
være  med  mig  i  jeres  tro  og  bønner  mens 
vi  betragter  en  nøgle  til  vor  lykke  og 
succes  i  livet  som  er  af  afgørende  vigtig- 
hed. Jeg  taler  denne  morgen  om  familie- 
bønnens vigtighed  og  styrke. 
Vor  himmelske  Fader  ønsker  at  vi  skal 
have  stærke,  kærlige  familier.  En  af  de 
ting  han  har  givet  os  for  at  hjælpe  os  til  at 
opnå  dette  er  familiebøn. 
Vi  er  alle,  hvad  enten  vi  er  enlige  eller 
gifte,  en  del  af  en  familie  i  et  evigt 
perspektiv  -  på  en  eller  anden  måde,  et 
eller  andet  sted  -  og  meget  af  den  glæde 
vi  har  i  livet  kommer  når  vi  på  rette  vis 
anerkender  og  på  passende  vis  udvikler 
disse  familieforhold.  Vi  kommer  her  til 
jorden  med  en  særlig  mission:  at  lære  at 
elske  og  tjene  hinanden.  For  at  vi  på 
bedste  måde  kunne  opnå  dette  har  Gud 
placeret  os  i  familier,  for  han  ved  at  det 
er  der  vi  bedst  kan  lære  at  overvinde 
selviskhed  og  stolthed  og  at  ofre  for 
andre  og  gøre  lykke  og  hjælpsomhed  og 
ydmyghed  og  kærlighed  til  en  grundpille 
i  vor  karakter. 

Vi  lærer  at  venner  og  naboer  kommer  og 
går  men  at  familien  er  for  evigt,  og  når  vi 


lærer  dette  vil  vi  se  hvorledes  vi  er  vor 
brors  vogter  for  evigt,  og  vi  begynder  at 
indse  hvor  meget  hjælp  vi  behøver.  Hvor 
bør  vi  takke  Gud  for  den  mulighed  vi  har 
for  at  holde  familebøn! 
Lyt  til  Frelserens  opfordring  i  3  Nephi: 
„Bed  altid  til  Faderen  i  mit  navn  i  jeres 
familie,  så  jeres  hustruer  og  børn  må 
blive  velsignet."  (3  Nephi  18:21). 
Kan  I  se  at  hvis  vi  ikke  beder  i  vore 
familier  altid  vil  de  ikke  blive  velsignet  - 
eller  i  hvert  fald  ikke  så  meget?  Hvis  vi 
virkelig  elsker  vore  familier  vil  vi  til 
stadighed  bede  for  dem  og  med  dem.  Jeg 
kender  ingen  handling  som  har  større 
kraft  til  at  forene  familier  og  frembringe 
mere  kærlighed  og  guddommelig  vejled- 
ning i  vore  hjem  end  konsekvent,  kraftig 
familiebøn. 

Tænk  på  hvilken  god  indflydelse  det  vil 
have  på  din  familie  når  du  samler  dem 
for  at  takke  Gud  for  alle  hans  velsignel- 
ser. Tænk  på  den  evige  betydning  af 
dagligt  at  takke  ham  for  hvert  medlem  af 
din  familie,  og  at  bede  ham  om  at  vejlede 
og  velsigne  og  beskytte  hver  enkelt  én. 
Tænk  på  den  styrke  som  vil  komme  til 
din  familie  når  ét  af  dens  medlemmer 

dagligt  udøser  sin  sjæl  i  kærlighed  til 
Gud  for  familiens  andre  medlemmer. 
Naturligvis  skal  vore  bønner  være  mere 
end  blot  ord,  for  som  præsident  Marion 
G.  Romney  så  klart  har  sagt:  „I  henhold 
til  Amulek  afhænger  virkningen  af  vore 
bønner  af  hvordan  vi  tager  os  af  hinan- 
den." {Den  danske  Stjerne,  april  1981, 
s.  178).  Familiebønnen  er  kun  fuldt  ud 
effektiv  når  vi  rejser  os  fra  vore  knæ  og 
med  større  kærlighed  og  forståelse  tager 
os  bedre  af  hinanden. 
Vi  ønsker  alle  mere  kærlighed  og  sam- 
menhold i  vore  familier.  Vi  vil  alle  have 
brug  for  mere  hjælp  med  dem  som 
måske  er  faret  vild  eller  har  særlige 
behov.  Vi  ønsker  alle  større  forsikring 
om  guddommelig  vejledning. 
Jeg  lover  jer  at  når  I  konsekvent  og 
brændende  beder  sammen  som  familie, 


og  når  hvert  familiemedlem  tager  sin  tur 
og  oprigtigt  beder  for  de  andre,  vil  I 
modtage  vejledning  om  hvad  I  som 
enkeltpersoner  kan  gøre  for  at  hjælpe 
andre.  Således  kan  I  gennem  familiebøn 
modtage  personlig  og  familieåbenbaring 
med  hensyn  til  hvordan  man  kan  elske 
og  tjene  hinanden. 

Satan  vil  gøre  alt  han  kan  for  at  afholde 
os  fra  at  holde  familiebøn,  eller  i  det 
mindste  gøre  det  således  at  vore  bønner 
bliver  uregelmæssige  eller  mekaniske  og 
uden  oprigtighed.  I  Daniels  dage  fik 
Satan  onde  mennesker  til  at  udstede  love 
som  forbød  bøn.  I  vore  dage  synes 
Satans  anstrengelser  en  smule  mere 
snedige  (skønt  han  stadig  benytter  lidt  af 
lovgivningen  også). 

Men  husk  at  den  største  af  alle  skoler  her 
på  jorden  er  de  enkelte  hjem.  Men  hvor 


■  ,,.,:■■    ' 

mange  hjem  er  der  dog  ikke  som  frivilligt 
afskriver  familiebønnen  ved  at  tillade 
andre  mindre  vigtige  ting  at  tage  første- 
prioritet. 

Hvis  Satan  kan  få  os  til  at  tro  at  vore 
børn  er  for  unge  eller  for  gamle,  hvis  han 
kan  få  os  til  at  blive  gale  på  hinanden 
eller  være  beskæftiget  med  at  se  TV,  eller 
træffe  for  mange  aftaler,  eller  hvis  han 
kan  fange  os  på  én  eller  anden  måde  i 
disse  moderne  tiders  hårde  pres  så  vi 
ikke  holder  familiebøn,  har  han  effektivt 
vundet  på  det  punkt  skønt  mange  af  de 
andre  ting  vi  gør  i  sig  selv  er  gode. 
Satan  er  ligeglad  med  hvordan  han 
standser  os  -  bare  han  standser  os. 
Spørg  jer  selv:  Hvor  mange  gange  holdt 
vi  familiebøn  sidste  uge?  Hvem  vinder  i 
vort  hjem?  Hvordan  er  stillingen?  Lad 
ikke  den  onde  vinde.  I  kan  overvinde 
ham  med  Guds  hjælp. 
Jeg  opfordrer  med  al  min  sjæls  kraft  hver 
eneste  familie  i  kirken,  hver  eneste 
familie  i  nationen,  hver  eneste  familie  i 
verden  til  at  prioritere  på  en  sådan  måde 
at  Gud  kommer  først  i  jeres  liv,  og  at  vise 
dette  ved  at  afholde  regelmæssig  familie- 
bøn. Der  er  måske  formildende  omstæn- 
digheder til  tider;  men  hovedreglen  bør 
være  at  vi  holder  familiebøn  hver  mor- 
gen og  hver  aften. 

Og  hvis  vi  ville  gøre  dette,  hvis  vi  på 
regelmæssig  basis  ville  vise  vore  familier 
og  Gud  hvor  meget  vi  elsker  dem,  hvor 
meget  vi  holder  af  dem,  hvor  meget  vi 
har  brug  for  deres  hjælp,  og  hvor  meget 
vi  stoler  på  hans  beskyttelse,  da  ville  vi  se 
en  af  de  største  forandringer  til  det  gode  i 
kirken,  i  nationen,  i  verden.  Lad  ikke 
noget  stå  i  vejen  for  konsekvent,  kraftig 
familiebøn!  Tænk  på  hvad  du  lærer  din 
familie  ved  at  holde  familiebøn.  Tænk  så 
på  hvad  du  lærer  dem  ved  ikke  at  holde 
familiebøn. 


Jeg  vidner  for  jer  at  der  er  en  virkelig 
kraft  i  familiebøn.  Jeg  vidner  at  familier 
kan  blive  bragt  sammen  og  kan  hjælpe 
og  styrke  hinanden  gennem  familiebøn. 
Lad  mig  illustrere  dette  med  en  hændelse 
der  skete  for  nogle  år  siden.  Som  en  ung 
mand  blev  jeg  kaldet  til  at  tage  på 
mission  i  Tonga.  På  grund  af  en  række 
usædvanlige  omstændigheder  såsom 
skibsstrejker  osv.,  tog  det  tre  måneder  at 
komme  til  Tonga  fra  Salt  Lake.  Da  jeg 
var  den  eneste  der  på  det  tidspunkt  blev 
kaldet  til  at  tjene  i  Tonga  foretog  jeg 
meget  af  min  rejse  alene. 
Endelig,  i  Samoa,  satte  missionspræsi- 
denten  mig  på  en  båd  til  Fiji  og  forsikre- 
de mig  om  at  han  ville  sende  besked  pr. 
telegram,  så  to  ældster  kunne  møde  mig 
når  jeg  ankom  til  Suva  og  hjælpe  mig  på 
båden  til  Tonga. 


„Jeg  kender  ingen  handling 
som  har  større  kraft  til  at 

forene  familier  og 
frembringe  kærlighed  og 

guddommelig  vejledning  end 
konsekvent  familiebøn." 


Skønt  jeg  nu  havde  rejst  121/2  måned  på 
det  tidspunkt  syntes  denne  mange  dages 
rejse  til  Suva  ekstra  spændende.  Hvor 
jeg  dog  så  frem  til  at  se  disse  to 
missionærer! 

Båden  ankom  til  Suva  tidligt  om  morge- 
nen. Jeg  kiggede  og  kiggede,  men  kunne 
ingen  ældster  se.  Der  gik  en  time,  så  to, 
så  tre  -  stadig  ingen  ældster.  Kaptajnen 

blev  ved  med  at  bede  mig  om  at  gå  fra 
borde  da  de  snart  skulle  sejle  igen.  Og  jeg 
blev  ved  med  at  fortælle  ham  at  der  snart 
kom  to  mænd  for  at  møde  mig,  men  de 
kom  ikke. 

Til  sidst  blev  det  middag  og  kaptajnen 
var  parat  til  at  drage  af  sted.  „Af  med 
dig,"  -  sagde  han,  „Du  har  kun  billet  til 
Suva.  Jeg  sejler  nu  og  du  bliver  her." 
Med  stor  frygt  begyndte  jeg  at  gå  ned  ad 
landgangen  for  der  at  blive  mødt  af 
emigrationsbetjentene.  „Lad  os  se  dit 
visa,  din  videre  billet  og  de  penge  du  skal 
klare  dig  med  mens  du  er  her,"  bad  de. 
Jeg  havde  intet  visa.  Jeg  havde  ingen 
billet.  Jeg  havde  ikke  penge  nok.  Men 
jeg  forsikrede  dem  at  to  unge  mænd 


snart  ville  komme  med  det  jeg  havde 
brug  for.  Og  jeg  bad!  Men  de  kom  ikke. 
„Tilbage  på  skibet,"  insisterede  de. 
„Ikke  mit  skib,"  råbte  kaptajnen. 
Jeg  kan  huske  at  jeg  stod  midt  på 
landgangen  og  så  op  på  den  strenge 
kaptajn  der  stod  med  sine  foldede  arme 
og  stirrende  øjne  og  kiggede,  og  derefter 
ned  på  de  lige  så  strenge  emigrations- 
mænd. 

Jeg  så  på  havet  under  landgangen.  Jeg 
skulle  nok  have  tænkt  på  hvor  længe  jeg 
mon  kunne  træde  vande,  men  jeg  var  for 
bange  til  at  tænke  på  noget  som  helst  i 
det  øjeblik. 

Til  sidst  viste  kaptajnen  sig  at  være  den 
strengeste;  og  under  banden  og  råben 
gik  landgangen  op,  skibet  sejlede,  og  jeg 
befandt  mig  i  nogle  ikke  alt  for  venlige 
emigrationsbetjentes  greb. 
Der  blev  en  lang  diskussion  mellem  dem, 
hvoraf  det  meste  foregik  på  et  fremmed 
sprog.  Endelig  kom  én  af  de  yngre 
mænd,  som  syntes  at  være  en  smule 
venlig,  hen  og  forklarede  mig  at  jeg  for 
øjeblikket  var  nødt  til  at  være  i  „toldsku- 
ret", det  er  der  man  stiller  de  ting  der 
ikke  må  indføres  i  landet  før  afgifter  eller 
skat  er  betalt.  Han  forsikrede  mig  så  om 
at  også  han  troede  at  de  to  unge  mænd, 
som  jeg  talte  om,  snart  ville  komme,  og 
at  alt  igen  ville  være  i  orden. 
Det  blev  sent  på  eftermiddagen.  Jeg 
forsøgte  flere  gange  at  kontakte  missio- 
nærerne på  enhver  tænkelig  måde,  men 
uden  succes.  Jeg  ved  at  missionærer  skal 
være  modige,  men  jeg  var  bange,  træt  og 
sulten. 

Solen  begyndte  at  dale,  og  det  syntes 
som  om,  at  jo  mere  den  dalede,  jo  mere 
dalede  mit  håb.  Jeg  vidste  at  jeg  ikke  var 
i  fare  eller  i  fængsel,  men  for  én  som  er 
vant  til  masser  af  frihed  syntes  det  som 
om  jeg  var  det. 

Den  gennemtrængende  duft  af  karry  og 
kobra  og  fisk  der  hang  til  tørre,  og  den 
myriade  af  angst  og  synsindtryk,  og 
lyde,  samt  lugten  af  den  fedtede,  tropi- 
ske kaj  syntes  så  forskellig  fra  mit 
Idahohjems  kølige  og  friske  dufte.  Jeg 
vidste  at  jeg  havde  hjemve.  Jeg  havde 
lyst  til  at  græde,  men  jeg  vidste  at  det 
ikke  ville  tjene  til  noget. 
Til  sidst  standsede  larmen  fra  havnen. 
Havnearbejderne  begyndte  at  gå  hjem, 
og  siden  også  emigrationsfolkene,  indtil 
der  kun  var  et  par  vagter  og  inspektører 
tilbage.  Der  var  stille  nu.  Jeg  kan  ikke 
huske  at  jeg  på  noget  tidspunkt  har  følt 
mig  mere  alene. 


Jeg  forsøgte  at  lægge  mig  ned  på  det 
snavsede  og  ujævne  cementgulv.  Jeg  bad 
om  at  få  at  vide  hvad  jeg  skulle  gøre.  Der 
syntes  ikke  at  komme  noget  svar.  Jeg  så 
hvorledes  de  sidste  solstråler  brød  gen- 
nem skyerne  og  skinnede  på  havet,  og 
ind  gennem  hullerne  i  toldskurets  metal- 
vægge. 

„Hvor  længe  vil  dette  vare?"  Og  så 
tænkte  jeg:  „Hvad  vil  der  ske  når  disse 
sidste  stråler  forsvinder  ud  i  natten?" 
(Har  I  nogen  sinde  ønsket  at  lukke  jeres 
øjne  og  bare  forsvinde  -  eller  få  tingene 
omkring  jer  til  at  blive  anderledes?) 
„Men  nej,  jeg  må  ikke  miste  håbet.  Det 
skal  gå." 

Atter  en  gang  lukkede  jeg  mine  øjne  i 
bøn,  da  jeg  pludselig  næsten  følte  mig 
løftet.  Jeg  hverken  så  eller  hørte  noget 
rent  fysisk  talt,  men  på  en  meget  virkelig 
måde  så  jeg  min  familie  i  det  Idaho  der 
var  så  langt  borte,  knæle  ned  sammen  i 
bøn;  og  jeg  hørte  min  mor,  der  virkede 
som  talerør,  sige  så  klart  som  noget  kan 
gøres:  „Og  velsign  John  på  hans  mis- 
sion." 

Da  denne  trofaste  familie  påkaldte  Him- 
lens kræfter  til  at  velsigne  deres  missio- 
nærsøn, på  en  måde  de  ikke  kunne  gøre 
fysisk,  vidner  jeg  til  jer  om  at  Himlens 
kræfter  kom  ned  over  mig,  og  de  opløfte- 
de mig  og  tillod  mig  i  åndelig  forstand  et 
øjeblik  igen  at  bede  i  denne  familiekreds. 
Jeg  var  ét  med  dem.  Jeg  blev  bogstavelig 
talt  opslugt  i  en  trofast  families  kærlig- 
hed og  omsorg,  og  følte  et  øjeblik 
hvordan  det  må  være  at  blive  taget  i 
Abrahams  skød.  (Se  Luk.  16:22).  Jeg  fik 
også  lov  til  at  forstå  at  der  er  andre 
kærligheds  og  omsorgskredse  som  ikke 
er  bundet  af  tid  eller  sted,  som  vi  alle 
hører  til  og  fra  hvilke  vi  kan  modtage 
styrke.  Gud  lader  os  ikke  helt  alene  - 
aldrig! 

Glædestårer  løb  ned  ad  mine  kinder  da 
jeg  igen  modtog  tryghedens  varme,  kær- 
lighedens lys  og  håbets  styrke.  Og  da  jeg 
igen  kunne  føle  det  hårde,  ujævne  ce- 
mentgulv under  mig  var  der  ingen  frygt, 
ingen  sorg,  ingen  nervøsitet,  kun  en  dyb 
taknemmelighed  og  en  stærk  forsikring. 
Som  slutning  på  denne  hændelse  kan  jeg 
fortælle,  at  inden  for  en  halv  time  så  jeg 
den  unge  imigrationsmands  som  havde 
været  venlig  mod  mig  komme  hen  til 
skuret  med  to  unge  ældster  bag  sig.  Han 
var  på  sin  vej  hjem  tilfældigvis  løbet  ind  i 
to  unge  amerikanere  med  hvide  skjorter 
og  slips,  og  havde  fortalt  dem  om  en 
magen  til  dem  nede  på  havnen.  Det  lader 
til  at  telegrammet  aldrig  ankom,  men  de 
fulgte  ham  ned  til  skuret  og  snart  var  alt 
ordnet,  og  inden  for  få  uger  landede  jeg  i 
Tonga,  og  var  parat  til  at  påbegynde  min 
mission. 

Brødre  og  søstre,  jeg  vidner  for  jer  at  der 
er  stor  kraft  i  kærlig,  konsekvent,  kraftig 
familiebøn.  Nægt  ikke  jeres  familier 
denne  velsignelse,  tillad  ikke  den  styrke 
der  kommer  gennem  familiebøn  at  glide 
fra  jer  og  jeres  kære  ved  forsømmelse. 
Ligegyldig  hvilken  anden  arv  I  kan 
efterlade  jeres  familier  skal  I  efterlade 
dem  den  arv  at  vide  gennem  erfaring  at  I 
for  evigt  vil  bede  for  dem,  og  de  for  jer. 
Kald  jeres  familier  sammen.  Sæt  jeres 
familiebønner  som  nummer  et  på  listen. 
Måske  er  det  en  smule  ubehændigt  til  at 
begynde  med,  hvis  I  ikke  gør  det  nu;  og 
da  Satan  ikke  ønsker  at  I  skal  gøre  det 
overhovedet  vil  han  bombarderejer  med 
alle  slags  undskyldninger  og  forhindrin- 
ger, men  fortsæt  og  vær  konsekvent  så 
vil  jeg  love  jer  store  velsignelser. 
Husk  at  alt  det  vi  bliver  befalet  at  gøre  i 
dette  liv  retter  os  mod  et  bedre  liv.  Synes 
I  at  det  er  en  fremmed  tanke  at  en  del  af 
kraften  i  familiebøn  ligger  i  at  vi  er  en  del 


af  en  himmelsk  familie  som  er  interesse- 
ret i  os,  og  at  vi,  ved  på  en  måde  at 
forbinde  os  med  dem,  kan  få  noget  der  er 
langt  større  end  os  selv? 
Tænk  på  den  kraft  der  er  i  tusinder  af 
bønner  fra  forældre  og  bedsteforældre 
og  hele  vejen  tilbage  til  Jakob,  Isak  og 
Abraham,  og  ud  over  dem,  når  de  alle 
beder  om  det  samme:  „Velsign  mine 
børn.  Velsign  mine  børn.  Velsign  mine 
børn."  Kan  I  høre  det  runge  og  give 
ekko  gennem  hele  evigheden? 
Lad  os  være  en  del  af  denne  store 
indflydelse  til  det  gode. 
Jeg  vidner  for  jer  at  tid  og  rum  ikke  er 
nogen  hindring  for  disse  retfærdige  ind- 
flydelser og  at  ligegyldigt  hvor  vi  er, 
hvilken  situation  vi  befinder  os  i  -  selv  i 
modløshedens  dyb  langt  fra  vore  kære  - 
kan  vi  også  føle  og  modtage  styrke  fra  de 
sjælevarmende  ord:  „Og  velsign  John 
eller  Jane,  eller  hvem  det  nu  er,  på  hans 
eller  hendes  mission,"  for  livet  er  sande- 
lig en  mission.  Vi  er  alle  her  for  at  lære  at 
elske  og  tjene  hinanden;  og  vi  kan  ikke 
gøre  dette  så  godt  som  vi  bør  med 
mindre  vi  har  konsekvent,  stærk  familie- 
bøn. 

Jeg  vidner  at  Gud  er  vor  Fader,  at  han 
lever  og  elsker  os,  at  det  er  ham  der  giver 
os  alle  gode  ting.  Jeg  vidner  om  at  Jesus 
lever  og  elsker  os,  at  han  er  Guds  Søn, 
Kristus,  verdens  Frelser,  og  at  han  leder 
denne,  hans  kirke.  Jeg  vidner  om  at  når 
vi  beder  til  Faderen  i  hans  navn  er  alle 
ting  mulige. 

Må  vi  alle  samle  vore  familier  omkring 
os,  og  konsekvent  og  kraftigt  bede  for 
hinanden,  og  således  i  retfærdighed  føle 
andres  behov,  og  derpå  opfylde  andres 
behov,  for  derved  at  udføre  en  stor  del  af 
vor  mission  her  i  livet,  beder  jeg  ydmygt  i 
Jesu  Kristi  navn.  Amen  □ 

Lad  os  drage  til  Herrens  bjerg, 
til  Jakobs  Gud  hus 


Ældste  L.  Tom  Perry 
De  tolv  apostles  Kvorum 


Det  emne  vi  fik  til  lørdagsmøderne  i 
forbindelse  med  stavskonferencen  i  den 
første  halvdel  af  1 982  var:  „Lad  os  drage 
til  Herrens  bjerg,  til  Jakobs  Guds  hus." 
(Es.  2:3).  Meningen  med  disse  møder  har 
været  at  inspirere  medlemmerne  til  at 
modtage  deres  egne  tempelvelsignelser, 
drage  til  templet  for  deres  afdøde  slægt- 
ninge og  andre,  fuldføre  deres  fire- 
generations  optegnelser,  udvide  deres 
søgen  til  familielinier  samt  at  organisere 
og  styrke  familieorganisationer.  Den 
første  instruktion  der  blev  givet  efter  den 
fantastiske  første  åbenbaring  til  profe- 
ten Joseph  Smith  med  hensyn  til  at 
genoprette  Jesu  Kristi  evangelium,  hav- 
de forbindelse  med  den  evige  familieen- 
hed. Historien  beretter  følgende  med 
profetens  egne  ord: 

„Han  var  en  budbærer  til  mig  fra  Guds 
åsyn  ...  at  hans  navn  var  Moroni,  at 
Gud  havde  et  værk  til  mig  at  udføre  .  .  . 
Efter  at  han  havde  fortalt  mig  disse  ting, 
begyndte  han  at  citere  Det  gamle  Testa- 
mentes profetier  .  .  . 


,,Se,  jeg  vil  åbenbare  jer  præstedømmet 
ved  profeten  Elias'  hånd,  før  Herrens 
store  og  frygtelige  dag  kommer. 
.  .  .  Og  han  skal  plante  i  børnenes  hjerter 
de  forjættelser,  som  blev  givet  fædrene,  og 
børnenes  hjerter  skal  vendes  til  fædrene. 
Om  det  ikke  var  således  ville  hele  jorden 
fuldstændigt  blive  lagt  øde  ved  hans 
tilkommelse."  (Joseph  Smiths  skrivelser 
kap.  2:33,  36,  38,  39). 
Forberedelsen  til  disse  konferencer  hver 
weekend  har  vækket  min  interesse  for 
mine  egne  forfædre.  Jeg  blev  slået  af 
sætningen  om  at  med  mindre  familier 
står  sammen  i  enhed  og  børns  hjerter 
bliver  vendt  til  deres  fædre  vil  hele 
jorden  fuldstændigt  blive  lagt  øde  ved 
Frelserens  tilkommelse. 
Min  interesse  for  min  egen  familie  har 
foranlediget  os  til  at  holde  specielle 
familierhjemmeaftener  hver  måned  med 
mine  børn.  De  er  inviteret  til  at  tage 
deres  familier  med  til  vort  hjem.  Som  en 
del  af  lektien  til  hver  af  disse  familie- 
hjemmeaftener  har  jeg  forsøgt  at  fortæl- 

le  dem  om  en  af  deres  forfædre.  Den 
ældste  i  linien  jeg  kan  huske  er  min 
bedstefader,  Henry  Morgan  Perry.  Da 
jeg  forberedte  mig  til  at  give  en  lektie  om 
hans  liv  blev  jeg  meget  optaget  af  hans 
fortjenester. 

Min  fader  skrev  engang  denne  hæders- 
bevisning til  sin  far: 
„Far  var  konservativ.  Han  pådrog  sig 
aldrig  gæld.  Når  vi  ikke  havde  noget  så 
klarede  vi  os  uden.  Han  belånte  aldrig 
gården.  Han  var  meget  imod  at  have 
gæld  i  sit  hjem.  Jeg  hørte  ham  ofte  sige  at 
de  eneste  mennesker  der  havde  hovedet 
over  vandet,  i  økonomisk  henseende, 
var  dem  der  ikke  havde  belånt  deres 
hjem.  Han  var  en  udadvendt  mand.  Jeg 
husker  fire  vigtige  stillinger  som  han 


besad.  Den  første  var  fredsdommer;  den 
anden  medlem  af  skolens  bestyrelse;  den 
tredie  medlem  af  et  biskopråd  og  den 
fjerde  hans  arbejde  på  Great  Feeder 
Kanalen.  Han  var  en  pioner  inden  for 
udviklingen  af  kunstig  vanding  i  den 
frugtbare  Snake  River  dal." 
Fars  beretning  beskriver  den  ømhed 
hvormed  bedstefar  belærte  sin  familie. 
Min  far  ønskede  en  uddannelse  og  søgte 
oprigtigt  at  få  den  bedste  han  kunne  med 
de  midler  der  var  ham  til  rådighed.  Når 
hans  far  kunne  se  at  han  kæmpede  gav 
han  ham  som  regel  et  faderligt  råd  som 
f.eks:  „Min  dreng,  vær  ydmyg  i  dine 
studier  og  husk  dine  bønner.  Ja,  og  i  dine 
bønner  skal  du  huske  dine  studier." 
Så  fortæller  far  om  de  gange  hvor  han 

blev  en  smule  arrogant  når  han  havde 
opnået  en  smule  kundskab.  En  dag 
udfordrede  han  sin  far  til  en  debat  som 
skulle  løbe  af  staben  efter  kirke.  Emnet 
var:  „Videnskaben  har  gjort  mere  for 
den  menneskelige  families  velfærd  end 
religion." 

Hele  menigheden  blev  bagefter  for  at 
lytte  til  debatten.  Hver  taler  havde  fået 
15  min.  til  de  indledende  bemærkninger 
og  3  min.  til  indsigelser.  Min  far  talte 
først.  Han  talte  om  de  fremskridt  viden- 
skaben havde  gjort,  og  hvorledes  det 
havde  forbedret  livet  for  alle  mennesker. 
Han  fortsatte  så  med  at  opremse  hvor 
mange  gange  religion  havde  forfejlet 
igennem  tiderne.  Far  var  medlem  af  en 
diskussionsklub  i  skolen,  og  var  en  god 
taler.  Han  vidste  hvorledes  man  skulle 
vinde  et  publikum.  Da  han  satte  sig  ned 
regnede  han  med  at  han  havde  overbe- 
vist folk  nok  til  at  de  ville  kaste  deres 
Bibler  væk  og  begynde  at  interessere  sig 
for  videnskaben. 

Så  rejste  bedstefar  sig.  Han  havde  ikke 
haft  det  privilegium  at  gå  længe  i  skole, 
men  han  læste  meget.  Han  fortalte 
hvorledes  religioner,  i  hvert  fald  mange 
af  dem,  havde  øvet  en  positiv  indflydelse 
på  den  menneskelige  familie.  Han  for- 
klarede deres  fortrin,  deres  ypperlighed 
og  deres  værdi.  Så  satte  han  sig  ned. 
Min  far  rejse  sig  for  at  gøre  indsigelser. 
Han  brugte  det  meste  af  sin  tid  med  at 
sige:  „Jeg  har  bevist.  Jeg  har  bevist." 
Men  hvert  „jeg  har  bevist"  synes  at  være 
mindre  magtfuldt,  når  han  tænkte  oprig- 
tigheden i  sin  fars  budskab.  Da  han 
havde  indset  dette  satte  han  sig  ned. 
Så  rejste  bedstefar  sig.  Han  sagde  ikke 
meget.  Han  tilføjede  blot  dette:  „Jeg 
indrømmer  videnskaben  de  mange  ting 
den  har  opnået.  Den  har  forandret  vores 
levemåde,  og  på  en  måde  også  vor  måde 


at  tænke  på.  Den  har  udviklet,  indkred- 
set og  konstrueret.  Ingen  af  os  ønsker  at 
gå  tilbage  til  gårsdagen,  når  i  dag  har  så 
meget  at  tilbyde,  og  morgendagen  endnu 
mere.  Men  med  al  respekt  for  fremskrid- 
tet og  storheden  i  disse  resultater,  så  har 
dine  videnskabsmænd  dog  endnu  ikke 
opfundet  noget  der  kan  sammenlignes 
med  et  menneskeligt  hjertes  ømhed." 
Bedstefar  havde  vundet  debatten.  Selv 
far  var  overbevist.  Han  skyndte  sig  hen 
til  ham  og  slog  sine  arme  om  ham,  og 
ønskede  ham  tillykke.  Bedstefar  sagde 
så  til  far:  „Min  søn,  husk  dette:  der  er 
mere  tilfredsstillelse  i  Mesterens  ydmyge 
belæringer  end  i  al  glansen  fra  et  falsk 
ideal."  (,,They  Came,"  Albert  Z.  Perry, 
1955). 

Som  I  kan  se  af  historier  som  disse  har 
jeg  udviklet  en  kærlighed  til  min  bedste- 
far. 


„Gud  har  givet  os  mulighed 

for  at  have  en  evig 

familieorganisation  som  vil 

strække  sig  ud  over  graven." 


Jeg  begyndte  at  se  på  hvad  der  var  sket 
med  hans  familie  siden  hans  død.  Henry 
Morgan  og  Fannie  Young  Perry  blev 
velsignet  med  10  børn,  siden  48  børne- 
børn og  161  oldebørn,  241  tipoldebørn 
og  nu  22  tiptipoldebørn,  i  alt  482.  Hvis  vi 
tæller  vore  ægtefæller  med  bliver  de  639. 

Deres  efterkommere  er  jo  et  ward  der 
næsten  er  parat  til  at  blive  delt! 
Men  mens  jeg  lærte  dem  at  kende  har  jeg 
fundet  ud  af  at  ikke  alle  i  familien  er 
blevet  velsignet  med  kendskab  til  deres 
bedstefars  belæringer.  Ikke  alle  har  ac- 
cepteret evangeliet.  Pludselig  indså  jeg  at 
jeg  havde  et  stort  arbejde  for  mig.  Nogle 
af  disse  639  vil  ikke  være  en  del  af  hans 
evige  familieenhed  fordi  de  ikke  har 
modtaget  et  vidnesbyrd  i  deres  hjerter 
om  hvad  de  skal  gøre  for  at  opnå  dette. 
Jeg  har  opdaget  at  hvis  der  nogen  sinde 
har  været  en  mand  der  var  kvalificeret  til 
at  arve  det  celestiale  rige  ville  det  være 
min  bedstefar,  Henry  Morgan  Perry. 
Det  er  for  mig  en  spændende  tanke  at  jeg 
kan  være  med  ham  i  evighederne  hvis  jeg 
kvalificerer  mig  dertil.  Men  så  begynder 
jeg  at  bekymre  mig  lidt  for  at  møde  min 
bedstefar,  og  undre  mig  på  hvorledes 
han  mon  vil  modtage  mig.  Det  går  igen 
op  for  mig  at  jeg  har  et  stort  værk  der 
skal  nås.  På  grund  af  denne  bekymring 
har  jeg  fundet  navnene  på  alle  Henry 
Morgan  Perrys  efterkommere  som  ikke 
har  gjort  brug  af  det  store  privilegium  at 
blive  en  del  af  en  evig  familieenhed.  Jeg 
har  sendt  dem  breve,  og  inviteret  dem  til 
at  lytte  til  mig  i  dag.  I  de  næste  få 
minutter  vil  jeg  gerne  tale  til  disse 
medlemmer  af  min  familie. 
Herren  har  sagt:  „Dette  liv  er  tiden,  da 
menneskene  skulle  berede  sig  til  at  møde 
Gud."  (Alma  34:32).  I  Herrens  frelses- 
plan for  sine  børn  har  han  gjort  to  ting 
klart:  For  det  første,  Jesus  Kristus  er  det 
eneste  navn  under  himmelen  ved  hvilket 
der  er  givet  autoritet  til  menneskets 
frelse.  (Se  Ap.  G.  4:11-12);  og  for  det 
andet,  enhver  mand  og  kvinde  må 
acceptere  evangeliet  og  modtage  dets 
ordinanser  gennem  autoritet,  ellers  kan 
de  ikke  blive  frelst.  (Se  Joh.  3:5). 


Ældste  L.  Tom  Perry  fra  De  tolv  apostles 
Kvorum. 


Profeterne  har  fortalt  os  om  vore  fami- 
lieorganisationers evige  natur.  Præsi- 
dent Joseph  F.  Smith  har  sagt: 
„Vore  omgangsfæller  (familie)  er  ikke 
udelukkende  for  dette  liv,  for  tiden,  som 
vi  skelner  den  fra  evigheden  ...  Vi 
danner  familier  og  slægtskabsforbindel- 
ser  for  tid  og  evighed  .  .  . 
En  mand  og  en  kvinde,  der  har  antaget 
Jesu  Kristi  evangelium  og  som  er  be- 
gyndt livet  sammen,  er  ved  deres  kraft, 
eksempel  og  indflydelse  i  stand  til  at 
påvirke  deres  børn  til  at  efterligne  sig  i  et 
kyskt,  ærefuldt  liv  og  ærlighed  mod 
Guds  rige,  der  vil  tjene  til  deres  egen 
interesse,  og  til  frelse  for  dem  selv.  Ingen 
kan  råde  mine  børn  med  større  omsorg 
for  deres  lykke  og  frelse  end  jeg  selv  .  .  . 
Jeg  vil  ikke  blive  lykkelig  uden  dem.  De 
er  en  del  af  mig.  De  er  mine;  Gud  har 
givet  mig  dem,  og  jeg  ønsker,  at  de  skal 
være  ydmyge  og  lydige  imod  evangeliets 
bud  og  befalinger."  (Evangeliske  lær- 
domme, s.  233-234). 

Hvad  er  så  disse  ordinanser  vi  må 
gennemgå  for  at  gøre  os  fortjente? 
Vor  tro  har  lært  os  at  evangeliets 
principper  og  ordinanser  er  for  det 
første,  tro  på  Herren,  Jesus  Kristus;  for 
det  andet  omvendelse;  for  det  tredie  dåb 
ved  nedsænkning  til  syndernes  forladel- 
se; og  for  det  fjerde  håndspålæggelse  for 
Helligåndens  gave.  (Se  4.  trosartikel). 
Når  vi  har  accepteret  de  første  fire 
principper  i  evangeliet  og  når  vi  har  haft 
tid  til  at  bevise  vort  værd  ved  at  leve  i 
harmoni  med  evangeliets  lærdomme  er 
det  muligt  at  komme  ind  i  Herrens 
tempel  og  modtage  vores  begavelse. 
Ældste  James  E.  Talmage  skrev  følgende 
om  denne  begavelse:  „Ordinanserne  for 
begavelse  (endowment)  indeholder  visse 
forpligtelser  for  den  enkelte,  som  pagt 
og  løfte  om  at  iagttage  loven  om  absolut 
dyd  og  kyskhed,  at  være  godgørende, 
menneskekærlig,  fordragelig  og  ren;  at 
hellige  både  talent  og  materielle  midler 
til  sandhedens  udbredelse  og  slægtens 
højnelse;  at  bevare  hengivenhed  for 
sandhedens  sag  og  på  alle  måder  søge  at 
bidrage  til  den  store  forberedelse,  at 
jorden  kan  blive  gjort  rede  til  at  modtage 
sin  konge,  -  Herren  Jesus  Kristus.  Med 
antagelsen  af  hver  pagt  og  påtageisen  af 
hver  forpligtelse  bliver  en  lovet  velsig- 
nelse forkyndt,  betinget  af  den  trofaste 
iagttagelse  af  vilkårene."  (Herrens  hus, 
s.  87). 

Efter  at  have  modtaget  din  egen  begavel- 
se kan  du  blive  forenet  med  din  ægtefælle 
og  beseglet  i  ægteskab  for  tid  og  al 
evighed.  Herren  har  sagt:  „Alle  pagter, 
kontrakter,  overenskomster,  forpligtel- 
ser, eder,  løfter,  handlinger,  forbindel- 
ser, foreninger  og  forhåbninger,  som 
ikke  stiftes,  indgås  og  besegles  ved 
forjættelsens  Helligånd  og  både  besegles 
for  tid  og  al  evighed  af  ham,  som  er 


salvet  dertil  .  .  .  har  ingen  gyldighed, 
magt  eller  bindende  kraft  i  eller  efter 
opstandelsen  fra  de  døde;  thi  alle  forbin- 
delser der  ikke  er  indgået  i  dette  øjemed, 
slutter,  når  menneskene  dør."  (L&P 
132:7). 

Med  hensyn  til  vor  evig  forbindelse  i 
tempelægteskabet  har  præsident  Ezra 
Taft  Benson  sagt  os: 
„Familien  er  den  vigtigste  organisation 
for  tid  og  al  evighed;  .  .  .  bevarelsen  af 
familieliv  i  tid  og  evighed  er  vigtigere  end 
alle  andre  interesser  ...  på  grund  af 
denne  tillid  til  hjemmets  og  familiens 
fortsættelse  ind  i  evighederne  opfører  vi 
vore  mest  strålende  og  dyre  bygninger  - 
Guds  templer  ...  så  mand,  kvinde  og 
deres  børn  kan  blive  bundet  sammen  ved 
en  pagt  i  en  evig  enhed,  som  vil  overskri- 
de alle  denne  dødelige  sfæres  grænser." 
(„America's  strength  -  The  Family," 
ikke  udgivet,  afskrift  af  en  tale  holdt  som 
en  del  af  det  nationale  familieaftenpro- 
gram,  Seattle  World's  Fair  Coliseum, 
23.  nov.  1976,  s.  5). 
Hvor  vidunderlige  Herrens  belæringer 
til  sine  børn  dog  er,  om  at  der  for  evigt 
kan  være  familiesammenhold  mellem 
bedsteforældre,  forældre,  børn  og  bør- 
nebørn som  en  evig  familieorganisation. 
Mine  kære  familiemedlemmer,  som  ikke 
har  udført  alt  det  Herren  ønsker  af  jer 
for  at  blive  en  del  af  denne  store  evige 
familieorganisation  -  jeg  må  indrømme 
at  der  er  tider  hvor  vi  koncentrerer  os  så 
meget  om  det  verdensomspændende 
indtryk  missionærprogrammer  og  de 
genealogiske  uddragningsprogrammer 
gør  og  på  at  forberede  os  til  at  undervise 
i  søndagsskoleklasser  osv.,  at  vi  ikke  er 
til  rådighed  til  at  hjælpejer  til  at  forstå  de 
velsignelser  der  venter  jer  som  en  del  af 
den  evige  familieorganisation.  Jeg  øn- 
sker at  I  skal  vide  at  jeg  nu  står  til  jeres 

tjeneste.  Jeg  har  ændret  mine  prioriteter. 
Jeg  ønsker  at  gøre  alt  hvad  der  står  i  min 
magt  for  at  være  sikker  på  at  vort  evige 
familiesammenhold  er  fuldstændigt. 
Lad  os  lære  jer  de  lærdomme  der  er 
nødvendige  for  jer  for  at  slutte  jer  til  os 
for  tid  og  al  evighed. 
Jeg  vidner  for  jer  at  Gud  er  vor  evige 
Fader,  at  vi  er  hans  børn  og  at  han  har 
givet  os  mulighed  for  at  have  en  evig 


familieorganisation  som  vil  strække  sig 
ud  over  graven.  Jeg  bærer  jer  mit 
vidnesbyrd  om  at  denne  gave,  det  evige 
livs  gave,  er  den  største  af  Guds  gaver  til 
sine  børn.  (Se  L&P  14:7). 
Må  Gud  velsigne  os  at  vi  må  finde  den 
glæde  og  tilfredsstillelse  der  kommer  ved 
at  lære  de  evangeliske  principper  som  vil 
lede  os  til  det  evige  liv  er  min  ydmyge 
bøn  i  Jesu  Kristi  navn.  Amen.  □ 


Sejl  støt  på  livets  have 


Ældste  Thomas  S.  Monson 
De  tolv  apostles  Kvorum 


Den  14.  februar  1939  fejrede  amerika- 
nerne Valentines  dag.  Postbude  kom 
med  lukkede  konvolutter  og  små  børn 
lagde  små  foldede  stykker  papir  med 
tegninger  i  mange  smukke  farver  på 
særlige  venners  dørtrin.  Hver  af  disse 
indeholdt  en  hilsen  -  et  kærlighedsbud- 
skab. Når  alt  kommer  til  alt  er  Valenti- 
nes dag  jo  en  kærlighedens  dag. 
Langt  fra  Amerikas  kyster  i  Hamburg  i 
Tyskland  fejrede  man  ligeledes  en  of- 
fentlig fridag.  Der  herskede  dog  en  mere 
trykket  stemning.  Med  begejstrede  taler, 


jublende  folkemængder  og  under  afspil- 
ning af  fædrelandssange  rullede  det  nye 
krigsskib  Bismark  ned  i  Elben.  Dette, 
det  mest  magtfulde  skib  i  verden,  frem- 
bar ikke  et  kærlighedsbudskab;  tvært 
imod  var  Bismark  spækket  med  krigsvå- 
ben. 

Denne  mægtige  kolos  var  et  imponeren- 
de syn  af  våben  og  maskiner.  Man  havde 
benyttet  mere  end  57.000  tegninger  for 
at  bygge  det  tredækkede  406  mm  rote- 
rende radarkontrollerede  kanontårn.  På 
båden  var  der  trukket  45.000  km  elektri- 

ske  ledninger  og  35.000  ton  armerede 
plader  som  sørgede  for  maximum  be- 
skyttelse. Majestætisk  af  udseende,  gi- 
gantisk i  størrelse  og  frygtindgydende 
med  sin  ildkraft  -  Bismark  blev  anset  for 
at  være  umulig  at  sænke. 

Bismark  bestod  sin  ildprøve  mere  end  to 
år  senere,  den  24  maj  1 941 ,  da  de  to  bedst 
udrustede  krigsskibe  fra  den  britiske 
flåde,  Prins  of  Wales  og  Hood  kæmpede 
mod  Bismark  og  den  tyske  krydser  Prins 
Eugen.  På  fire  minutter  havde  Bismark 
sendt  Hood  ned  i  Atlantens  dyb  med  hele 
dens  mandskab  på  1419  mand,  med 
undtagelse  af  tre.  Det  andet  britiske 
krigsskib  Prins  of  Wales  var  blevet  svært 
beskadiget  og  trak  sig  tilbage.  (I  alt 
havde  briterne  koncentreret  en  styrke  på 
8  krigsskibe,  2  bombefly,  1 1  krydsere  og 
21  destroyere  i  et  forsøg  på  at  sænke  den 
mægtige  Bismark). 

Tre  dage  senere,  den  27  maj,  blev 
Bismark  igen  angrebet  af  4  britiske 
krigsskibe.  Det  ene  angreb  efter  det 
andet  formåede  kun  at  gøre  ringe  skade. 

Var  Bismark  når  alt  kom  til  alt  umulig  at 
sænke?  Da  var  det  at  en  torpedo  ramte 
på  en  sådan  måde  at  Bismarks  ror  blev 
blokeret.  Man  prøvede  at  reparere  det 
men  uden  held.  Med  ladte  kanoner  og  et 
beredt  mandskab  var  Bismarks  eneste 
mulighed  at  sejle  i  en  langsom  og 
majestætisk  cirkel.  Tysklands  dygtige 
luftvåben  var  netop  lige  udenfor  række- 
vidde. Hjemstavnens  sikre  havn  lå  meget 
nær,  men  ingen  af  disse  to  var  i  stand  til 
at  yde  Bismark  den  nødvendige  hjælp, 
for  Bismark  havde  mistet  evnen  til  at 
følge  en  fastsat  kurs.  Intet  ror;  ingen 
hjælp,  ingen  havn.  Enden  var  nær.  De 
britiske  salver  vedblev  uophørligt,  og 
sænkede  det  engang  så  stolte  skib. 
Atlantens  sultne  bølger  slikkede  først  på 


siderne  og  slugte  så  den  tyske  flådes 
stolthed.  Bismark  var  ikke  mere. 
Som  Bismark  er  vi  hver  især  et  fantastisk 
stykke  ingeniørarbjde.  Vor  skabelse  blev 
dog  ikke  begrænset  af  den  menneskelige 
viden.  Mennesket  kan  lave  de  mest 
indviklede  maskiner,  men  han  kan  ikke 
give  dem  liv  eller  indgyde  dem  evnen  til 
at  ræsonnere  eller  dømme.  Hvorfor? 
Fordi  dette  er  guddommelige  gaver,  som 
kun  gives  efter  Guds  vilje.  Vor  Skaber 
har  givet  os  et  kredsløbssystem  som 
holder  alle  kanaler  konstant  rene  og 
funktionsdygtige,  et  fordøjelsessystem 
som  bevarer  styrke  og  vigør,  og  et 
nervesystem  der  holder  alle  dele  i  kon- 
stant kommunikation  og  koordination. 
Gud  gav  mennesket  liv  og  kraften  til  at 
tænke  til  at  ræsonnere,  at  beslutte  og  at 
elske. 

Som  et  skibs  vitale  ror  har  vi  fået  en 
måde  hvorpå  vi  kan  bestemme  hvilken 
vej  vi  vil  rejse.  Herrens  fyrtårn  lyser  for 
os  alle  når  vi  sejler  på  livets  have.  Vor 
hjemstavn  er  Guds  celestiale  rige.  Vort 
formål  er  at  holde  en  ufravigelig  kurs  i 
den  retning.  En  mand  uden  formål  er 
som  et  skib  uden  ror  -  det  er  ikke 
sandsynligt  at  han  nogen  sinde  vil  nå  sin 
hjemstavn.  Vi  modtager  signalet:  Udmål 
din  kurs,  sæt  dit  sejl,  indstil  dit  ror  og 
sejl. 

Som  med  et  skib  sådan  er  det  også  med 
et  menneske.  Turbinernes  og  skruernes 
fremaddrivende  kraft  er  spildte  uden  en 
bestemt  kurs  at  følge  -  den  opøvelse  af 
energi,  den  styring  af  kraften  som  roret 
giver.  Skønt  det  er  skjult  for  øjet,  og 
relativt  lille  af  størrelse  er  det  absolut 
væsentligt  af  funktion. 
Vor  Fader  har  givet  os  solen,  månen  og 
stjernerne  som  himmelske  galaxer  der 
kan  lede  de  sømænd  der  sejler  på  havet. 
Han  advarer  alle  der  går  på  livets  sti:  Pas 

på  omveje  og  fælder.  De  mennesker  der 
lokker  til  synd  er  med  stor  snilde  anbragt 
her  og  der.  Lad  dig  ikke  bedrage.  Tag  dig 
tid  til  at  bede.  Lyt  til  den  stille,  sagte 
stemme  (se  L&P  86:5)  som  til  dybderne 
af  din  sjæl  hvisker  Mesterens  milde 
invitation:  „Kom  .  .  .  følg  mig."  (Luk. 
18:22).  Vi  vender  os  bort  fra  ødelæggel- 
se, fra  død.  Vi  finder  lykke  og  evigt  liv. 
Dog  er  der  dem  der  ikke  hører,  der  ikke 
vil  adlyde,  som  lytter  til  en  anden 
inspirationskilde.  Den  mest  fremtræ- 
dende blandt  dem  var  Adam  og  Evas 
søn  Kain  -  et  velkendt  navn  blandt 
mennesker.  Stor  ydedygtighed  men  en 


svag  vilje.  Kain  tillod  grådighed  jalousi, 
ulydighed  og  endda  mord  at  blokere  det 
personlige  ror  som  ville  have  ført  ham  til 
sikkerhed  og  ophøjelse.  Kain  blik  mod 
himlen  blev  nu  vendt  mod  jorden;  Kain 
faldt.  (Se  Moses  5:16-41). 
Mindre  kendt  men  mere  typisk  for  vore 
dage  var  magtspersonen  i  den  romersk- 
katolske kirke,  nemlig  kardinal  Wolsey. 
William  Shakespeares  produktive  pen 
beskrev  de  majestætiske  højder,  og  de 
magttinder  som  kardinal  Wolsey  steg  op 
til.  Den  samme  pen  fortalte  hvorledes 
principper  smuldrede  bort  for  forfænge- 
lige ambitioner,  for  beskyttelse  af  egne 
interesser  og  for  ønsket  om  menneskelig 
ære.  Siden  kom  den  tragiske  nedstigen, 
den  smertefulde  gråd  af  en  der  havde 
opnået  alt,  og  siden  mistede  alt.  Ordene 
er  smukke;  det  er  næsten  skriftsteder. 
Til  Cromwell,  sin  trofaste  tjener  siger 
kardinal  Wolsey: 

Når  jeg  er  glemt,  som  jeg  vil  blive, 
Cromwell,  og  sover  i  det  døde,  kolde 
marmor,  hvor  aldrig  mer  et  ord  om  mig 
skal  høres,  så  sig  at  jeg  har  lært  dig  op,  - 
sig,  Wolsey  han  som  engang  gik  frem  ad 
storheds  vej  og  lodded  alle  ærens  dyb  og 
grunde,  fandt  i  sit  skibbrud  vej  til 
fremgang  for  dig,  en  tryg  og  sikker,  skønt 
han  selv  for  vild.  Husk  på  mit  fald  og  det 
der  styrted  mig.  Cromwell,  jeg  siger  dig: 
kast  hovmod  bort;  den  synd  har  styrtet 
engle;  hvor  kan  da  Guds  billed, 
mennesket,  få  vinding  ved  det?  Elsk  sidst 
dig  selv;  vis  dine  fjender  godhed;  slethed 
gir  ingen  fordel  fremfor  retsind.  Hold  i 
din  højre  hånd  den  milde  fred,  det  bringer 
hadske  tunger  til  at  tie.  Gør  ret,  frygt 
ikke;  lad  din  gerning  tjene  dit  fædreland, 
din  Gud  og  sandhed.  Falder  du  da,  så 
falder  du  som  hellig  martyr.  Tjen  kongen. 
Og  jeg  ber  dig:  hjælp  mig  ind;  gør  der  en 
liste  over  alt  mit  gods  til  sidste  skilling; 
hver  en  stump  er  kongens.  Min 
præstekjole  og  min  sjæls  fortrøstning  til 
Gud  er  alt  jeg  nu  tør  kalde  mit.  Å, 

Cromwell,  Cromwell,  havde  jeg  kun  tjent 
min  Gud  med  halvt  så  stor  en  nidkærhed 
som  den  jeg  tjente  kongen  med,  så  havde 
han  ikke  nu,  på  mine  gamle  dage  udstødt 
mig  nøgen  iblandt  fjender. 
(Henrik  den  VIII,  3.  akt,  2.  scene  i  Edv. 
Lembckes  oversættelse). 

Det  himmelske  ror  som  altid  ville  have 
ledt  til  sikkerhed  blev  ødelagt  ved  forføl- 
gelse af  magt  og  stræben  efter  storhed. 
Som  andre  før  ham  og  mange  andre  efter 
ham  faldt  kardinal  Wolsey. 
I  tidligere  tider  blev  en  af  Guds  tjenere 
prøvet  af  en  ond  konge.  Hjulpet  af 
Himlens  inspiration  fortolkede  Daniel, 
Davids  søn.  skriften  på  væggen  for 
kongen.  Med  hensyn  til  de  store  gaver 
som  bestod  af  en  kongelig  kåbe  og  en 
guldhalskæde  sagde  Daniel:  „Spar  dine 
gaver  og  giv  en  anden  dine  foræringer!" 
(Daniel  5:17). 

Belsazzars  efterfølger,  kong  Darius, 
ærede  også  Daniel  og  ophøjede  ham  til 
den  højeste  og  mest  ærefulde  stilling. 
Siden  fulgte  så  folkets  jalousi,  fyrsternes 
jalousi,  og  ambitiøse  mænds  intriger. 
Ved  list  og  en  smule  smiger  underskrev 
kong  Darius  et  forbud  der  erklærede  at 
enhver  som  bad  en  bøn  til  andre  end 
kongen  ville  blive  kastet  i  løvekulen.  (Se 
Daniel  6:7-8).  Loven  blev  underskrevet 
og  udsendt.  Daniel  hørte  om  loven  men 
adlød  den  ikke.  Styringen  i  hans  liv  kom 
ikke  fra  kongen,  men  fra  Gud.  Over- 
rumplet i  sin  daglige  bøn  blev  Daniel 
bragt  for  kongen.  Modvilligt  blev  straf- 
fen udtalt.  Daniel  skulle  kastes  i  løveku- 
len. Straffen  blev  fuldbyrdet. 
Jeg  elsker  den  følgende  beretning  i 
Bibelen: 

„Derpå  gik  kongen  ind  i  sit  palads,  hvor 
han  fastede  hele  natten  ...  og  søvnen 
veg  fra  ham  .  .  . 

Ved  daggry,  da  det  lysnede,  stod  han  op 
og  skyndte  sig  hen  til  løvekulen. 


Og  da  han  nærmede  sig  den,  råbte  han 

klagende  til  Daniel  .  .  .  Daniel,  du  den 

levende  Guds  tjener!  Mon  din  Gud,  som 

du  vedblivende  dyrker,  kunne  redde  dig 

fra  løverne? 

Da  svarede  Daniel  kongen:  Kongen  leve 

evindeligt! 

Min  Gud  sendte  sin  engel  og  lukkede 

løvernes  gab,  så  de  ikke  har  gjort  mig 

nogen  men  .  . . 

Kongen  blev  såre  glad  og  lod  Daniel 

drage  op  af  kulen;  og  da  det  var  sket, 

viste  det  sig,  at  han  ikke  havde  lidt  nogen 

som  helst  men,  eftersom  han  havde  troet 

på  Gud."  (Daniel  6:19-24). 

I  denne  svære  tid  gav  Daniels  beslutning 
om  at  holde  en  ufravigelig  kurs  ham 
guddommelig  beskyttelse  og  sikkerhed. 
Historiens  store  ur  markerer,  ligesom 
timeglassets  sand,  tidens  gang.  Vi  finder 
nu  et  nyt  hold  skuespillere  på  livets 
scene.  Vore  dages  problemer  står  truen- 
de for  os.  Vi  ser  mod  himlen  for  at  blive 
ledt  nu  hvor  vi  er  omgivet  af  moderne 
livsførelses  filosofier,  så  vi  kan  planlæg- 
ge vor  rejse  og  følge  en  vis  og  god  kurs. 
Han  som  vi  kalder  vor  himmelske  Fader 
vil  ikke  lade  vor  oprigtige  bøn  stå 
ubesvaret  hen. 

Denne  lektie  lærte  jeg  igen  for  nogle  år 
siden,  da  jeg  fik  en  ret  enestående  og 
skræmmende  opgave.  Folkman  D. 
Brown,  som  dengang  var  overhovedet 


,,Med  troens  aldrig  svigtende 

ror  til  at  styre  vor  rejse  kan 

vi  holde  en  ufravigelig  kurs 

mod  vor  hjemstavn  -  det 

celestiale  rige." 


for  Mormon  Relationships  for  the  Boy 
Scouts  of  America,  kom  til  mit  kontor 
da  han  havde  fået  at  vide  at  jeg  skulle 
afsted  på  en  opgave  som  ville  holde  mig  i 
New  Zealand  i  et  stykke  tid.  Han  fortalte 
mig  om  sin  søster  Belva  Jones,  som  var 
så  angrebet  af  kræft  at  hun  skulle  dø,  og 
nu   ikke   vidste   hvorledes   hun   skulle 


fortælle  det  til  sin  eneste  søn  -  en 
missionær  i  det  land  så  langt  borte. 
Hendes  ønske,  ja  hendes  bøn  var  at  han 
skulle  tjene  trofast  i  missionsmarken. 
Hun  var  bekymret  over  hvorledes  han 
ville  reagere;  for  missionæren,  ældste 
Ryan  Jones,  havde  mistet  sin  far  kun  et 
år  tidligere  ved  denne  samme,  forfærde- 
lige sygdom. 

Jeg  accepterede  dette  ansvar.  Efter  et 
missionærmøde  der  blev  holdt  nær  det 
majestætisk  smukke  New  Zealand  tem- 
pel, havde  jeg  en  samtale  med  ældste 
Jones  alene  og  forklarede  hans  mors 
situation  så  hensynsfuldt  jeg  kunne. 
Naturligvis  blev  der  udgydt  tårer  -  ikke 
kun  hans  -  men  dernæst  kom  et  forsi- 
krende håndtryk  og  anmodningen:  „Sig 
til  min  mor  at  jeg  vil  tjene,  jeg  vil  bede  og 
jeg  vil  se  hende  igen." 
Jeg  kom  tilbage  til  Salt  Lake  City 
tidsnok  til  at  være  til  stede  ved  en 
konference  i  Lost  River  Stake  ved  Moo- 
re i  Idaho.  Da  jeg  sad  på  forhøjningen 
med  stavspræsidenten  fangedes  min  op- 
mærksomhed næsten  som  pr.  instinkt  af 
kirkesalens  østlige  side,  hvor  morgenens 
sol  badede  den  eneste  person  på  den 
forreste  bænk.  Jeg  sagde  til  stavspræsi- 
denten: „Hvem  er  denne  søster  som 
solens  lys  hviler  på?  Jeg  har  en  fornem- 
melse af  at  jeg  skal  tale  med  hende  i 
dag."  Han  svarede  „hendes  navn  er 
Belva  Jones,  hun  har  en  søn  der  er 
missionær  i  New  Zealand.  Hun  er  meget 
syg  og  har  bedt  om  at  blive  velsignet." 
Jeg  havde  ikke  vidst  hvor  Belva  Jones 
boede.  Min  opgave  den  weekend  kunne 
have  været  hvor  som  helst  inden  for  50 
stave.  Og  dog  sendte  Herren  på  sin  egen 
måde  et  svar  på  den  troens  bøn  en 
bekymret  mor  havde  sendt  op.  Vi  havde 
en  vidunderlig  tid  sammen.  Jeg  fortalte 
hende  ord  for  ord  hvorledes  hendes  søn, 


122 


Ryan,  havde  reageret,  og  den  beslutning 
han  havde  taget.  Hun  fik  en  velsignelse, 
der  blev  bedt  en  bøn,  et  vidnesbyrd  var 
modtaget.  Belva  Jones  ville  leve  længe 
nok  til  at  se  sin  søn  fuldføre  sin  mission. 
Dette  privglegium  nød  hun.  En  måned 
før  hun  døde  vendte  Ryan  hjem  efter  en 
fuldført  mission.  Når  vi  drager  frem  på 
vore    individuelle    rejser    kan    vi    sejle 


sikkert  på  livets  have.  Med  troens  aldrig 
svigtende  ror  til  at  styre  vor  rejse  kan  vi 
også  finde  hjem  i  sikkerhed.  ,, Sømanden 
er  hjemme,  hjemme  fra  havet."  (Robert 
Louis  Stevenson,  Requiem,  linie  7). 
Hjemme  hos  familien,  hjemme  hos  ven- 
ner, hjemme  i  Himlen,  hjemme  hos  Gud. 
Dette  vidner  jeg  om  i  Jesu  Kristi  navn. 
Amen.  □ 


4.  april  1982 
Mødet  søndag  eftermiddag 


Opretholdelse  af  kirkens 
embedsmænd 


Præsident  Gordon  B.  Hinckley 
Rådgiver  i  Det  øverste  Præsidentskab 


Der  er  ikke  siden  sidste  generalkonfe- 
rence sket  nogen  ændring  blandt  genera- 
lautoriteterne. Det  foreslås  derfor  at  vi 
opretholder  alle  kirkens  generalautori- 


teter  og  embedsmænd  på   hovedplan 
sådan  som  de  i  øjeblikket  fungerer. 
Alle  som  kan  støtte  dette  bedes  vise  det. 
Hvis  nogen  er  imod  samme  tegn,  tak.  □ 

Tapre  i  Jesu  vidnesbyrd 


Præsident  Ezra  Taft  Benson 
De  tolv  apostles  Kvorum 


Mine  elskede  brødre  og  søstre,  det  er 
med  et  taknemmeligt  hjerte  at  jeg  i  dag 
står  foran  jer,  med  taknemmelighed  for 
jeres  tro  og  bønner,  for  selve  livet  og  alle 
dets  velsignelser.  Jeg  vil  i  dag,  i  denne 
påsketid,  tale  lidt  om  hvad  der  udgør  et 
tappert  vidnesbyrd  om  Jesus  Kristus, 
vor  Frelser  og  Forløser. 
En  uvurderlig  velsignelse  som  er  til 
rådighed  for  ethvert  medlem  af  kirken  er 
et  vidnesbyrd  om  Jesu  Kristi  og  hans 
kirkes  guddommelighed.  Et  vidnesbyrd 
er  ét  af  de  få  ejendele  som  vi  kan  tage 
med  os,  når  vi  forlader  dette  liv. 
At  have  et  vidnesbyrd  om  Jesus  er 
gennem  Helligånden  at  besidde  en  viden 
om  Jesu  Kristi  guddommelige  mission. 
Et  vidnesbyrd  om  Jesus  er  at  kende  det 
guddommelige  i  vor  Herres  fødsel  -  at 
han  i  sandhed  er  den  enbårne  Søn  i 
kødet. 

Et  vidnesbyrd  om  Jesus  er  at  vide,  at  han 
var  den  lovede  Messias  og  at  han,  mens 
han  opholdt  sig  blandt  mennesker,  ud- 
førte mange  store  mirakler. 
Et  vidnesbyrd  om  Jesus  er  at  vide  at  de 


love  som  han  fremsatte  som  sine  lær- 
domme er  sande  hvorefter  man  efterle- 
ver disse  love  og  ordinanser. 
At  besidde  et  vidnesbyrd  om  Jesus  er  at 
vide  at  han  frivilligt  påtog  sig  hele 
menneskehedens  synder  i  Getsemane 
Have  hvad  der  fik  ham  til  at  lide  både  på 
sjæl  og  legeme  og  til  at  bløde  fra  hver 
eneste  pore.  Han  gjorde  alt  dette  så  vi 
ikke  skulle  lide  hvis  vi  omvender  os.  (Se 
L&P  19:16,  18). 

At  besidde  et  vidnesbyrd  om  Jesus  er  at 
vide  at  han  sejrrigt  fremstod  fra  graven 
med  et  fysisk  og  opstandent  legeme.  Og 
fordi  han  lever  så  vil  hele  menneskehe- 
den leve. 

At  besidde  et  vidnesbyrd  om  Jesus  er  at 
vide  at  Gud  Faderen  og  Jesus  Kristus  i 
sandhed  viste  sig  for  profeten  Joseph 
Smith  for  at  oprette  en  ny  uddeling  af 
Kristi  evangelium  således  at  frelse  kan 
forkyndes  for  alle  nationer  før  Jesus 
Kristus  kommer. 

At  besidde  et  vidnesbyrd  om  Jesus  er  at 
vide,  at  den  kirke  som  han  oprettede  i 
tidernes  midte  og  gengav  i  de  sidste  dage 

er,  som  Herren  har  erklæret:  „Den 
eneste  sande  og  levende  kirke  på  hele 
jordens  overflade."  (L&P  1:30). 
At  besidde  et  vidnesbyrd  om  Jesus  er  at 
modtage  det  som  hans  tjenere  profeterne 
siger,  for  som  han  har  sagt:  „Enten  ved 
min  egen  røst  eller  mine  tjeneres,  thi  det 
er  det  samme."  (L&P  1:38). 
Et  vidnesbyrd  om  Jesus  betyder  at  man 
accepterer  Jesu  Kristi  guddommelige 
mission,  modtager  hans  evangelium  og 
gør  hans  gerninger.  Det  betyder  at  man 
accepterer  Joseph  Smith  og  hans  efter- 
følgeres profetiske  mission. 
Herren  har  om  den  som  til  sidst  vil 
modtage  det  celestiale  riges  velsignelser 
sagt  til  Joseph  Smith:  „Det  er  dem,  der 
modtog  Jesu  vidnesbyrd,  troede  på  hans 
navn,   blev   døbt   i   lighed   med   hans 


begravelse,  begravet  i  vandet  i  hans 
navn,  og  dette  i  overensstemmelse  med 
den  befaling,  som  han  har  givet."  (L&P 
76:51).  Det  er  dem  som  er  tapre  i 
vidnesbyrdet  om  Jesus;  det  er  dem  om 
hvem  han  har  erklæret:  „Og  som  sejrer 
ved  troen  og  bliver  beseglet  ved  forjæt- 
telsens Helligånd,  som  Faderen  udgyder 
over  alle  dem,  der  er  retskafne  og 
sanddru."  (L&P  76:53). 
„Dem,  der  er  retskafne  og  sanddru!" 
Hvilke  passende  udtryk  for  et  menneske 
som  er  tappert  i  sit  vidnesbyrd  om  Jesus. 
Sådanne  mennesker  forsvarer  modigt 
sandheden  og  retfærdigheden.  Det  er  de 
medlemmer  af  kirken  som  ærer  deres 
kaldelse  i  kirken  (se  L&P  84:33),  som 
betaler  deres  tiende  og  offerydelser, 
lever  et  moralsk  rent  liv,  opretholder 

deres  kirkeledere  både  i  ord  og  gerning, 
holder  sabbaten  hellig  og  adlyder  alle 
Guds  befalinger. 

Herren  har  lovet  disse  medlemmer  at: 
,,Alle  troner,  herredømmer,  fyrsten- 
dømmer og  magter  skal  åbenbares  og 
gives  alle  dem,  som  tappert  har  holdt  ud  i 
Jesu  Kristi  evangelium."  (L&P  121:29; 
fremhævelse  tilføjet). 
Herren  har  om  dem  som  vil  modtage  det 
terrestriale  eller  det  mindre  rige  sagt: 
„Det  er  disse,  som  ikke  er  tapre  i  Jesu 
vidnesbyrd;  derfor  får  de  ikke  Guds 
riges  krone."  (L&P  76:79;  fremhævelse 
tilføjet).  Det  ikke  at  være  tapper  i  sit 
vidnesbyrd   er  en  tragedie  med  evige 


„Et  vidnesbyrd  om  Jesus 

betyder  at  man  accepterer 

Jesu  Kristi  guddommelige 

mission,  modtager  hans 

evangelium  og  gør  hans 

gerninger." 


deres  synder  og  nogle  få  kritiserer  dem 
som  præsiderer  over  dem. 
Når  man  tænker  på  nogle  af  de  udfor- 
dringer som  kirken  står  overfor  nu  og 
som  den  vil  fortsætte  med  at  stå  overfor  i 
fremtiden,  så  kommer  man  til  at  tænke 
på  tre  udtalelser  fra  tidligere  kirkeledere. 
Præsident  Joseph  F.  Smith  har  sagt: 
„Der  er  i  det  mindste  tre  farer,  som  truer 
kirken  indefra  .  .  .  det  (er)  smiger  fra 
fremtrædende  mænd,  urigtige  uddannel- 
sesideer  og  seksuel  urenhed."  (Evangeli- 
ske Lærdomme,  s.  263).  Disse  tre  farer 
udgør  en  større  årsag  til  bekymring  i  dag 
end  da  de  blev  nævnt  af  præsident  Smith. 
En  anden  udtalelse  er  en  profeti  af  Heber 
C.  Kimball  der  var  rådgiver  til  præsident 
Brigham  Young.  Han  talte  til  de  med- 
lemmer af  kirken  som  var  kommet  til 
Salt  Lake  dalen  og  erklærede: 
„For  at  imødegå  de  vanskeligheder  som 
kommer  er  det  nødvendigt  at  I  selv  har 
kendskab  til  dette  værks  sandhed.  Van- 
skelighederne vil  være  af  en  sådan  ka- 
rakter at  den  mand  eller  kvinde  som  ikke 
besidder  denne  personlige  viden  eller 
dette  vidnesbyrd  vil  falde.  Hvis  I  ikke 
har  vidnesbyrdet  så  lev  på  rette  vis  og 
påkald  Herren  indtil  I  modtager  det. 
Hvis  I  ikke  gør  dette,  vil  I  ikke  klare  det 


konsekvenser.  Mennesker  som  ikke  er 
tapre  er  medlemmer  der  ved,  at  dette 
sidste  dages  værk  er  sandt,  men  som  ikke 
holder  ud  til  enden.  Nogle  af  disse 
mennesker  besidder  måske  endda  te- 
mpelanbefalinger, men  de  ærer  ikke 
deres  kaldelser  i  kirken.  Uden  mod 
indtager  de  ikke  en  bekræftende  hold- 
ning/or Guds  rige.  Nogle  søger  menne- 
skers ros  og  ære;  andre  søger  at  skjule 


Den  tid  vil  komme  hvor  ingen  mand 
eller  kvinde  vil  være  i  stand  til  at  holde 
ud  ved  lånt  lys.  Enhver  må  blive  vejledt 
af  det  lys  som  er  inden  i  vedkommende 

Hvis  I  ikke  har  et  vidnesbyrd  så  vil  I  ikke 
kunne  holde  ud;  søg  derfor  efter  vidnes- 
byrdet om  Jesus  og  hold  fast  ved  det, 
således  at  I  ikke  snubler  og  falder  når  de 
svære  tider  kommer."  (Orson  F.  Whit- 
ney Life  of  Heber  C.  Kimball,  Salt  Lake 
City:  Bookcraft  1967,  s.  450). 
Den  tredie  udtalelse  er  af  præsident 

Harold  B.  Lee,  der  var  min  kammerat  og 
ven  som  dreng  og  som  var  kirkens  ellevte 
præsident: 

„Vi  skal  gennem  nogle  vanskelige  tider 
før  Herren  er  færdig  med  denne  kirke  og 
verden  i  denne  uddeling,  som  er  den 
sidste  uddeling  der  skal  indvarsle  Her- 
rens komme.  Evangeliet  blev  gengivet 
for  at  forberede  et  folk  så  de  kunne  være 
rede  til  at  modtage  ham.  Satans  magt  vil 
øges.  Vi  ser  bevis  herpå  overalt.  Der  vil 
ske  indgreb  i  kirken  ...  vi  vil  se  menne- 
sker som  siger  at  de  er  medlemmer,  men 
som  i  hemmelighed  lægger  skumle  pla- 
ner og  søger  at  forføre  folket  til  ikke  at 
følge  de  ledende  brødre  som  Herren  har 
sat  til  at  præsidere  i  sin  kirke. 
Den  eneste  sikkerhed  vi  har  som  med- 
lemmer af  denne  kirke  er  nøjagtigt  at 


gøre  det  som  Herren  sagde  til  kirken  den 
dag  kirken  blev  organiseret.  Vi  må  lære 
at  give  agt  på  de  ord  og  befalinger  som 
Herren  vil  give  gennem  sin  profet: 
, Eftersom  han  modtager  dem,  så  længe 
han  vandrer  i  hellighed  for  mig  ...  i  al 
tålmodighed  og  med  tro,  som  om  det  var 
fra  min  egen  mund.'  (L&P  21:4-5).  Der 
vil  komme  ting  som  kræver  tålmodighed 
og  tro.  I  vil  måske  ikke  synes  om  det  som 
kommer  fra  kirkens  autoritet  .  .  .  men 
hvis  I  lytter  til  disse  ting  som  kom  det  fra 
Herrens  mund,  med  tålmodighed  og  tro 
så  lyder  løftet  at,  ,helvedes  porte  ikke 
(skal)  få  overhånd  over  jer,  ja,  Gud 
Herren  vil  sprede  mørkets  magter  for  jer 
og  lade  himlen  bæve  til  jeres  gode  og  til 
sit  navns  ære.'  (L&P  21:6)."  (CR,  okt. 
1970,  s.  152). 


Ældste  Mark  E.  Petersen  fra  De  tolv  apostles  Kvorum. 

For  mig  virker  det  som  om  vi  i  disse  tre 
profetiske  udtalelser  har  den  vejledning 
vi  har  behov  for,  den  vejledning  som  er 
nødvendig  for  os  for  at  forblive  tapre  i 
vort  vidnesbyrd  om  Jesus  og  hans  kirkes 
værk  i  disse  urolige  tider. 
Et  menneske  som  tænker  at  han  eller 
hun  har  et  vidnesbyrd  om  Jesus  Kristus, 
men  ikke  kan  acceptere  råd  og  vejled- 
ning fra  lederne  i  hans  kirke  befinder  sig 
på  en  meget  usikker  grund  og  står  i  fare 
for  at  miste  sin  ophøjelse. 
Der  findes  vise  mennesker  som  ønsker  at 
afsløre  de  svagheder  som  kirkens  ledere 
har  i  et  forsøg  på  at  vise  at  lederne  også 
er  underkastet  menneskelig  svaghed  og 
fejl  på  samme  måde  som  de  selv  er.  Lad 
mig  illustrere  det  farlige  i  denne  tvivl- 
somme filosofi. 

Præsident  Brigham  Young  afslører  at 
han  ved  en  bestemt  lejlighed  var  blevet 
fristet  til  at  kritisere  profeten  Joseph 
Smith  for  et  bestemt  financielt  anliggen- 
de. Han  sagde  at  denne  følelse  ikke 


varede  mere  end  måske  30  sekunder,  og 
at  den  fik  ham  til  at  sørge  dybt  i  sit 
hjerte.  Den  lektie  som  han  underviste 
kirkens  medlemmer  i  på  den  tid  kan 
meget  vel  være  af  større  betydning  i  dag 
eftersom  djævelen  fortsætter  med  at 
være  endnu  mere  aktiv: 
„Jeg  så  og  forstod  klart  gennem  åbenba- 
ringens Ånd  som  manifesterede  sig  hos 
mig,  at  hvis  jeg  i  mit  hjerte  tænkte  at 
Joseph  overhovedet  kunne  gøre  noget 
forkert,  så  ville  jeg  begynde  at  miste  min 
tillid  til  ham  og  den  følelse  ville  vokse 
skridt  for  skridt  indtil  jeg  til  sidst  ville 
besidde  den  samme  mangel  på  tillid  som 
andre  besad  til  at  han  var  talerøret  for 
den  Almægtige  .  .  . 

Jeg  omvendte  mig  fra  min  vantro  og  det 
meget  hurtigt.  Jeg  omvendte  mig  næsten 
lige  så  hurtigt  som  jeg  havde  begået 
fejlen.  Det  var  ikke  op  til  mig  at  spørge 
hvorvidt  Joseph  blev  vejledt  af  Herren  til 
alle  tider  og  under  alle  forhold  .  .  . 
Det  var  ikke  mit  privilegium  at  udspørge 
ham  med  hensyn  til  noget  han  havde 
gjort  i  sit  liv.  Joseph  var  Guds  tjener  og 
ikke  min.  Han  tilhørte  ikke  folket,  men 
Herren  og  han  udførte  Herrens  arbej- 
de." (Journal  of  Discourses,  4:297). 
Fra  jeg  var  ung  har  jeg  med  taknemlig- 
hed glædet  mig  over  et  vidnesbyrd  om 
sandheden  af  dette  storslåede  værk  som 
vi  beskæftiger  os  med.  Jeg  ønsker  at  I 
skal  vide,  at  jeg  elsker  præsident  Spencer 
W.  Kimball  -  og  hvor  taknemlig  er  vi 
ikke  over  at  han  er  her  sammen  med  os 
ved  det  sidste  møde  i  denne  konference. 
Jeg  nærer  de  samme  følelser  overfor 
hans  rådgivere  og  mine  brødre  blandt 
De  Tolv,  De  Halvfjerds  og  Det  præside- 
rende Biskopråd.  Jeg  ved  at  de  er  mænd 
som  er  blevet  udvalgt  af  vor  Herre  under 
Himlens  inspiration.  Jeg  opretholder 
deres  inspirerede  ord  og  vejledning  og 

vidner  overfor  jer  om  den  enighed  som  vi 

som  ledere  føler  blandt  denne  kirkes 

generalautoriteter. 

I  medlemmer  af  kirken,  jeg  elsker  jer.  Jeg 

elsker  alle  vor  himmelske  Faders  børn 

og  ønsker  at  alle  vil  opnå  det  evige  livs 

velsignelser  og  jeg  ved  at  det  er  vor  Herre 

og  Frelsers  ønske  at  vi  hver  især  skal  nå 

det  mål. 

Min  appel  til  alle  kirkens  medlemmer  er: 

„Vær  tapper  -  sand  og  loyal."  „Mer  nu 


end  før  vil  vi  kæmpe  og  stride,  tro  stå  til 
Herren,  om  end  vi  må  lide;  kæmpe  os 
frem,  opnå  et  hjem  hos  Gud  vor  Fader  til 
evig  tid."  (Skal  vi  svigte  vore  pagter, 
Sange,  nr.  110).  Jeg  vidner  at  dette  er 
Jesu  Kristi  kirke.  Han  præsiderer  over 
den  og  han  står  i  nær  forbindelse  med 
sine  tjenere.  Må  Gud  velsigne  os  alle,  så 
vi  kan  være  tapre  i  vort  vidnesbyrd  om 
ham,  det  beder  jeg  om  i  Jesu  Kristi  navn, 
amen.  □ 


De  første  og  sidste  ord 


Ældste  A.  Theodor  e  Tut  tie 
De  halvfjerds'  første  Kvorum 


Hvis  vi  skal  tale  om  midtpunktet  for  den 

åndelige  styrke  i  kirke,  så  må  det  i 

sandhed  være  de  hellige  ordinanser  i 

Herrens  tempel. 

Det  er  ikke  almindelig  kendt  at  omtrent 

nogle  af  de  første  ord,  som  Herren  talte 

til  profeten  Joseph  -  med  den  hensigt  at 

indsamle  og  opbygge  kirken  -  og  næsten 

de  sidste  ord  fra  Herren  til  profeten, 

vedrørte  tempelarbejdet. 

Efter  profetens  storslåede  første  åbenba- 


ring i  foråret  1820  gik  der  3  1 12  år.  Den 
næste  guddommelige  manifestation  som 
han  modtog  var  da  englen  Moroni  viste 
sig  for  ham.  Han  fortalte  Joseph  om 
Mormons  Bog. 

På  grund  af  dette  budskabs  store  betyd- 
ning forstod  de  fleste  mennesker  ikke  at 
Moroni  også  bragte  et  andet  og  meget 
betydningsfuldt  budskab!  Han  citerede 
først  med  en  lille  afvigelse  Malakias' 
profeti: 

„Se,  jeg  vil  åbenbare  jer  præstedømmet 
ved  profeten  Elias's  (Elijah)  hånd, 
førend  Herrens  store  og  frygtelige  dag 
kommer. 

Og  han  skal  plante  fædrenes  forjættelser 
i  børnenes  hjerter,  og  børnenes  hjerter 
skal  vendes  til  deres  fædre. 
Om  det  ikke  var  således,  ville  hele  jorden 
blive  lagt  aldeles  øde  ved  hans  komme." 
(L&P  2:1-3;  Se  også  Joseph  2:38-39). 
Moroni  citerede  også  fra  Esajas,  Apost- 
lenes Gerninger,  Joel  og  „mange  andre 
skriftsteder".  (Joseph  2:41). 
Malakias'  profeti  vedrørende  Elijah  blev 
behandlet  anderledes  end  alle  andre 
skriftsteder  som  blev  citeret  af  Moroni. 
Den  blev  anset  for  at  have  en  sådan 
enestående  betydning  at  den  nu  findes 
som  afsnit  2  i  Lære  og  Pagter. 
(Denne  erklæring  af  Moroni  blev  place- 
ret som  afsnit  1  i  Befalingernes  Bog. 
Efter  forordet  blev  givet  til  Befalinger- 
nes Bog  den  1.  nov.  1831  blev  denne 
åbenbaring  til  afsnit  2.  I  dag  findes 
denne  åbenbaring  som  afsnit  2  i  Lære  og 
Pagter). 

Moronis  budskab  tilkendegav  overfor 
profeten  at  Elijah  snart  ville  vise  sig.  De 
forudordinerede  begivenheder  i  forbin- 
delse med  tempelarbejdet  begyndte  at 
folde  sig  ud  som  en  skriftrulle.  Mindre 
end  halvandet  år  efter  kirkens  organise- 
ring indviede  profeten  stedet  for  templet 
i  Jackson  County  i  Missouri  (august 
1831).  Men  de  hellige  blev  hindret  i  at 
bygge  det. 

Derefter  fulgte  en  række  betydningsful- 
de begivenheder  i  forbindelse  med  byg- 
ning af  Herrens  hus.  (Se  listen  ved  talens 
slutning). 

Det  første  fuldførte  tempel  var  Kirtland 
templet  der  blev  bygget  under  store 
vanskeligheder.  Indvielsen  af  dette  te- 
mpel blev  ledsaget  af  englebesøg  og  ild 


der  hvilte  over  templet.  Nogle  så  syner 
og  oplevede  andre  strålende  manifesta- 
tioner. 

Den  3.  april  1836,  en  uge  efter  indvielsen 
af  Kirtland  templet,  indtraf  den  storslåe- 
de begivenhed!  Frelseren  viste  sig  og 
accepterede  templet.  Moses  og  Elias 
kom  også.  Så  blev  Malakias'  profeti 
opfyldt  -  for  profeten  Elijah  stod  foran 
dem  og  sagde: 

„Se,  tiden  er  til  fulde  kommet,  om 
hvilken  der  blev  talt  gennem  Malakias's 
mund,  vidnende,  at  han  (Elias)  skulle 
blive  sendt,  før  Herrens  store  og  frygteli- 
ge dag  kommer, 

for  at  vende  fædrenes  hjerte  til  børnene 
og  børnenes  til  fædrene,  at  han  ikke  skal 
komme  og  slå  hele  jorden  med  band. 
Derfor  er  denne  uddelings  nøgler  overgi- 
vet i  jeres  hænder,  og  herigennem  kan  I 
vide,  at  Herrens  store  og  frygtelige  dag 
er  nær,  ja,  står  for  døren."  (L&P  110:14- 
16). 

Denne  begivenhed  indtraf  for  146  år 
siden  på  den  dag  hvor  jøderne  fejrer 
deres  traditionelle  ritualer.  I  mere  end 
2000  år  har  jøderne  set  frem  til  Elijahs 
komme.  De  vil  selv  i  dag  i  forbindelse 
med  påsken  spille  den  scene  som  de  har 
gjort  i  århundreder:  de  vil  dække  en 
plads  ved  bordet,  reservere  en  tom  stol, 
åbne  døren,  løfte  glassene  og  rejse  sig  op 
som  for  at  hilse  på  Elijah. 
Elijah  er  vendt  tilbage!  Takket  være 
Gud!  Han  overdrog  sine  nøgler!  Arbej- 
det kunne  nu  påbegyndes  i  templerne  for 
at  smede  de  evige  bånd  mellem  mand  og 
hustru  og  mellem  forældre  og  børn 
gennem  Guds  beseglende  magt. 
Det  er  nødvendigt  at  modtage  det  hellige 
præstedømmes  beseglende  magt,  så 
hvad  som  helst  en  bemyndiget  embeds- 
mand i  kirken  binder  på  jorden  også  vil 
være  bundet  i  Himlen  og  hvad  end  han 
løser  på  jorden  også  vil  være  løst  i 
Himlen.  (Se  L&P  127:7).  For  herlighed, 
ære  og  evigt  liv  kommer  gennem  de 
hellige  ordinanser  og  gennem  denne 
hellige  magt.  (Se  L&P  128:11-12). 
Det  er  ved  denne  magt  mand  og  hustru 
besegles  i  et  evigt  ægteskabsbånd.  Det  er 
ved  denne  magt  at  der  smedes  et  led 
mellem  børn  og  forældre.  Det  er  denne 
hellige  magt  som  benyttes  i  templet.  Det 
er  den  magt  som  gør  alle  ordinanser  i 
kirken  gyldige.  Det  er  den  fuldbyrdende 
myndighed  i  Guds  rige. 
Uden  denne  magts  myndighed  og  bru- 
gen heraf  i  alle  tidsaldre  kan  ingen  af  vor 


himmelske  Faders  børn  indtræde  i  hans 
nærvær  eller  nogen  sinde  blive  ham  lig! 
Og  hvis  dette  ikke  forholdt  sig  således  så 
ville  hele  tilværelsens  formål  være  nyt- 
tesløs. Det  er  derfor  Herren  sagde:  „Hele 


,De  hellige  tempelordinanser 

udgør  midtpunktet  for  den 

åndelige  styrke  i  kirken." 


jorden  vil  blive  lagt  aldeles  øde  ved  hans 
komme."  (L&P  2:3).  Næsten  de  sidste  af 
Herrens  ord  til  profeten  vedrørte  også, 
så  vidt  vi  ved  tempelarbejde.  Herren 
befalede  profeten  at  bygge  et  tempel  i 
Nauvoo.  De  hellige  begyndte  at  bygge 
det. 

Inden  det  var  færdigt  åbenbarede  Her- 
ren sine  hellige  ordinanser:  „Ting,  der 
har  været  skjult  fra  verdens  begyndelse, 
og  som  hører  ind  under  tidernes  fyldes 
uddeling."  (L&P  124:41).  Måden  for 
dåb  for  de  døde  blev  åbenbaret.  Herren 
krævede  også  at  vidner  bekræftede  ordi- 
nansernes  udførsel,  så  „at  alle  jeres 
optegnelser  må  være  optegnet  i  himlen". 
(L&P  127:7). 

Til  sidst  modtog  De  tolv  Apostle  deres 
begavelse  samt  den  beseglende  myndig- 
hed som  aldrig  siden  skulle  gå  tabt.  De 
kunne  nu  fortsætte  evangeliets  fylde. 
Herren  åbenbarede  disse  afgørende  ting 
til  profeten  Joseph  kun  måneder  før 
dennes  martyrdød. 

Af  denne  korte  gennemgang  af  betyd- 
ningsfulde begivenheder  i  profetens  liv 

fremgår  det  klart,  at  hans  første  og 
vigtigste  pligt  var  at  bygge  templer  og 
gengive  beseglingsmagten  for  at  udføre 
hellige  og  evige  ordinanser. 

Alle  profeterne  siden  hans  tid  har  på 
samme  måde  beskæftiget  sig  med  dette 
arbejde.  Men  der  er  under  præsident 
Kimballs  præsidentskab  blevet  bygget 
flere  templer  end  nogen  sinde  før.  Vi 
bringer  nu  i  sandhed  templerne  ^'/folket. 

Og  nu  ønsker  jeg  brødre  og  søstre  at 
vidne  om  dette  hellige  arbejde.  Jeg  ved  at 
det   er    sandt.    Principperne   er    evige. 

Ordinanserne  er  guddommelige  -  de  er 
evige  -  udtænkt  før  verdens  grundlæg- 
gelse. Du  og  jeg  er  ansvarlige  for  at 
fortsætte  dette  værk.  Herren  har  ingen 
anden  til  at  gøre  det. 


Det  er  da  ikke  en  besværlig  byrde!  Det  er 
et  privilegium.  En  tempelanbefaling  er 
én  af  de  største  æresbevisninger  vi  kan 
modtage.  At  benytte  sin  tempelanbefa- 
ling regelmæssigt  giver  os  mulighed  for 
at  deltage  i  de  mest  udvalgte  gaver  som 
kirken  har  mulighed  for  at  give.  De  som 
deltager  i  templets  arbejde  vil  føle  en 
særlig  ånd  der.  Mennesker  opnår  fred 
her.  Jeg  ved  at  deres  arbejde  der  hjælper 
afdøde  mennesker  med  at  opnå  ophøjel- 
se. Jeg  ved  at  disse  mennesker  til  gen- 
gæld gør  sig  selv  kvalificerede  til  velsig- 
nelser fra  den  anden  side  af  sløret.  Jeg 
ved  at  velsignelser  vil  følge  med  jer  hjem 
fra  templet. 

Gud  lever.  Jesus  er  Kristus.  Dette  er 
rigets  fuldbyrdende  arbejde.  I  Jesu  Kri- 
sti navn.  Amen.  □ 


Præsident  Gordon  B.  Hinckley,  rådgiver  i  Det  øverste  Præsidentskab. 

Delvis  liste  over  begivenheder  i  forbindelse 
med  tempelarbejdet  fra  1831 — 1843. 

Den  20.  juli  1831  blev  templet  i  Independence  i  Missouri  bekendtgjort.  (L&P 

57:1-3). 

Den  1.  august  1831  blev  der  givet  befaling  om  at  Missouri  og  tempelgrunden 

skulle  indvies.  (L&P  58:57). 

Den  3.  august  1831  indviede  profeten  tempelgrunden  i  Jackson  County  i 

Missouri.  {History  of  The  Church,  :199). 

I  1831  blev  den  nye  og  evige  pagts  lærdomme  og  principper  åbenbaret,  men  blev 

ikke  nedskrevet  før  den  12.  Juli  1843.  (L&P  132). 

Den  22.  september  1832  kom  profetien  om  det  nye  Jerusalem  og  templet.  (L&P 

84:1-5). 

Den  27  december  1832  fik  de  hellige  befaling  om  at  bygge  et  „Guds  hus" 

(tempel).  (L&P  88:119). 

Den  1.  juni  1833  fik  de  hellige  i  Missouri  atter  befaling  om  at  bygge  et  tempel, 

hvori  de  kunne  blive  begavet  med  magt.  (L&P  95). 

Den  23.  juli  1833  blev  hjørnestenene  i  Kirtland  templet  lagt.  {History  of  the 

Church,  1:400). 

Den  2.  august  1833  blev  der  givet  en  ny  åbenbaring  om  templet  i  Missouri  som 

skal  bygges  efter  „det  mønster,  jeg  har  givet  jer".  (L&P  97:10-17). 

Den  21.  januar  1836  blev  lærdomme  om  frelse  for  de  døde  åbenbaret.  (Joseph 

Smith  -  åbenbaring  om  det  celestiale  rige,  Den  kostelige  Perle). 

Den  27.  maj  1836  blev  indvielsesbønnen  for  Kirtland  templet  nedskrevet.  (L&P 

109). 

Den  3.  april  1836  kommer  Elijah  og  beseglingsnøglerne  gengives.  (L&P  110:13- 

16). 

Den  26.  april  1838  får  de  hellige  befaling  om  at  bygge  et  tempel  i  Far  West. 

(L&P  115:7-16). 

Den  8.  juli  1838  blev  der  givet  befaling  om  at  tiende  skulle  benyttes  til 

bygningen  af  templer.  (L&P  119). 

Den  26  april  1839  blev  hjørnestenene  i  Far  West  templet  lagt.  {History  of  the 

Church,  3:336-37) 

Den  19.  januar  1841  fik  de  hellige  befaling  om  at  bygge  Nauvoo  templet.  (L&P 

124:25-45). 

Den  1 .  september  1 842  fik  de  hellige  befaling  om  at  føre  en  optegnelse  over 

ordinanserne.  (L&P  127:5-9). 

Den  6.  september  1842  blev  de  hellige  instrueret  i  at  sørge  for  vidner  ved 

ordinanserne.  Forskellige  lærdomme  og  principper  blev  forklaret.  (L&P  128). 

Den  16.-17.  maj  1843  blev  lærdomme  om  besegling  yderligere  forklaret.  (L&P 

131). 

Kirkens  fremtidige  historie 

Ældste  G.  Homer  Durham 
De  halvfjerds'  første  Præsidium 


Ifølge  dygtige  lægers  vidnesbyrd  så  ser  I 
på  et  mirakel  når  I  ser  mig  stå  ved  denne 
talerstol.  Jeg  ville  være  yderst  utaknem- 
lig hvis  jeg  ikke  overfor  min  himmelske 
Fader  erkendte  hans  indgriben,  det  helli- 
ge præstedømmes  velsignelser  samt  støt- 
ten og  bønnerne  fra  min  elskede  hustru, 
mine  brødre,  min  familie  og  mange  som 
er  til  stede  her  i  dag. 
Jeg  ønsker  med  Åndens  hjælp  at  tale  lidt 
om  kirkens  fremtidige  historie  og  jeg 
ønsker  at  gøre  det  ved  hjælp  af  et 
eksempel  fra  vor  forgangne  historie. 
Til  den  kvartårlige  konference  i  Paro- 
wan  stav  i  Utah  i  december  1879  var 
man  vidne  til  at  49  mænd  sammen  med 
deres  familier  blev  kaldet  til  en  ny 
mission.  Kaldet  kom  fra  præsident  John 
Taylor  og  De  Tolv  gennem  ældste  Era- 
stus  Snow.  Senere  sluttede  andre  sig  til 
det  endelige  kompagni  fra  nærliggende 
bebyggelser.  Hvad  der  fulgte  efter  er 
kendt  som  Hole-in-the-Rock  ekspedi- 
tionen der  er  et  epos  i  kirkens  historie. 
250  af  vore  medlemmer  banede  sig 
sammen  med  80  vogne  og  hundredvis  af 


løsgående  kvæg  og  heste  vej  gennem  det 
vilde  og  ukendte  område  i  det  sydøstlige 
Utah.  Det  område  som  de  gennemrejste 
forbliver  i  dag  ét  af  de  mindst  kendte 
områder  i  verden.  Deres  mål  var  områ- 
det ved  San  Juan.  Udover  ørkenklipper- 
ne og  de  snævre  dybe  dale  så  hindrede 
den  menneskefjendske  Coloradoflods 
kløfter  dem  også.  Det  var  først  i  1934  en 
motorvejsbro  blev  bygget  over  denne 
kløft.  Ingen  kommerciel  flyverute  fløj 
fra  Utah  til  Arizona  i  nærheden  af  deres 
rute  før  1959. 

De  mormonske  spejdere  fandt  i  deres 
søgen  efter  den  korteste  rute  en  smal 
spalte  i  Glen  Canyon.  Flodens  leje  lå  600 
meter  under  de  høje  klipper.  Dette  ,,hul  i 
klippen"  synes  at  være  den  korteste  rute. 
Eftersom  spalten  var  i  selve  klipperne  så 
var  hullet  for  smalt  for  de  hestespand 
som  skulle  igennem,  ja  selv  på  nogle 
steder  for  smalt  for  en  mand.  Fald  på  op 
til  23  meter  gjorde  det  umuligt  selv  for 
bjerggeder  at  passere  for  slet  ikke  at  tale 
om  belæssede  vogne.  I  december  1879 
begyndte  de  hellige  efter  at  have  forladt 

Parowan-  og  Cedardalene  i  april  at 
hugge  sig  en  stejl  og  primitiv  vej  ved 
hjælp  af  dynamit,  hakke  og  skovl.  Æld- 
ste Platte  D.  Lyman  der  ledte  gruppen 
havde  beregnet,  at  hvis  der  kunne  bygges 
en  vej  så  ville  den  falde  2  1/2  meter  for 
hver  5  meter  den  første  trediedel  af  vejen 
ned  til  floden.  Derefter  fulgte  adskillige 
stejle  skrænter.  Men  gruppen  var  forbe- 
redt. De  havde  tro  og  var  ikke  alene  rede 
til  at  sprænge  klipperne  bort  og  grave  sig 
en  vej  ud,  men  de  var  også  rede  til  at 
bygge  en  tømmerflåde  der  var  i  stand  til 
at  sejle  hestespandene  og  vognene  over 
floden. 

Den  25.  januar  1880  var  der  blevet 
bygget  en  vej  og  lavet  en  tømmerflåde. 
Nu  kom  arbejdet  med  at  få  familierne  og 
de  første  40  vogne,  der  lå  i  lejr  øverst 
oppe,  ned  gennem  „Hullet".  De  andre 
der  befandt  sig  tilbage  ved  Fifty-Mile 
Spring  skulle  følge  efter. 


„Der  ligger  udfordringer  og 

en  mere  storslået 

kirkehistorie  forude  for 

hvert  medlem  og  hver  enhed 

i  kirken. " 


Kumen  Jones  har  efterladt  os  sin  beskri- 
velse af  den  måde  hvorpå  nedstigningen 
fandt  sted.  Tyve  mænd  og  drenge  holdt 
fast  i  lange  reb  bagved  hver  vogn. 
Hjulene  blev  låst  fast  med  kæder  ellers 


ville  de  rullende  hjul  uden  kontrol  løbe 
ind  i  hestespandet  der  kæmpede  for  at 
klare  det.  Den  26.  januar  1880  skrev 
Platte  D.  Lyman  i  sin  dagbog:  ,,I  dag 
lykkedes  det  os  at  få  alle  vogne  i  denne 
lejr  ned  gennem  , Hullet'  og  få  færget  26 
af  dem  over  floden.  Tømmerflåden  be- 
tjenes af  et  par  årer  og  det  går  ganske 
udmærket." 

Joseph  Stanford  Smith  og  hans  hustru 
Arabella  samt  deres  børn  var  i  den  sidste 
vogn  som  skulle  stige  ned  den  dag.  Et 
barnebarn,  Raymond  Smith  Jones,  har 
beskrevet  deres  oplevelse.  Jeg  tvivler  på 
at  et  nutidigt  filmselskab  med  tusindvis 
af  dollars  og  nutidig  teknik  kunne  filme 
et  sådant  epos. 

Stanford  Smith  havde  hele  dagen  lang 
hjulpet  de  forudgående  vogne  med  at 
komme  ned.  Det  så  ud  til  at  han  var 
blevet  glemt.  Dybt  foruroliget  kravlede 
han  de  600  meter  op  hvor  han  fandt 
Arabella  siddende  tålmodigt  ventende 
på  et  tæppe  med  spædbarnet  i  armen. 
Hans  ting  og  deres  to  øvrige  børn  i 
vognen  var  skjult  bagved  en  stor  klippe. 
Stanford  Smith  førte  sin  vognladning 
frem  til  kanten.  En  tredie  hest  blev 
spændt  fast  til  bagakslen.  Stanford  og 
Arabella  så  ned  igennem  „Hullet".  Han 
sagde:  „Jeg  er  bange  for  at  vi  ikke  kan 
klare  det." 

Hustruen  svarede:  „Vi  skal  klare  det." 
Han  sagde:  „Hvis  vi  blot  havde  haft 
nogle   få   mænd   til   at   holde   vognen 
tilbage  så  kunne  vi  måske  have  klaret 
det,  Belle." 

Hustruen  svarede:  „Jeg  skal  nok  holde 
igen." 

De  lagde  et  tæppe  på  jorden,  hvor  hun 
lagde  spædbarnet  mellem  benene  på  den 
3  år  gamle  Roy.  „Pas  på  din  lillebror 
indtil  far  kommer  efter  dig,"  sagde  hun. 
Den  ældre  pige  Ada  blev  sat  foran  dem. 

Bagved  vognen  greb  Belle  Smith  fat  i 
tøjlerne  på  den  hest  som  var  spændt  fast 
til  bagakslen.  Stanford  begyndte  at  lede 
hestespandet  ned  gennem  „Hullet". 
Vognen  slingrede  nedad.  Den  bageste 
hest  og  Belle  faldt  omkuld.  Hun  kom  op 
at  stå  igen  og  holdt  igen,  idet  hun  med  al 
styrke  og  kraft  trak  i  tøjlerne.  Et  forrevet 
klippeforspring  skar  et  frygteligt  stort 
gabende  sår  i  hendes  ben  fra  hælen  op  til 
hoften.  Hesten  bagved  vognen  faldt  på 
sit  bagparti.  Det  halvdøde  dyr  blev 
trukket  med  ned  det  meste  af  vejen.  Den 
modige  kvinde,  der  havde  fået  sit  tøj 


Ældste  F.  Enzio  Busche  fra  De  halvfjerds' 
første  Kvorum. 


revet  i  stykker  og  fået  et  alvorligt  sår, 
sagde  senere:  „Jeg  hoppede  som  en 
skade  hele  vejen!" 

Da  de  var  nået  ned  til  bunden  hørte 
Joseph  og  Arabella  et  svagt  råb  fra 
børnene.  Joseph  Stanford  Smith  kravle- 
de op  til  toppen  for  at  få  fat  i  dem.  De 
sad  sikkert  hvor  de  var  blevet  sat.  Han 
førte  dem  ned  igennem  klippespalten 
med  spædbarnet  på  armen  og  med  de 
andre  børn,  der  holdt  fast  i  ham  og  i 
hinanden.  Da  de  nærmede  sig  flodbred- 
den så  de  i  det  fjerne  5  mænd  bærende  på 
kæder  og  reb.  Man  havde  glemt  familien 
Smith  og  mændene  kom  nu  for  at 
hjælpe.  Stanford  råbte:  „Glem  det  ven- 
ner . .  .  min  kone  her  er  al  den  hjælp  en 
mand  har  brug  for."  (Se  David  E. 
Miller,  Hole-in-the-Rock:  An  Epic  in  the 
Colonisation  of  the  Great  American 
West.  Salt  Lake  City:  University  of  Utah 
Press.  1959,  s.  101-18). 
Kirkens  historie  er  fyldt  med  spændende 
episoder  af  denne  type.  Denne  historie 
går  i  arv  til  den  seneste  omvendte, 
hvorvidt  det  er  i  Asien,  Afrika  eller  et 
andet  sted  i  verden.  For  som  Paulus 
skrev  til  gaiaterne:  „Thi  alle  I,  som  blev 
døbt  til  Kristus,  har  iført  jer  Kristus. 
Men  når  I  hører  Kristus  til,  da  er  I  jo 
Abrahams  afkom,  arvinger  i  kraft  af 
forjættelse."  (Gal.  3:27,  29). 
Vi  står  overfor  alvorlige  udfordringer  i 
dag.  Frembringer  de  sidste  dages  helli- 
ges hjem  overalt  i  verden  modige  mænd 
og  kvinder  og  lydige  børn?  Vil  vore  børn 
blive  på  deres  plads  og  ikke  falde  i  livets 
farlige  bjergkløfter?  Hvilken  form  for 
historie  skaber  de  sidste  dages  hellige  i 
dag  for  kirkens  fremtidige  historie? 
Sletterne  og  oceanerne  er  blevet  gen- 
nemkrydset. Hullet  i  klippen  er  blevet 
besejret.  Hvad  gør  vi  i  dag? 
Store  begivenheder  som  vil  føre  til  Kristi 


andet  komme  ligger  foran  os.  Hvad  er 
betydningen  af  de  mange  nye  templer 
som  nu  bliver  bekendtgjort?  Hvad  inde- 
bærer den  åbenbaring  for  os,  som  blev 
givet  til  profeten  Joseph  Smith  i  1831: 
„Guds  riges  nøgler  er  overladt  menne- 
skene på  jorden,  og  fra  nu  af  skal 
evangeliet  udgå  til  jordens  ender,  lige- 
som den  sten,  der  uden  hænder  blev 
revet  løs  af  bjerget,  skal  rulle  frem,  til 
den  opfylder  hele  jorden."  (L&P  65:2). 
Der  ligger  en  storslået  kirkehistorie  bag 
os.  Og  der  ligger  en  endnu  mere  storslået 
kirkehistorie  foran  os  for  hvert  medlem 
og  hver  enhed  i  kirken.  Denne  historie 
skal  skrives  hver  eneste  dag  ét  eller  andet 
sted  i  Korea,  på  Philippinerne,  i  Andesb- 
jergene,  ja  i  enhver  stav. 
Visionen  om  det  ny  Jerusalem  har 
bevæget  generationer.  Den  har  bevæget 
vore  medlemmer.  Vi  ser  frem  til  den  dag 
hvor  „Kristus  personlig  vil  regere  på 
jorden".  (Tiende  Trosartikel).  Men  som 
profeten  Malakias  spurgte:  „Men  hvo 
kan  udholde  den  dag,  han  kommer,  og 
hvo  kan  stå,  når  han  kommer  til  syne?" 
(Mal.  3:2).  Lad  os  forberede  os  på  den 
dag  hvor  han  kommer  ved  at  opbygge 
Zion  i  vore  hjerter  og  i  vor  familie  alt 
imens  vi  skriver  sider  til  kirkens  fremti- 
dige historie.  Præsident  Kimball  har 
gentagne  gange  fortalt  os  at  vi  skal 
forskønne  vore  liv  og  vore  hjem.  Han 
har  udfordret  os  til  at  yde  en  mere 
kristuslignende  tjeneste. 
Jeg  vidner  at  Jesu  Kristi  evangelium 
således  som  det  er  gengivet  gennem 
profeten  Joseph  Smith  er  Guds  magt  til 
frelse.  At  han  er  vor  Frelser  og  Forløser 
og  at  Gud  Faderen  lever,  samt  at 
præsident  Spencer  W.  Kimball  er  Her- 
rens levende  profet  i  dag.  Hvis  vi  reage- 
rer positivt  overfor  hans  profetiske  le- 
delse på  samme  måde  som  pionererne  i 

forbindelse  med  Hole-in-the-Rock  rea- 
gerede overfor  præsident  Taylors  kald, 
så  vil  vi  være  med  til  at  forberede  den  tid, 
hvor  Kristus  kan  regere  som  „kongernes 
Konge  og  herrernes  Herre".  (Åb.  19:16). 
Vi  må  forberede  os  nu  for  at  kunne 
„udholde  den  dag,  han  kommer".  Kir- 
kens fremtidige  historie  kan  da  markeres 
af  en  heldig  gennemlevelse  af  tidernes 
prøver  og  modgang.  At  vi  hver  især  må 
gøre  vor  del  samtidig  med  at  vi  elsker 
Herren  og  vore  medmennesker,  det 
beder  jeg  om  i  Jesu  Kristi  navn.  Amen. 
□ 

Kærlighed  er  den  kraft, 
som  heler  familien 


F.  Enzio  Busche 
De  halvfjerds'  første  Kvorum 


Der  har  aldrig  været  et  tidspunkt  i  hele 
menneskehedens  historie  hvor  ægteska- 
bet og  familien  som  institution  har  været 
i  sådan  en  fare  som  i  denne  generation. 
Næsten  alle  de  forhold  som  førhen 
gjorde  familielivet  til  den  mest  naturlige 
måde  for  mennesket  at  leve  sammen  på 
har  ændret  sig  og  det  er  alt  sammen 
sket  i  løbet  af  det  korte  tidsrum  som  de 
sidste  halvfjerds  år  udgør. 
For  blot  lidt  mere  end  en  generation 
siden  måtte  medlemmerne  i  en  gennem- 
snitsfamilie  arbejde  længe  hver  dag  for 
at  fremskaffe  et  beskedent  udkomme.  I 
de  mørke  aftener  sad  de  rundt  om  ilden 
og  nød  hinandens  selskab  ved  at  synge 
og  fortælle  om  personlige  oplevelser. 
Dette  var  den  naturlige  måde  for  både 
belæring  og  underholdning  og  det  var 
næsten  det  fuldkomne  miljø  for  et  har- 
monisk familieliv. 

I  dag  har  påvirkningerne  fra  bogstave- 
ligt talt  ubegrænsede  kilder  gennem 
radio,  tv,  bøger  og  blade  sammen  med 
talrige  af  den  moderne  civilisations  op- 


findelser drastisk  ændret  den  historiske 
kulturelle  baggrund  for  familien.  I  den- 
ne tidsperiode  hvor  ægteskabet  og  fami- 
lien i  særlig  grad  bliver  udfordret  har 
Herren  gennem  sine  profeter  i  disse 
sidste  dage  gengivet  den  evige  dimension 
som  den  hellige  pagt  mellem  mand  og 
hustru  udgør  og  har  pålagt  os  en  ny 
opmærksomhed  overfor  det  virkelige 
formål  med  familien. 
Denne  pagts  uafhængighed  bliver  det 
centrale  i  de  åbenbarede  evangeliesand- 
heder  i  disse  sidste  dage  og  er  blevet  godt 
sammenfattet  af  den  nu  afdøde  profet 
David  O.  McKay  som  sagde:  „Ingen 
succes  andet  sted  kan  opveje  fiasko  i 
hjemmet."  (Conference  Report,  apr. 
1964,  s.  5).  Det  er  klart  at  vi  i  ægteskabet 
i  dag  ikke  blot  kan  hvile  på  fortidens 
mønstre  uden  at  udvikle,  fuldkommen- 
gøre samt  iværksætte  den  kraft  som 
Herren  har  givet  os  som  den  største 
befaling  -  befalingen  om  at  elske  hveran- 
dre. 
Verdens  mennesker  nægter  stadig  efter 

næsten  2000  år  at  acceptere  Frelserens 
ord  som  de  findes  i  Matthæus,  kapitel  5: 
,,I  har  hørt,  at  der  er  sagt:  ,Du  skal  elske 
din  næste  og  hade  din  fjende.' 

Men  jeg  siger  jer:  Elsk  jeres  fjender 
(velsign  dem,  som  forbander  jer,  gør 
godt  imod  dem,  der  hader  jer)  og  bed  for 
dem,  som  forfølger  jer."  (Matt.  5:43-44). 

Den  kærlighed  som  Kristus  belærer  os 
om  er  ikke  den  samme  som  verdens 
kærlighed.  Det  betyder  ikke  at  man  kun 
skal  elske  den  som  er  pæn,  som  opfører 
sig  pænt  og  som  er  respekteret,  magtfuld 
og  indflydelsesrig.  Vor  himmelske  Fader 
beder  os  gennem  sine  profeter  i  disse 
sidste  dage  om  at  udvikle  Guds  kærlig- 
hed som  en  magt  fra  oven  der  ikke  kan 
trues  gennem  ydre  forhold. Denne  Guds 
kærlighed,  må  i  henhold  til  profeten 
Nephi  i  Mormons  Bog  fremelskes  og  det 
er  „det  mest  ønskværdige  af  alt".  (1  Ne. 
11:22). 

Som  kong  Benjamin,  der  var  en  anden 
stor  leder  i  Mormons  Bog,  belærer  os  om 
så  vil  denne  Guds  kærlighed  imidlertid 
ikke  blive  en  del  af  os  så  længe  vi 
forbliver  i  vores  naturlige  tilstand.  „Thi 
det  naturlige  menneske  er  en  fjende  af 
Gud,"  forklarer  han.  (Mosiah  3:19).  Vi 
må  overvinde  dette  naturlige  menneske 
-  denne  „fjende  af  Gud"  -  vort  naturlige 
jeg.  I  henhold  til  kong  Benjamin  så  må  vi 
lære  at  lytte  til  Helligåndens  tilskyndel- 
ser og  bogstaveligt  talt  indgå  en  pagt 
med  Gud  hvori  vi  accepterer  Frelserens 
forsoning  og  bliver  som  et  barn  - 
underdanig,  sagtmodig,  ydmyg,  tålmo- 
dig, fuld  af  kærlighed,  villig  til  at  under- 
kaste sig  alt,  ja  lige  som  et  barn  underka- 
ster sig  sin  fader.  (Se  Mosiah  3:19). 

Hvilket  magtfuld  budskab  og  hvilket 
udfordrende  ansvar!  Vi  må  lære  at 
forpligte  os  selv  på  ny  hver  eneste  dag  og 


Ældste  Thomas  S.  Monson  fra  De  tolv 
apostles  Kvorum. 


centrere  vort  liv  om  dette  denne 
nøglebefaling  fra  Gud  til  sine  børn. 
Endnu  en  profet  fra  Mormons  Bog, 
Moroni,  fortæller  os  om  hvordan  vi  kan 
opnå  denne  kærlighed: 
„Men  den  kærlighed,  som  er  Kristi  rene 
kærlighed,  forbliver  evindelig;  og  den, 
som  på  den  yderste  dag  findes  i  besiddel- 
se af  den,  med  ham  er  alt  vel. 
Derfor,  mine  elskede  brødre,  bed  til 
Faderen  af  jeres  ganske  hjerte,  at  I  må 
være  fyldt  med  denne  kærlighed,  som 
han  har  skænket  alle  dem,  som  er  hans 
Søns,  Jesu  Kristi  sande  efterfølgere,  så  I 
kan  blive  Guds  sønner."  (Moroni  7:47- 
48). 

Vor  himmelske  Fader  ønsker  at  vi  kan 
fylde  os  selv  med  denne  kærlighed  - 
denne  kærlighed  som  er  uden  betingel- 
ser. Når  vi  er  fyldt  med  denne  kærlighed 
er  vi  rede  til  at  modtage  den  formaning 
om  at  bære  vort  daglige  livs  kors  og  i 
ydmyghed  lære  at  følge  i  hans  fodspor  i 
henhold  til  Frelserens  ord  som  de  findes 
i  Mattæus,  kapitel  10: 

„Og  den,  som  ikke  tager  sit  kors  og 
følger  efter  mig,  er  mig  ikke  værd. 
Den,  som  har  bjærget  sit  liv,  skal  miste 
det;  og  den,  som  har  mistet  sit  liv  for  min 
skyld,  skal  bjærge  det."  (Matt.  10:38- 
39). 

Et  ægteskab  som  er  bygget  på  denne 
grundvold  af  betingelsesløs  kærlighed  i 
den  evige  pagt  og  ed  kender  ikke  til  de  to 
selviske  individer  der  lever  sammen  som 
vi  ofte  ser  det  i  dagens  samfund.  I  det 
ægteskab  som  er  bygget  på  den  betingel- 
sesløse kærligheds  hjørnesten,  som  er 
Guds  kærlighed,  er  tanken  om  skilsmis- 
se utænkelig,  og  selv  kort  adskillelse 
bringer  uudslukkelig  smerte.  Seperatio- 
ner  og  skilsmisser  er  et  tegn  på  svaghed 
og  af  og  til  på  ondskab. 


„Den  eneste  måde,  hvorpå  vi 

kan  undgå  at  blive 

hårdhjertede  er  ved  at 

opbygge  kærlighedens  kraft  i 

os  selv  -  ved  bogstaveligt  at 

bede  vor  himmelske  Fader 

om  kærlighedens  gave." 


Herren  har  klart  undervist  os  om  ægte- 
skabspagtens hellighed.  Vi  læser  i  Mat- 
thæus kapitel  19.  Frelserens  ord  til 
farisæerne: 

„  ,Har  man  lov  at  skille  sig  fra  sin  hustru 
af  en  hvilken  som  helst  grund?' 
Dertil  svarede  han  og  sagde:  ,Har  I  ikke 


læst,  at  Skaberen  fra  begyndelsen  skabte 
dem  som  mand  og  kvinde  og  sagde: 
Derfor  skal  en  mand  forlade  sin  fader  og 
moder  og  holde  sig  til  sin  hustru,  og  de  to 
skal  blive  ét  kød? 

Så  er  de  da  ikke  længere  to,  men  ét  kød. 
Derfor:  hvad  Gud  har  sammenføjet  må 
et  menneske  ikke  adskille.' 
Da  siger  de  til  ham: , Hvorfor  har  Moses 
da  befalet,  at  når  man  giver  sin  hustru  et 
skilsmissebrev,  kan  man  skille  sig  fra 
hende?' 

Han  siger  til  dem:  ,Det  var  på  grund  af 
jeres  hårdhjertethed,  at  Moses  tillod  jer 
at  skille  jer  fra  jeres  hustruer;  men  fra 
begyndelsen  har  det  ikke  været  såle- 
des."' (Matt.  19:3-8,  fremhævelse  tilfø- 
jet). 

Den  eneste  måde  hvorpå  vi  kan  undgå  at 
blive  hårdhjertede  (som  Kristus  forkla- 
rer), er  ved  at  opbygge  kærlighedens 
kraft  i  os  selv  -  ved  bogstaveligt  at  bede 
vor  himmelske  Fader  om  kærlighedens 
gave  -  og  ved  at  blive  en  hellig  gennem 
Herren  Kristi  forsoning  og  blive  som  et 
barn  i  ydmyghed  så  at  vi  kan  blive  fyldt 
med  denne  betingelsesløse  kærlighed,  og 
med  denne  kærlighed  i  overensstemmel- 
se med  Ånden  og  med  denne  Ånd  blive 
vejledt  i  alle  livets  udfordringer. 
Vi  ved  at  vi  gennem  vore  ufuldkomne 
legemer  og  vor  stræben  efter  fuldkom- 
menhed konfronteres  med  situationer 
hvor  medlemmer  af  vor  egen  familie,  ja 
selv  en  ægtefælle,  kan  opføre  sig  som  en 
fjende.  Så  kommer  tidspunktet  hvor 
kærligheden  som  en  kraft  er  nødvendig 
og  hvor  den  prøves.  Thi  den  person  som 
allermindst  har  gjort  sig  fortjent  til 
kærlighed  behøver  kærligheden  mest. 
Jeg  ønsker  til  sidst  at  fortælle  jer  om  en 
personlig  oplevelse.  En  dag  da  forholde- 
ne gjorde  det  nødvendigt  at  jeg  kom 
hjem  på  et  usædvanligt  tidspunkt  var  jeg 

fra  et  andet  værelse  vidne  til  hvorledes 
vor  1 1  år  gamle  søn,  netop  tilbagevendt 
fra  skole,  sagde  nogle  meget  grimme  ord 
til  sin  yngre  søster.  Det  var  ord  som  jeg 
tog  anstød  af-  ord  som  jeg  aldrig  havde 
troet  vor  søn  ville  bruge.  Min  første 
naturlige  reaktion  var  i  vrede  at  rejse  mig 
op  og  gå  ind  for  at  få  fat  i  ham.  Heldigvis 


måtte  jeg  gå  gennem  værelset  og  åbne  en 
dør  før  jeg  kunne  få  fat  i  ham,  og  jeg 
husker  at  jeg  i  disse  få  sekunder  bad 
brændende  til  min  himmelske  Fader  om 
at  hjælpe  mig  med  at  klare  situationen. 
Fred  faldt  over  mig.  Jeg  var  ikke  længere 
vred. 

Vor  søn  der  var  chokeret  over  at  se  mig 
hjemme,  blev  fyldt  med  frygt  da  jeg 
nærmede  mig  ham.  Til  min  overraskelse 
hørte  jeg  mig  selv  sige:  „Velkommen 
hjem  søn!"  Og  jeg  gav  ham  hånden  for  at 
hilse  på  ham.  Så  indbød  jeg  ham  på  en 
uformel  måde  til  at  sætte  sig  ved  siden  af 
mig  i  dagligstuen  så  vi  kunne  tale 
sammen.  Jeg  hørte  mig  selv  give  udtryk 
for  min  kærlighed  til  ham.  Jeg  talte  med 
ham  om  den  kamp  som  vi  hver  især  må 
udkæmpe  hver  dag  med  os  selv. 
Da  jeg  gav  udtryk  for  min  tillid  til  ham 
begyndte  han  at  græde  og  tilstod  sin 
uværdighed  og  fordømte  sig  selv  udover 
alle  grænser.  Nu  var  det  min  opgave  at 
bringe  hans  overtrædelse  ind  i  sit  rette 
perspektiv  og  at  trøste  ham.  En  vidun- 
derlig ånd  sænkede  sig  over  os  og  vi 
endte  med  at  græde  sammen,  idet  vi 
knugede  hinanden  i  kærlighed  og  til  sidst 
i  glæde.  Hvad  der  kunne  være  blevet  en 
katastrofal  konfrontation  mellem  far  og 
søn  blev  ved  hjælp  af  den  himmelske 
hjælp  fra  oven  en  af  de  mest  vidunderlige 
oplevelser  i  vort  forhold  som  vi  begge 
aldrig  har  glemt. 

Brødre  og  søstre,  jeg  ved  at  Gud  lever,  at 
dette  er  hans  kirke  og  at  det  er  forbere- 
delsens og  advarslens  dage.  Og  jeg 
vidner,  at  når  vi  ikke  fuldt  ud  udøver 
Guds  kærlighed  som  en  kraft  som  han 
har  befalet  os  at  gøre,  så  vil  vort 
ægteskab  ikke  være  stærkt,  vore  familier 
vil  være  svage  og  vor  egen  frelse  vil  være  i 
fare.  Jeg  bærer  dette  vidnesbyrd  i  Jesu 
Kristi  navn.  Amen.  □ 

Hvorfor  der  findes  templer 

Ældste  W.  Grant  Banger  ter 
De  halvfjerds'  første  Kvorum 


Andre  har  her  i  dag  talt  om  templet,  men 
sidste  år  i  november  ved  indvielse  af 
Jordan  River  templet  afholdt  vi  3  møder 
om  dagen  i  5  dage  og  vi  fik  ikke  sagt  det 
hele.  Dette  er  et  godt  tidspunkt  at  tale 
om  templer  og  jeg  vil  gerne  forklare 
hvorfor  templerne  er  her.  Som  et  folk 
har  de  sidste  dages  hellige  udført  et 
strålende  værk  i  templerne.  De  tjener 
med  rosværdig  hengivenhed  for  at  finde 
navnene  på  afdøde  slægtninge,  for  at 
arbejde  med  at  uddrage  navnene  til 
optegnelserne  og  for  derefter  at  udføre 
ordinanserne  for  de  dødes  forløsning 
såvel  som  for  sig  selv.  Mere  end  16.000 
tempelarbejdere  yder  frivillig  tjeneste  i 
templerne  og  dette  tal  nærmer  sig  således 
den  styrke  af  fuldtidsmissionærer  som 
forkynder  evangeliet. 
Dette  er  en  dag  hvor  profetierne  opfyl- 
des. Som  Esajas  sagde  for  2700  år  siden: 
„Det  skal  ske  i  de  sidste  dage,  at  Herrens 
huses  bjerg,  grundfæstet  på  bjergenes 
top,  skal  løfte  sig  op  over  højene.  Did 
skal  folkene  strømme  og  talrige  folke- 
slag  vandre:    ,Kom,   lad   os   drage   til 


Herrens  bjerg,  til  Jakobs  Guds  hus;  han 
skal  lære  os  sine  veje,  så  vi  kan  gå  på 
hans  stier;  thi  fra  Zion  udgår  åbenba- 
ring, fra  Jerusalem  Herrens  ord."'  (Es. 
2:2-3). 

Betydningen,  dybden  og  kraften  i  dette 
skriftsted  kan  kun  forstås  af  dem  som 
kender  til  templer. 

Vi  oplever  en  bemærkelsesværdig  perio- 
de i  forbindelse  med  tempelarbejdet. 
Fire  nye  templer  blev  bekendtgjort  sid- 
ste uge.  De  sidste  to  år  er  antallet  af 
templer  herunder  både  de  som  allerede 
er  i  drift  og  de  som  er  under  planlægning 
eller  bygges  steget  fra  21  til  41.  Tre  af 
disse  templer  er  blevet  indviet  og  er 
begyndt  deres  virke  i  samme  periode. 
Der  er  aldrig  sket  noget  lignende  i  hele 
kirkens  historie.  De  stavskonferencer 
som  nu  bliver  afholdt  overalt  i  kirken 
har  til  hensigt  at  undervise  de  sidste 
dages  hellige  mere  i  vor  mission  om  at 
tjene  i  Herrens  hus. 

Jeg  tror  imidlertid  at  det  vil  være  for- 
målstjenligt at  nævne  nogle  forenklinger 
og  forkerte  ideer   omkring  templerne 

som  har  udviklet  sig  og  som  viser  en 
ringere  forståelse.  For  eksempel  siges 
det  somme  tider: 

1.  Min  genealogi  er  allerede  blevet 
udført. 

2.  EDB  behandling  og  uddragningspro- 
grammet  vil  gøre  arbejdet  for  mig. 

3.  Tempelarbejde  er  for  de  døde. 

4.  Tempelarbejde  er  for  gamle  menne- 
sker. 

5.  Vi  drager  til  templet  for  at  gøre 
arbejde  for  ét  navn. 

6.  Det  er  frivilligt  om  man  vil  besøge 
templet. 

Når  vi  studerer  skrifterne  lærer  vi  at 
lærdommene  om  templet  kræver  følgen- 
de af  de  sidste  dages  hellige: 
For  det  første  opførelse  af  templer. 
For  det  andet  at  vi  drager  til  templet  for 
at  modtage  vore  velsignelser. 
For  det  tredie  at  vi  vender  tilbage  for  at 
udføre  ordinanser  for  afdøde  slægtnin- 
ge- 
For  det  fjerde  at  vi  også  udfører  arbejde 
for  andre. 

For  det  femte  at  hyppige  besøg  i  templet 
giver  en  personlig  åndelig  vækst. 
Hvorfor  findes  alle  disse  templer? 
For  det  første:  Templerne  er  til  for 
kirkens  levende  medlemmer.  At  besøge 
templet  er  „ikke"  valgfrit.  Templerne  er 
„et  sted  ...  til  undervisning  af  alle  dem, 
som  er  kaldet  til  at  tjene  ...  at  de  må 
blive  gjort  fuldkomne  i  deres  forståelse 
af .  .  .  alt,  hvad  der  hører  til  Guds  rige  på 
jorden".  (L&P  97:13-14).  „Derfor,  san- 
delig siger  jeg  jer,  at  jeres  salvelser,  jeres 
tvætninger  .  .  .jeres  højtidelige  sammen- 
komster ...  og  jeres  orakler  på  jeres 
allerhelligste  steder  ...  (er  til)  herlighed, 
ære  og  begavelse  (for  Zions  indbyggere 
og)  er  indstiftet  gennem  mit  hellige  hus's 


Ældste  John  H.  Groberg  fra  De  halvfjerds' 
første  Kvorum. 

forordninger,  og  mit  folk  har  altid 
befaling  om  at  bygge  et  sådant  hus  til  mit 
hellige  navn."  (L&P  124:39). 
Tempelbegavelsen  er  en  nødvendig  og 
hellig  velsignelse  som  er  af  lige  så 
afgørende  betydning  for  kirkens  med- 
lemmer som  dåb.  Derefter  følger  beseg- 
lingen af  hustruer  til  deres  ægtemænd  og 
af  børn  til  deres  forældre.  Uden  disse 
velsignelser  var  der  slet  ikke  nogen  fylde 
i  evangeliet.  Uden  dem,  sagde  Moroni, 
vil  „jorden  blive  lagt  aldeles  øde  ved 
hans  komme".  (L&P  2:3). 
Utallige  familier  i  fjerne  egne  har  aldrig 
haft  dette  privilegium.  Selv  i  områder 
hvor  der  har  været  templer  i  flere 
generationer  er  halvdelen  af  familierne 
aldrig  blevet  beseglet  til  hinanden.  Tem- 
pelarbejde er  for  kirkens  levende  medlem- 
mer. 

For  det  andet:  Tempelarbejde  er  for  de 
dødes  forløsning.  Imidlertid  henviser  de 
hellige  skrifter  og  lærdomme  mere  spe- 
cielt til  en  særlig  gruppe  blandt  de  døde. 
Malakias  talte  om  at  „vende  fædrene  til 
sønnerne    og    sønnerne    til    fædrene". 

(Mal.  4:6).  Joseph  Smith  fremhævede  at 
templets  velsignelser  var  for  vor  afdøde 
slægt,  vore  døde.  (Se  L&P  124:32-36, 
127:5-6,  128:8,  14-15).  Vægten  ligger  på 
familien.  Vi  har  til  opgave  at  finde  frem 
til  vore  egne  afdøde  slægtninge. 
Dit  genealogiske  arbejde  er  ikke  altsam- 
men blevet  udført.  Mine  egne  bedstefo- 
rældre udførte  „alt"  tempelarbejde  for 
deres  afdøde  slægtninge  for  55  år  siden. 
Siden  den  tid  har  vor  familie  fundet 
yderligere  1 6.000  slægtninge.  I  områder 
hvor  nye  templer  opføres  er  dette  arbej- 
de netop  ved  at  begynde.  Selv  om  det 
kontrollerede  navneuddragningspro- 
gram  udføres  i  mange  af  kirkens  stave 
med  stor  hengivenhed  og  succes  så 
omfatter  det  ikke  de  seneste  generatio- 
ner og  vil  ikke  frelse  dem  som  tilhører 
vor  egen  nære  familie.  Det  er  imidlertid 
af  uvurderlig  værdi  når  disse  fjernere 
generationer  nås. 

Må  vi  altid  huske  at  vi  udfører  templets 
ordinanser  for  mennesker,  ikke  for  nav- 
ne. Dem  vi  kalder  for  ,,de  døde"  lever  i 
ånden  og  er  til  stede  i  templet. 
Det  er  derfor  kirkens  formål  at  have  et 
forberedt  folk  der  er  rede  til  at  modtage 
templerne  efterhånden  som  de  færdiggø- 
res. Det  ville  være  meget  uheldigt  at 
bygge  templer  rundt  om  i  verden  og  at  de 
dernæst  for  det  meste  står  ubenyttet.  En 
måde  at  forberede  medlemmerne  på  er 
ved  at  holde  en  magtfuld  tale.  Resultatet 
hertil  vil  blive  at  vi  føler  os  skyldige. 
Denne  skyldfølelse  forsvinder  så  efter  to 
uger  og  vi  mærker  ikke  mere  til  det. 
Ansvaret  for  at  sørge  for  beredte  med- 
lemmer ligger  hos  præstedømmets  lede- 
re. 

For  eksempel  fandt  man  i  Chile  hvor  jeg 
tjente  på  det  tidspunkt  hvor  templet  i 
Santiago  blev  bekendtgjort  ud  af  at  der 
blandt  100.000  medlemmer  var  blevet 


ordineret  3.000  mænd  til  præstedømmet. 
Eftersom  de  måtte  besidde  præstedøm- 
met for  at  indtræde  i  templet  var  der 
således  kun  et  begrænset  antal  som  var 
kvalificeret.  Vi  besluttede  derfor  at  vi 
ville  forberede  mindst  10.000  mand  til  at 
blive  ordineret  til  præstedømmet  så  de 
sammen  med  deres  trofaste  ægtefæller 
kunne  drage  til  templet. 
De  hellige  i  Chile-  har  også  påtaget  sig 
ansvaret  for  at  forberede  100.000  navne 
for  deres  afdøde  slægtninge  som  de  kan 
tage  med  til  templet  når  det  er  klart. 
Lignende  forberedelser  sker  andre  ste- 
der. 

Der  hvor  der  har  været  et  tempel  i  lang 
tid  er  tiden  nu  inde  for  en  fornyet  og  en 
fortsat  forberedelse.  Dette  arbejde  på- 
hviler hjemmelærerne,  kvorumspræsi- 
denterne,  biskopperne  og  især  højpræ- 
sterne, såvel  som  alle  andre  der  er 
involveret  i  at  undervise  i  evangeliet.  Jeg 
husker  en  kvorumspræsident  for  æld- 
sterne  som  besluttede  at  hans  mål  som 
leder  var  at  hjælpe  ethvert  medlem  i  sit 
kvorum  til  at  drage  til  templet.  Hans 
første  rapport  fortalte  at  alle  med  undta- 

gelse  af  6  havde  kvalificeret  sig.  Han 
rapporterede  senere  at  alle  undtagen  3 
var  draget  til  templet  før  han  var  blevet 
afløst.  Efter  hans  afløsning  lykkedes  det 
imidlertid  også  at  få  de  3  øvrige  kvalifi- 
ceret. 

Jeg  har  det  privilegium  hver  dag  at 
arbejde  i  styrelsen  af  templerne  og  jeg 
bliver  hele  tiden  imponeret  over  den 
rigdom,  den  hellighed  og  den  herlighed 
som  de  velsignelser  der  administreres  der 
indeholder.  Vi  bliver  udspurgt  om  ordi- 
nanserne  der  udføres  i  templet.  Vi  kan 
selvfølgelig  ikke  diskutere  disse  ordinan- 
ser  udenfor  templet  på  grund  af  deres 
hellige  natur.  Andre  beder  os  om  en 
forberedende  orientering  så  at  de  men- 
nesker som  indtræder  i  templet  ikke  vil 
blive  forvirret.  Jeg  vil  gerne  fremhæve  at 
forberedelsen  til  at  indtræde  i  templet 
ligger  i  evangeliet.  Der  siges  og  gøres 
intet  i  templet  som  ikke  har  sit  grundlag  i 
skrifterne. 

Evangeliet  er  tro  på  Herren,  Jesus  Kri- 
stus. Dette  forudsætter  en  villighed  til  at 
acceptere  hans  lærdomme  og  påtage  sig 
hans  navn  i  lydighed  mod  hans  befalin- 

Jerold  D.  Ottley,  dirigent  for 
Mormontabernakelkoret. 


ger.  Evangeliet  er  omvendelse  og  renselse 
fra  al  uretfærdighed.  Det  er  dåben  hvor- 
ved vi  har  indgået  pagten  og  aflagt 
løfterne.  Det  er  retten  til  at  have  Helli- 
gåndens fællesskab  som  når  vi  har  den 
rette  indstilling  vil  belære  os  mens  vi  går 
gennem  templet.  Evangeliet  er  skrifter- 
ne. Svaret  til  næsten  ethvert  passende 


,Uden  templets  velsignelser 

ville  der  ikke  være  nogen 

fylde  i  evangeliet." 


spørgsmål  om  templet  kan  findes  i 
skrifterne  for  dem,  som  søger  det.  Evan- 
geliet er  bøn,  ydmyghed,  lærvillighed  og 
barmhjertighed.  Det  er  forpligtelse ,  pag- 
ter og  ordinanser.  Det  er  også  velsignel- 
ser. 

Lad  mig  give  et  råd  til  hjemmelærere, 
biskopper  og  stavspræsidenter.  Selvføl- 
gelig er  der  ingen  der  vil  lære  alt  om 
templet  gennem  et  enkelt  besøg,  men 
hvis  I  ønsker  at  forberede  jeres  medlem- 
mer til  at  indtræde  i  templet  så  belær 
dem  om  evangeliet.  Forsøg  ikke  at 
belære  dem  om  hvad  der  foregår  i 
templet  -  vi  besøger  templet  for  at  lære 
herom.  Hvis  disse  evangeliske  princip- 
per på  passende  vis  er  en  del  af  vort  liv  så 
skal  vi  nok  forstå  tempelordinanserne. 
Hvis  disse  principper  ikke  er  en  del  af 
vort  liv,  så  er  der  intet  andet  der  kan 
hjælpe  og  de  som  mangler  denne  viden 
bør  endnu  ikke  drage  til  templet. 
Må  Gud  velsigne  dette  folk  så  I  kan 
modtage  velsignelserne  og  udføre  den 
hellige  tjeneste  som  er  til  rådighed  i 
templerne.  Det  beder  jeg  om  i  oprigtig- 
hed i  Jesu  Kristi  navn.  Amen.  □ 

Jesus  er  vor  Frelser 


Ældste  David  B.  Haight 
De  tolv  apostles  Kvorum 


Jeg  vil  gerne  bede  jer  tænke  jer  om  et 
øjeblik  og  mindes  den  følelse  som  I 
netop  havde  da  I  stod  op  og  sang  med  på 
„Hav  tak  for  profeten,  du  sendte" 
(Sange,  nr.  184)  og  mens  I  så  på  vor 
levende  profet. 

Jeg  har  aldrig  oplevet  en  sådan  spontan 
udgydelse  af  kærlighed  som  vi  var  vidne 
til  under  denne  storslåede  sang.  Vi  følte 
den  kærlighed  som  Frelseren  belærte 
om. 

Jeg  håber  at  I  alle  vil  mindes  denne 
oplevelse,  at  I  vil  huske  den  og  at  I  vil 
skrive  den  ned.  Måske  vil  I  sige  at  ord 
ikke  kan  beskrive  jeres  følelser  mens  I  så 
op  på  vor  profet.  Måske  følte  I  som  jeg 
at  hjertet  skulle  briste.  Må  dette  blive  en 
del  af  jeres  historie. 
I  alle  menneskers  hjerter,  uanset  race 
eller  position  i  livet,  findes  der  en 
uudtrykkelig  længsel  efter  noget  som  de 
ikke  besidder  nu.  Denne  længsel  er 
indpodet  i  mennesket  af  en  kærlig  Ska- 
ber. 

Det  er  Guds  mål  at  denne  længsel  i  det 
menneskelige  hjerte  skal  føre  os  til  den 
eneste  som  er  i  stand  til  at  tilfredsstille 


denne  længsel.  Denne  fylde  findes  kun 
hos  Jesus  Kristus,  Søn  af  den  evige 
Fader  i  Himlen.  Paulus  erklærede:  „Thi 
Gud  besluttede  at  lade  hele  fylden  bo  i 
ham."  (Kol.  1:19). 

Jesus  blev  udvalgt  og  ordineret  til  at 
være  den  eneste  Frelser  og  Forløser  for 
verden.  Til  Jareds  bror  sagde  han: 
„Se,  jeg  er  den,  som  fra  verdens  begyn- 
delse var  udset  til  at  forløse  mit  folk.  Se, 
jeg  er  Jesus  Kristus  ...  i  mig  skal  alle 
mennesker  have  liv  for  evigt,  ja,  de  som 
vil  tro  på  mit  navn."  (Ether  3:14.  Ordet 
lys  er  i  1981  udgaven  af  Mormons  Bog 
på  engelsk  blev  erstattet  med  ordet  liv. 
O.a.). 

Han  belærte  sine  disciple: 
„Thi  jeg  er  kommen  ned  fra  Himmelen, 
ikke  for  at  gøre  min  vilje,  men  hans  vilje, 
som  sendte  mig  ...  at  enhver,  som  ser 
Sønnen  og  tror  på  ham,  skal  have  evigt 
liv,  og  jeg  skal  oprejse  ham  på  den 
yderste  dag."  (Joh.  6:38,  40). 
I  dag  fejrer  store  dele  af  verden  palme- 
søndag -  til  minde  om  vor  Herres  indtog 
i  Jerusalem.  Som  beskrevet  i  Mattæus  og 
Johannes  så  „bredte  (mængden)  deres 

kapper  på  vejen"  (Matt.  21:8)  og  „tog 
.  .  .  palmegrene  og  gik  ham  i  møde." 
(Joh.  12:13). 

Det  var  tidspunktet  for  den  årlige  påske- 
fest. I  nogen  tid  havde  Sanhedrinets 
ypperstepræster  sammen  lagt  planer  for 
at  få  Jesus  arresteret  og  havde  sammen- 
svoret sig  for  at  slå  ham  ihjel.  De  følte,  at 
deres  tidspunkt  var  kommet. 
Dagen  forud  for  nydelsen  af  påskemålti- 
det havde  Jesus  fortalt  sine  disciple  hvor 
de  kunne  finde  et  værelse  hvor  de  kunne 
mødes  og  modtage  hans  instruktioner. 
Jesus  mødtes  med  De  Tolv  i  dette 
værelse  og  de  satte  sig  ned  for  at  spise. 
Efter  de  var  færdige  belærte  Mesteren 
dem  og  betjente  dem.  Han  vaskede  deres 
fødder  og  sagde  til  dem: 
,,I  kalder  mig  mester  og  Herre,  og  I  har 
ret,  thi  jeg  er  det. 

Når  nu  jeg,  jeres  Herre  og  mester,  har 
tvættet  jeres  fødder,  så  er  også  I  skyldige 
at    tvætte    hverandres    fødder."    (Joh. 
13:13-14).  Derefter  belærte  han  dem: 
„Nu  er  Menneskesønnen  herliggjort,  og 
Gud  er  herliggjort  i  ham  .  .  . 
Børnlille!  Kun  en  liden  stund  bliver  jeg 
endnu  hos  jer.  I  skal  lede  efter  mig,  og 
.  .  .  som  jeg  sagde  til  jøderne.  , Hvor  jeg 
går  hen,  kan  I  ikke  komme,'  .  .  . 
En  ny  befaling  giver  jeg  jer,  at  I  skal  elske 
hverandre:  ligesom  jeg  har  elsket  jer, 
skal  også  I  elske  hverandre. 
Derpå  skal  alle  kende,   at  I  er  mine 
disciple,  om  I  har  indbyrdes  kærlighed." 
(Joh.  13:31,  33-35).  Han  fortsatte  med  at 
belære: 

„Jeres  hjerte  forfærdes  ikke!  Tro  på 
Gud,  og  tro  på  mig. 
I  min  Faders  hus  er  der  mange  boliger. 
Hvis  ikke,  havde  jeg  sagt  jer  det;  thi  jeg 
går  bort  for  at  gøre  en  plads  rede  for  jer. 
Og  når  jeg  er  gået  bort  og  har  gjort  en 
plads  rede  for  jer,  kommer  jeg  igen  og 


tager  jer  til  mig,  for  at  hvor  jeg  er,  der 

skal  også  I  være. 

Og  hvor  jeg  går  hen,  derhen  kender  I 

vejen."  (Joh.  14:1-4). 

Tomas  spurgte:   „Herre!  vi  ved  ikke, 

hvor  du  går  hen;  hvordan  kan  vi  så 

kende   vejen?"    (Joh.    14:5).    Frelseren 

svarede: 

„Jeg  er  vejen  og  sandheden  og  livet; 

ingen  kommer  til  Faderen  uden  ved  mig. 

Havde  I  kendt  mig,  så  havde  I  også 

kendt  min  Fader;  og  fra  nu  af  kender  I 

ham  og  har  set  ham."  (Joh.  14:6-7). 

„Jeg  udgik  fra  Faderen  og  er  kommen  til 

verden;  jeg  forlader  verden  igen  og  går  til 

Faderen."  (Joh.  16:28). 

,,.  .  .  Hvis  I  beder  Faderen  om  noget, 

skal  han  give  jer  det  i  mit  navn."  (Joh. 

16:23). 

Mens  Jesus  opholdt  sig  i  den  store  sal 

ovenpå  indstiftede  han  nadveren,  tog 

brødet,  brød  det,  bad  over  det  og  gav  det 

til  disciplene  idet  han  sagde: 

„Dette  er  mit  legeme,  som  gives  for  jer; 

gør  dette  til  ihukommelse  af  mig!" 

„  .  .  .  Denne  kalk  er  den  nye  pagt  ved  mit 

Ældste  James  E.  Faust  fra  De  tolv  apostles 
Kvorum. 

blod,  som  udgydes  for  jer."  (Luk.  22:19, 
20). 

Efter  at  have  indstiftet  nadveren  sagde 
Frelseren  til  sine  disciple:  ,,.  .  .  det  er 
gavnligt  for  jer,  at  jeg  går  bort.  Thi  hvis 
jeg  ikke  går  bort,  kommer  Talsmanden 
ikke  til  jer;  men  når  jeg  går  herfra,  så  vil 
jeg  sende  ham  til  jer."  (Joh.  16:7). 
Frelseren  bad  til  Faderen  for  apostlene 
og  alle  som  troede: 

„Fader!  timen  er  kommet;  herliggør  din 
Søn,  så  Sønnen  kan  herliggøre  dig. 
Du  har  jo  givet  ham  magt  over  alle 
mennesker,  for  at  han  kan  give  evigt  liv 
til  alle  dem,  som  du  har  givet  ham. 
Og  dette  er  det  evige  liv,  at  de  kender  dig, 
den  eneste  sande  Gud,  og  ham,  som  du 
har  sendt,  Jesus  Kristus."  (Joh.  17:1-3). 
Da  Jesus  var  færdig  med  sin  bøn  til  sin 
Fader  forlod  han  dette  værelse  sammen 
med  disciplene  og  gik  ud  til  Getsemane 
have  for  at  være  ene  og  bede: 
„Min  Fader!  er  det  muligt,  så  lad  denne 
kalk  gå  mig  forbi;  dog  ikke,  som  jeg  vil, 
men  som  du  vil."  (Matt.  26:39). 
Om  sin  lidelse  i  haven  har  Frelseren  selv 
sagt: 

„Og  mine  lidelser  gjorde,  at  selv  jeg, 
Gud,  den  største  af  alle,  skælvede  af 
smerte  og  blødte  fra  hver  pore  og  led 
både  på  legeme  og  sjæl  og  ønskede,  at  jeg 
ikke  skulle  drikke  den  bitre  kalk. 
Dog,  ære  være  Faderen  jeg  tømte  den  og 
fuldendte  mine  forberedelser  for  menne- 
skenes børn."  (L&P  19:18-19). 
„Thi  se,  jeg,  Gud,  har  lidt  dette  for  alle, 
for  at  de,  som  vil  omvende  sig,  ikke  skal 
lide."  (L&P  19:16). 

Da  vagterne  og  Judas  nærmede  sig, 
sagde  Herren:  „Han,  som  forråder  mig, 
er  nær."  (Matt.  26:46). 
Derefter  kyssede  Judas  ham  på  kinden. 
Jesus  sagde:  „Ven,  gør  det,  du  er  kom- 
men for!"  (Matt.  26:50). 


„Hvem  leder  I  efter?"  (Joh.  18:4). 
En  vagt  svarede:  „Jesus  fra  Nazaret." 
Frelseren  sagde:  „Det  er  mig."  (Joh. 
18:5). 

Vagtmandskabet  førte  derpå  Jesus  bort 
til  de  jødiske  herskere,  derefter  til  ypper- 
stepræsten Kajfas.  (Se  Matt.  26:57). 
Kajfas  sagde:  „Jeg  tager  dig  i  ed  ved  den 
levende  Gud:  Sig  os,  om  du  er  Kristus, 
Guds  Søn."  (Matt.  26:63). 
„Ja,  jeg  er;  og  I  skal  se  Menneskesønnen 
sidde  ved  Kraftens  højre  hånd  og  kom- 
me med  himmelens  skyer."  (Mark. 
14:62). 

Jesus  blev  derefter  ført  foran  Pilatus  som 
spurgte:  „Er  du  jødernes  konge?"  (Joh. 
18:33). 

Jesus  svarede:  „Mit  rige  er  ikke  af  denne 
verden.  Havde  mit  rige  været  af  denne 
verden,  så  havde  mine  tjenere  kæmpet 
for,   at  jeg   ikke   skulle    overgives   til 
jøderne."  (Joh.  18:36). 
Pilatus  sagde  til  mængden: 
„Jeg  finder  ingen  skyld  hos  ham. 
Men  det  er  skik  hos  jer,  at  jeg  ved  påsken 
giver  jer  en  fange  fri;  vil  I  nu,  at  jeg  skal 
frigive  jer  jødernes  konge?"  (Joh.  18:38- 
39). 

Mængden  råbte:  „Nej!  Nej!  Ikke  ham, 
men  Barabbas."  (Se  Joh.  18:40). 
Så  tog  Pilatus  Jesus  og  lod  ham  piske. 
Soldaterne  flettede  en  tornekrone  og 
satte  den  på  hans  hoved,  og  kastede  en 
purpurkappe  om  ham.  (Se  Mark.  15:15- 
17). 

Pilatus  sagde:  „Jeg  finder  ingen  skyld 
hos  den  mand."  (Luk.  23:4). 
Mængden  råbte:  „Korsfæst,  korsfæst 
ham!"  (Se  Luk.  23:21). 
Og  så  greb  de  ham,  Mesteren  -  ham  som 
Peter  fornægtede  tre  gange  -  og  førte 
ham  bort.  Han  bar  sit  eget  kors.  Han 
begyndte  den  lange  vej  til  højen  forbi 
menneskemængden  som  stod  langs  vej- 

en,  forbi  de  grædende  kvinder,  forbi  den 

mordlystne  mængde  der  råbte  på  hans 

korsfæstelse,  og  gennem  byens  gader  ud 

til  den  høj  der  blev  kaldt  Golgata  - 

„Hovedskalsted"  (Se  Joh.  19:17).  Og  der 

korsfæstede  de  ham. 

Til  den  angrende  tyv  som  hang  ved  siden 

af  ham,  sagde  Jesus:  ,,I  dag  skal  du  være 

med  mig  i  Paradis."  (Luk.  23:43). 

Jesu  sidste  ord  som  menneske: 

„Kvinde!   se,   det  er  din   søn."   (Joh. 

19:26). 

Så  vendte  han  sig  mod  Johannes  og 

sagde:  „Se,  det  er  din  moder."  (Joh. 

19:27). 

Og   derefter:    „Fader!   i   dine   hænder 

betror  jeg  min  ånd."  (Luk.  23:46). 

„Det  er  fuldbragt."  (Joh.  19:30). 


„Men  ved  daggry  på  den  første  dag  i 
ugen  kom  (kvinderne)  til  graven  med  de 
vellugtende  salver,  som  de  havde  tilbe- 
redt. Og  de  fandt  stenen  væltet  bort  fra 
graven."  (Luk.  24:1-2). 
En  engel  spurgte: 

„Hvorfor  leder  I  efter  den  levende 
blandt  de  døde?  Han  er  ikke  her,  men 
han  er  opstanden."  (Luk.  24:5-6).  Denne 
erklæring  forkyndte  den  mest  strålende 
begivenhed  siden  skabelsens  dage. 
Maria  hørte  en  stemme  som  spurgte: 
„Kvinde!  hvorfor  græder  du?  hvem  leder 
du  efter?" 

Hun  sagde:  „Herre,  hvis  det  er  dig,  som 
har  båret  ham  bort,  så  sig  mig,  hvor  du 
har  lagt  ham,  så  vil  jeg  hente  ham."  Hun 
hørte  en  sige:  „Maria!" 


Medlemmer  af  De  tolv  apostles  Kvorum  fra  venstre:  Kvorumspræsident  Ezra  Taft  Benson, 
ældste  Mark  E.  Petersen,  ældste  LeGrand  Richards,  ældste  Howard  W.  Hunter  og  ældste 
Thomas  S.  Monson. 

Ældste  David  B.  Haight  fra  De  tolv  apostles 
Kvorum. 


Så  kendte  hun  ham  og  svarede:  „Rabbu- 
ni!" 

Han  sagde:  „Rør  ikke  ved  mig;  jeg  er  jo 
endnu  ikke  faret  op  til  min  Fader.  Men 
gå  til  mine  brødre  og  sig  til  dem:  Jeg 
farer  op  til  min  Fader  og  jeres  Fader,  til 
min  Gud  og  jeres  Gud."  (Se  Joh.  20:15- 
17). 

Senere  viste  Jesus  sig  for  apostlene  i  det 
værelse  hvor  han  havde  tilbragt  aftenen 
sammen  med  dem  forud  for  sin  død.  De 
var  bange,  men  så  hørte  de  Mesterens 
stemme: 

„Fred  være  med  eder!  .  .  . 
Hvorfor  er  I  forfærdede?  og  hvorfor 
opstiger  der  tvivl  i  jeres  hjerter? 
Se  på  mine  hænder  og  mine  fødder,  er 
det  er  mig  selv;  føl  på  mig  og  se;  en  ånd 
har  jo  ikke  kød  og  ben,  som  I  ser,  jeg 
har."  (Luk.  24:36,  38-39). 
Senere  spurgte  Jesus  Peter,  mens  han 
sammen  med  disciplene  spiste  fisk  på 
bredden  af  Galilæasøen:  „Simon,  Jo- 
hannes' søn,  elsker  du  mig  mere,  end  de 
andre  gør?" 


„Ja,  Herre!  du  ved,  at  jeg  har  dig  kær." 
„Vogt  mine  lam!" 

„Simon,  Johannes'  søn,  elsker  du  mig?" 
„Ja,  Herre,  du  ved,  at  jeg  har  dig  kær." 
„Vær  hyrde  for  mine  får!" 
„Simon,   Johannes'   søn,   har  du   mig 
kær?" 

„Herre!  du  kender  alt,  du  ved,  at  jeg  har 
dig  kær."  Jesus  siger  til  ham:  „Vogt  mine 
får."  (Se  Joh.  21:15-17). 
Tre  gange  fornægtede  Peter  åbent  Her- 
ren. Jesus  bad  ham  nu  tre  gange  forsikre 
om  sin  kærlighed  og  loyalitet. 
Tidspunktet  var  kommet  for  Jesus  hvor 
han  skulle  opstige  til  sin  Faders  trone. 
Før  sin  død  havde  han  erklæret  følgende 
overfor  sin  Fader:  „Jeg  har  herliggjort 
dig  på  jorden  ved  at  fuldføre  den 
gerning,  du  har  givet  mig  at  gøre."  (Joh. 
17:4). 

Efter  sin  opstandelse  forblev  han  yderli- 
gere 40  dage  på  jorden,  således  at  hans 
disciple  mere  fuldtud  kunne  forstå  at 
han   var    opstået    og    at    han    var   et 


„Han  vogter  sin  hjord 

som  en  hyrde,  samler  den 

med  armen,  bærer 

lammene  i  favn." 

(Es.  40:11). 


herliggjort  væsen  samt  så  de  kunne  blive 
belært  om  Guds  riges  anliggender. 
Nu  var  han  rede  til  at  forlade  dem. 
Apostlene  vidste  at  han  var  Frelseren. 
Hans  disciple  ville  ikke  længere  blot 

forbinde  ham  med  graven.  De  ville  vidne 
om  ham  som  det  herliggjorte  væsen  han 
var. 

Som  stedet  for  sin  opstigning  til  himlen 
valgte  Jesus  Oliebjerget  som  han  kendte 
så  godt,  eftersom  han  tæt  ved  på  bjergets 
skråning  i  Betania  havde  fået  hvile  og 
hengivenhed  hos  Maria,  Martha  og 
Lazarus.  Han  var  også  nær  ved  Getse- 
mane  have  hvor  han  havde  bedt  og  lidt 
alene.  Han  valgte  at  opstige  fra  Oliebjer- 
get og  på  dets  top  vil  hans  fødder  atter 
træde  når  han  vender  tilbage  -  ikke  som 
en  sorgens  mand,  men  som  en  strålende 
og  sejrrig  konge. 

Frelseren  instruerede  der  på  Oliebjerget 
apostlene  og  alle  som  tror  på  ham: 
„Gå  derfor  hen  og  gør  alle  folkeslagene 
til  mine  disciple,  idet  I  døber  dem  i 
Faderens  og  Sønnens  og  Helligåndens 
navn,  og  idet  I  lærer  dem  at  holde  alt  det, 


som  jeg  har  befalet  jer.  Og  se,  jeg  er  med 
jer  alle  dage  indtil  verdens  ende."  (Matt. 
28:19-20). 

Jeg  vidner  ved  Helligåndens  kraft  at 
denne  samme  Jesus  er  Kristus,  den 
levende  Guds  Søn,  der  blev  korsfæstet 
for  verdens  synder  „for  at  .  .  .  rense  den 
fra  al  uretfærdighed,  for  at  alle  .  .  . 
kunne  blive  frelst  ved  ham."  (Se  L&P 
76:41-42). 

„Han  vogter  sin  hjord  som  en  hyrde, 
samler  den  med  armen,  bærer  lammene  i 
favn."  (Es.  40:11). 

Han  er  vor  Forløser,  vor  Herre  og  vor 
Konge.  Hans  rige  er  atter  etableret  på 
jorden  og  det  er  Jesus  Kristi  Kirke  af 
Sidste  Dages  Hellige.  Denne  kirke  forbe- 
reder gennem  guddommelig  vejledning 
verden  på  hans  andet  komme,  for  han 
kommer  igen  -  dette  erklærer  jeg  ydmygt 
i  hans  hellige  navn.  Amen.  □ 


Lad  os  forbedre  os  selv 


Præsident  N.  Eldon  Tanner 
Førsterådgiver  i  Det  øverste  Præsidentskab 


Jeg  er  ivrig  efter  at  sige  nogle  få  ord  til  jer 
før  vi  afslutter  dette  møde.  Jeg  føler  mig 
meget  velsignet  denne  eftermiddag  ved 
at  sidde  her  ved  siden  af  vor  præsident 


(præsident  Spencer  W.  Kimball)  som  jeg 
savner  mere  end  jeg  kan  sige  når  han 
ikke  er  sammen  med  os.  Vi  har  i  høj  grad 
værdsat    at    han   er   kommet    og    har 

overværet  møderne  blandt  De  tolvs  Råd 
og  Det  øverste  Præsidentskab.  Da  alle 
kirkens  generalautoriteter  mødtes  sidste 
torsdag  i  templet  kom  præsident  Kim- 
ball  og  gav  udtryk  for  sin  kærlighed  og 
taknemlighed  for  os.  Vi  har  stadigvæk 
ham  til  at  lede  os. 

Før  jeg  går  videre  vil  jeg  gerne  sige  at  jeg 
havde  det  privilegium  at  overvære  nogle 
af  de  møder  som  blev  ledet  af  søstrene. 
Jeg  vil  gerne  fortælle  dem  at  jeg  synes  de 
udfører  deres  arbejde  på  en  vidunderlig 
måde.  Må  Herren  velsigne  dem  i  deres 
arbejde. 

Mens  vi  har  været  til  stede  ved  denne 
konference  har  vi  været  så  velsignede  at 
høre  alle  generalautoriteterne  som  har 
båret  vidnesbyrd,  som  har  henvist  til 
profetier  og  velsignelser  og  som  har 
beskrevet  den  udvikling  som  kirken  har 
gennemgået.  Jeg  vil  gerne  sige  til  hver 


Vi  har  brug  for  „en  klar 

forståelse  for  hvor  vi  bør 

forbedre  os  for  at  tjene 

Herren." 


eneste  af  jer,  at  alle  disse  gode  mænd  har 
et  vidnesbyrd  om  evangeliet.  De  vil  ikke 
lyve  overfor  jer.  De  fortæller  jer  sandhe- 
den -  og  i  en  ånd  så  vi  ikke  glemmer  det. 
Når  de  har  talt  til  os  så  er  jeg  sikker  på  at 
de  fleste  af  jer  har  følt  at  det  er  rigtigt 
hvad  de  har  sagt  og  at  I  har  været  enige  i 
det  som  de  har  sagt. 


Tænk  over  deres  ord,  og  beslut  jer  så,  i 
jert  sind,  for  hvilken  af  jeres  svagheder  I 
vil  forsøge  at  slippe  af  med,  så  I  kan  nyde 
vor  himmelske  Faders  nærvær  og  velsig- 
nelser. 

Jeg  har  haft  det  store  privilegium  at 
arbejde  tæt  sammen  med  fire  af  vore 
præsidenter.  Disse  profeter  har  været 
meget  forskellige  som  personer  men  at  se 
hvordan  Herren  arbejder  gennem  dem 
er  et  stort  privilegium  og  man  forstår 
hvorfor  de  er  blevet  udvalgt.  Følg  deres 
belæringer. 
Jeg  beder  ydmygt  om  at  vi  alle  hver  især 

vil  gå  hjem  med  én  tanke  -  og  det  er  at 
forbedre  os  selv  og  blive  værdige  til  de 
velsignelser  som  vi  nyder.  Jeg  bad  ét  af 
mine  børnebørn  om  at  velsigne  maden 
ved  frokosten  i  dag  og  jeg  blev  meget 
glad  da  jeg  hørte  ham  sige:  ,,Og  hjælp  os 
til  at  huske  hvad  vi  har  lært  ved  denne 
konference  og  hjælp  os  til  at  leve,  så  vi  er 
værdige  til  det  som  vi  har  lært  og  så  vi 
kan  anvende  det  i  vort  liv." 
Brødre  og  søstre,  må  Herren  give  os  en 
klar  forståelse  for  hvor  vi  bør  forbedre 
os  for  at  tjene  ham.  Begynd  lige  nu, 


således  som  jeg  har  gjort,  ved  at  beslutte 
jer  til  at  anvende  noget  af  det  som  vi  er 
blevet  belært  om  i  dag. 
Jeg  er  meget  lykkelig  over  at  have  været 
her  denne  eftermiddag.  Det  glæder  mig 
at  se  hvorledes  konferencen  har  udviklet 
sig.  Det  er  en  storslået  konference  og  at 
have  vores  præsident  her  ved  to  af 
møderne  er  i  sandhed  en  stor  velsignelse. 
Må  Herren  velsigne  os,  så  vi  kan  udføre 
hans  vilje  og  holde  hans  befalinger.  Det 
beder  jeg  ydmygt  om  i  Jesu  Kristi  navn. 
Amen.  □ 


Herren  står  ved  roret 


Præsident  Spencer  W.  Kimball 


Mine  elskede  brødre  og  søstre,  dette  er 
en  storslået  oplevelse  for  mig.  Jeg  har 
ventet  på  denne  dag,  længtes  efter  den  og 
troet  på  at  jeg  ville  opleve  den.  Jeg  nærer 
en  stor  kærlighed  for  denne  kirkes 
medlemmer  og  er  taknemlig  for  den 
kærlighed  som  de  og  alle  mennesker  har 
givet  udtryk  for.  Når  jeg  derfor  giver 


udtryk  for  min  kærlighed  overfor  dem 
og  for  de  vidunderlige  oplevelser  jeg  har 
haft  sammen  med  jer,  så  vil  jeg  bære  mit 
vidnesbyrd:  Dette  værk  er  guddomme- 
ligt, Herren  står  ved  roret,  kirken  er  sand 
og  alt  er  godt.  Gud  velsigne  jer,  brødre 
og  søstre,  det  beder  jeg  om  i  Herren,  Jesu 
Kristi  navn.  Amen.  □ 

3.  april  1982 
VELFÆRDSMØDET 


Arbejdets  værdi 


Biskop  J.  Richard  Clarke 
Andenrådgiver  i  Det  præsiderende  Biskopråd 


Få  forfattere  i  vor  generation  har  skre- 
vet flere  gode  bestsellere  end  James  A. 
Michener.  Jeg  er  forbløffet  over  den 
store  bredde  hans  interesse  dækker  og 
over  hans  stræben  mod  det  perfekte. 
Hans  succes  er  ikke  tilfældig.  Den  kom- 
mer ikke  blot  gennem  et  naturtalent. 
Hans  succes  stammer  fra  det  at  han  har 
gjort  sig  til  vane  at  arbejde  hårdt. 
Han  voksede  op  i  fattigdom  hos  sin  mor 
der  var  enke.  Fra  James  var  elleve  år 
gammel  arbejdede  han  seks  dage  om 
ugen  hver  sommer  og  løb  med  aviser  om 
vinteren.  Da  han  var  14  år  gammel  kom 
han  i  lære  som  blikkenslager  og  arbejde- 
de 14  timer  dagligt  om  sommeren  og  4 
timer  dagligt  om  vinteren.  Når  han  ser 
tilbage  siger  han:  „I  stedet  for  at  give  mig 
afsky  for  at  arbejde  så  rodfæstedes  hos 
mig  den  holdning  at  fornuftige  menne- 
sker arbejder  hårdt  for  at  opnå  fornufti- 
ge mål  -  en  filosofi  som  jeg  stadig 
følger."  („An  Authentic  Work  Ethic:  1. 
The  Path  to  Achievement"  Reader  s 
Digest,  jan.  1977,  s.  149). 


Arbejde  er  en  velsignelse  fra  Gud.  Det  er 
det  grundlæggende  princip  for  frelse, 
både  åndelig  og  timelig  frelse.  Da  Adam 
blev  uddrevet  fra  sit  hjem  i  haven  fik  han 
besked  på  at  hans  udkomme  skulle 
skaffes  ved  hans  fysiske  arbejde  i  sit 
ansigts  sved.  Læg  omhyggeligt  mærke  til 
ordene:  „Jorden  (skal)  være  forbandet 
for  din  skyld"  (Moses  4:23),  det  vil  sige  til 
bedste  eller  til  gavn  for  ham.  Det  vil  ikke 
blive  let  at  gøre  sig  til  herre  overjorden, 
men  det  var  hans  udfordring  og  hans 
velsignelse  på  samme  måde  som  det  er 
vores  udfordring  og  vores  velsignelse. 

Vi  er  medskabere  med  Gud.  Han  gav  os 
evnen  til  at  gøre  det  arbejde  som  han 
ikke  gjorde,  til  at  udnytte  energien,  til  at 
bryde  malmen  og  til  at  omforme  jordens 
skatte  til  vores  eget  bedste.  Men  hvad 
der  er  mest  vigtigt,  Herren  vidste  at  den 
stålsatte  karakter  udspringer  gennem 
arbejdets  strenge  prøve. 

Arbejde  er  blevet  et  varemærke  for 
mormoner.  Vi  er  overalt  i  verden  kendt 

som  yderst  motiverede  og  flittige  menne- 
sker. 

Denne  intense  forpligtelse  overfor  ar- 
bejdsmoralen er  en  del  af  vor  tradition. 
Mormonernes  flid  har  efterladt  sit  spor 
på  ethvert  sted  som  vi  har  haft  i 
besiddelse.  Missouri,  Nauvoo,  Salt  Lake 
dalen  og  alle  bjergdalene  hvor  de  hellige 
har  slået  sig  ned  står  som  berømte 
monumenter  for  mormonernes  arbejde. 
Om  denne  periode  har  præsident  J. 
Ruben  Clark  sagt:  „Vi  klarede  os  for 
egen  kraft,  uden  understøttelse,  uden 
lån,  kun  ønsket  lykke  på  rejsen  af  dem 
som  forbandede  os  og  som  drev  os  ud  fra 
vore  egne  hjem  for  derefter,  uden  at 
betale  for  det,  tilegnede  sig  den  ejendom 
som  de  tvang  os  til  at  efterlade  .  .  . 
Således  kæmpede  vi  videre  mod  nød  og 
elendighed,  vi  sled  i  det  og  oplevede 
besværligheder  hver  dag  .  .  . 
Men  kirken  overlevede  og  folket  fik 
fremgang.  Vores  karakter  blev  bevaret 
intakt.  Vi  tog  os  af  vore  egne  fattige.  I 
tider  med  knaphed  hjalp  naboer  hinan- 
den. 


Atter  og  atter  gik  vi  gennem  ilden  og 
hver  gang  kom  vi  ud,  renset  med  urenhe- 
derne brændt  væk,  inspireret  påny  og 
helliggjort."  (Church  Welfare  Plan, 
pamflet  1939,  s.  8-9). 
Vore  profeter  har  ved  eksempel  ledt  os  i 
denne  forpligtelse.  Det  er  blevet  fortalt 
at  præsident  Wilford  Woodruff  elskede 
at  arbejde.  „For  ham  var  arbejde  en 
velsignelse,  et  privilegium  .  .  .  hans  ar- 
bejde i  bjergkløfterne,  hans  sved  på 
marken  som  skulle  høstes  .  .  .  var  alle 
vigtige  dele  af  den  guddommelige  øko- 
nomi .  .  . 

At  svede  var  en  guddommelig  befaling 
lige  så  vel  som  at  bede."  (Matthias  F. 
Cowley,  2 Wilford  Woodruff:  History  of 
His  Life  and  Labors,  Salt  Lake  City, 
Deseret  News,  1909,  s.  644-45). 
I  vor  tid  kender  jeg  intet  bedre  eksempel 
på  lydighed  overfor  den  guddommelige 
lov  om  arbejde  end  præsident  Kimball. 
Han  har  personificeret  sin  egen  filosofi: 
„Gør  det!"  og  har  hengivet  sig  selv  til 
ikke  blot  at  søge  lykken  men  også  til  den 
lykke  der  kommer  gennem  at  søge  at 
opnå  sine  mål.  Ved  en  bestemt  lejlighed 
hvor  dr.  Wilkinson,  der  er  præsident 
Kimballs  læge,  var  bekymret  for  præsi- 
dent Kimballs  helbred  og  de  øgede  krav 
som  han  stillede  til  sit  legeme  svarede 
præsident  Kimball  venligt:  „Dit  arbejde, 
bror  Wilkinson,  er  at  holde  mig  i  gang  i 
det  tempo  som  jeg  arbejder  i." 
Dette  minder  mig  om  landmanden  der 
følte  at  han  manglede  energi  og  så 
besøgte  sin  læge.  Efter  undersøgelsen 
fortalte  lægen  ham  at  hans  problem  var 
at  han  brændte  sit  lys  i  begge  ender.  Og 
manden  svarede:  „Det  vidste  jeg  godt 
inden  jeg  kom,  jeg  ønsker  at  du  skal  give 
mig  noget  mere  voks." 
Præsident  Kimballs  fudstændige  hengi- 
venhed overfor  sit  arbejde  sætter  en  høj 


155 


standard  for  os  alle.  Vi  har  en  moralsk 
forpligtelse  til  at  udøve  vor  hjernes,  vore 
musklers  og  vor  ånds  evner  på  en  måde 
som  vil  bringe  vor  familie  tilbage  til 
Herren  og  bibringe  vort  samfund  frug- 
ten af  vore  bedste  anstrengelser.  At  gøre 
mindre  er  at  leve  et  liv  som  ikke  bliver 
opfyldt  i  fuldt  mål.  Det  er  at  nægte  os 
selv,  og  de  som  er  afhængige  af  os, 
muligheder  og  fordele.  Vi  arbejder  for  at 
tjene  til  et  udkomme,  det  er  sandt,  men 
mens  vi  arbejder  så  lad  os  også  huske  at 
vi  bygger  et  liv.  Vort  arbejde  vil  afgøre 
hvilken  form  for  liv  det  vil  blive. 
Det  at  arbejde  er  ærefuldt.  Det  er  en  god 
terapi  for  de  fleste  problemer.  Det  er 
modgiften  mod  bekymring.  Det  udlig- 
ner den  forskel  som  vore  medfødte 
talenter  måske  udgør.  Arbejde  gør  det 


muligt  for  gennemsnitsmennesket  at 
nærme  sig  det  geniale.  Hvad  vi  måske 
mangler  i  evner  kan  vi  opveje  med 
arbejde. 

Som  foreslået  af  Korsaren:  „Hvis  du  er 
fattig,  så  arbejd  .  .  .  hvis  du  er  lykkelig, 
så  arbejd.  Det  at  være  uvirksom  giver 
plads  til  tvivl  og  frygt.  Hvis  der  kommer 
skuffelser,  så  forsæt  med  at  arbejde. 
Hvis  sorgen  overvinder  dig  ...  så  arbejd 
.  .  .  Når  troen  og  fornuften  svigter,  så 
arbejd  bare.  Når  drømme  ødelægges  og 
håb  synes  tomme,  så  arbejd.  Arbejd  som 
om  dit  liv  var  i  fare.  Det  er  det  i 
virkeligheden.  Uanset  hvad  der  får  dig 
til  at  skrante,  så  arbejd.  Arbejd  trofast 
.  .  .  Arbejde  er  den  bedste  kur  der  er  til 
rådighed  for  både  mentale  og  fysiske 
lidelser."    (The   Forbes    Scrapbook    of 

Thoughts  on  the  Business  of  Life,  New 
York:  Forbes  Inc.,  1968,  s.  427). 
Lad  mig  foreslå  nogle  andre  elementer  i 
arbejdsmoralen  som  er  meget  vigtige: 

1 .  Hvis  vi  som  sidste  dages  hellige  ønsker 
at  være  trofaste  overfor  vor  religion,  så 
må  vi  udføre  et  arbejde  af  høj  kvalitet. 
Det  er  et  spørgsmål  om  retskaffenhed. 
Enhver  lille  del  af  det  arbejde  vi  udfører 
er  et  portræt  af  den  som  gør  det.  Vi  er  i 
stigende  grad  bekymret  over  den  svin- 
dende kvalitet  af  arbejde  i  vort  samfund. 
Overalt  ser  vi  dårligt  håndværk  som  man 
forventer  fuld  kompensation  for  uanset 
om  produktet  lever  op  til  en  acceptabel 
standard  eller  ej.  Vi  må  motiveres  af  et 
højere  ideal  end  blot  at  leve  op  til  en 
kunstig  standard  som  samfundet  har 
sat,  et  samfund  som  har  anerkendt 
ringere  arbejde  som  acceptabelt.  Det  er 
ikke  mormonernes  arbejdsmoral.  I  tider 
med  arbejdsløshed  bør  der  være  stor 
efterspørgsel  efter  de  sidste  dages  hellige 
som  efterlever  de  arbejdsprincipper  som 
vor  religion  besidder. 

2.  Lad  os  arbejde  fuldt  og  helt  i  vort 
arbejde  som  om  vi  ejer  forretningen.  På 
en  meget  virkelig  måde  er  hver  enkelt  af 
os  selvstændige  uanset  hvem  der  betaler 
os.  Vær  ærlig  overfor  din  arbejdsgiver. 
Vær  sikker  på  at  „arbejder(en)  er  sin  løn 
værd."  (L&P  84:79).  Vor  arbejdsgiver 
skal  have  det  bedste  vi  har  ikke  blot 
tilstrækkelig  til  at  vi  kan  klare  os,  eller 
leve  op  til  den  almindelige  standard.  Vi 
bør  hver  især  sætte  en  personlig  standard 
baseret  på  vore  evner  som  midtpunkt. 
Lad  os  være  et  eksempel  på  det  gamle 
pionermotto:  En  hel  dags  arbejde  for  en 
hel  dags  løn. 

3.  Fortsæt  med  at  investere  i  din  person- 
lige udvikling.  Fortsæt  med  at  forbedre 
dine  erhvervsfærdigheder  gennem  bøn 
og  studium.  Benyt  din  fritid  klogt.  Hvis 


vi  spilder  13  minutter  hver  dag  er  det  det 
samme  som  to  uger  om  året  uden  løn.  Se 
på  dit  nuværende  arbejde  som  et  spring- 
bræt på  din  karrieres  sti.  Tag  dig  tid  til  at 
tænke.  Omfanget  af  de  fleste  jobs  bliver 
kun  begrænset  af  den  ukreative  arbejder. 
Jeg  kan  lide  det  råd  som  en  forretnings- 
mand gav:  ,,Hvis  du  i  første  omgang  har 
succes,  så  prøv  noget  der  er  hårdere!" 
4.  At  lære  vore  børn  at  arbejde  er  et 
hovedansvar  for  forældre.  Vore  børn 
har  oplevet  en  hidtil  uset  velstand,  som 
er  blevet  skabt  af  forældre  der  har 
arbejdet  hårdt  for  at  tilvejebringe  hvad 
de  ikke  selv  havde  som  unge.  Hvis  vi  skal 
frelse  vore  børn  både  timeligt  og  ånde- 
ligt så  må  vi  lære  dem  at  arbejde.  Vi  må 
gennem  eksempel  lære  dem  at  arbejde 
ikke  er  et  slid  og  slæb  men  en  velsignelse. 
Den  unge  mand  eller  kvinde  som  har 
lært  at  arbejde  er  heldig.  De  forældre 
som  kræver  at  deres  børn  skal  lære 
ansvar  og  lære  at  leve  op  til  en  acceptabel 
arbejdsstandard  er  kloge. 
I  en  hyldest  på  en  mors  dag  gav  en 
vidunderlig  sidste  dages  hellig  moder, 
Beverley  Graham,  udtryk  for  taknemlig- 
hed for  den  oplæring  hun  havde  modta- 
get i  sit  hjem.  Hun  sagde: 
„Moders  kærlighed  omfattede  streng 
disciplin,  bestemte  regler  og  regulativer 
som  blev  håndhævet  med  fast  hånd.  Vi 
benyttede  disse  regler  som  noget  der 
kunne  hjælpe  os  med  at  opbygge  vor 
karakter. 

Mor  elskede  at  være  en  moder  og  en 
kvinde  og  hun  nød  husførelsens  kunst. 
Hun  videregav  dette  til  min  søster  og  jeg. 
Med  stor  tålmodighed  lærte  hun  os  at  sy, 
lave  mad,  gøre  rent,  stryge  og  så  videre. 
Kan  det  atter  og  atter  at  stryge  en  af  fars 
hvide  skjorter  indtil  den  var  perfekt 
strøget  være  en  velsignelse?  Eller  kan  det 
at  stå  op  før  man  skal  i  skole  for  at  vaske 

og  stryge  være  en  velsignelse?  Eller  kan 
det  at  skrælle  sukkerroer,  bælge  ærter  i 
timevis  eller  pille  hylsterbladene  af  majs 
til  konservering  eller  plukke  bær  meget 
tidligt  om  morgenen  før  solen  blev  for 
varm  -  være  velsignelser?  Det  kunne 
man  ikke  overbevise  mig  om  den  gang, 
men  det  kan  man  godt  nu.  Disse  ting  var 
store  lektier  for  mig  i  værdien  af  spar- 
sommelighed, arbejde  og  ansvar." 


At  udøve  vor  hjernes, 

musklers  og  ånds  evner  er 

nøglen  til  et  rigt  liv. 


Når  vi  underviser  vore  børn  i  disse 
værdier  så  lad  os  fremhæve  princippet 
om  fælles  ansvar.  Lad  dig  ikke  forvirre 
af  et  forsøg  på  at  sige  at  noget  arbejde  er 
udelukkende  for  mænd  eller  udelukken- 
de for  kvinder.  Generelt  set  så  bør  hvert 
eneste  barn  vide  hvordan  man  laver 
enkel  mad,  hvordan  man  vasker  op,  gør 
rent,  slår  græsplænen,  passer  på  spæd- 
barnet og  vasker  bilen. 
Disse  færdigheder  vil  gøre  meget  for  at 
gøre  deres  voksne  liv  mere  lykkeligt  og 
mere  produktivt. 

Hvad  så  med  vor  fritid?  Den  måde  vi 
benytter  vor  fritid  på  er  lige  så  betyd- 
ningsfuld for  vor  glæde  som  vort  er- 
hvervsarbejde. En  korrekt  brug  af  friti- 
den kræver  at  man  forstår  at  vælge.  Vor 
fritid  giver  os  mulighed  for  at  forny  ånd, 
sind  og  legeme.  Det  er  en  tid  hvor  vi  skal 
tilbede,  en  tid  for  familien,  en  tid  hvor  vi 


tjener  og  vi  studerer  og  en  tid  hvor  vi 
tager  del  i  sunde,  afslappende  aktivite- 
ter. Det  bringer  harmoni  i  vort  liv. 
Fritid  er  ikke  det  at  gå  uvirksom.  Herren 
fordømmer  uvirksomhed.  Han  sagde: 
,,Du  skal  ikke  bortsløse  din  tid,  ej  heller 
skal  du  begrave  dit  talent."  (L&P  60:1 3). 
Uvirksomhed  under  enhver  form  frem- 
bringer kedsomhed,  konflikt  og  ulykke. 
Uvirksomhed  skaber  en  mangel  på  vær- 
dier og  er  grobund  for  gale  streger  og 
onde  ting.  Uvirksomhed  er  en  fjende  af 
fremskridt  og  frelse. 
Arbejdet  er  en  væsentlig  del  i  Herrens 
velfærdsplan,  men  det  er  en  særlig  form 
for  arbejde.  Medlemmernes  arbejde,  hel- 
liggjort gennem  kærlighed,  tilvejebrin- 
ger de  fornødenheder  som  vil  løse  de 
timelige  behov  hos  vore  værdigt  træn- 
gende. Arbejderen  bliver  velsignet  og 
helliggjort  for  sin  uselviske  tjeneste.  Det 
trængende  medlem  modtager  hjælp  i  en 
kærlig  og  taknemlig  ånd.  Han  ved  at 
denne  hjælp  er  blevet  tilvejebragt  gen- 
nem arbejde  og  offer  fra  kirkens  med- 
lemmer. I  det  omfang  det  trængende 
medlem  er  i  stand  til  det,  arbejder  han 
eller  hun  for  hvad  han  eller  hun  modta- 
ger ved  at  arbejde  med  det  som  biskop- 
pen giver  som  opgave  og  bevarer  derved 
sin  værdighed. 

Den  enkelte  er  af  afgørende  betydning  i 
Herrens  plan.  Ethvert  system  som  ikke 
kræver  initiativ,  uafhængighed  og  som 
siger  at  det  er  nødvendigt  at  vi  arbejder 
for  det  vi  modtager  hvis  vi  er  i  stand  til 
det,  vil  ikke  bevare  sin  egen  uafhængig- 
hed. Formålet  med  kirkens  velfærdsplan 
er  at  afskaffe  arbejdsløshedsunderstøt- 
telsen. Arbejdsløshedsunderstøttelsen  er 
en  brist  i  ethvert  velfærdssystem  og  bør 
frygtes  som  kræften  i  det  menneskelige 
legeme. 
Brigham  Young  har  erklæret:  „Det  er 

aldrig  gavnligt  at  give  ...  en  mand  eller 
kvinde  penge,  mad,  tøj  eller  forære  noget 
som  helst  andet  hvis  vedkommende  er 
sund  og  kan  arbejde  og  tjene  til  det  som 
han  eller  hun  behøver  .  .  . 
At  give  den  uvirksomme  noget  er  det 
værste  man  kan  gøre.  Giv  aldrig  den 
uvirksomme  noget. 

Sæt  de  fattige  i  arbejde."  (Discour ses  of 
Brigham  Young,  John  A.  Widtsoe,  Salt 
Lake  City:  Deseret  Book  Company, 
1954,  s.  274-75). 


Præsident  Clark  har  tilføjet:  „Brødre  .  .  . 
gør  jeres  bedste  for  at  sikrejer  at  dem  .  .  . 
der  forbruger,  også  er  blandt  dem  som 
producerer.  Det  er  et  princip,  .  .  .  som 
ødelægger  karakteren  og  initiativet,  når 
man  begynder  at  tænke  at  ens  underhold 
kommer  som  en  gave."  (Tale  holdt  ved 
velsfærdsmødet  i  april  1960,  s.  3). 
I  en  bredere  forstand  så  er  arbejde  det 
middel  hvorved  vi  opnår  lykke,  velstand 
og  frelse.  Når  arbejde,  pligt  og  glæde 
fordeles,  så  fungerer  mennesket  bedst. 
Den  indiske  digter  Tagore  skrev: 


Jeg  sov  og  drømte 
at  livet  var  glæde 
Jeg  vågnede  og  så 
at  livet  var  pligt. 
Jeg  handlede  og  se! 
Pligten  var  glæden! 


(Citeret  af  Earl  Nightingale  ,,Our  Chan- 
ging  World",  5193). 
Arbejde  blev  fra  begyndelsen  indstiftet 
som  det  middel  hvorved  Guds  børn 
skulle  opfylde  deres  jordiske  forvalt- 
ning. Arbejde  er  vor  guddommelige  arv. 
Ældste  Stephen  L.  Richards  har  sagt: 
„Arbejde  i  tro  er  et  grundlæggende 
punkt  i  vore  teologiske  lærdom  og  vor 
fremtidige  tilstand  -  vor  himmel  kan  ses 
udtrykt  i  evig  udvikling  gennem  vedva- 
rende arbejde."  (Conference  Report, 
okt.  1939,  s.  65,  68). 
Herrens  ord  til  denne  generation  lyder: 
„Se,  jeg  siger  jer,  at  det  er  min  vilje,  at  I 
skal  gå  ud  og  ikke  tøve,  ej  heller  være 
lade,  men  arbejde  af  al  kraft  .  . . 
Og  dersom  I  således  er  trofaste,  skal  I 
kunne  indsamle  mange  neg  og  blive 
kronet  med  ære,  herlighed,  udødelighed 
og  evigt  liv."  (L&P  75:3,  5). 
Om  dette  vidner  jeg  i  Herren  Jesu  Kristi 
navn.  Amen.  □ 

„Hendes  sønner  står 
frem  og  giver  hende  pris 


Barbara  B.  Smith 
Præsidentinde  for  hjælpeforeningens  hovedbestyrelse 


I  Ordsprogenes  Bog  taler  kong  Lemuel 
om  det  som  hans  moder  belærte  ham 
om.  Hun  gav  ham  en  sådan  imponeren- 
de vejledning,  at  den  er  blevet  nedskre- 
vet meget  detaljeret.  Hun  gjorde  især 
noget  ud  af  at  fortælle  ham  om  de 
kvaliteter  og  holdninger  som  han  burde 
se  efter  hos  sin  hustru  og  moderen  til  sine 
børn  hvis  hans  husstand  skulle  blive  ledt 
så  godt  at  børnene  til  sidst  ville  stå  frem 
og  give  deres  moder  pris.  (Se  Ordsp. 
31:28). 

Vi  behøver  denne  form  for  specifik 
vejledning  i  denne  tid  hvor  så  mange 
forskellige  interesseområder  står  åbne 
for  kvinder  og  hvor  flere  og  flere  mulig- 
heder tilvejebringes  for  os.  Vi  bør  ikke 
alene  se  meget  nøje  på  hvad  der  tilbydes 
os,  men  også  på  hvad  vor  familie 
behøver  hvis  vore  børn  her  på  jorden  til 
sidst  skal  modtage  de  evige  velsignelser 
som  en  moder  er  så  godt  kvalificeret  til 
at  give. 
Enhver  moder  må  bestemme  hvordan 


hun  kan  velsigne  sine  børn.  På  grund  af 
de  mange  muligheder  som  en  kvinde  kan 
vælge  mellem  er  det  yderst  vigtigt  at  hun 
vælger  omhyggeligt. 
For  den  kvinde  som  har  sine  børn 
hjemme  er  dette  valg  ikke  blot  vigtigt 
men  også  afgørende.  Hun  har  brug  for 
ufejlbarlige  kilder  til  at  give  vejledning 
.  .  .  skrifterne,  kirkens  lederes  lærdomme 
og  den  personlige  bekræftelse  på  hendes 
bønner  om  hjælp  .  .  .  for  de  vinde  der 
blæser  og  som  vi  advares  om  i  Paulus' 
brev  til  efeserne  (4:14)  findes  måske  intet 
sted  mere  tydeligt  end  i  de  udfordringer 
og  afgørelser  som  kvinderne  nu  står 
overfor. 

Vi  kan  let  „drives  hid  og  did"  (Ef.  4:14) 
hvis  det  ikke  var  for  „det  profetiske  ord 
.  . .  det  gør  I  vel  i  at  agte  på  som  et  lys, 
der  skinner  på  et  mørkt  sted."  (2  Pet. 
1:19). 

I  dette  sandhedslys  kan  enhver  kvinde 
vandre  med  tillid  og  vide  hvad  der  er 
rigtigt  for  hende.  Der  findes  ikke  en 

enkel  vej  som  vil  passe  på  alle  forhold. 
Nogle  kvinder  må  komme  til  en  løsning 
og  andre  til  en  anden. 
Det  ideale  for  en  familie  er,  og  har  altid 
været  at  moder  er  hjemme  hos  børnene 
så  hun  kan  tage  sig  af  dem  og  hjælpe  dem 
i  deres  vækst,  samt  koordinere  og  sam- 
ordne familiens  aktiviteter  og  være  en 
støtte  mod  den  indsnigende  uretfærdig- 
hed. Der  findes  imidlertid  tidspunkter 
hvor  det  kan  kræves  af  en  moder  at  hun 
arbejder  uden  for  hjemmet  under  usæd- 
vanlige forhold  hvor  det  er  nødvendigt 
for  at  sørge  for  familiens  grundlæggende 
behov.  Som  præsident  Ezra  Taft  Benson 
har  sagt:  „Mange  af  jer  befinder  jer  i 
situationer,  som  ikke  altid  er  ideelle  .  .  . 
og  jeg  ved  at  det  er  nødvendigt  for  jer  at 
arbejde  og  overlade  jeres  børn  til  an- 
dre." (Den  danske  Stjerne,  apr.  1982,  s. 
191). 

Det  er  til  disse  mødre  vi  henvender  os  i 
dag.  Vi  anmoder  også  hjælpeforenin- 
gens ledere  om  at  sikre  sig  at  disse  mødre 
omfattes  af  kaldelserne  i  hjælpeforenin- 
gen og  at  lektierne  og  programmerne 
også  henvender  sig  til  deres  behov.  Vi 
håber  at  ægtemændene,  hjemmelærerne 
og  besøgslærerinderne  vil  give  dem  op- 
muntring og  positiv  støtte  i  den  kræven- 
de rolle  som  de  har,  for  vi  ved  at  de  på 
trods  af  deres  øgede  arbejdsrolle  stadig 
må  tilvejebringe  den  følelsesmæssige 
styrke  som  børnene  har  behov  for. 
Udover  de  helt  klare  fysiske  behov  som 
børnene  har  er  der  også  andre  aspekter  i 
et  barns  liv  som  ikke  bør  tilsidesættes 
selv  om  mor  arbejder  udenfor  hjemmet. 
De  udfordringer  som  udearbejdende 
mødre  til  små  børn  står  overfor  er 
mange.  Først  må  hun  finde  en  som  kan 
passe  godt  på  hendes  barn.  Derefter  må 
hun  beslutte  sig  til  hvad  hun  skal  gøre  i 
en  nødsituation  hvor  der  er  tale  om  en 


ulykke  eller  sygdom.  Hun  må  støtte  sig 
til  den  hjælp  som  en  forstående  arbejds- 
giver, en  slægtning,  en  nabo,  en  skolelæ- 
rer eller  en  anden  kan  give  for  at  hjælpe 
til  i  en  sådan  krisesituation. 
Vi  ved  at  de  fleste  udearbejdende  mødre 
organiserer  deres  tid  ved  at  lægge  planer 
forud,  ved  at  købe  ind,  lave  en  ugeplan 
og  uddele  arbejdsopgaver  til  hvert  med- 
lem af  husstanden.  De  forstår  betydnin- 
gen af  at  måltiderne  indeholder  de 
nødvendige  næringsstoffer  samt  at  fami- 
liens måltider  udstråler  en  varm  imøde- 
kommenhed selv  om  ,,fast-food"  forret- 
ninger appellerer  til  den  udearbejdende 
moder  som  et  lettere  alternativ. 
Vi  er  imidlertid  udmærket  klar  over  at  de 
virkelige  udfordringer  for  mange  udear- 
bejdende mødre  ligger  i  deres  ansvar  for 
at  lede  børnene  gennem  perioder  fulde  af 
spørgsmål,  perioder  hvor  der  skal  træf- 
fes afgørelser  og  tider  med  problemer. 
Disse  udfordringer  ligger  i  at  være  i 
stand  til  at  fornemme  de  uudtalte  behov 
hos  børnene  og  hos  de  unge  mennesker 
som  i  deres  umodenhed  måske  ikke  selv 
er  klar  over  disse  behov.  Mor  er  der 
måske  ikke  altid  når  barnets  behov  synes 
mest  akut.  Men  vi  ved  at  mange  udear- 
bejdende mødre  benytter  sig  af  enhver 
lejlighed  de  har  til  at  være  sammen  med 
deres  børn  -  til  at  arbejde  sammen  med 
dem  i  udførelsen  af  de  huslige  pligter  og 
når  det  er  passende  i  inkøb,  planlægning 
og  leg  sammen.  Somme  tider  er  det  blot 
det  at  være  i  samme  værelse  så  børnene 
kan  fornemme  det  at  være  sammen  med 
nogen  som  elsker  dem. 
Der  ligger  måske  en  fristelse  for  en 
udearbejdende  moder  i  at  planlægge 
særlige  udflugter  og  legetid  som  den 
såkaldte  ,,kvalitetstid",  som  hun  har 
sammen  med  børnene.  Men  mange  er 
klar  over  den  fare  som  det  vil  udgøre  ved 

at  give  børnene  et  forvrænget  billede  af 
livet  ved  at  bruge  al  tiden  sammen  i 
afslappelse.  Det  er  nødvendigt  for  bør- 
nene at  se  den  balance  som  er  nødvendig 
mellem  arbejde  og  leg.  De  må  vide  at 
særlige  begivenheder  er  mere  betyd- 
ningsfulde når  den  daglige  arbejdsgang 
er  fastlagt  og  de  tildelte  pligter  er  udført. 
En  bedstemor  hjalp  sine  børnebørn  med 
at  lære  denne  sandhed.  Når  de  besøgte 
hende  i  hendes  hus  var  hun  altid  meget 
opmærksom  på  at  sørge  for  arbejde  som 
de  kunne  udføre  sammen  og  så  legede  de 
sammen  bagefter.  Så  fulgte  endnu  en  leg 
efter  endnu  en  opgave.  Børnene  lærte 
således,  som  hun  håbede  at  de  ville, 


forholdet  mellem  arbejde  og  leg  og  den 
dejlige  følelse  det  er  at  lege  efter  at 
arbejdet  er  blevet  udført. 
Skolearbejdet  og  det  at  øve  sig  for  at 
udvikle  musiktalenter  eller  andre  talen- 
ter kan  også  blive  en  del  af  den  daglige 
arbejdsgang.  En  mor  som  stræber  efter 
at  opnå  succes  kan  hjælpe  sine  børn  med 
at  lære  prisen  for  succes  ved  at  arbejde 
sammen  med  dem,  når  det  er  nødvendigt 
for  at  hjælpe  dem  med  at  opnå  en  grad  af 
fuldkommenhed.  En  mor  kan  udgøre 
hele  forskellen  i  det  et  barn  opnår.  Hun 
kan  støtte  ved  at  overvåge  hvor  fuld- 
stændigt og  nøjagtigt  de  tildelte  opgaver 
bliver  udført.  Hun  kan  hjælpe  børnene 

med  at  høste  de  belønninger  som  der 
kommer  gennem  vedvarende  anstren- 
gelse. 

Selv  om  en  udearbejdende  moder  ikke 
kan  være  den  fuldtidsmoder  som  hun 
kunne  være  hvis  hun  var  hjemme  sam- 
men med  sine  børn,  så  kan  hun  alligevel 
hjælpe  dem  med  at  lære  den  personlige 
disciplin  som  kommer  gennem  dagligt, 
rutineagtigt  ansvar  og  den  tilfredshed 
som  der  bagefter  er  et  resultat  af  ros  for 
veludført  arbejde. 

Enhver  moder  må  overveje  livets  egentli- 
ge formål.  Leo  Rosten,  forfatter,  viden- 
skabsmand og  professor  er  kommet  med 
en  udtalelse  som  giver  os  formål  som  vi 
kan  overveje: 

„Hvor  blev  der  nogen  sinde  lovet  os  at 
livet  på  denne  jord  for  altid  ville  være  let, 
uden  konflikt,  uvished,  uden  pine,  spe- 
kulation og  smerte?  .  .  . 
Livets  formål  er  at  være  af  betydning,  at 
være  produktiv,  at  sørge  for  at  det  i  det 
hele  taget  gør  en  forskel  at  du  lever. 
Lykke  i  den  fordums  ædle  betydning  af 
ordet  er  selvopfyldelse  -  og  lykke  er  givet 
dem  som  til  fulde  benytter  hvilken  som 
helst  talent  end  de  har  fået  fra  Gud." 
Han  fortsætter:  ,, Lykke  for  mig  ligger  i 
at  vi  strækker  vort  sinds  og  hjertes 
ressourcer  til  det  yderste."  (This  Week 
Magazine,  20.  jan.  1963,  s.  2). 
En  kvinde,  som  må  arbejde  for  at  sørge 
for  sine  børns  behov,  bør  lære  livets 
egentlige  formål  at  kende  og  bør  lære 
Herren  at  kende  samt  føle  hans  kærlig- 
hed og  vejledning.  Så  kan  hun  hjælpe 
sine  børn  med  at  lære  ham  at  kende  og 
hjælpe  dem  til  at  føle  sig  sikre  i  vor 
himmelske  Faders  kærlighed. 
En  kvinde  som  fik  denne  forståelse 
skrev: 

„Umiddelbart  efter  min  skilsmisse  be- 
sluttede jeg  mig  at  jeg  ville  give  mine 


børn  det  bedste  af  alt  .  .  .  jeg  ville  sørge 
godt  for  dem.  .  .jeg  ville  på  enhver  måde 
være  en  erstatning  for  deres  fader.  Jeg 
ville  tage  dem  med  på  udflugter,  bygge 
dem  en  hule  i  træerne  og  spille  baseball 
med  dem.  Jeg  ville  ikke  tillade  at  de  kom 
til  at  lide  på  grund  af  vor  skilsmisse. 
Jeg  bagte,  syede,  løb,  legede  og  tog  livtag 
med  dem.  Jeg  gjorde  rent,  jeg  strøg  og 
jeg  havde  travlt  med  at  være  både  mor 
og  far  for  dem.  En  aften  satte  jeg  tre  af 
dem  i  badekarret  sammen  mens  jeg  var 
ved  at  afslutte  noget  arbejde.  Så  kom  jeg 
tilbage  og  vaskede  den  yngste,  skyllede 
ham  og  løftede  ham  ud  af  badekarret 


„En  kvinde,  som  må  arbejde 

for  at  sørge  for  sine  børns 

behov,  bør  lære  livets 

egentlige  formål  at  kende  og 

bør  lære  Herren  at  kende 

samt  føle  hans  kærlighed  og 

vejledning." 


hvorefter  stillede  jeg  ham  på  bademåtten 
mens  jeg  lagde  et  håndklæde  omkring 
ham.  Så  løftede  jeg  ham  op  for  at  bære 
ham  i  soveværelset  for  at  give  ham  hans 
pyjamas  på  og  lægge  ham  i  seng.  Jeg 
gentog  den  samme  proces  med  hans  bror 
og  så  med  hans  søster. 
Da  jeg  bøjede  mig  ned  for  at  kysse  dem 
godnat,  sagde  min  ældste  søn:  ,Vil  du 
ikke  synge  en  sang  for  os?' 

,Hvilken  sang  skal  jeg  synge?'  spurgte 

jeg- 

, Rudolph!'  sagde  den  yngste  med  det 

samme. 

,Nej,  "Johnny  Appleseed,,,'  sagde  hans 

bror. 

Så    sagde    deres    søster:    ,Syng    "Stay 

Awake,, ' 

Jeg  kan  se,  at  hvis  jeg  synger  en  sang,  så 

skal  jeg  synge  en  hel  time  og  jeg  har  ikke 

en  time  til  overs.  Så  godnat.'  Hvorpå  jeg 

slukkede  lyset. 


,Åh,  bare  syng  én  sang  for  os,  mor.  Du 
må  selv  vælge  sangen.' 
,Hvad  med  vores  aftenbøn?' 
Jeg  svarede:  Jeg  sagde  godnat  og  jeg 
mente  godnat.' 

Da  jeg  gik  tilbage  til  badeværelset  for  at 
rydde  op,  tænkte  jeg  på  hvor  taknemlig 
de  ville  være  en  dag  hvor  de  var  gamle 
nok  til  at  forstå  hvor  meget  jeg  havde 
gjort  for  dem! 

Da  jeg  kom  ind  i  badeværelset  stoppede 
jeg  hurtigt.  Der  på  bademåtten  var  der 
tre  fine  aftryk  af  våde  fødder.  Et  kort 
øjeblik  syntes  det  som  om  jeg  så  disse 
vidunderlige  børns  ånder  stå  i  disse 
fodaftryk,  de  børn  som  jeg  netop  havde 
lagt  i  seng.  I  det  øjeblik  forstod  jeg  hvor 
dumt  jeg  havde  opført  mig.  Jeg  havde 
haft  så  travlt  med  at  sørge  for  deres 
jordiske  legemers  fysiske  behov  så  jeg 
havde  tilsidesat  deres  ånder.  Jeg  vidste 
da  at  jeg  havde  en  hellig  forpligtelse  til  at 
nære  både  ånd  og  legeme.  Hvis  jeg 
klædte  dem  i  den  seneste  mode  og  gav 
dem  alt  hvad  penge  kunne  købe  og  ikke 
sørgede  for  deres  åndelige  behov  så 
kunne  jeg  ikke  i  retfærdighed  aflægge 
regnskab  for  mit  ærefrygtindgydende 
ansvar  som  deres  moder. 
Ydmyget  vendte  jeg  tilbage  til  deres 
soveværelse.  Vi  knælede  ned  sammen  i 
bøn.  Vi  kravlede  alle  fire  op  på  drenge- 
nes store  seng  og  vi  sang  sang  efter  sang 
indtil  jeg  var  den  sidste  der  var  vågen  til 
at  synge." 

Sidste  dages  hellige  mødre  kan  finde 
programmer  i  hjælpeforeningen  som  vil 
hjælpe  dem  med  at  imødekomme  mange 
af  deres  børns  behov  ikke  blot  indenfor 
helbred,  sikkerhed,  mad,  tøj,  sociale  og 
følelsesmæssige  behov  men  også  deres 
åndelige  vækst  samt  opbygning  af  gode 
familieforhold  som  vil  vare  evigt. 
Der  findes  talrige  vidnesbyrd  til  støtte 

for  dem  som  har  tilvejebragt  en  ek- 
straordinær omsorg  som  enlig  far  eller 
mor.Vi  har  tillid  til  at  Herren  især 
tænker  på  sådanne  kvinder,  og  at  selv 
om  deres  rolle  i  usædvanlig  grad  inde- 
holder udfordringer,  så  kan  de  få  succes. 
Men  de  må  også  træffe  deres  afgørelser  i 
lyset  af  Herrens  principper  og  formål 
med  den  tro  som  er  fast  tillid  til  det,  man 
håber.  Med  Herrens  hjælp  vil  familierne 
blive  givet  den  styrke  som  er  nødvendig 
for  at  gøre  det  de  skal  gøre  -  arbejde 
sammen,  benytte  enhver  færdighed  til  at 
organisere  og  forsørge,  således  at  de  kan 
opnå  de  mål  som  de  har  sat  sig.  Små 
børn  reagerer  villigt  overfor  virkelige 
behov  og  kan  arbejde  sammen  med 
deres  far  eller  mor  eller  begge  forældrene 
for  at  opnå  succes  i  familien. 
Af  alle  af  Guds  skabninger  er  det  mænd 
og  kvinder  som  skal  blive  ham  lig.  Vi  er 
hans  børn.  Han  har  givet  os  en  plan,  en 
model  og  lærdomme  som  vil  hjælpe  os 
med  at  opnå  hans  karakteregenskaber. 
Vi  kan  lære  at  blive  ham  lig,  når  vi 
benytter  hans  undervisningsmetoder  til 
at  undervise  vore  børn.  Ved  regelmæs- 
sigt at  tale  med  dem,  ved  at  lytte  til  dem, 
ved  at  vejlede  dem  og  tilskynde  dem,  ved 
at  altid  våge  over  dem,  ved  at  beskytte 
dem,  men  ikke  manipulere  med  dem,  ved 
at  tillade  dem  at  gøre  erfaringer,  ved  at 
rette  dem  på  en  sådan  måde  at  de  vil  lære 
at  adlyde  -  ikke  fordi  det  er  vores  vilje, 
men  fordi  de  har  lært  at  gøre  det  rette  for 
at  vokse  i  visdom. 

Vi  kan  planlægge  vort  liv  og  i  den  grad 
det  er  muligt  bestemme  enden  fra  begyn- 
delsen ved  at  bygge  på  gudgivne  princip- 
per for  at  tilvejebringe  den  sikkerhed 
som  sandheden  giver. 
Vi  kan  stræbe  efter  at  være  et  mønster  på 
retfærdighed.  Børn  lærer  hvad  livet  er 
ved  at  iagttage  og  ved  at  gøre  ting. 


Når  en  moder  sætter  et  glad  eksempel  så 
bliver  børnenes  verden  lykkelig.  Når 
hun  træffer  et  klogt  valg  så  hjælper  hun 
dem  med  at  lære  at  bedømme  og  hun 
bibringer  hjemmet  den  forædlende  kva- 
litet som  er  en  så  vigtig  del  i  en  værdifuld 
udvikling.  Når  hun  fra  Herren  lærer  den 
kristuslignende  kærlighed  at  kende  kan 
hun  vise  denne  form  for  uselvisk  omsorg 
som  vil  velsigne  hendes  hjem  og  på 
samme  tid  vise  børnene  hvordan  de  skal 
elske.  Som  vi  får  at  vide  i  skrifterne  kan 
vi  ved  at  „anvende  hele  (vores)  legemes 
styrke  og  hele  (vores)  sjæls  evner"  opnå 
fred  i  livet  og  „lære  (vores)  børn  at  bede 
og  at  vandre  retskaffent  for  Herren." 
(Mormons  Ord  1:18  og  L&P  68:28). 
Mødre  har  særlige  muligheder  for  at 
bringe  børn  ind  i  verden.  De  kan  også 
spille  en  betydningsfuld  rolle  ved  at 
muliggøre  børnenes  succes  og  lykke  her 
mens  de  forbereder  dem  til  det  evige  liv. 
Nutidens  økonomiske  forhold  giver 
kvinderne  og  deres  familier  problemer 
som  medfører  meget  og  har  langtræk- 
kende virkninger.  En  kvinde  kan  finde 
løsninger  når  hun  erkender  de  behov, 
som  kun  hun  kan  opfylde,  og  erkender 
den  rolle  som  hun  må  spille  i  den 
kritsusligende  udvikling  af  sine  egne 
børn.  Og  når  hun  lever  tæt  til  Ånden  vil 
den  vej  blive  tydelig  for  hende.  En  hustru 
kan  være  tvunget  til  at  hjælpe  til  med 
familiens  økonomi.  I  denne  forbindelse 
har  vi  fået  vejledning.  Præsident  Kim- 
ball  har  sagt: 

„Nogle  kvinder  er  nødt  til  at  arbejde  på 
grund  af  omstændigheder  de  ikke  selv  er 
herre  over.  Det  forstår  vi  godt  .  .  .  men 
lad  være  med  at  gøre  den  fejltagelse  at 
fordybe  jer  i  andre  opgaver,  end  de 
egentlige,  hvilke  vil  forårsage,  at  I  negli- 
gerer jeres  evige  opgaver  som  for  ekse- 
mpel at  føde   vor   himmelske   Faders 

åndelige  børn  og  opdrage  dem.  Bed 
omhyggeligt  før  enhver  beslutning  I 
træffer."  (Den  danske  Stjerne,  maj  1980, 
s.  165). 

I  „A  Little  Parable  for  Mothers"  af 
Temple  Bailey,  fik  en  ung  mor  som 
netop  var  begyndt  på  sit  livs  sti  at  vide  at 
vejen  ikke  ville  blive  let,  men  at  enden 
ville  blive  bedre  end  begyndelsen.  Hun 
belærte  sine  børn  om  at  livet  var  godt. 

Hun  gav  dem  mod  og  styrke.  Og  til  sidst 
var  hun  i  stand  til  at  lære  dem  at  se  over 
de  skyer  som  bringer  mørke  skygger  ind 
i  vores  liv  og  se  Guds  herlighed.  Hendes 
børn  kunne  gå  alene,  fordi  de  vidste 
hvordan  de  skulle  finde  deres  Himmel- 
ske Fader  gennem  mørket  og  ved  at  leve 


ved  hans  herligheds  lys.  Moderens  rejse 
var  forbi,  men  enden  var  bedre  end 
begyndelsen  på  grund  af  det  som  hun 
var  i  stand  til  at  belære  sine  børn  om. 
(Typescript,  LDS  Church  Historical 
Dept.,  Salt  Lake  City,  Utah). 
I  sidste  ende  er  det  jer,  I  vidunderlige 
mødre  -  jer  som  har  sat  jeres  familie 
først,  som  har  hjulpet  hvert  enkelt  barn 
til  at  følejeres  kærligheds  accept  og  den 
kærlighed  som  vor  Fader  i  Himlen  har  til 
barnet  og  som  har  hjulpet  hvert  enkelt 
barn  til  at  kende  evangeliets  sandhed, 
som  jeres  eget  liv  bærer  vidnesbyrd  om  - 
det  er  jer,  hvis  børn  vil  „stå  .  .  .frem  og 
give  .  .  .  (jer)  pris."  (Ordspr.  31:28).  Det 
vidner  jeg  om  i  Jesu  Kristi  navn.  Amen. 
□ 

Udfordringer 

på  arbejdsmarkedet 

i  80'erne 


Ældste  J.  Thomas  Fyans 
De  halvfjerds'  Præsidium 


Med  avisers  og  blades  overskrifter  og 
historier  fulde  af  mørke  og  dystre  udta- 
lelser om  økonomien  så  er  det  godt  for 
os  at  huske  det  råd  som  vi  som  en  kirke 
har  hørt  i  årevis.  De  råd  har  omfattet 
sådan  noget  som  at  skaffe  sig  et  års 
forråd  af  mad,  holde  sig  gældfri  og 
forberede  sig  på  at  opnå  beskæftigelse. 
At  følge  denne  vejledning  har  betydet 
økonomisk  frelse  for  mange  som  har 
været  uden  arbejde  i  løbet  af  det  sidste 

o 

ar. 

Herren  har  befalet  at  vi  vedbliver  med  at 

klare  os  selv  således  at  vi  bevarer  vor 

uafhængighed.  Han  har  sagt: 

„Se,  det  er  den  forberedelse,  hvormed 

jeg  forberedte  jer,  og  den  grundvold  og 

det  eksempel,  jeg  giver  jer,  hvormed  I 

kan  opfylde  budene,  som  er  givet  jer, 

så  kirken  gennem  mit  forsyn  kan  være 

uafhængig  af  alle  andre  skabninger,  som 

er  under  den  celestiale  verden,  trods  de 


trængsler,  der  skal  komme  over  jer." 
(L&P  78:13-14). 

Hvordan  skal  vi  „være  uafhængige  af 
alle  andre  skabninger,  som  er  under  den 
celestiale  verden"?  I  1946  udtalte  ældste 
Albert  E.  Bowen  sig  om  dette  skriftsted 
og  det  lyder  bekendt  og  som  noget  som 
jeg  kunne  være  enig  i.  Han  sagde: 
„Den  eneste  måde  kirken  kan  være 
uafhængig  på  er  hvis  dens  medlemmer  er 
uafhængige,  for  kirken  ER  dens  med- 
lemmer. Det  er  ikke  muligt  at  tænke  sig 
en  uafhængig  kirke  som  består  af  afhæn- 
gige medlemmer  -  medlemmer  som  ikke 
kan  frigøre  sig  fra  det  at  være  afhængig. 
Herren  må  ønske  at  hans  folk  skal  være 
fri  for  begrænsninger  hvad  enten  det  er 
begrænsningerer  som  pålægges  gennem 
ydre  kræfter  eller  vor  egen  samvittighed. 
Vi  tror  ikke  at  nogen  person  eller  noget 
folk  kan  leve  af  gratis  hjælp,  at  man  kan 
være  afhængig  af  gratis  hjælp  som  den 


167 


Præsident  N.  Eldon  Tanner  førsterådgiver  i 
Det  øverste  Præsidentskab. 


måde  hvorpå  man  får  sit  underhold  og 
så  samtidig  forblive  fuldkommen  fri  i 
tanke,  motiv  og  gerning.  Historien  synes 
ikke  at  opvise  noget  tilfælde  i  den 
retning.  Det  er  årsagen  til  at  kirken 
ønsker  at  de  af  dens  medlemmer  som  har 
både  den  fysiske  og  mentale  evne  til  det 
skal  yde  tjeneste  i  forhold  til  den  hjælp 
som  de  modtager.  Det  er  årsagen  til  at 
kirken  ikke  er  tilfreds  med  noget  system 
som  efterlader  raske  og  rørige  menne- 
sker vedvarende  afhængige,  og  det  sande 
formål  er  derfor  at  kirken  i  modsætning 


hertil  insisterer  på  at  den  sande  funktion 
og  formål  i  det  at  give  er  at  hjælpe 
mennesker  ind  i  en  position  hvor  de  kan 
hjælpe  sig  selv  og  således  blive  frie. 
Den  modvilje  der  hersker  mod  at  udvide 
de  grundlæggende  velfærdsprincipper  til 
at  indebære  disse  hidtil  uanede  anven- 
delsesmuligheder stammer  sandsynlig- 
vis fra  menneskets  naturlige  modvilje 
mod  at  modtage  en  direkte  almisse  uden 
at  skulle  yde  noget  til  gengæld  uden  at 
betale  for  det;  men  dette  er  en  illusion, 
da  ingen  nogen  sinde  får  noget  for  intet. 
Den  der  modtager  betaler  altid;  hvis 
ikke  med  penge,  da  med  tabet  af  en 
uvurderlig  ret  eller  frihed."  (Albert  E. 
Bowen  The  Church  Welfare  Plan  (Go- 
spel manual,  1946),  s.  77) 
Kirken  kan  ikke  være  mere  uafhængig 
end  den  uafhængighed  som  de  enkelte 
medlemmer  tilsammen  besidder.  Vi  er 
bange  for  at  nogle  måske  misforstår 
formålet  med  ressourcerne  i  kirkens 
velfærdsprogram  og  får  en  falsk  følelse 
af  sikkerhed  som  vil  føre  til  at  man 
begrænser  sine  anstrengelser  for  at  opnå 
en  egen  uafhængighed.  Det  er  ikke 
økonomisk  muligt  ej  heller  et  sundt 
princip  at  kirken  samler  de  værdier  som 
er  nødvendige  for  at  tage  sig  af  kirkens 
medlemmer  som  fysisk  er  i  stand  til  at 
arbejde.  Alt  arbejde  indenfor  velfærds- 
programmet  har  det  mål  at  hjælpe  folk 
med  at  blive  uafhængige.  Undtagelserne 
til  dette  er  selvfølgelig  dem  som  ikke  kan 
klare  sig  selv.  Kirkens  program  tilveje- 
bringer en  kort  og  midlertidig  beskyttel- 
se i  stormen  for  den  raske  og  rørige  og 
programmet  er  ikke  ment  som  en  perma- 
nent hjælp  til  ethvert  menneske.  Kirkens 
velfærdsprogram  repræsenterer  ikke  kir- 
kens uafhængighed,  men  er  en  måde 
hvorpå  vi  gør  den  enkelte  uafhængig. 
For  at  kirken   som  organisation  kan 

være  uafhængig  må  den  i  grunden  efter- 
ligne de  enkelte  medlemmers  økonomi. 
Dette  er  hverken  praktisk  muligt  eller 
klogt.  Vi  er  alle  blevet  belært  om  at  det  at 
være  afhængig  af  staten  ikke  er  godt.  Det 
er  afhængighed  af  kirken  heller  ikke  - 
dette  princip  er  lige  så  grundlæggende 
som  handlefriheden  selv. 
For  at  blive  uafhængig  må  medlemmer- 
ne finde  beskæftigelse.  Nutidens  økono- 
mi bidrager  ikke  til  at  man  med  lethed 
kan  finde  beskæftigelse.  Her  er  nogle  af 
de  problemer  som  vi  står  overfor. 
Arbejdsløshedsprocenten  ligger  i  øje- 
blikket tæt  ved  9%  og  mange  økonomer 
forudser  at  den  vil  blive  endnu  højere 
inden  der  sker  en  væsentlig  reduktion. 
Disse  9%  arbejdsløse  er  lig  med  9,5 
millioner  amerikanere  som  ikke  har 
arbejde. 

Disse  arbejdsløshedsproblemer  er  ikke 
begrænset  til  USA.  Arbejdsløshedspro- 
centen i  Canada  er  8,6  og  9%  i  Europa. 
Der  findes  andre  steder,  såsom  Sydame- 
rika, med  mange  mennesker  som  er  uden 
arbejde. 

Disse  økonomisk  urolige  tider  bør  ikke 
komme  som  et  chok  for  de  af  kirkens 
medlemmer  som  har  lyttet.  Ej  heller  bør 
disse  tider  være  ødelæggende  for  dem 
som  har  fulgt  den  vejledning  de  har  hørt. 
Skrifterne  fortæller  os  at  vi  vil  opleve 
dette  og  meget  mere,  mens  vi  samtidig  vil 
høre  denne  hvisken:  „Ti,  vær  stille!" 
(Mark.  4:39).  „Men  er  I  beredt,  behøver 
I  ikke  at  frygte."  (L&P  38:30).  Og  „alt 
dette  skal  give  dig  erfaring  og  tjene  dig  til 
bedste."  (L&P  122:7). 
Lad  os  derfor  i  denne  tid  med  økonomi- 
ske vanskeligheder  glæde  os  over  den 
kendgerning  at  vi  har  det  gengivne 
evangelium  som  sætter  de  problemer 
som  vi  må  møde  i  dette  liv  i  perspektiv. 
Lad    de    urolige    tider    tjene    som    en 


katalysator  til  at  foretage  en  selvanalyse 
som  efterfølges  af  en  øget  åndelighed. 
Det  er  nødvendigt  at  vi  er  mere  opmærk- 
somme overfor  de  af  vore  medmenne- 
sker som  måske  er  mere  påvirket  end  vi 
selv  er  og  at  vi  hjælper  hinanden  gennem 
denne  bølgedal.  Som  et  folk  bør  vi  leve 
op  til  udfordringen  og  udvikle  os  deri- 
gennem. Det  er  nødvendigt  at  vi  går 
fremad  med  optimisme  og  ikke  bliver 
ofre  for  de  svækkende  effekter  som 
negative  og  dystre  holdninger  har. 


Kirkens 
arbejdsformidlingsstystem 
kan  hjælpe  enkeltpersoner 
med  at  finde  indbringende 
beskæftigelse,  give  vejledning 
og  hjælpe  forældre  med  at 
vejlede  familiens  børn. 


Jeg  vil  bruge  resten  af  tiden  til  at  tale  om 
et  program  som  vil  få  en  stor  virkning 
med  at  hjælpe  os  møde  dagens  udfor- 
dringer. Der  er  tale  om  kirkens  arbejds- 
formidlingssystem. Det  er  ikke  et  nyt 
program,  men  som  det  så  ofte  er  tilfældet 
så  værdsættes  eller  forstås  det  ikke  før 
der  virkelig  er  brug  for  det. 
Præstedømmets  ledere  vil  modtage  et 
eksemplar  af  en  Church  Employment 
System  Guidebook  som  indeholder  de- 
taljer om  hvordan  systemet  fungerer.  I 
vil  også  blive  undervist  i  kirkens  forskel- 

lige  råd.  Formålene  med  kirkens  ar- 
bejdsformidlingssystem er  (1)  at  hjælpe 
enkeltpersoner  finde  lønnet  beskæftigel- 
se ved  at  indsamle  og  hurtigt  fordele 
oplysninger  om  arbejde  fra  medlemmer- 
ne og  andre  i  samfundet;  (2)  at  tilveje- 
bringe vejledning  og  forbedre  mulighe- 
der for  dem  som  har  behov  for  bedre 
beskæftigelse  eller  for  at  blive  rehabilite- 
ret; og  (3)  gennem  præstedømmets  kvo- 
rum  og  hjælpeforeningen  hjælpe  foræl- 
dre med  at  vejlede  familiens  børn  vedrø- 
rende beskæftigelse  og  planlægning  af 
karriere. 

For  at  hjælpe  med  til  at  koordinere  dette 
arbejde  kaldes  der  arbejdsformidlings- 
specialiter  i  ward  og  stave.  Man  bør  nøje 
overveje  hvem  man  vælger  som  arbejds- 
formidlingsspecialist.  I  biskopper  ken- 


der den  tid  og  energi  som  I  bruger  på 
problemer  som  enten  direkte  eller  indi- 
rekte er  forbundet  med  manglende  be- 
skæftigelse. Lad  denne  arbejdsformid- 
lingsspecialist  tjene  som  en  hjælpekilde 
der  kan  hjælpe  jer  med  at  løse  nogle  af 
disse  problemer.  Vi  vil  opfordre  alle 
ward  og  stave  til  i  den  nære  fremtid  at 
kalde  kvalificerede  arbejdsformidlings- 
specialister. 

Efter  anmodning  fra  de  lokale  præste- 
dømmeledere og  som  godkendt  af  områ- 
deadministratoren og  kirkens  komité 
for  velfærdstjeneste  kan  der  etableres  et 
arbejdsformidlingscenter.  Formålene 
med  disse  arbejdsformidlingscentre  er 
(1)  at  koordinere  jobmuligheder;  (2)  at 
placere  jobsøgere  som  endnu  ikke  er 
placeret  på  wardsplan;  (3)  efter  invita- 

tion  fra  præstedømmelederen  oplære 
stavs-  og  wardsspecialister;  og  (4)  at 
koordinere  jobsøgelsen  i  erhvervslivet. 
Lad  os  fremhæve  at  succesen  for  kirkens 
arbejdsformidlingsprogram  ligger  hos 
de  enkelte  medlemmer.  Landsdækkende 
undersøgelser  her  i  USA  har  vist  at  80% 
af  alle  jobmuligheder  besættes  ved 
mundtlig  henvisning  i  stedet  for  gennem 
arbejdsformidlingen,  aviser  eller  en  an- 
den form  for  annoncering.  Hvis  10%  af 
vore  medlemmer  er  arbejdsløse,  så  er 
90%  af  vore  medlemmer  i  arbejde.  Det 
er  gennem  de  af  kirkens  medlemmer  som 
er  i  arbejde  at  jobmulighederne  i  første 
omgang  findes.  Vi  anmoder  enhver  af  jer 
som  har  arbejde  om  at  være  på  vagt  for 
åbninger  som  kan  blive  udfyldt  af  de 
arbejdsløse  medlemmer  i  jeres  ward.  I  en 
tid  hvor  jobbene  er  få  er  det  af  absolut 
vital  betydning  at  præstedømmet  hjæl- 
per til. 

Lad  os  ikke  undervurdere  vor  stillings 
styrke.  Når  lederne  af  arbejdsformid- 
lingscentrene  kontakter  forretningslivet 


har  de  erfaret  at  kirkens  medlemmer  i 
almindelighed  nyder  et  godt  ry  som 
ansatte.  Et  hvilket  som  helst  medlem 
som  efterlever  det  som  han  er  blevet 
belært  om  er  i  sandhed  en  ideel  ansat.  I 
tider  med  stor  arbejdsløshed  er  arbejds- 
givere ofte  meget  påpasselige  med  hvem 
de  ansætter.  Vi  føler  at  vore  medlemmer 
er  fine  kandidater  til  de  begrænsede 
jobmuligheder  som  der  i  øjeblikket  er  til 
rådighed. 

Vi  opfordrer  kvorumsmedlemmerne  til 
at  arbejde  sammen  med  dem  som  er 
arbejdsløse  og  hjælpe  dem  med  de 
færdigheder  som  de  har  behov  for  når  de 
søger  efter  arbejde.  Mange  arbejdsløse 
er  uden  arbejde  for  første  gang.  De  har 
måske  behov  for  yderligere  hjælp  til 
sådan  noget  som  at  skrive  en  passende 
oversigt  over  hvad  man  tidligere  har 
beskæftiget  sig  med  samt  hvordan  man 
klarer  et  jobinterview  godt.  Kvorum- 
mets  ressourcer  kan  gøre  meget  for  at 
hjælpe  medlemmerne  med  den  rette 
teknik  når  man  ansøger  om  et  arbejde. 
Et  andet  område  hvor  kvorummerne  og 
arbejdsformidlingsspecialisterne  kan 
være  til  stor  hjælp  er  ved  for  ringe 
beskæftigelse.  Mange  af  vore  arbejdende 
medlemmer  lever  i  konstant  frygt  for  at 
miste  deres  arbejde.  Andre  opnår  ikke 
tilfredshed  gennem  det  arbejde  som  de 
har.  Derfor  er  et  andet  af  dette  programs 
formål  at  forbedre  kvaliteten  af  medlem- 
mernes beskæftigelse. 
Vi  råder  biskopperne  til  at  benytte 
arbejdsformidlingsspecialisterne  i  war- 
det  til  at  koordinere  de  midlertidige 
jobmuligheder  for  de  medlemmer  som  er 
arbejdsløse  og  som  modtager  hjælp.  Vi 
kan  gøre  meget  for  at  tilvejebringe  en 
mulighed  for  at  folk  kan  arbejde  for  det 
som  de  modtager  mens  de  midlertidig  er 
arbejdsløse. 

Dette  program  kan  anvendes  i  de  fleste 
lande.  Vi  bør  selvfølgelig  ikke  gøre  noget 
der  strider  mod  det  lands  love  hvor  vi 
lever.  Vi  mener  at  arbejdsformidlings- 
programmet  set  på  baggrund  af  nuti- 
dens økonomi  og  vort  mål  at  forblive 
uafhængig  har  meget  at  tilbyde.  Man 
kan  ikke  se  den  forringelse  der  sker  i  en 
mands  ånd  når  han  er  arbejdsløs  uden  at 
man  ønsker  at  gøre  noget  for  at  hjælpe. 
Det  er  ikke  blot  ønskværdigt  at  lette  den 
menneskelige  lidelse,  men  også  at  for- 


hindre og  eliminere  årsagerne  hertil.  Der 
kan  gøres  fremskridt  gennem  gavmild 
brug  af  talenter,  tid  og  mange  menne- 
skers hjælp.  Kirkens  arbejdsformid- 
lingssystem gør  det  muligt  for  90%  af 
kirkens  medlemmer  som  har  arbejde  at 
hjælpe  de  10%  som  er  arbejdsløse. 
Må  vi  forpligte  os  og  involvere  os  i  dette 
nutidige  svar  på  Frelserens  befaling: 
„Ligesom  jeg  har  elsket  jer,  skal  også  I 
elske  hverandre."  (Joh.  13:34),  det  beder 
jeg  om  Jesu  Kristi  navn.  Amen.  □ 


Evangeliet  er  grundlaget 
for  vores  karriere 


Ældste  Boyd  K.  Packer 
De  tolv  apostles  Kvorum 


Der  findes  et  gennemgående  tema  i  de 
åbenbaringer  som  har  med  uddannelse 
at  gøre.  Og  kirkens  ledere  har  fra 
begyndelsen  rådet  os  til  at  skaffe  os  al 
den  uddannelse  som  vi  kan  som  forbere- 
delse til  forbedring  af  vor  karriere.  For 
eksempel: 
„Søg  visdom  i  de  allerbedste  bøger,  søg 


efter  kundskab  ved  læsning  og  ved  /ro." 

(L&P  88:118,  fremhævning  tilføjet.  Se 

også  L&P  90:15  og  109:7). 

Det  at  lære  skal  ledsages  af  tro  og  som 

Mormons  Bog  belærer  os  om,  så  „er  det 

godt  at  være  lærd,  når  man  lytter  til 

Guds  råd."  (2  Ne.  9:29). 

Der  er  noget  som,  når  man  allerførst 

begynder  at  tale  om  beskæftigelse  og 
karriere,  må  fastsættes  som  værende 
meget  vigtigt  og  det  er  dette: 
Forklejn  aldrig  nogen  som  helst,  herun- 
der dig  selv,  og  tænk  ikke  på  nogen  eller 
dig  selv  som  mislykket  hvis  dit  levebrød 
kun  har  været  beskedent.  Se  aldrig  ned 
på  nogen  der  har  en  beskæftigelse  som 
giver  en  ringere  indtægt.  Der  er  stor 
værdighed  og  værdi  i  en  hvilken  som 
helst  ærlig  beskæftigelse.  Brug  ikke  or- 
det „ringe"  om  noget  som  helst  arbejde 
der  er  med  til  at  forbedre  verden  eller 
dens  mennesker. 

Der  findes  ingen  skam  i  noget  som  helst 
værdigt  arbejde  og  troens  princip  som 
Herren  har  forbundet  med  det  at  lære  er 


mere  værdifuldt  end  menneskenes  tek- 
nologi. 

Der  vil  være  mange  som  kæmper  sig 
gennem  livet,  som  ejer  lidt  og  tjener  lidt, 
men  som  vil  opdage  betydningen  af 
skrifterne  fordi  de  har  været  ordentlige: 
„den,  som  er  størst  iblandt  jer,"  lad  ham 
være  „den  mindste  og  alles  tjener." 
(Matt.  23:11  og  L&P  50:26). 
Selv  om  skole  og  uddannelse  er  ord  som 
normalt  følges  ad,  så  findes  der  visse 
former  for  visdom  som  ikke  undervises  i 
skolernes  klasseværelser. 
For  at  illustrere  dette  vil  jeg  begynde 
med  Det  gamle  Testamentes  beretning 
om  Na'aman,  der  som  hærfører  for 
Arams  hære  havde  bragt  sit  land  sejr. 

Han  blev  spedalsk  og  Syriens  konge 
frygtede  at  han  ville  dø. 
En  israelitisk  slavepige  der  tjente  hos 
Na'amans  hustru  havde  omtalt  profeter- 
ne i  Israel  der  havde  magt  til  at  helbrede. 
Arams  konge  sendte  et  budskab  til 
Israels  konge  hvori  han  sagde:  „Jeg 
sender  min  tjener  Na'aman  til  dig,  for  at 
du  skal  skille  ham  af  med  hans  spedalsk- 
hed!" Israels  konge  fik  mistanke  om  en 
sammensværgelse  og  klagede  sin  nød: 
„Han  søger  lejlighed  til  strid  med  mig 
...  er  jeg  Gud,  så  jeg  råder  over  liv  og 
død,  siden  han  skriver  til  mig,  at  jeg  skal 
skille  en  mand  af  med  hans  spedalsk- 
hed!" 
Profeten  Elisa  hørte  om  kongens  ulyk- 


kelige situation  og  han  „sendte  .  .  .  det 
bud  til  kongen  .  .  .  Lad  ham  komme  til 
mig."  Elisa  ville  så  helbrede  Na'aman  og 
han  sagde  hvorfor,  nemlig:  „Så  skal  han 
kende,  at  der  er  en  profet  i  Israel!" 
Da  Na,aman  nærmede  sig  sendte  Elisa  et 
bud  til  ham  og  lod  sige:  „Gå  hen  og  bad 
dig  syv  gange  i  Jordan  ...  og  du  bliver 
ren!"  Na'aman  blev  vred.  Han  tænkte  at 
der  var  mange  floder  i  Syrien  der  var  lige 
så  gode  som  Jordanfloden.  Han  havde 
ventet  at  Elisa  ville  udføre  en  eller  anden 
imponerende  ceremoni  som  f.eks.  at 
dunke  ham.  „Og  han  vendte  sig  og  tog 
bort  i  vrede." 

Men  én  af  hans  tjenere  (det  synes  altid  at 
være  en  tjener)  irettesatte  modigt  hærfø- 


Medlemmer  af  De  halvfjerds'  Præsidium,  fra  venstre:  ældste  Franklin  D.  Richards,  ældste  J. 
Thomas  Fyans,  ældste  Carlos  E.  Asay  og  ældste  M.  Russell  Ballard. 

reren  og  sagde:  „Dersom  profeten  havde 
pålagt  dig  noget,  som  var  vanskeligt, 
ville  du  så  ikke  have  gjort  det?" 
Ydmyget  af  sin  tjener  „drog  (Na'aman) 
ned  og  dykkede  sig  syv  gange  i  Jordan 
efter  den  Guds  mands  ord  ...  og  han 
blev  ren."  (2  Kong.  5:1-14). 
Den  menneskelige  natur  har  ikke  ændret 
sig  med  årene.  Selv  i  dag  forventer  nogle 
af  os  at  blive  bedt  om  at  gøre  noget  stort 
for  at  kunne  modtage  Herrens  velsignel- 
ser. Når  vi  modtager  en  ganske  alminde- 
lig vejledning  i  ganske  almindelige  ting 
så  skuffes  vi  og  vender  os  lige  som 
Na'aman  bort. 

Lad  mig  give  jer  et  nutidigt  eksempel. 
Præsident  Kimball  har  været  præsident 
for  kirken  i  8  år.  Ved  næsten  hver  eneste 
konferencetale  har  han  mindst  én  gang 
fortalt  os  at  vi  skal  rydde  op,  male  og 
reparere  vor  ejendom.  Mange  af  os  har 
været  meget  lidt  opmærksomme  på  den- 
ne vejledning. 

Spørgsmål:  Hvorfor  siger  en  profet  at  vi 
skal  gøre  det?  Har  han  ingen  større 
profetier  at  komme  med? 
Men  er  det  ikke  en  form  for  profeti?  Har 
han  ikke  atter  og  atter  sagt  til  os:  „Pas 
godt  på  jeres  materielle  ejendele  for  den 
dag  vil  komme  hvor  det  vil  være  vanske- 
ligt hvis  ikke  umuligt  at  erstatte  dem." 
Det  er  allerede  blevet  opfyldt.  Familier 
som  måske  havde  haft  råd  til  et  hjem  da 
han  først  sagde  dette,  fortvivler  nu  over 
at  de  ikke  kan  få  et. 
Af  en  eller  anden  årsag  så  forventer  vi 
især  ved  velfærdsmøderne  at  høre  nogle 
ildevarslende  forudsigelser  om  de  kata- 
strofer som  vil  komme.  I  stedet  for  hører 
vi  en  stille  vejledning  i  almindelige  ting 
som,  hvis  vi  følger  dem,  vil  beskytte  os 
når  de  store  ulykker  kommer. 
Det  var  profeten  Alma  som  sagde:  „At 
ved  små  og  ringe  ting  bliver  der  udrettet 


store  ting,  og  ved  ringe  midler  beskæm- 
mes de  vise  ofte."  (Alma  37:6). 
Alt  dette  for  at  forberede  jer  på  den 
kendsgerning  at  den  vejledning  som  jeg 
vil  give  måske  synes  almindelig  og 
måske  endda  kedelig  for  nogle  af  jer. 
Men  denne  vejledning  vil  være  i  overens- 
stemmelse med  de  lærdomme  og  princip- 
per som  Det  øverste  Præsidentskab 
bekendtgjorde  da  velfærdsprogrammet 
første  gang  blev  præsenteret: 
„Hovedformålet  (er),  så  vidt  det  (er) 
muligt,  at  etablere  det  sociale  system 
hvorved  man  (kan)  udrydde  lediggang, 
få  bugt  med  ufortjent  udnyttelse  af 
arbejdsløshedsunderstøttelsen,  således 
at  uafhængighed,  flid,  sparsommelighed 
og  selvrespekt  igen  kan  indfinde  sig 
blandt  vort  folk.  Målet  i  kirken  er  give 
mennesker  hjælp  til  selvhjælp.  Kirkens 
medlemmer  må  igen  sætte  arbejdsglæ- 
den som  et  ledende  princip  i  deres 
tilværelse."  (Conference  Report,  okt. 
1936,  s.  3). 

Denne  vægt  på  uafhængighed  antyder 
noget  i  forbindelse  med  uddannelse.  Vi 
kan  ikke  forvente  at  kirken  påtager  sig 
ansvaret  for  alle  dens  medlemmers  ud- 
dannelse. 

Et  af  de  spørgsmål  som  oftest  stilles 
generalautorieterne  når  vi  rejser  rundt 
begynder  normalt  på  denne  måde: 
„Hvorfor  gør  kirken  ikke  .  .  .  ?"  Og  så 
følger  der  en  beskrivelse  af  et  eller  andet 
værdigt  projekt  som  hvis  det  lykkedes 
ville  bringe  hæder  til  kirken  og  gavne 
mange  mennesker. 

Hvorfor  etablerer  kirken  f.eks.  ikke 
skoler  for  at  forberede  medlemmerne  til 
det  at  opnå  økonomisk  sikkerhed? 
For  nogle  år  siden  stod  jeg  ude  ved  vores 
indkørsel  og  huggede  rafter  til  et  hegn. 
En  ung  mand  kom  for  at  aflevere  noget. 
Han  var  for   nylig  vendt   tilbage   fra 

oversøisk  krigstjeneste.  Han  havde  løjet 
om  sin  alder  og  forladt  skolen  for  at 
slutte  sig  til  Marinekorpset.  Da  jeg 
spurgte  ham  om  hans  fremtidsplaner 
vidste  han  ikke  hvad  han  skulle  gøre. 
Det  var  svært  at  få  arbejde  og  han  havde 
ingen  færdigheder  at  tilbyde. 
Jeg  rådede  ham  til  at  søge  tilbage  til 
skolen  og  få  sin  eksamen.  Han  troede 
ikke  han  kunne  gøre  det,  han  var  for 
gammel  nu.  Jeg  sagde  til  ham:  „Hvis  du 
gør  det,  så  passer  du  nok  ikke  helt  præcis 
i  sammenhængen  og  eleverne  vil  kalde 
dig  for  'den  gamle  mand,  eller  'bedste- 
far,, men  du  har  stået  overfor  en  fjende  i 
kamp  så  du  må  da  have  mod  til  at  stå 
overfor  det  også." 

Her  følger  moralen.  Jeg  tilbragte  kun  10 
minutter  sammen  med  ham  mens  vi  sad 
på  en  træstamme  ved  vores  indkørsel. 
Jeg  byggede  ikke  en  skole  ej  heller  bad 
jeg  kirken  om  at  bygge  én.  Jeg  betalte 
ikke  for  hans  uddannelse  eller  forbered- 
te hans  lektier.  Hvad  han  havde  brug  for 
var  en  del  vejledning,  råd,  opmuntring 
og  nogle  visioner.  I  dette  tilfælde  fulgte 
han  rådet  og  vendte  tilbage  til  skolen. 
Nu  har  han  både  familie  og  arbejde. 
Jeg  bibragte  ham  kun  visionerne  og 
opmuntringen.  Der  kræves  ikke  et  yder- 
ligere budget  i  kirken  for  at  gøre  det.  Det 
er  den  ansvarsfulde  rolle  som  enhver 
præstedømmeleder  har  for  at  vejlede 
medlemmerne  i  deres  karrierevalg.  Vi 
må  hjælpe  mennesker  til  at  hjælpe  sig 
selv. 

For  adskillige  år  siden  kom  et  bestemt 
land  fri  af  en  lang  periode  med  politiske 
og  økonmiske  uheld  og  der  var  behov 
for  faguddannede  arbejdere  af  enhver 
slags.  Nogle  af  vore  lokale  ledere  der  var 
klar  over  behovet  fik  den  idé  at  etablere 
fagmæssige  skoler  i  vore  kirker  for  at 
træne  brødrene  i  deres  færdigheder.  De 


kunne  derefter  sikre  sig  en  bedre  beskæf- 
tigelse. Det  var  en  meget  tiltrækkende 
idé. 

De  påpegede  at  de  anvendte  penge  ville 
blive  retfærdiggjort  gennem  at  disse 
brødre  ville  betale  mere  i  tiende  end 
programmet  kostede.  De  var  dybt  skuf- 
fede da  Brødrene  ikke  godkendte  deres 
idé. 

Der  var  adskillige  ting  som  de  ikke 
havde  overvejet.  Det  mest  vigtige  var  at 
der  allerede  var  faguddannelse  til  rådig- 
hed for  dem  som  virkelig  søgte  efter  det. 
Klasser  til  at  træne  nyansatte  og  forbe- 
dre allerede  erfarne  medarbejderes  ud- 
dannelse blev  allerede  tilbudt  både  af 
forretningsledere,  industriledere  og  af 
staten. 

Hvad  vore  brødre  havde  mest  behov  for 
var  råd  og  opmuntring  til  at  drage  fordel 


„Vi  må  hjælpe  mennesker 

til  at  hjælpe  sig  selv  og 

bibringe  dem  fremsyn  og 

opmuntring." 


af  de  tilbud  som  allerede  var  til  rådighed. 
Vi  er  selv  ansvarlige  for  at  finde  og  drage 
fordel  af  enhver  mulighed  for  at  forbe- 
dre os  selv. 

Men  der  er  visse  ting  som  kirken  skal 
gøre  for  det  har  vi  fået  befaling  om.  Vi 
skal  forkynde  evangeliet.  Vi  skal  bygge 
templer  og  fuldkommengøre  de  hellige. 
Det  er  ting  som  andre  ikke  kan  gøre.  De 
mange  andre  gode  ting  (som  ikke  er  af 


central  betydning  for  kirkens  mission) 
må  komme  i  anden  række,  for  vi  har  ikke 
ressourcer  til  at  gøre  alt  hvad  der  er  værd 
at  gøre  uanset  hvor  værdigt  det  end  må 
være. 

Selv  om  vi  ikke  kan  bygge  skoler  til  alle 
så  findes  der  et  meget  vigtigt  bidrag  som 
kirken  kan  yde  til  vor  karriere,  et  bidrag 
som  er  af  central  betydning  for  kirkens 
mission.  Det  er  at  undervise  i  moralske 
og  åndelige  værdier. 
Der  findes  andre  almindelige  dyder  som 
påvirker  vor  karriere  endnu  mere  end 
den    tekniske    oplæring.    Blandt   disse 
dyder  er: 
retskaffenhed, 
pålidelighed, 
høflighed, 
respekt  for  andre, 
respekt  for  ting. 

Lad  mig  illustrere  et  par  af  disse  dyder. 
Det  er  sandsynligt  at  vores  og  jeres  børn 
ikke  mindst  i  den  første  del  af  deres  gifte 
liv  vil  bo  i  lejede  lejligheder. 
Jeg  talte  med  en  stavspræsident  som  ejer 
et  stort  antal  lejligheder  som  han  udlejer 
til  familier  med  en  mellemindkomst.  Da 
han  viste  mig  disse  lejligheder  beskrev 
han  hvordan  hans  ejendom  bliver  mis- 
brugt, ikke  blot  den  normale  slitage, 
men  ligefrem  misbrug  der  nærmede  sig 
vandalisme. 

Sådan  opførelse  er  ikke  værdig  for  en 
sidste  dages  hellig!  Vi  bør  vide  bedre.  Vi 
bør  være  villige  til  at  slå  et  søm  i  eller 
sætte  en  skrue  i. et  hængsel  hvis  det  er 
nødvendigt. 

Vore  medlemmer  bør  betragte  en  lejlig- 
hed som  deres  hjem  og  holde  den 
indbydende  og  ren  og  i  god  stand.  Har 
profeten  ikke  sagt  at  vi  skal  gøre  det? 
Når  vore  medlemmer  forlader  en  lejlig- 
hed bør  den  være  ren  og  i  hovedtrække- 
ne klar  til  næste  lejer. 


Ældste  Dean  L.  Larsen  fra  De  halvfjerds' 
Præsidium,  til  højre,  taler  med  medlemmer 
af  kvorummet  ældste  Robert  L.  Backman,  til 
venstre  og  ældste  Joseph  B.  Wirthlin. 


Hvad  har  det  nu  at  gøre  med  karriere?  I 
kan  sikkert  se,  hvordan  det  vi  lærer  i 
hjemmet  overføres  til  vort  arbejde. 
År  tilbage  gik  min  far  som  ung,  gift 
mand  med  adskillige  børn  nervøst  ind  i 
banken  i  Brigham  City  i  Utah  for  at  bede 
om  et  lån  til  at  begynde  en  forretning. 
Han  blev  spurgt  hvilken  sikkerhed  han 
kunne  stille.  Han  kunne  ikke  stille  nogen 
sikkerhed  udover  sin  villighed  til  at 
arbejde  og  en  vis  mekanisk  snilde. 
Bankmanden  afslog  hans  anmodning, 
men  kom  tilfældigvis  til  at  spørge  far 
hvor  han  boede. 

„I  den  gamle  hytte  på  First  West"  lød 
svaret.  Bankmanden  passerede  det  hjør- 
ne på  sin  vej  til  arbejde.  Han  havde  lagt 
mærke  til  forandringen  i  haven.  Han 
spekulerede  på  hvem  der  boede  der  og 
han  beundrede  hvad  de  havde  gjort. 
Far  fik  lånet  til  at  påbegynde  sin  forret- 
ning på  grund  af  de  blomster  som  mor 

havde  plantet  i  den  have  som  tilhørte  det 
meget  beskedne  hus  de  lejede.  Vi  har 
opdraget  en  stor  familie  på  en  meget 
beskeden  indtægt  og  det  er  sandsynligt 
at  vore  børn  får  det  samme  privilegium. 
For  at  forberede  dem  har  vi  oplært  dem  i 
at  gøre  de  almindelige  og  nødvendige 
ting  som  forberedelse  til  deres  karriere. 
For  eksempel  har  vi  bevaret  et  område 
(af  og  til  er  det  i  hjørnet  af  et  kældervæ- 
relse) hvor  der  står  et  arbejdsbord  hvor 
de  forskellige  arbejdsprojekter  kan  ef- 
terlades. Der  kan  vi  uden  problemer 
spilde  lidt  maling  eller  lidt  savsmuld  på 
gulvet.  På  trods  af  den  vedvarende 
rengøring,  så  er  dette  område  evig  og 
altid  uordentligt,  men  det  har  et  formål. 
Vi  har  også  fulgt  en  anden  vane.  Hver  jul 
har  mindst  en  af  gaverne  til  drengene 
været  et  værktøj.  Da  de  blev  gamle  nok 
gav  vi  dem  en  god  værktøjskasse  i  metal. 


Da  drengene  hver  især  forlod  hjemmet 
havde  de  alle  deres  eget  værktøj ssæt  og 
en  del  viden  om  hvordan  de  skulle 
benytte  det.  De  kan  indstille  en  bilmo- 
tor, slå  et  søm  i,  skrue  en  skrue  i  eller 
sætte  en  ny  tap  eller  vandhane  i. 
Pigerne  har  i  modsætning  hertil  lært  at 
lave  mad  og  at  sy.  De  har  hver  især 
forladt  hjemmet  med  en  symaskine. 
Denne  oplæring  er  af  dobbelt  vigtighed. 
For  det  første  fordi  de  kan  leve  nøjsomt 
hjemme  og  dernæst  i  deres  værdi  som 
arbejder.  Vi  håbede  at  de  ikke  blot  ville 
være  gode,  men  også  nyttige. 
Jeg  kan  tænke  mig  at  en  eller  anden  ville 
være  meget  vred  på  os  fordi  vi  ikke  også 
gav  vore  drenge  en  symaskine  og  vore 
piger  en  værktøjskasse. 
Derfor  vil  jeg  skynde  mig  at  sige  at  vore 
drenge  er  gode  nok  til  at  lave  mad  så  de 
kan  overleve  på  en  mission  samt  at  de 

kan  sy  en  knap  på.  Pigerne  kan  i 
modsætning  hertil  udskifte  en  vandhane 
eller  slå  et  søm  i  og  både  drengene  og 
pigerne  kan  skrive  på  maskine  og  endda 
skifte  hjul  på  bilen. 

Selv  om  mange  erhverv  passer  sig  lige 
godt  for  en  mand  eller  en  kvinde,  så  er 
jeg  alvorlig  bekymret  over  den  voksende 
tendens  som  både  mænd  og  kvinder  har 
til  at  vælge  en  karriere  der  på  nogle 
områder  er  i  modstrid  med  deres  køn. 
Vi  har  forsøgt  at  forberede  vore  drenge 
til  mandigt  arbejde  og  vore  piger  til  det 
arbejde  som  vil  passe  til  de  muligheder 
som  det  at  være  kvinde  bringer  dem. 
Som  forsvar  herfor  kan  jeg  kun  sige  at  vi 
i  denne  kirke  ikke  er  undtaget  fra  at 
benytte  vor  sunde  fornuft. 
Der  er  så  få  mennesker  nu  som  virkelig 
er  villige  til  at  arbejde.  Vi  må  oplære  vore 
børn  og  os  selv  til  i  et  arbejde  at  give  i 
forhold  til  den  løn  som  vi  modtager  og 
måske  en  lille  smule  mere. 
Der  findes  så  få  mennesker  som  vil 
komme  lidt  tidligere  for  at  være  klar  til 
dagens  arbejde  eller  blive  et  minut  efter 
arbejdstid  for  at  rydde  arbejdsbordet 
eller  skrivebordet  op  til  næste  dags 
arbejde. 

Den  holdning  at  kræve  kompensationer 
og  fordele  som  overgår  arbejdets  værdi 
er  nær  ved  at  have  ødelagt  verdens 
økonomi.  Der  er  imidlertid  mange  arbej- 
dere som  nu  ganske  villigt  accepterer 
nedgang  i  løn  bare  for  at  beholde  deres 
arbejde.  Den  indstilling  om  at  gøre  lidt 
ekstra  ville  have  forhindret  krisen  hvis 
den  havde  vist  sig  lidt  tidligere. 
Ansvar  i  familien  og  stramme  budgetter 
forhindrer  os  af  og  til  i  at  skaffe  os  al  den 
uddannelse  som  vi  ønsker. 
Vi  kan  imidlertid  forbedre  os  selv.  De 
eneste  lærepenge  som  kræves  er  den  tid 
som   det  tager,   det   arbejde   som   det 


kræves  og  ønsket  om  hos  sig  selv  at 
opbygge  de  almindelige  værdier  der  er  så 
stort  behov  for  men  som  findes  i  så  ringe 
grad. 

Jeg  håber  ikke  at  I  er  blivet  alt  for  skuffet 
over  at  jeg  ikke  præsenterede  én  eller 
anden  „vanskelig  ting"  som  I  skulle  gøre 
eller  én  eller  anden  detaljeret  opskrift  på 
hvordan  I  skal  planlægge  jeres  karriere  i 
stedet  for  sådanne  almindelige  ting  som 
er  så  indlysende,  og  som  er  en  så  stor  del 
af  vores  hverdag,  at  de  ofte  overses. 
Der  findes  en  opskrift.  Herren  sagde: 
„Og  atter,  sandelig  siger  jeg  jer:  Enhver, 
der  er  nødsaget  til  selv  at  forsørge  sin 
familie,  skal  gøre  det,  og  han  skal 
ingenlunde  miste  sin  krone,  og  han  skal 
arbejde  i  kirken.''''  (L&P  75:28,  fremhæv- 
ning tilføjet). 

Jesu  Kristi  evangelium  er  opskriften  på 
succes.  Et  hvilket  som  helst  princip  i 
evangeliet  vil,  når  det  bliver  efterlevet 
have  en  positiv  indvirkning  på  dit  valg  af 
erhverv  og  på  hvad  du  vil  opnå.  Det  råd 
om  at  arbejde  i  kirken  er  af  stor 
værdi. Det  at  efterleve  evangeliet  vil  give 
jer  et  perspektiv  og  en  inspiration  som 
vil  bevirke  at  I  vil  få  fremgang  uanset 
hvor  almindeligt  jeres  arbejde  end  må 
synes  eller  hvor  almindeligt  jeres  liv  end 
må  forekomme  andre. 
Må  Gud  velsigne  denne  kirkes  medlem- 
mer, så  I  kan  være  lykkelige  i  det  I  er  og 
hvor  I  er  og  at  I  kan  forbedrejer  selv.  Vi 
beder  om  at  Gud  vil  velsigne  dem  som 
nu  kæmper  med  arbejdsløshed,  med 
tabet  af  deres  arbejde  og  med  den  frygt 
som  dette  tab  medfører.  Må  Gud  velsig- 
ne os  så  vi  kan  gøre  de  principper  om 
mod,  pålidelighed  og  retskaffenhed,  der 
har  været  en  del  af  evangeliet  lige  fra 
begyndelsen,  til  en  del  i  vort  liv.  Om 
dette  bærer  jeg  vidnesbyrd  i  Jesu  Kristi 
navn.  Amen.  □ 

Arbejde  og  velfærd  — 
et  historisk  perspektiv 


Præsident  Marion  G.  Romney 
Andenrådgiver  i  Det  øverste  Præsidentskab 


Da  kirken  for  næsten  50  år  siden  frem- 
kom med  sit  vælfærdsprogram  sagde 
præsident  Heber  J.  Grant  som  citeret  af 
den  forrige  taler:  „Hovedformålet  var, 
så  vidt  det  var  muligt,  at  etablere  det 
sociale  system  hvorved  man  kunne 
udrydde  lediggang,  få  bugt  med  ufor- 
tjent udnyttelse  af  arbejdsløshedsunder- 
støttelsen, således  at  uafhængighed,  flid, 
sparsommelighed  og  selvrespekt  igen 
kan  indfinde  sig  blandt  vort  folk.  Målet  i 
kirken  er  at  give  mennesker  hjælp  til 
selvhjælp.  Kirkens  medlemmer  må  igen 
sætte  arbejdsglæden  som  et  ledende 
princip  i  deres  tilværelse."  (Conference 
Report,  okt.  1936,  s.  3). 
Vi  har  alle  hørt  dette  citeret  mange 
gange,  men  forstår  vi  fuldtud  dets  betyd- 
ning? Biskopper,  er  der  nogle  af  jeres 
medlemmer  som  er  arbejdsløse?  Er  alle 
jeres  medlemmer  uafhængige,  flittige, 
sparsommelige  og  har  de  alle  deres 
selvrespekt?  Er  der  nogle  af  jeres  med- 
lemmer som  modtager  hjælp  i  form  af 
arbejdsløshedsunderstøttelse?    Hjælper 


vi  vore  medlemmer  til  at  hjælpe  sig  selv 
eller  hjælper  vi  bare  medlemmerne?  Og 
til  sidst,  forstår  vore  medlemmer  betyd- 
ningen af  at  arbejde?  Hvis  I  ikke  kan  lide 
jeres  egne  svar  så  vil  I  forstå  hvorfor  vi 
bliver  ved  med  at  fremhæve  præsident 
Grants  udtalelse. 

Jeg  husker  da  min  bror  blev  kaldet  som 
stavspræsident,  kom  han  til  mig  og 
sagde:  „Fortæl  mig  nu  alt  om  dette 
velfærdsprogram."  Han  stillede  mig 
mange  spørgsmål  og  efter  at  have  besva- 
ret dem  sagde  jeg:  „Du  har  deltaget  i 
dusinvis  af  møder  hvor  jeg  har  talt  til  alle 
om  disse  spørgsmål,  ikke?"  Han  svare- 
de: „Jo,  det  er  jeg  sikker  på,  men  jeg  var 
ikke  stavspræsident  den  gang." 
Jeg  tror  at  den  opmærksomhed  som 
mange  af  os  har  overfor  evangeliets 
principper  skifter  som  forholdene  i  vort 
liv  skifter.  Imidlertid  forbliver  princip- 
perne konstante  og  sande  uanset  om  vi 
lever  op  til  dem  eller  ej.  Følgerne  af  ikke 
at  leve  op  til  disse  principper  er  også 
konstante. 

For  nogle  få  år  siden  læste  jeg  en  stor  bog 
der  behandlede  årsagerne  til  det  romer- 
ske riges  fald.  Dette  fald  skyldtes  for  en 
stor  dels  vedkommende  at  stemmer  blev 
købt  med  ufortjente  fordele  såsom  un- 
derholdning, cirkus  og  mad.  Regerin- 
gens handlemåde  opbyggede  hos  folket 
en  forventning  og  et  krav  som  til  sidst 
kun  kunne  holdes  nede  ved  hjælp  af  at 
skabe  et  diktatur.  Mange  af  vore  med- 
lemmer lever  i  lande  hvori  det  forløb  har 
gentaget  sig  selv.  I  De  forenede  Stater 
svækkes  vor  dyrebare  amerikanske  ar- 
bejdsmoral, og  det  at  skaffe  sig  stemmer 
ved  hjælp  af  ufortjente  fordele  er  blevet 
almindeligt  i  en  farlig  grad. 
Da  jeg  første  gang  kom  til  at  arbejde 
under  præsident  Harold  B.  Lees  indfly- 
delse i  velfærdsprogrammet  plejede  jeg 
at  høre  historien  om  en  mand  som  de 
ikke  kunne  få  til  at  arbejde.  Han  ønske- 
de at  man  tog  sig  af  ham.  Han  mente  at 
kirken  eller  staten  skyldte  ham  et  under- 
hold fordi  han  havde  betalt  sin  tiende  og 
sine  skatter.  Han  havde  ikke  noget  at 
spise  og  han  nægtede  at  arbejde  for  at 
tage  vare  på  sig  selv.  I  desperation  og 
væmmelse  besluttede  de  at  de  lige  så 
godt  kunne  køre  ham  ned  på  kirkegår- 
den. På  vejen  sagde  én  af  mændene:  „Vi 
kan  ikke  gøre  dette,  jeg  har  noget  korn 
som  jeg  vil  give  ham." 
Så  forklarede  de  dette  til  manden  og  han 
sagde:  „Er  det  blevet  afskallet?" 
„Nej,"  sagde  de. 
Så  sagde  han:  „Så  kør  videre." 
Det  ville  være  morsomt  hvis  det  ikke  var 
så  tæt  på  sandheden.  Man  kan  ikke 
frelse  et  menneske  som  har  en  sådan 
holdning  og  en  nation  som  består  af 
mænd  og  kvinder  med  en  lignende 
holdning  er  sårbare  overfor  de  proble- 
mer som  førte  til  Roms  fald.  Den  mest 
triste  dag  i  et  menneskes  liv  er  når  han 


eller  hun  sætter  sig  ned  for  at  finde  en 
måde  at  leve  på  uden  selv  at  anstrenge 
sig.  En  af  de  mest  uværdige  ting  staten 
kan  gøre  er  at  lære  folket  at  staten 
skylder  dem  deres  underhold. 
I  modsætning  hertil  har  kirken  lige  siden 
den  blev  organiseret  opmuntret  sine 
medlemmer  til  at  bevare  deres  egen 
økonomiske  uafhængighed  og  til  at 
arbejde  for  det  som  de  får  og  til  at 
producere  det  som  de  forbruger.  Jeg 
synes  det  kan  være  til  hjælp  at  mindes  det 
som  kirken  har  gjort  siden  dens  oprettel- 
se for  at  virkeliggøre  de  principper,  som 
præsident  Grant  så  udmærket  har  ud- 
trykt. 

Kirkens  velfærdsprincipper  har  altid 
været  en  del  af  os.  Selv  om  præsident 
Grants  udtalelse  kom  i  1936  så  læg 
mærke  til  at  han  sagde  at:  „Uafhængig- 
hed, flid,  sparsommelighed  og  selvre- 
spekt igen  kan  indfinde  sig  blandt  vort 
folk."  Læg  også  mærke  til  at  han  sagde: 
„Kirkens  medlemmer  må  igen  sætte 
arbejdsglæden  som  et  ledende  princip  i 
deres  tilværelse."  Han  sagde  ikke  må 
sætte,  men  må  igen  sætte.  Hvis  tiden 
tillod  det  kunne  vi  begynde  med  Adam 
og  Eva  da  de  forlod  Edens  Have  og 
fandt  at  Jorden  var  blevet  forbandet  for 
deres  skyld.  (Se  1  Mos.  3:17).  Vi  kan 
søge  disse  principper  både  i  Biblen  og  i 
Mormons  Bog.  Men  på  grund  af  den 
begrænsede  tid  vil  vi  holde  os  til  nogle  få 
ting  som  er  blevet  gjort  i  denne  den  sidste 
uddeling. 

I  løbet  af  et  år  efter  kirken  var  blevet 
organiseret  havde  Herren  åbenbaret  sit 
økonomiske  system  og  det  blev  praktise- 
ret i  Missouri.  Det  første  „velfærdspro- 
gram"  i  denne  uddeling  var  den  forenede 
orden  hvorved  et  menneske  indviede  alt 
hvad  han  havde  til  kirken  og  modtog  det 
som  var  nødvendigt  for  at  sørge  for  sin 

Biskop  H.  Burke  Peter  son,  førsterådgiver  i 
Det  præsiderende  Biskopråd,  hilser  venligt 
på  en  konferencebesøgende. 


familie  i  henhold  til  deres  ønsker  og 
behov.  De  dele  af  ejendelene  som  kirken 
tilbageholdt  blev  brugt  på  to  måder:  for 
det  første,  hvis  et  menneske  var  sundt  fik 
vedkommende  de  midler  hvorved  livet 
blev  opretholdt  og  for  det  andet  hvis  et 
menneske  ikke  var  i  stand  til  at  arbejde 
så  blev  vedkommendes  behov  dækket. 
Når  de  enkelte  arbejdede  i  deres  forskel- 
lige jobs  blev  det  overskud  som  opstod 
og  som  lå  ud  over  det  familien  havde 
behov  for,  givet  tilbage  til  kirken.  Dette 
overskud  blev  også  brugt  til  at  sætte  flere 
mennesker  i  arbejde  og  til  at  tage  sig  af 
de  trængende.  Da  de  hellige  kom  til 
Missouri  var  mange  af  dem  ludfattige. 
Programmet  gav  disse  mennesker  mulig- 
hed for  at  arbejde  og  selv  tjene  til  deres 
fornødenheder.  De  fik  ikke  en  uddeling, 
men  et  job. 

Den  forenede  orden  blev  efter  befaling 
opløst  i  1834,  men  den  forenede  ordens 
principper  blev  praktiseret  i  Nauvoo. 
For  eksempel  kom  der  omkring  5000 


omvendte  til  Nauvoo  fra  Storbritannien 
gennem  en  organiseret  emigration.  De 
mere  rige  medlemmer  gav  af  deres 
midler  for  at  hjælpe  de  fattige  både  med 
at  komme  til  Amerika  og  ved  at  hjælpe 
dem  med  at  få  arbejde  efter  de  var 
kommet.  Nauvoos  økonomi  var  i  første 
omgang  baseret  på  landbrug  og  byggeri. 
Det  største  byggeprojekt  var  Nauvoo 
templet  som  sørgede  for  arbejde  til 
mange  af  kirkens  medlemmer.  En  rej- 
sende citeres  for  at  have  sagt  at  der  ingen 
fattigdom  var  i  Nauvoo,  fordi  dem  som 
intet  havde  fik  arbejde  gennem  kirken. 
Kirken  sørgede  også  for  jordlodder  for 
de  mennesker  som  ikke  var  i  stand  til 
selv  at  købe.  Mange  af  Nauvoos  indbyg- 
gere var  i  stand  til  at  sørge  for  deres  egen 
grundlæggende  behov  fra  deres  egen 
jordlod  som  normalt  var  0,4  ha.  stor.  De 
dyrkede  store  haver  og  holdt  ofte  høns, 
en  malkeko  og  adskillige  svin  som  de  fik 
for  adskillige  dages  arbejde. 
Hele  formålet  der  lå  bagved  at  give  hjælp 
i  Nauvoo  var  at  sætte  mennesker  i  stand 
til  at  være  uafhængige  så  hurtigt  som 
muligt  ved  at  tilvejebringe  en  mulighed 
for  arbejde  og  produktion. 
Efter  at  kirken  var  kommet  til  Salt  Lake 
City  med  Brigham  Young  blev  den  alene 
ansvarlig  for  sin  egen  økonomi  eftersom 
kirken  var  isoleret  fra  et  hvilket  som 
helst  andet  samfund.  Her  var  der  ikke 
plads  for  den  dovne,  for  overlevelsen 
afhang  bogstaveligt  talt  af  at  man  arbej- 
dede. 

Brighams  Youngs  filosofi  for  arbejde  og 
beskæftigelse  kan  ses  i  en  udtalelse  som 
han  kom  med  i  august  1 860:  „Årsagen  til 
at  vi  ingen  fattige  har,  som  er  i  stand  til  at 
arbejde,  er  at  vi  lægger  planer  for  at 
beskæftige  ethvert  menneske  med  noget 
givtigt  og  lære  dem  at  klare  sig  selv.  Hvis 
et  menneske  ikke  er  i  stand  til  at  tage 

vare  på  sig  selv  så  sørger  vi  for  ham  .  .  . 
Hvis  en  biskop  vil  handle  i  henhold  til 
sin  kaldelse  og  sit  embedes  omfang  og 
ærer  sin  kaldelse  så  vil  der  ikke  være 
nogen  enkeltperson  i  hans  ward  som 
ikke  er  beskæftiget  på  bedst  mulig 
måde."  (Journal  of  Discour  ses,  8:145- 
46). 

Efterhånden  som  forholdene  ændrer  sig 
så  ændrede  programmet  sig  også.  I  1880 
var  det  nødvendigt  at  opgive  det  relativt 
uafhængige  økonomiske  rige  da  Utah 
blev  en  del  af  den  nationale  økonomi. 
Kirkens  solgte  mange  af  sine  økonomi- 
ske foretagender  og  kirkens  ledere  op- 
hørte med  at  lede  kirkemedlemmernes 
økonomiske  anliggender.  Utah  var  ble- 
vet en  integreret  del  af  den  nationale 
økonomi,  derfor  oprandt  der  en  ny 
tidsperiode  med  hensyn  til  hvordan 
kirken  kunne  hjælpe  sine  medlemmer 
med  at  finde  beskæftigelse.  Det  er  inter- 
essant at  lægge  mærke  til  at  netop  som 
kirken  blev  afhængig  af  nationen  for  sin 
økonomi  indtrådte  den  nationale  de- 
pression i  1890'erne. 
Under  depressionstiden  oprettede  kir- 
ken beskæftigelseskontorer  for  at  hjælpe 
medlemmerne  med  at  finde  arbejde.  For 
eksempel  fik  biskopperne  i  tyverne  an- 
svar for  at  finde  beskæftigelse  for  træn- 
gende medlemmer  i  wardet.  De  blev 
instrueret  i  at  udpege  en  særlig  person  i 
wardet,  som  skulle  tage  sig  af  beskæfti- 
gelsesproblemerne og  behandle  proble- 
merne ved  kvorumsmøderne.  Det  var 
meget  lig  det  program  som  ældste  Fyans 
forklarede  for  os  her  til  morgen. 
De  som  ikke  kunne  sørge  for  sig  selv 
modtog  passende  hjælp.  Imidlertid  var 
vægten  altid  lagt  på  det  at  være  uafhæn- 
gig. Da  tredivernes  depression  kom 
befandt  kirkens  medlemmer  sig  i  en  helt 
anden  situation.  Der  var  intet  arbejde  og 


mange  mennesker  var  arbejdsløse.  Sta- 
ten trådte  til  for  at  lette  på  problemet, 
men  nogle  af  dens  metoder  virkede 
fremmende  på  dovenskaben  fordi  der 
var  tale  om  arbejdsløshedsunderstøttel- 
se. Det  var  i  denne  situation  at  præsident 
Grant  bekendtgjorde  velfærdsprogram- 
met  for  den  tid.  En  model  for  produk- 
tionsprojekter blev  bekendtgjort  6  må- 
neder tidligere  i  et  brev  dateret  den  21. 
april  1936  til  stavspræsidenter  og  bi- 
skopper og  som  lyder  således  i  uddrag: 
„Følgende  er  et  forslag  til  et .  .  .  projekt  i 
hver  ward  i  kirken  i  sukkerroeområder- 
ne i  Utah  og  Idaho  ...  for  at  kunne  tage 
sig  af  kirkens  arbejdsløse  medlemmer: 


„Lige  siden  kirken  blev 

organiseret  har  den 

opmuntret  sine  medlemmer 

til  at  arbejde  for  det  de  får." 


Biskoprådet  i  hvert  ward  anmodes  om 
med  det  samme  at  udvælge  og  sikre  sig 
40  ha.  eller  mere  der  passer  sig  til 
sukkerroedyrkning  .  .  . 
biskoprådet  bør  derefter  opdele  land- 
område ...  i  henhold  til  familiens  stør- 
relse som  skal  udføre  arbejdet,  nemlig  at 
tynde  ud,  luge,  overrisle  og  holde  suk- 
kerroerne rene,  tage  dem  op,  aftoppe 
dem  og  læsse  dem  på  vognene  ved 
høsttiden  .  .  . 

Arbejderne  bør  modtage  forudbetaling 
når  de  tynder  ud,  luger  og  overrisler  og 

når  arbejdet  er  færdigt,  så  at  de  vil  være  i 
stand  til  at  leve  i  løbet  af  sommeren  mens 
høsten  vokser  .  .  . 

Hvis  denne  arbejdsløshed  skal  afskaffes 
må  det  ske  ved  at  alle  medlemmerne 
arbejder  sammen  og  hjælper  hinanden 
med  at  finde  beskæftigelse  og  hvis  vi 
begynder  nu  kan  man  i  højere  grad 
forberede  sig  til  næste  sæson  og  projek- 
tet kan  udvides  så  det  vil  yde  en  materiel 
gavn  og  opsuge  en  stor  procentdel  af  de 
arbejdsløse." 

Og  atter  var  formålet  med  dette  program 
at  hjælpe  mennesker  med  at  hjælpe  sig 
selv  og  få  dem  aktivt  indvolveret  i 
arbejde  eller  produktionen.  Siden  den 
tid  er  der  kommet  mange  programmer 
hvoraf  nogle  få  er  disse: 
Deseret  Industries  blev  etableret  for  at 
beskæftige  de  arbejdsløse  såvel  som  for 
at  tilvejebringe  klæder  og  husholdnings- 
artikler til  en  lav  pris.  En  organisation 
blev  skabt  for  at  udlåne  penge  til  mænd 
og  kvinder  baseret  på  deres  karakter; 
mennesker  som  ikke  kunne  låne  fra 
banker  og  andre  finansinstitutioner.  Der 
blev  etableret  en  landbrugskomité  som 
havde  til  opgave  at  undersøge  hvad 
kirken  kunne  gøre,  hvis  overhovedet 
noget,  for  i  stort  omfang  at  etablere 
kooperativer  både  til  produktion  og 
markedsføring.  I  hvert  eneste  tilfælde 
har  målet  været  at  hjælpe  mennesker  til 
at  hjælpe  sig  selv.  Jeg  håber  at  denne 
illustration  vil  hjælpe  os  med  at  forstå 
den  kendsgerning,  at  velfærdsprogram- 
met  har  været  en  del  af  os  fra  begyndel- 
sen. Programmet  må  ændres  for  at  passe 
til  de  forhold  som  eksisterer  på  pågæl- 
dende tidspunkt,  men  principperne  og 
målene  er  uforanderlige. 
Vi  må  være  flexible  og  tilpasse  os  til  de 
skiftende  forhold.  Af  og  til  er  det  muligt 
at  blive  så  involveret  i  et  program  at  vi 


glemmer  målet.  Vi  må  være  mere  på  vagt 
og  mere  skabende  for  at  opnå  det  mål  at 
gøre  vore  medlemmer  uafhængige  og  i 
stand  til  at  klare  sig  selv. 
Vi  er  i  dag  en  international  kirke  og 
problemerne  er  forskellige  i  vore  respek- 
tive lande.  Det  betyder  at  forskellige 
programmer  måske  er  nødvendige  i 
forskellige  lande,  men  hovedformålet  er 
det  samme  som  præsident  Grant  sagde 
ved  begyndelsen  af  velfærdsprogram- 
met. 

Emnet  ved  dette  velfærdsmøde  har  været 
arbejde  og  beskæftigelse.  Det  arbejds- 
formidlingssystem i  kirken  som  er  base- 
ret på  præstedømmet  er  et  program  som 
kan  gavne  de  fleste  hvis  ikke  alle  lande. 
Vi  indbyder  jer  kvorumsmedlemmer 
som  er  velsignet  med  et  arbejde  til  at 
deltage  i  det  helliggørende  arbejde  at 
hjælpe  andre  som  søger  beskæftigelse 
med,  så  finde  arbejde. 
I  de  tilfælde  hvor  det  er  nødvendigt  at 
sørge  for  midlertidig  hjælp  til  dem  som 
er  sunde  og  raske  udfordrer  vi  biskop- 
perne og  andre  præstedømmeledere  til 
på  ny  at  finde  passende  tjenestemulighe- 
der for  disse  mennesker  til  at  arbejde 
med  at  deres  stolthed  og  selvrespekt  kan 
bevares  intakt. 

Må  Gud  velsigne  os  med  en  ivrig 
forståelse  for  det  grundlag  hvorpå  alle 
disse  aktiviteter  er  blevet  bygget.  Vi  er 
ivrige  efter  at  gøre  vore  medlemmer 
uafhængige,  flittige  og  i  stand  til  at  klare 
sig  selv.  Vi  ønsker  at  opnå  dette  på  en 
måde  som  både  vil  være  helliggørende 
for  dem  som  giver  såvel  for  dem  som 
modtager.  Når  vi  forstår  dette  princip  vil 
vor  nuværende  velfærdsaktiviteter  få 
større  betydning  og  enhver  form  for 
ændring  eller  yderligere  programmer  der 
kræves  for  nutidens  samfund  vil  blive 
åbenbaret.  □ 

